**Διακήρυξη**

**Ηλεκτρονικού Ανοικτού (Διεθνούς) Άνω των Ορίων Διαγωνισμού**

|  |
| --- |
| **για το Έργο «Υποστήριξη και Αναβάθμιση του Συστήματος Δημόσιων Προμηθειών»** |

|  |  |  |
| --- | --- | --- |
| **Κωδ. ΟΠΣ:** | **5158515** | |
| **Επιχειρησιακό Πρόγραμμα:** | **ΤΑΜΕΙΟ ΑΝΑΚΑΜΨΗΣ** | |
| **Εκτιμώμενη αξία σύμβασης:** | * Εκτιμώμενη αξία παρούσας σύμβασης **5.665.000,00€** μη περιλαμβανομένου ΦΠΑ (Προϋπολογισμός με ΦΠΑ:  **7.024.600,00€, ΦΠΑ 24% 1.359.600,00€**) * Εκτιμώμενη αξία δικαιώματος προαίρεσης αύξησης φυσικού αντικειμένου: έως είκοσι τοις εκατό (20%) **1.133.000,00€** μη περιλαμβανομένου ΦΠΑ (Προϋπολογισμός με ΦΠΑ:  **1.404.920,00€, ΦΠΑ 24% 271.920,00€**)   Συνολική εκτιμώμενη αξία σύμβασης **6.798.000,00€** μη περιλαμβανομένου ΦΠΑ (Προϋπολογισμός με ΦΠΑ:  **8.429.520,00€, ΦΠΑ 24% 1.631.520,00€**) | |
| **CPV:** | **72000000-5, 72221000-0, 80533100-0** | |
| **Κριτήριο Ανάθεσης:** | **Η πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής** | |
| **Ημερομηνία Διενέργειας:** | **24-02-2023** | |
| **Ημερομηνία Ανάρτησης στο ΚΗΜΔΗΣ** | | **23-01-2023** |
| **Ημερομηνία Ανάρτησης στο ΕΣΗΔΗΣ** | | **23-01-2023** |
| **Ημερομηνία Αποστολής Διακήρυξης σε Ε.Ε. (Υπ. Επίσημων Εκδόσεων)** | | **16-01-2023** |
| **Ημερομηνία Δημοσίευσης Διακήρυξης σε Ε.Ε.** | | **20-01-2023** |
| **Ημερομηνία Ανάρτησης στον Διαδικτυακό τόπο της Αναθέτουσας Αρχής www.ktpae.gr** | | **23-01-2023** |

|  |  |  |  |
| --- | --- | --- | --- |
|  |  |  |  |

|  |  |  |  |
| --- | --- | --- | --- |
|  |  |  |  |

## ΓΕΝΙΚΕΣ ΠΛΗΡΟΦΟΡΙΕΣ

| Συνοπτικά στοιχεία Έργου | |
| --- | --- |
| **ΤΙΤΛΟΣ ΕΡΓΟΥ** | **«Υποστήριξη και Αναβάθμιση του Συστήματος Δημόσιων Προμηθειών»** |
| **ΑΝΑΘΕΤΟΥΣΑ ΑΡΧΗ** | **«Κοινωνία της Πληροφορίας Μ.Α.Ε.»** (**ΚτΠ Μ.Α.Ε.**) |
| **ΦΟΡΕΑΣ ΛΕΙΤΟΥΡΓΙΑΣ** | **ΥΠΟΥΡΓΕΙΟ ΨΗΦΙΑΚΗΣ ΔΙΑΚΥΒΕΡΝΗΣΗΣ** |
| **ΚΥΡΙΟΣ ΤΟΥ ΕΡΓΟΥ** | **ΥΠΟΥΡΓΕΙΟ ΨΗΦΙΑΚΗΣ ΔΙΑΚΥΒΕΡΝΗΣΗΣ** |
| **ΦΟΡΕΑΣ ΧΡΗΜΑΤΟΔΟΤΗΣΗΣ** | **ΥΠΟΥΡΓΕΙΟ ΨΗΦΙΑΚΗΣ ΔΙΑΚΥΒΕΡΝΗΣΗΣ** |
| **ΤΟΠΟΣ ΠΑΡΑΔΟΣΗΣ – ΤΟΠΟΣ ΠΑΡΟΧΗΣ ΥΠΗΡΕΣΙΩΝ** | Τόπος παράδοσης: η Αναθέτουσα Αρχή.  Τόπος παροχής υπηρεσιών: Υπουργείο Ψηφιακής Διακυβέρνησης |
| **ΕΙΔΟΣ ΣΥΜΒΑΣΗΣ** | **CPV: 72000000-5, 72221000-0, 80533100-0** |
| **ΕΙΔΟΣ ΔΙΑΔΙΚΑΣΙΑΣ** | Ηλεκτρονικός Ανοικτός Διεθνής άνω των ορίων Διαγωνισμός με κριτήριο ανάθεσης την πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής. |
| **ΠΡΟΥΠΟΛΟΓΙΣΜΟΣ – ΕΚΤΙΜΩΜΕΝΗ ΑΞΙΑ ΣΥΜΒΑΣΗΣ** | * Εκτιμώμενη αξία παρούσας σύμβασης **5.665.000,00€** μη περιλαμβανομένου ΦΠΑ (Προϋπολογισμός με ΦΠΑ:  **7.024.600,00€, ΦΠΑ 24% 1.359.600,00€**) * Εκτιμώμενη αξία δικαιώματος προαίρεσης αύξησης φυσικού αντικειμένου: έως είκοσι τοις εκατό (20%) **1.133.000,00€** μη περιλαμβανομένου ΦΠΑ (Προϋπολογισμός με ΦΠΑ:  **1.404.920,00€, ΦΠΑ 24% 271.920,00€**)   Συνολική εκτιμώμενη αξία σύμβασης **6.798.000,00€** μη περιλαμβανομένου ΦΠΑ (Προϋπολογισμός με ΦΠΑ:  **8.429.520,00€, ΦΠΑ 24% 1.631.520,00€**) |
| **ΧΡΗΜΑΤΟΔΟΤΗΣΗ ΕΡΓΟΥ** | To έργο υλοποιείται στο πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0» με τη χρηματοδότηση της Ευρωπαϊκής Ένωσης – NextGeneration EU (κωδικός Δράσης: 16736 / Άξονας 2.2).  Οι δαπάνες του Έργου, μη περιλαμβανομένων των δικαιωμάτων προαίρεσης, θα βαρύνουν το Πρόγραμμα Δημοσίων Επενδύσεων-TAA, και συγκεκριμένα την ΣΑΤΑ 063 με ενάριθμο κωδικό 2022ΤΑ06300030. |
| **ΔΙΑΡΚΕΙΑ ΣΥΜΒΑΣΗΣ** | **Είκοσι τέσσερις (24) μήνες** |
| **ΗΜΕΡΟΜΗΝΙΑ ΔΙΑΚΗΡΥΞΗΣ** | **16-01-2023** |
| **ΠΡΟΘΕΣΜΙΑ ΓΙΑ ΥΠΟΒΟΛΗ ΔΙΕΥΚΡΙΝΙΣΕΩΝ ΕΠΙ ΤΩΝ ΟΡΩΝ ΤΗΣ ΔΙΑΚΗΡΥΞΗΣ** | **06-02-2023** |
| **ΗΜΕΡΟΜΗΝΙΑ ΈΝΑΡΞΗΣ ΗΛΕΚΤΡΟΝΙΚΗΣ ΥΠΟΒΟΛΗΣ ΠΡΟΣΦΟΡΩΝ** | **23-01-2023** |
| **ΚΑΤΑΛΗΚΤΙΚΗ ΗΜΕΡΟΜΗΝΙΑ ΚΑΙ ΩΡΑ ΥΠΟΒΟΛΗΣ ΠΡΟΣΦΟΡΩΝ** | Ηλεκτρονική Υποβολή: **24-02-2023**, ημέρα **Παρασκευή** ώρα **14:00** |
| **ΤΟΠΟΣ & ΤΡΟΠΟΣ ΚΑΤΑΘΕΣΗΣ ΠΡΟΣΦΟΡΩΝ** | Ηλεκτρονική Υποβολή:  Στη διαδικτυακή πύλη [www.promitheus.gov.gr](http://www.promitheus.gov.gr) του  Εθνικού Συστήματος Ηλεκτρονικών Δημοσίων Συμβάσεων  (ΕΣΗΔΗΣ) (ηλεκτρονική μορφή)  Έντυπη Υποβολή:  Η έδρα της ΚτΠ Μ.Α.Ε. |
| **ΗΜΕΡΟΜΗΝΙΑ ΑΝΑΡΤΗΣΗΣ ΣΤΗ ΔΙΑΔΙΚΤΥΑΚΗ ΠΥΛΗ ΤΟΥ ΕΣΗΔΗΣ** | **23-01-2023** |
| **ΗΜΕΡΟΜΗΝΙΑ ΚΑΙ ΩΡΑ ΑΠΟΣΦΡΑΓΙΣΗΣ ΠΡΟΣΦΟΡΩΝ** | **03-03-2023,** ημέρα **Παρασκευή** ώρα **14:00** |

Περιεχόμενα

[ΓΕΝΙΚΕΣ ΠΛΗΡΟΦΟΡΙΕΣ 2](#_Toc123810111)

[1.1.1 Συνοπτικά στοιχεία Έργου 2](#_Toc123810112)

[1. ΑΝΑΘΕΤΟΥΣΑ ΑΡΧΗ ΚΑΙ ΑΝΤΙΚΕΙΜΕΝΟ ΣΥΜΒΑΣΗΣ 8](#_Toc123810113)

[1.1 Στοιχεία Αναθέτουσας Αρχής 8](#_Toc123810114)

[1.2 Στοιχεία Διαδικασίας - Χρηματοδότηση 9](#_Toc123810115)

[1.3 Συνοπτική Περιγραφή φυσικού και οικονομικού αντικειμένου της σύμβασης 9](#_Toc123810116)

[1.4 Θεσμικό πλαίσιο 10](#_Toc123810117)

[1.5 Προθεσμία παραλαβής προσφορών και διενέργεια διαγωνισμού 15](#_Toc123810118)

[1.6 Δημοσιότητα 15](#_Toc123810119)

[1.7 Αρχές εφαρμοζόμενες στη διαδικασία σύναψης 15](#_Toc123810120)

[2. ΓΕΝΙΚΟΙ ΚΑΙ ΕΙΔΙΚΟΙ ΟΡΟΙ ΣΥΜΜΕΤΟΧΗΣ 17](#_Toc123810121)

[2.1 Γενικές Πληροφορίες 17](#_Toc123810122)

[2.1.1 Έγγραφα της σύμβασης 17](#_Toc123810123)

[2.1.2 Επικοινωνία – Πρόσβαση στα έγγραφα της Σύμβασης 17](#_Toc123810124)

[2.1.3 Παροχή Διευκρινίσεων 17](#_Toc123810125)

[2.1.4 Γλώσσα 18](#_Toc123810126)

[2.1.5 Εγγυήσεις 18](#_Toc123810127)

[2.1.6 Προστασία Προσωπικών Δεδομένων 19](#_Toc123810128)

[2.1.7 Ορισμοί Τεχνικών Όρων 19](#_Toc123810129)

[2.2 Δικαίωμα Συμμετοχής - Κριτήρια Ποιοτικής Επιλογής 20](#_Toc123810130)

[2.2.1 Δικαιούμενοι συμμετοχής 20](#_Toc123810131)

[2.2.2 Εγγύηση συμμετοχής 21](#_Toc123810132)

[2.2.3 Λόγοι αποκλεισμού 22](#_Toc123810133)

[Κριτήρια Ποιοτικής Επιλογής & αποδεικτικά στοιχεία 27](#_Toc123810134)

[2.2.4 Καταλληλόλητα άσκησης επαγγελματικής δραστηριότητας 27](#_Toc123810135)

[2.2.5 Οικονομική και χρηματοοικονομική επάρκεια 27](#_Toc123810136)

[2.2.6 Τεχνική και επαγγελματική ικανότητα 27](#_Toc123810137)

[2.2.6.1 Τεχνική Ικανότητα 27](#_Toc123810138)

[2.2.6.2 Επαγγελματική Ικανότητα – Ομάδα Έργου 28](#_Toc123810139)

[2.2.7 Πρότυπα διασφάλισης ποιότητας και πρότυπα Διαχείρισης Ασφάλειας Πληροφοριών 30](#_Toc123810140)

[2.2.8 Στήριξη στην ικανότητα τρίτων – Υπεργολαβία 31](#_Toc123810141)

[2.2.8.1 Στήριξη στην ικανότητα τρίτων 31](#_Toc123810142)

[2.2.8.2 Υπεργολαβία 32](#_Toc123810143)

[2.2.9 Κανόνες απόδειξης ποιοτικής επιλογής 32](#_Toc123810144)

[2.2.9.1 Προκαταρκτική απόδειξη κατά την υποβολή προσφορών 32](#_Toc123810145)

[2.2.9.2 Αποδεικτικά μέσα - Δικαιολογητικά προσωρινού αναδόχου 34](#_Toc123810146)

[2.3 Κριτήρια Ανάθεσης 44](#_Toc123810147)

[2.3.1 Κριτήριο ανάθεσης 44](#_Toc123810148)

[2.3.2 Βαθμολόγηση και κατάταξη προσφορών 47](#_Toc123810149)

[2.3.2.1 Βαθμολόγηση Τεχνικών Προσφορών 47](#_Toc123810150)

[2.3.2.2 Α. Κατάταξη προσφορών 48](#_Toc123810151)

[2.4 Κατάρτιση - Περιεχόμενο Προσφορών 48](#_Toc123810152)

[2.4.1 Γενικοί όροι υποβολής προσφορών 48](#_Toc123810153)

[2.4.2 Χρόνος και Τρόπος υποβολής προσφορών 49](#_Toc123810154)

[2.4.2.5 Ειδικότερα, όσον αφορά τα συνημμένα ηλεκτρονικά αρχεία της προσφοράς, οι Οικονομικοί Φορείς τα καταχωρίζουν στους ανωτέρω (υπο)φακέλους μέσω του Υποσυστήματος, ως εξής : 50](#_Toc123810155)

[2.4.3 Περιεχόμενα Φακέλου «Δικαιολογητικά Συμμετοχής - Τεχνική Προσφορά» 52](#_Toc123810156)

[2.4.3.1 Δικαιολογητικά Συμμετοχής 52](#_Toc123810157)

[2.4.3.2 Τεχνική Προσφορά 54](#_Toc123810158)

[2.4.4 Περιεχόμενα Φακέλου «Οικονομική Προσφορά» / Τρόπος σύνταξης και υποβολής οικονομικών προσφορών 54](#_Toc123810159)

[2.4.5 Χρόνος ισχύος των προσφορών 55](#_Toc123810160)

[2.4.6 Λόγοι απόρριψης προσφορών 55](#_Toc123810162)

[3. ΔΙΕΝΕΡΓΕΙΑ ΔΙΑΔΙΚΑΣΙΑΣ - ΑΞΙΟΛΟΓΗΣΗ ΠΡΟΣΦΟΡΩΝ 57](#_Toc123810163)

[3.1 Αποσφράγιση και αξιολόγηση προσφορών 57](#_Toc123810164)

[3.1.1 Ηλεκτρονική αποσφράγιση προσφορών 57](#_Toc123810165)

[3.1.2 Αξιολόγηση προσφορών 57](#_Toc123810166)

[3.2 Πρόσκληση υποβολής δικαιολογητικών προσωρινού αναδόχου - Δικαιολογητικά προσωρινού αναδόχου 59](#_Toc123810167)

[3.3 Κατακύρωση - σύναψη σύμβασης 61](#_Toc123810168)

[3.4 Προδικαστικές Προσφυγές - Προσωρινή και Οριστική Δικαστική Προστασία 62](#_Toc123810169)

[3.5 Ματαίωση Διαδικασίας 65](#_Toc123810170)

[4. ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ 67](#_Toc123810171)

[4.1 Εγγυήσεις (καλής εκτέλεσης, προκαταβολής) 67](#_Toc123810172)

[4.2 Συμβατικό πλαίσιο – Εφαρμοστέα νομοθεσία 68](#_Toc123810173)

[4.3 Όροι εκτέλεσης της σύμβασης 68](#_Toc123810174)

[4.4 Υπεργολαβία 71](#_Toc123810175)

[4.5 Τροποποίηση σύμβασης κατά τη διάρκειά της 72](#_Toc123810176)

[4.5.1 Δικαιώματα προαίρεσης 72](#_Toc123810177)

[4.6 Δικαίωμα μονομερούς λύσης της σύμβασης 73](#_Toc123810178)

[5. ΕΙΔΙΚΟΙ ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ 74](#_Toc123810179)

[5.1 Τρόπος πληρωμής 74](#_Toc123810180)

[5.2 Κήρυξη οικονομικού φορέα έκπτωτου - Κυρώσεις 76](#_Toc123810182)

[5.3 Διοικητικές προσφυγές κατά τη διαδικασία εκτέλεσης 77](#_Toc123810183)

[5.4 Δικαστική επίλυση διαφορών 77](#_Toc123810184)

[6. ΧΡΟΝΟΣ ΚΑΙ ΤΡΟΠΟΣ ΕΚΤΕΛΕΣΗΣ 79](#_Toc123810185)

[6.1 Παρακολούθηση της σύμβασης 79](#_Toc123810186)

[6.2 Διάρκεια σύμβασης 79](#_Toc123810187)

[6.3 Παραλαβή του αντικειμένου της σύμβασης 79](#_Toc123810188)

[6.4 Απόρριψη παραδοτέων – Αντικατάσταση 80](#_Toc123810189)

[ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης 82](#_Toc123810190)

[1. Περιβάλλον της Σύμβασης 82](#_Toc123810191)

[1.1 Εμπλεκόμενοι στην υλοποίηση της Σύμβασης 82](#_Toc123810192)

[1.1.1 Φορέας Υλοποίησης – Αναθέτουσα Αρχή 82](#_Toc123810193)

[1.1.2 Φορέας Χρηματοδότησης 83](#_Toc123810194)

[1.1.3 Κύριος του Έργου – Φορέας Λειτουργίας 84](#_Toc123810195)

[1.1.4 Όργανα & Επιτροπές Παρακολούθησης, Διακυβέρνησης και Ελέγχου του Έργου 84](#_Toc123810196)

[1.2 Υφιστάμενη Κατάσταση 85](#_Toc123810197)

[1.2.1 Συνοπτική Περιγραφή των υπηρεσιών και της λειτουργίας του Φορέα Λειτουργία (σε σχέση με το αντικείμενο και τις απαιτήσεις του έργου) 85](#_Toc123810198)

[1.2.2 Παρούσα Κατάσταση και Πληροφοριακή Υποδομή – Αναγκαιότητα Υλοποίησης 86](#_Toc123810199)

[1.2.3 Λειτουργική περιγραφή ηλεκτρονικών υπηρεσιών που παρέχει το ΕΣΗΔΗΣ 86](#_Toc123810200)

[1.2.4 Στοιχεία τεχνικής δομής και αρχιτεκτονικής του ΕΣΗΔΗΣ 88](#_Toc123810201)

[1.2.5 Προϊόντα λογισμικού τρίτων κατασκευαστών που χρησιμοποιούνται στο ΕΣΗΔΗΣ 89](#_Toc123810202)

[1.2.6 Στοιχεία λειτουργίας του ΕΣΗΔΗΣ 89](#_Toc123810203)

[1.2.7 Υπηρεσίες Υποστήριξης Υφιστάμενης Κατάστασης 90](#_Toc123810204)

[1.2.8 Το Κυβερνητικό Υπολογιστικό Νέφος (G-Cloud) 90](#_Toc123810205)

[1.2.7.1 Περιγραφή 90](#_Toc123810206)

[1.2.7.2 Παροχές-Οφέλη του Κυβερνητικού Υπολογιστικού Νέφους 91](#_Toc123810207)

[2. Περιγραφή Φυσικού Αντικειμένου της Σύμβασης 93](#_Toc123810208)

[2.1 Αντικείμενο της Σύμβασης 93](#_Toc123810209)

[2.2 Σκοπός και Στόχοι της Σύμβασης 94](#_Toc123810211)

[2.3 Αναμενόμενα Οφέλη 95](#_Toc123810212)

[3 Αρχιτεκτονική 96](#_Toc123810213)

[3.1 Γενικές Αρχές Σχεδιασμού Συστήματος 96](#_Toc123810214)

[3.2 Χρήση πόρων του Ενιαίου Κυβερνητικού Νέφους 97](#_Toc123810215)

[4 Οριζόντιες Απαιτήσεις 99](#_Toc123810216)

[4.1 Συμβατότητα με G-Cloud 99](#_Toc123810217)

[4.2 Υψηλή Απόδοση – Δυνατότητες Αύξησης Χρησιμοποιούμενης Υπολογιστικής Ισχύος 99](#_Toc123810218)

[4.3 Υψηλή Διαθεσιμότητα 99](#_Toc123810219)

[4.4 Παρακολούθηση και Ιχνηλασιμότητα Τεχνικής Λειτουργίας του Συστήματος 99](#_Toc123810220)

[4.5 Προσβασιμότητα – Ευχρηστία 99](#_Toc123810221)

[4.6 Ανοικτά Πρότυπα και Δεδομένα 101](#_Toc123810222)

[4.7 Πολυκαναλική προσέγγιση 101](#_Toc123810223)

[4.8 Άδειες Χρήσης Προϊόντων Λογισμικού 102](#_Toc123810224)

[5 Εγκατάσταση αναδόχου - ανάληψη 103](#_Toc123810225)

[5.1 Περίοδος προσαρμογής και εγκατάστασης αναδόχου 103](#_Toc123810226)

[5.2 Εγκατάσταση διαδικασιών Διαχείρισης Έργου – Σχέδιο Διαχείρισης Έργου (ΣΥΕ) 103](#_Toc123810227)

[6 Υπηρεσίες 105](#_Toc123810228)

[6.1 Παρακολούθηση λειτουργίας και χειρισμός του συστήματος (System Monitoring & Operation) 105](#_Toc123810229)

[6.1.1 Περιγραφή υπηρεσιών 105](#_Toc123810230)

[6.1.2 Μεθοδολογία και τεχνικά μέσα παροχής υπηρεσιών παρακολούθησης και λειτουργίας συστήματος 106](#_Toc123810231)

[6.1.2.1 Κρίσιμες αρχές μεθοδολογίας 106](#_Toc123810232)

[6.1.2.2 Ηλεκτρονική πλατφόρμα επικοινωνίας 107](#_Toc123810233)

[6.1.2.3 Τεχνικά μέσα για παρακολούθηση του συστήματος 108](#_Toc123810234)

[6.1.2.4 Ενημέρωση - πάγιες και έκτακτες αναφορές 108](#_Toc123810235)

[6.1.2.5 Δομή ομάδας παροχής υπηρεσιών παρακολούθησης και λειτουργίας συστήματος 109](#_Toc123810236)

[6.1.3 Υποχρεώσεις φορέα για την παρακολούθηση και λειτουργία του συστήματος 109](#_Toc123810237)

[6.1.4 Υποχρεώσεις αναδόχου για την παρακολούθηση και λειτουργία του συστήματος 111](#_Toc123810238)

[6.2 Αντιμετώπιση βλαβών (Administration, Fault management) 112](#_Toc123810239)

[6.2.1 Ομάδα παροχής υπηρεσιών αποκατάστασης βλαβών 112](#_Toc123810240)

[6.2.2 Μεθοδολογία και τεχνικά μέσα παροχής αντιμετώπισης βλαβών 112](#_Toc123810241)

[6.2.2.1 Αποκατάσταση αστοχίας 113](#_Toc123810242)

[6.2.2.1.1 Κρίσιμες αστοχίες 113](#_Toc123810243)

[6.2.2.1.2 Αστοχίες κατώτερης κρισιμότητας 114](#_Toc123810244)

[6.2.2.1.3 Προγραμματισμένες διακοπές υπηρεσίας 114](#_Toc123810245)

[6.2.3 Υποχρεώσεις φορέα 115](#_Toc123810246)

[6.2.4 Υποχρεώσεις Αναδόχου 115](#_Toc123810247)

[6.3 Υπηρεσίες υποστήριξης χρηστών και διαχειριστών του ΟΠΣ ΕΣΗΔΗΣ, διαχείριση αιτημάτων επιχειρησιακών ενεργειών 117](#_Toc123810248)

[6.3.1 Διάθεση Στελεχών με Φυσική Παρουσία 117](#_Toc123810249)

[6.3.2 Υποχρεώσεις Φορέα Λειτουργίας 119](#_Toc123810313)

[6.3.3 Υποχρεώσεις αναδόχου 119](#_Toc123810314)

[6.4 Υλοποίηση τροποποιήσεων και επεκτάσεων εφαρμογών και υποσυστημάτων 119](#_Toc123810315)

[6.4.1 Θεματικές ενότητες ηλεκτρονικών υπηρεσιών / υποσυστήματα ΕΣΗΔΗΣ στα οποία αφορούν οι νέες υλοποιήσεις /αλλαγές 120](#_Toc123810316)

[6.4.1.1 Portal 120](#_Toc123810317)

[6.4.1.2 ΚΗΜΔΗΣ 120](#_Toc123810318)

[6.4.1.3 Σύστημα στατιστικής ανάλυσης ΚΗΜΔΗΣ 122](#_Toc123810319)

[6.4.1.4 Συστήματα εκτέλεσης διαδικασιών προμηθειών 122](#_Toc123810320)

[6.4.1.4.2 Σύστημα εκτέλεσης διαδικασιών προμηθειών - Εκτέλεση Συμβάσεων 123](#_Toc123810321)

[6.4.1.4.3 ΕΣΗΔΗΣ ενίσχυση ηλεκτρονικών υπηρεσιών για Non repudiation 123](#_Toc123810322)

[6.4.2 Μεθοδολογία παροχής υπηρεσιών υλοποίησης 124](#_Toc123810329)

[6.4.2.1 Πλαίσιο και τεχνικά μέσα οργάνωσης 124](#_Toc123810330)

[6.4.2.1.7 Περιεχόμενο Αιτήματος υλοποίησης λογισμικού ή παροχής συμβουλευτικών υπηρεσιών 133](#_Toc123810331)

[6.4.3 Υποστήριξη δραστηριοτήτων εκπαίδευσης νέων υλοποιήσεων 134](#_Toc123810332)

[7 Φάσεις Υλοποίησης & Χρονοδιάγραμμα Έργου 135](#_Toc123810333)

[7.1 Χρονοδιάγραμμα 135](#_Toc123810334)

[7.2 Φάσεις – Παραδοτέα 135](#_Toc123810335)

[7.2.1 Φάση Φ1 – Σχέδιο Υλοποίησης Έργου - Εγκατάσταση Αναδόχου 135](#_Toc123810336)

[7.2.2 Φάση Φ2 – Παροχή Υπηρεσιών Υποστήριξης 136](#_Toc123810337)

[7.2.3 Φάση Φ3 - Υπηρεσίες Υλοποίησης Τροποποιήσεων / Προσθηκών Λειτουργικότητας 138](#_Toc123810338)

[7.2.4 Φάση Φ4 – Εκπαίδευση / Τεκμηρίωση Τροποποιήσεων / Προσθηκών Λειτουργικότητας 139](#_Toc123810339)

[7.2.5 Διαδικασία ελέγχου παραδοτέων ανά φάση υλοποίησης 140](#_Toc123810340)

[8 Μεθοδολογία Υλοποίησης 141](#_Toc123810341)

[8.1 Μεθοδολογία Διαχείρισης του Έργου 141](#_Toc123810342)

[8.2 Παρακολούθηση Εξέλιξης του Έργου 141](#_Toc123810343)

[8.3 Ομάδα Έργου/Σχήμα Διοίκησης Έργου 142](#_Toc123810344)

[8.4 Τόπος υλοποίησης / παροχής των υπηρεσιών 142](#_Toc123810345)

[ΠΑΡΑΡΤΗΜΑ ΙΙ – Πίνακες Συμμόρφωσης 143](#_Toc123810346)

[1. Γενικά 143](#_Toc123810347)

[2. Τεχνικές Προδιαγραφές Υπηρεσιών Παρακολούθησης Λειτουργίας χειρισμού του συστήματος 143](#_Toc123810348)

[3. Τεχνικές Προδιαγραφές Υπηρεσιών Αντιμετώπισης Βλαβών του συστήματος 143](#_Toc123810349)

[4. Τεχνικές Προδιαγραφές Υπηρεσιών υποστήριξης χρηστών και διαχειριστών 143](#_Toc123810350)

[5. Τεχνικές Προδιαγραφές Υπηρεσιών Τροποποίησης και Επέκτασης Εφαρμογών και υποσυστημάτων 144](#_Toc123810351)

[6. Φάσεις Υλοποίησης και Χρονοδιάγραμμα Έργου 144](#_Toc123810352)

[7. Μεθοδολογία Υλοποίησης 144](#_Toc123810353)

[ΠΑΡΑΡΤΗΜΑ ΙΙI – ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ) 145](#_Toc123810354)

[ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ) 145](#_Toc123810355)

[ΠΑΡΑΡΤΗΜΑ ΙV – Υπόδειγμα Βιογραφικού Σημειώματος 146](#_Toc123810356)

[ΠΑΡΑΡΤΗΜΑ V – Υπόδειγμα Τεχνικής Προσφοράς 148](#_Toc123810357)

[ΠΑΡΑΡΤΗΜΑ VI – Υπόδειγμα Οικονομικής Προσφοράς 149](#_Toc123810358)

[1. Υπηρεσίες Φάσεων 1 και 2 του έργου (Πίνακας 1) 149](#_Toc123810359)

[2. Υπηρεσίες Τροποποιήσεων / Προσθηκών Υποσυστημάτων (Πίνακας 2) 150](#_Toc123810360)

[3. Υπηρεσίες Εκπαίδευσης / Τεκμηρίωσης (Πίνακας 3) 150](#_Toc123810361)

[4. Άλλες Δαπάνες (Πίνακας 4) 151](#_Toc123810362)

[5. Συγκεντρωτικός Πίνακας Οικονομικής Προσφοράς Έργου (Πίνακας 5) 151](#_Toc123810363)

[ΠΑΡΑΡΤΗΜΑ VII – Υποδείγματα Εγγυητικών Επιστολών 152](#_Toc123810364)

[I. Εγγυητική Επιστολή Συμμετοχής 152](#_Toc123810365)

[II. Εγγυητική Επιστολή Καλής Εκτέλεσης 153](#_Toc123810366)

[III. Εγγυητική Επιστολή Προκαταβολής 154](#_Toc123810367)

[ΠΑΡΑΡΤΗΜΑ VIII – ΑΝΑΛΥΣΗ ΠΡΟΥΠΟΛΟΓΙΣΜΟΣ ΕΡΓΟΥ 155](#_Toc123810368)

[ΠΑΡΑΡΤΗΜΑ IX – Ενημέρωση για την Επεξεργασία Προσωπικών Δεδομένων 156](#_Toc123810369)

[ΠΑΡΑΡΤΗΜΑ X – Ρήτρα Ακεραιότητας 157](#_Toc123810370)

[ΠΑΡΑΡΤΗΜΑ XI – Άλλες Δηλώσεις 159](#_Toc123810371)

# ΑΝΑΘΕΤΟΥΣΑ ΑΡΧΗ ΚΑΙ ΑΝΤΙΚΕΙΜΕΝΟ ΣΥΜΒΑΣΗΣ

## Στοιχεία Αναθέτουσας Αρχής

|  |  |
| --- | --- |
| Επωνυμία | ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ Μ.Α.Ε. |
| ΑΦΜ | 999983307 |
| Κωδικός Ηλεκτρονικής Τιμολόγησης | 1053.E00553.00005 |
| Ταχυδρομική διεύθυνση | Λεωφ. Συγγρού 194 |
| Πόλη | Καλλιθέα |
| Ταχυδρομικός Κωδικός | 176 71 |
| Χώρα[[1]](#footnote-2) | ΕΛΛΑΔΑ |
| Κωδικός ΝUTS[[2]](#footnote-3) | GR 300 |
| Τηλέφωνο | 213 1300700 |
| Φαξ | 213 1300801 |
| Ηλεκτρονικό Ταχυδρομείο | [info@ktpae.gr](mailto:info@ktpae.gr) |
| Αρμόδιος για πληροφορίες | Δώρα Σπύρου |
| Γενική Διεύθυνση στο διαδίκτυο (URL) | <http://www.ktpae.gr> |
| Διεύθυνση του προφίλ αγοραστή στο διαδίκτυο (URL) | <https://www.ktpae.gr/> |

**Είδος Αναθέτουσας Αρχής**

Η Αναθέτουσα Αρχή είναι η Κοινωνία της Πληροφορίας Μονοπρόσωπη Ανώνυμη Εταιρία του Δημόσιου Τομέα (μη Κεντρική Αναθέτουσα Αρχή) και ανήκει στην Κεντρική Κυβέρνηση – Υποτομέας Νομικά Πρόσωπα Κεντρικής Κυβέρνησης και Δημόσιες Επιχειρήσεις.

**Κύρια δραστηριότητα Α.Α.**

Η κύρια δραστηριότητα της Αναθέτουσας Αρχής είναι «Γενικές Δημόσιες Υπηρεσίες».

Εφαρμοστέο εθνικό δίκαιο είναι το Ελληνικό.

**Στοιχεία Επικοινωνίας**

α) Τα έγγραφα της σύμβασης είναι διαθέσιμα για ελεύθερη, πλήρη, άμεση & δωρεάν ηλεκτρονική πρόσβαση στη διεύθυνση (URL) : μέσω της διαδικτυακής πύλης www.promitheus.gov.gr του Ε.Σ.Η.ΔΗ.Σ. και μέσω της διαδικτυακής πύλης της Αναθέτουσας Αρχής <http://www.ktpae.gr>

Κάθε είδους επικοινωνία και ανταλλαγή πληροφοριών πραγματοποιείται μέσω της διαδικτυακής πύλης www.promitheus.gov.gr του Ε.Σ.Η.ΔΗ.Σ.

β) Οι προσφορές πρέπει να υποβάλλονται ηλεκτρονικά στην διεύθυνση : [www.promitheus.gov.gr](http://www.promitheus.gov.gr/)

## Στοιχεία Διαδικασίας - Χρηματοδότηση

**Είδος διαδικασίας**

Ο διαγωνισμός θα διεξαχθεί με την ανοικτή διαδικασία του άρθρου 27 του ν. 4412/16.

**Χρηματοδότηση της σύμβασης**

Φορέας χρηματοδότησης της παρούσας σύμβασης είναι το Υπουργείο Ψηφιακής Διακυβέρνησης.

Οι δαπάνες της σύμβασης, μη περιλαμβανομένων των δικαιωμάτων προαίρεσης, θα βαρύνουν το Πρόγραμμα Δημοσίων Επενδύσεων-TA, στη ΣΑΤΑ 063 με ενάριθμο κωδικό 2022ΤΑ06300030.

Η σύμβαση υλοποιείται στο πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0» με τη χρηματοδότηση της Ευρωπαϊκής Ένωσης – NextGeneration EU (κωδικός Δράσης: 16736 / Άξονας 2.2), με βάση την Απόφαση Ένταξης με αρ. πρωτ. 125316 ΕΞ 2022/06-09-2022 (Α.Π ΚτΠ Μ.Α.Ε. 15400/06-09-2022) και ΑΔΑ: 9ΝΤΨΗ-ΚΡΟ, έχει δε λάβει κωδικό ΟΠΣ ΤΑ: 5158515.

Τα δικαιώματα προαίρεσης δύναται να χρηματοδοτηθούν από οποιαδήποτε άλλη πηγή.

## Συνοπτική Περιγραφή φυσικού και οικονομικού αντικειμένου της σύμβασης

Αντικείμενο της σύμβασης είναι η Υποστήριξη και Αναβάθμιση του Συστήματος Δημόσιων Προμηθειών δηλ. αφορά στην Υποστήριξη και Αναβάθμιση του Συστήματος Δημόσιων Προμηθειών μέσω της συνεχούς στήριξης του συστήματος και υποστήριξης λειτουργίας της Δ/νσης ΕΣΗΔΗΣ, αλλά και τον ανασχηματισμό του συστήματος με την προσθήκη επεκτάσεων και αναβάθμιση των επιμέρους εφαρμογών και υποσυστημάτων.

Στο πλαίσιο του έργου θα παρασχεθούν υπηρεσίες που αποσκοπούν στην υποστήριξη των στελεχών της Δ/νσης ΕΣΗΔΗΣ για να εξασφαλιστεί και να βελτιστοποιηθεί η τεχνική και επιχειρησιακή λειτουργία του ΕΣΗΔΗΣ, καθώς και υπηρεσίες που αφορούν στον ανασχηματισμό, στην αναδιάταξη και στην προσθήκη επεκτάσεων και αναβάθμιση εφαρμογών και υποσυστημάτων.

Οι παρεχόμενες υπηρεσίες κατατάσσονται στους ακόλουθους κωδικούς του Κοινού Λεξιλογίου δημοσίων συμβάσεων (CPV) :

**72000000-5** Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη, και συμπληρωματικών

**72221000-0** Υπηρεσίες παροχής συμβουλών επιχειρησιακής ανάλυσης και

**80533100-0** Υπηρεσίες εκπαίδευσης στον τομέα της πληροφορικής.

Το αντικείμενο της παρούσας σύμβασης δεν υποδιαιρείται σε τμήματα, λόγω της αρχιτεκτονικής του έργου και της συμπληρωματικότητας και των αλληλεξαρτήσεων, ήτοι των υψηλών απαιτήσεων διαλειτουργικότητας που είναι αναγκαίο να εξασφαλίζεται, αφενός μεταξύ των λειτουργικών ενοτήτων (υποσυστημάτων) που θα αναπτυχθούν στο πλαίσιο του παρόντος έργου και αφετέρου με τρίτα συστήματα άλλων φορέων. Προσφορές γίνονται αποδεκτές για το σύνολο των υπηρεσιών που περιγράφονται.

Η εκτιμώμενη αξία της παρούσας Σύμβασης ανέρχεται στο ποσό των  **5.665.000,00€** μη περιλαμβανομένου ΦΠΑ 24% (εκτιμώμενη αξία περιλαμβανομένου ΦΠΑ:  **7.024.600 €,00 ΦΠΑ 24% 1.359.600,00€**).

Μετά τη σύναψη της παρούσας σύμβασης, κατά την υλοποίηση του έργου και πριν τη λήξη της σύμβασης, η Αναθέτουσα Αρχή δύναται να αποφασίσει την άσκηση δικαιώματος προαίρεσης με αύξηση του φυσικού αντικειμένου του έργου (όπως αυτό περιγράφεται στην παρούσα) έως είκοσι τοις εκατό (20 %) του συμβατικού τιμήματος.

Η διάρκεια της σύμβασης ορίζεται **σε είκοσι τέσσερις (24) μήνες** συμπεριλαμβανομένης της διαδικασίας ελέγχου και παραλαβής παραδοτέων, όπως ορίζεται στην Παρ. 7.2.6 της παρούσας.

Η χρονική διάρκεια της σύμβασης δύναται να επεκταθεί χωρίς επιπλέον κόστος για απορρόφηση τυχόν διαθέσιμου υπολοίπου για την υλοποίηση / τροποποίηση νέων αιτημάτων σύμφωνα με το άρθρο 217 – Ν 4412/2016, εδάφιο 2.

Αναλυτική περιγραφή του φυσικού και οικονομικού αντικειμένου της σύμβασης δίδεται στο ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης ή σε άλλο περιγραφικό έγγραφο της παρούσας διακήρυξης.

Η σύμβαση θα ανατεθεί με το κριτήριο της πλέον συμφέρουσας από οικονομική άποψη προσφοράς, βάσει της βέλτιστης σχέσης ποιότητας – τιμής.

## Θεσμικό πλαίσιο

Η ανάθεση και εκτέλεση της σύμβασης διέπεται από την κείμενη νομοθεσία και τις κατ΄ εξουσιοδότηση αυτής εκδοθείσες κανονιστικές πράξεις, όπως ισχύουν και ιδίως:

1. Τον Κανονισμό (ΕΕ) αριθ. 2021/241 του Ευρωπαϊκού Κοινοβουλίου και του Συμβουλίου της 12ης Φεβρουαρίου 2021 για τη θέσπιση του μηχανισμού ανάκαμψης και ανθεκτικότητας (L 57/17).
2. Τον Κανονισμό (ΕΕ) αριθ. 2021/240 του Ευρωπαϊκού Κοινοβουλίου και του Συμβουλίου της 10ης Φεβρουαρίου 2021 για τη θέσπιση Μέσου Τεχνικής Υποστήριξης (L 57/1).
3. Τον Κανονισμό (ΕΕ, Ευρατόμ) αριθ. 2018/1046 του Ευρωπαϊκού Κοινοβουλίου και του Συμβουλίου της 18ης Ιουλίου 2018 σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (L 193/1).
4. Την υπ’ αριθμ. 2021/0159/17.06.2021 Πρόταση της Ευρωπαϊκής Επιτροπής για την Εκτελεστική Απόφαση του Συμβουλίου για την έγκριση της αξιολόγησης του Σχεδίου Ανάκαμψης και Ανθεκτικότητας της Ελλάδας (στο εξής το «Σ.Α.Α.»).
5. Την από 13 Ιουλίου 2021 εκτελεστική απόφαση του Συμβουλίου της Ευρωπαϊκής Ένωσης, για την έγκριση της αξιολόγησης του σχεδίου ανάκαμψης και ανθεκτικότητας για την Ελλάδα (ST 10152/21, ST 10152/21 ADD 1).
6. Τον Ν. 4772/2021 «Διενέργεια Γενικών Απογραφών έτους 2021 από την Ελληνική Στατιστική Αρχή, επείγουσες ρυθμίσεις για την αντιμετώπιση των επιπτώσεων της πανδημίας του κορωνοϊού COVID- 19, επείγουσες δημοσιονομικές και φορολογικές ρυθμίσεις και άλλες διατάξεις» (ΦΕΚ 17/A/05-02-2021).
7. Τον Ν. 4820/2021 «Οργανικός Νόμος του Ελεγκτικού Συνεδρίου και άλλες ρυθμίσεις» (ΦΕΚ 130/Α/23-07-2021) και ιδίως το άρθρο 189 περί ορισμού της Επιτροπής Δημοσιονομικού Ελέγχου ως αρμόδιας για τον έλεγχο του Μηχανισμού Ανάκαμψης και Ανθεκτικότητας.
8. Τον Ν. 4822/2021 «Κύρωση της Σύμβασης Χρηματοδότησης μεταξύ της Ευρωπαϊκής Επιτροπής και της Ελληνικής Δημοκρατίας, της Δανειακής Σύμβασης μεταξύ της Ευρωπαϊκής Επιτροπής και της Ελληνικής Δημοκρατίας και των Παραρτημάτων τους και άλλες διατάξεις για το Ταμείο Ανάκαμψης και Ανθεκτικότητας» (ΦΕΚ 135/Α/02-08-2021).
9. Τα Α. 270 έως και Α.281 του Ν. 4738/2020 «Ρύθμιση οφειλών και παροχή δεύτερης ευκαιρίας και άλλες διατάξεις» (ΦΕΚ 207/Α/27-10-2020) και ιδίως το Α.272 για την σύσταση στο Υπουργείο Οικονομικών της αυτοτελούς Ειδικής Υπηρεσίας Συντονισμού Ταμείου Ανάκαμψης.
10. Την υπ’ αρ. 134453/23-12-2015 κοινή απόφαση των Υπουργών Οικονομίας, Ανάπτυξης και Τουρισμού και Οικονομικών «Ρυθμίσεις για τις πληρωμές των δαπανών του Προγράμματος Δημοσίων Επενδύσεων - ΠΔΕ» (ΦΕΚ 2857/Β/28-12-2015), όπως εκάστοτε ισχύει.
11. Την υπ’ αρ. 35259/24-03-2021 κοινή απόφαση των Υπουργών Οικονομικών και Ανάπτυξης και Επενδύσεων «Σύσταση και Λειτουργία Λογαριασμού για την εθνική χρηματοδότηση των έργων του Ταμείου Ανάκαμψης και Ανθεκτικότητας της Ευρωπαϊκής Ένωσης» (ΦΕΚ 1197/Β/29-03-2021).
12. Την υπ’ αρ. 119126ΕΞ2021 Απόφαση του Αναπληρωτή Υπουργού Οικονομικών με θέμα: “Σύστημα διαχείρισης και ελέγχου των Δράσεων και των Έργων του Ταμείου Ανάκαμψης και Ανθεκτικότητας” (ΦΕΚ 4498/Β/29-09-2021).
13. Tο εγκεκριμένο Εγχειρίδιο Διαδικασιών του Συστήματος Διαχείρισης και Ελέγχου του Ταμείου Ανάκαμψης και Ανθεκτικότητας (Απόφαση Υπ. Οικονομικών με Αρ. Πρωτ: 120141ΕΞ2021 / ΥΠΟΙΚ 30-09-2021 - ΑΔΑ: 6ΝΞ3Η-ΨΘ0).
14. Τον Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)» (ΦΕΚ 147/Α/08-08-2016), όπως τροποποιήθηκε και ισχύει δυνάμει των διατάξεων του Ν. 4782/2021 (ΦΕΚ 36/Β/09-03-2021).
15. Την με Αρ. 64233 Απόφαση των Υπουργών Ανάπτυξης και Επενδύσεων - Επικρατείας “Ρυθμίσεις τεχνικών ζητημάτων που αφορούν την ανάθεση των Δημοσίων Συμβάσεων Προμηθειών και Υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ)” (ΦΕΚ 2453/Β/09-06-2021).
16. Την Αριθμ. 76928 Απόφαση των Υπουργών Ανάπτυξης και Επενδύσεων και Επικρατείας ”Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ)” (ΦΕΚ 3075/Β/13-07-2021).
17. Τον Ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και άλλες διατάξεις» (ΦΕΚ 184/Α/23-09-2020).
18. Τον Ν. 4700/2020 «Ενιαίο κείμενο Δικονομίας για το Ελεγκτικό Συνέδριο, ολοκληρωμένο νομοθετικό πλαίσιο για τον προσυμβατικό έλεγχο, τροποποιήσεις στον Κώδικα Νόμων για το Ελεγκτικό Συνέδριο, διατάξεις για την αποτελεσματική απονομή της δικαιοσύνης και άλλες διατάξεις» (ΦΕΚ 127/A/29-06-2020).
19. Τον Ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις» και ειδικότερα το υποκεφάλαιο 3 - Προϋπολογισμός Δημοσίων Επενδύσεων - Ανακατανομές πιστώσεων έργων, Ανάληψη υποχρεώσεων, Εκτέλεση προϋπολογισμού (ΦΕΚ 143/Α/28-06-2014).
20. Τον Ν. 4152/2013 «Επείγοντα μέτρα εφαρμογής των νόμων 4046/2012, 4093/2012 και 4127/2013» (ΦΕΚ 107/Α/09-05-2013).
21. Τον N. 4013/2011 «Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων - Αντικατάσταση του έκτου κεφαλαίου του Ν. 3588/2007 (πτωχευτικός κώδικας) - Προπτωχευτική διαδικασία εξυγίανσης και άλλες διατάξεις» (ΦΕΚ 204/Α/15-09-2011).
22. Τον N. 3213/2003 “Δήλωση και έλεγχος περιουσιακής κατάστασης βουλευτών, δημόσιων λειτουργών και υπαλλήλων, ιδιοκτητών μέσων μαζικής ενημέρωσης και άλλων κατηγοριών προσώπων.” (ΦΕΚ 309/A/31-12-2003), όπως τροποποιήθηκε και ισχύει.
23. Τον Ν. 2121/1993 “Πνευματική Ιδιοκτησία, Συγγενικά Δικαιώματα και Πολιτιστικά Θέματα”, (ΦΕΚ 25/Α/04-03-1993), όπως τούτος τροποποιήθηκε και ισχύει δυνάμει των διατάξεων του Ν. 4481/2017 (ΦΕΚ 100/Α/2017).
24. Τον Ν. 3310/2005 «Μέτρα για τη διασφάλιση της διαφάνειας και την αποτροπή καταστρατηγήσεων κατά τη διαδικασία σύναψης δημοσίων συμβάσεων» (ΦΕΚ 30/Α/14-02-2005) σε συνδυασμό με την υπ’ αρ. 1108437/2565/ΔΟΣ/15.11.2005 απόφαση του Υφυπουργού Οικονομίας και Οικονομικών «Καθορισμός χωρών στις οποίες λειτουργούν εξωχώριες εταιρίες» (1590/Β/16-11-2005).
25. Το Α.88 του Ν. 1892/1990 «Για τον εκσυγχρονισμό και την ανάπτυξη και άλλες διατάξεις» (ΦΕΚ 101/Α/31-07-1990).
26. Την υπ’ αρ. 20977 Κοινή Απόφαση των Υπουργών Ανάπτυξης και Επικρατείας «Δικαιολογητικά για την τήρηση των μητρώων του Ν.3310/2005, όπως τροποποιήθηκε με το Ν. 3414/2005» (ΦΕΚ 1673/B/23-08-2007).
27. Τον Ν. 4622/2019 “Επιτελικό Κράτος: οργάνωση, λειτουργία & διαφάνεια της Κυβέρνησης, των κυβερνητικών οργάνων & της κεντρικής δημόσιας διοίκησης” και άλλες διατάξεις. (ΦΕΚ 133/Α/07-08-2019).
28. Τον Ν. 4912/2022 Ενιαία Αρχή Δημοσίων Συμβάσεων και άλλες διατάξεις του Υπουργείου Δικαιοσύνης” (ΦΕΚ 59/A/17-03-2022)
29. Τον Ν. 4601/2019 “Εταιρικοί µετασχηµατισµοί και εναρµόνιση του νοµοθετικού πλαισίου µε τις διατάξεις της Οδηγίας 2014/55/ΕΕ του Ευρωπαϊκού Κοινοβουλίου και του Συµβουλίου της 16ης Απριλίου 2014 για την έκδοση ηλεκτρονικών τιµολογίων στο πλαίσιο δηµόσιων συµβάσεων και λοιπές διατάξεις” (ΦΕΚ 44/Α/09-03-2019).
30. Το Π.Δ. 39/2017 “Κανονισμός εξέτασης Προδικαστικών Προσφυγών ενώπιων της Αρχής Εξέτασης Προδικαστικών Προσφυγών” (ΦΕΚ 64/Α/04-05-2017).
31. Τον Ν. 3419/2005 “Γενικό Εμπορικό Μητρώο (Γ.Ε.ΜΗ.) και Εκσυγχρονισμός της Επιμελητηριακής Νομοθεσίας” (ΦΕΚ 297/Α/06-12-2005).
32. Την αριθμ. 63446/2021 Κ.Υ.Α. “Καθορισμός Εθνικού Μορφότυπου ηλεκτρονικού τιμολογίου στο πλαίσιο των Δημοσίων Συμβάσεων” (2338/Β/02-06-2021).
33. Τον Ν. 4635/2019 (ιδίως των άρθρων 85 επ.) “Επενδύω στην Ελλάδα και άλλες διατάξεις” (ΦΕΚ 167/Α/30-10-2019).
34. Το Π.Δ. 28/2015 “Κωδικοποίηση διατάξεων για την πρόσβαση σε δημόσια έγγραφα και στοιχεία» ΦΕΚ (34/Α/23-03-2015).
35. Τον Ν. 2859/2000 “Κύρωση Κώδικα Φόρου Προστιθέμενης Αξίας” (ΦΕΚ 248/Α/07-11-2000).
36. Τον Κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (L 119).
37. Τον Ν. 4624/2019 «Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ενσωμάτωση στην εθνική νομοθεσία της Οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις» (ΦΕΚ 137/Α/29-08-2019).
38. Τον N. 3429/2005 «Δημόσιες Επιχειρήσεις και Οργανισμοί (Δ.Ε.Κ.Ο.).» ΦΕΚ (314/Α/27-12-2005), όπως τροποποιήθηκε από Α.31, Κεφ. Β, Ν. 4465/2017 (ΦΕΚ 47/Α/04-04-2017) και «Αριθ. 30422/ΕΓΔΕΚΟ 342 «Εξαίρεση από το πεδίο εφαρμογής του άρθρου 3 του ν. 3429/2005 της Ανώνυμης Εταιρείας «Κοινωνία της Πληροφορίας Α.Ε.» ΦΕΚ (967/Β/21-07-2006).
39. Το Α.24 του Ν. 2860/2000 «Διαχείριση, παρακολούθηση και έλεγχος του κοινοτικού πλαισίου στήριξης και άλλες διατάξεις» (ΦΕΚ 251/Α/14-11-2000), όπως τροποποιήθηκε με το Α.32 του Ν. 3614/2007 «Διαχείριση, έλεγχος και εφαρμογή αναπτυξιακών παρεμβάσεων για την προγραμματική περίοδο 2007 - 2013» (ΦΕΚ 267/Α/03-12-2007), συμπληρώθηκε με το Α.59, παρ. 17 του Ν. 4314/2014 «Α) Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014 - 2020, Β) Ενσωμάτωση της Οδηγίας 2012/17 του Ευρωπαϊκού Κοινοβουλίου και του Συμβουλίου της 13ης Ιουνίου 2012 (ΕΕ L 156/16.6.2012) στο ελληνικό δίκαιο, τροποποίηση του ν. 3419/2005 (Α 297) και άλλες διατάξεις» (ΦΕΚ 265/Α/23-12-2014) και ισχύει.
40. Το Α.1, παρ. 2.1 του ΠΔ 81 "Σύσταση, συγχώνευση, μετονομασία και κατάργηση Υπουργείων και καθορισμός των αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων." (ΦΕΚ 119/Α/08-07-2019).
41. Το Α.39 του Ν. 4578/2018 «Μείωση ασφαλιστικών εισφορών και άλλες διατάξεις» (ΦΕΚ 200/Α/03-12-2018).
42. Το Καταστατικό της μονοπρόσωπης ανώνυμης εταιρείας με την επωνυμία "Κοινωνία της Πληροφορίας Μονοπρόσωπη Α.Ε.", όπως δημοσιεύτηκε στο Γ.Ε.ΜΗ. στις 14-10-2021 και εγκρίθηκε με την υπ’ αρ. 38427 ΕΞ 2021 Απόφαση του Υπουργού Επικρατείας «Τροποποίηση του καταστατικού της ανώνυμης εταιρείας "Κοινωνία της Πληροφορίας Μ.Α.Ε." και κωδικοποίηση αυτού» (ΦΕΚ 5111/Β/04-11-2021).
43. Τον Κανονισμό της μονοπρόσωπης ανώνυμης εταιρείας ’’Κοινωνία της Πληροφορίας Μονοπρόσωπη Α.Ε.’’, ο οποίος εγκρίθηκε με την υπ’ αρ. 43345 ΕΞ 2021 Απόφαση του Υπουργού Επικρατείας «Έγκριση του Κανονισμού της Ανώνυμης Εταιρείας «Κοινωνία της Πληροφορίας Μονοπρόσωπη Α.Ε.», με κατάργηση της υπό στοιχεία 13845 ΕΞ 2021/12.05.2021 υπουργικής απόφασης με θέμα: «Έγκριση του Κανονισμού της Ανώνυμης Εταιρείας «Κοινωνία της Πληροφορίας Μονοπρόσωπη Α.Ε.», με κατάργηση της υπό στοιχεία 252/ΓΔΟΔΥ/ΔΔΥ/2020/22-1-2020 υπουργικής απόφασης «Έγκριση του Κανονισμού της Ανώνυμης Εταιρείας «Κοινωνία της Πληροφορίας Α.Ε.», με κατάργηση της υπό στοιχεία ΔΙΔΚ/ΚτΠ/οικ. 21588/04-11-2011 (Β’ 2541) υπουργικής απόφασης «Κανονισμός της Ανώνυμης Εταιρείας “Κοινωνία της Πληροφορίας Α.Ε.”», όπως τροποποιήθηκε με την υπό στοιχεία ΔΙΔΚ/οικ 35181/11-11-2015 (Β’ 2532) κοινή υπουργική απόφαση «Τροποποίηση άρθρων του Κανονισμού της Ανώνυμης Εταιρείας “Κοινωνία της Πληροφορίας Α.Ε.”» (Β’ 164)» ΦΕΚ 2060/Β’/2021))» (ΦΕΚ 5807/Β/10-12-2021).
44. Την υπ’ αρ. 4151/05-08-2022 Απόφαση του Υπουργού Επικρατείας με θέμα: "Ανανέωση της θητείας του Προέδρου και των Μελών του Διοικητικού Συμβουλίου της Ανώνυμης Εταιρείας «Κοινωνία της Πληροφορίας ΜΟΝΟΠΡΟΣΩΠΗ Α.Ε.»" (ΦΕΚ 752/ΥΟΔΔ/24.08.2022).
45. Τη ΣΑΤΑ 063 (Κωδ. Έργου: 2022ΤΑ06300030) του Υπουργείου Ψηφιακής Διακυβέρνησης με την οποία εγκρίθηκε η Ένταξη του Έργου «Νέο Σύστημα Ηλεκτρονικών Δημοσίων Συμβάσεων» στο Ταμείο Ανάκαμψης και Ανθεκτικότητας, το οποίο χρηματοδοτείται από την Ευρωπαϊκή Ένωση – NextGeneration EU.
46. Την από 04-11-2021 (Α.Π ΚτΠ Α.Ε.: 16409/12-11-2021) Προγραμματική Συμφωνία μεταξύ του Υπουργείου Ψηφιακής Διακυβέρνησης και της ΚτΠ Μ.Α.Ε. για το έργο: «ΝΕΟ ΣΥΣΤΗΜΑ ΗΛΕΚΤΡΟΝΙΚΩΝ ΔΗΜΟΣΙΩΝ ΣΥΜΒΑΣΕΩΝ».
47. Την από 02-12-2021 (Α.Π ΚτΠ Α.Ε.: 18169/10-12-2021) 1η Τροποποίηση της Προγραμματικής Συμφωνίας μεταξύ του Υπουργείου Ψηφιακής Διακυβέρνησης και της ΚτΠ Μ.Α.Ε. για το έργο: «ΝΕΟ ΣΥΣΤΗΜΑ ΗΛΕΚΤΡΟΝΙΚΩΝ ΔΗΜΟΣΙΩΝ ΣΥΜΒΑΣΕΩΝ».
48. Την υπ’ αρ. πρωτ.: 125316ΕΞ2022/06-09-2022 (Α.Π ΚτΠ Μ.Α.Ε. 15400/06-09-2022) Απόφαση του Υπουργείου Οικονομικών / Ειδικής Υπηρεσίας Συντονισμού Ταμείου Ανάκαμψης με θέμα: “Ένταξη του Έργου «Νέο Σύστημα Ηλεκτρονικών Δημοσίων Συμβάσεων» (κωδικός ΟΠΣ ΤΑ 5158515) στο Ταμείο Ανάκαμψης και Ανθεκτικότητας”.
49. Την υπ’ αρ. πρωτ. 85995/08-09-2022 (ΑΔΑ: ΩΤΗ746ΜΤΛΡ-2Χ8) Απόφαση του Υπουργείου Ανάπτυξης και Επενδύσεων περί έγκρισης της ένταξης στο ΠΔΕ 2022 του έργου με τίτλο «Νέο Σύστημα Ηλεκτρονικών Δημοσίων Συμβάσεων (κωδικός ΟΠΣ ΤΑ 5158515)».
50. Το υπ΄ αρ. πρωτ. 5281/23-11-2022 (Ο.Ε. 04-01-2023) [Α.Π. ΚτΠ Μ.Α.Ε. 20931/28-11-2022 (Ο.Ε. 04-01-2023)] έγγραφο του Υπουργείου Ψηφιακής Διακυβέρνησης με θέμα: ”Παροχή σύμφωνης γνώμης επί της ολοκλήρωσης της Φάσης Α και της έναρξης της Φάσης Β για την υλοποίηση του Υποέργου 1 «Υποστήριξη και Αναβάθμιση του Συστήματος Δημόσιων Προμηθειών» στο πλαίσιο της Προγραμματικής Συμφωνίας «Νέο Σύστημα Ηλεκτρονικών Δημοσίων Συμβάσεων”.
51. Το υπ’ αρ. πρωτ. 3602ΕΞ2023/10-01-2023 (Α.Π. ΚτΠ Μ.Α.Ε. 418/10-01-2023) έγγραφο της ΕΥΣΤΑ με θέμα: ”Έγκριση διακήρυξης για τη σύμβαση του έργου «Υποστήριξη και Αναβάθμιση του Συστήματος Δημόσιων Προμηθειών» (κωδικός ΟΠΣ ΤΑ 5158515)”.
52. Την Απόφαση του ΔΣ της ΚτΠ Μ.Α.Ε. κατά την υπ’ αρ. 856/25-08-2022 Συνεδρίασή του, με θέμα Εκλογή Διευθύνοντος Συμβούλου (Θέμα 1).
53. Την Απόφαση του ΔΣ της ΚτΠ Μ.Α.Ε. κατά την υπ’ αρ. 857/26-08-2022 Συνεδρίασή του, με θέμα γενικές εξουσιοδοτήσεις προς Διευθύνοντα Σύμβουλο (Θέμα 2.2).
54. Την Απόφαση του Διευθύνοντος Συμβούλου της ΚτΠ Α.Ε. με Αρ. Πρωτ. 22683/20-12-2022 και θέμα «Εξουσιοδότηση δικαιώματος υπογραφής προς Γενικούς Διευθυντές και Διευθυντές της ΚτΠ Μ.Α.Ε.».
55. Την Απόφαση του Διοικητικού Συμβουλίου της ΚτΠ Μ.Α.Ε. κατά την υπ’ αρ. 882/13-01-2023 Συνεδρίασή του (Θέμα 4.1).
56. Τον Κανονισμού (ΕΕ) 2017/625 του ΕΚ και του Συμβουλίου, της 15ης Μαρτίου 2017, για τους επισήμους ελέγχους
57. Το ν. 4919/2022 (A’ 71) Σύσταση εταιρειών μέσω των Υπηρεσιών Μιας Στάσης (Υ.Μ.Σ.) και τήρηση του Γενικού Εμπορικού Μητρώου (Γ.Ε.ΜΗ.) Ενσωμάτωση της Οδηγίας (ΕΕ) 2019/1151 του Ευρωπαϊκού Κοινοβουλίου και του Συμβουλίου της 20ής Ιουνίου 2019 για την τροποποίηση της Oδηγίας (ΕΕ) 2017/1132, όσον αφορά τη χρήση ψηφιακών εργαλείων και διαδικασιών στον τομέα του εταιρικού δικαίου (L 186) και λοιπές επείγουσες διατάξεις.

## Προθεσμία παραλαβής προσφορών και διενέργεια διαγωνισμού

Η καταληκτική ημερομηνία παραλαβής των προσφορών είναι η **24-02-2023** και ώρα **14:00** και η Ημερομηνία έναρξης υποβολής προσφορών είναι η **23-01-2023**.

Η διαδικασία θα διενεργηθεί με χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.Δ.Η.Σ.), μέσω της Διαδικτυακής πύλης [www.promitheus.gov.gr](http://www.promitheus.gov.gr) του ως άνω συστήματος, **τέσσερις (4) εργάσιμες** ημέρες μετά την καταληκτική ημερομηνία υποβολής των προσφορών **ήτοι 03-03-2023** και ώρα **14:00**.

## Δημοσιότητα

**Α. Δημοσίευση στην Επίσημη Εφημερίδα της Ευρωπαϊκής Ένωσης**

Προκήρυξη της παρούσας σύμβασης απεστάλη με ηλεκτρονικά μέσα για δημοσίευση στις **16-01-2023** στην Υπηρεσία Εκδόσεων της Ευρωπαϊκής Ένωσης και δημοσιεύτηκε στις **20-01-2023**.

**Β. Δημοσίευση σε εθνικό επίπεδο**

Η προκήρυξη και το πλήρες κείμενο της παρούσας Διακήρυξης καταχωρήθηκε στο Κεντρικό Ηλεκτρονικό Μητρώο Δημοσίων Συμβάσεων (ΚΗΜΔΗΣ) στις **23-01-2023**.

Τα έγγραφα της σύμβασης της παρούσας Διακήρυξης καταχωρήθηκαν στη σχετική ηλεκτρονική διαδικασία σύναψης δημόσιας σύμβασης στο ΕΣΗΔΗΣ στις **23-01-2023**, η οποία έλαβε Συστημικό Αύξοντα Αριθμό: **182121** και αναρτήθηκαν στη Διαδικτυακή Πύλη ([www.promitheus.gov.gr](http://www.promitheus.gov.gr)) του ΟΠΣ ΕΣΗΔΗΣ.

Περίληψη της παρούσας Διακήρυξης όπως προβλέπεται στην περίπτωση (ιστ) της παραγράφου 3 του άρθρου 76 του Ν.4727/23-09-2020 (ΦΕΚ/Α/184/23.09.2020), αναρτήθηκε στο διαδίκτυο, στον ιστότοπο <http://et.diavgeia.gov.gr> (ΠΡΟΓΡΑΜΜΑ ΔΙΑΥΓΕΙΑ) στις **23-01-2023**.

Η Διακήρυξη θα αναρτηθεί στο διαδίκτυο, στην ιστοσελίδα της αναθέτουσας αρχής, στη διεύθυνση (URL) : <http://www.ktpae.gr> στη θέση Διαγωνισμοί στις **23-01-2023**.

## Αρχές εφαρμοζόμενες στη διαδικασία σύναψης

Οι οικονομικοί φορείς δεσμεύονται ότι:

α) τηρούν και θα εξακολουθήσουν να τηρούν κατά την εκτέλεση της σύμβασης, εφόσον επιλεγούν, τις υποχρεώσεις τους που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016. Η τήρηση των εν λόγω υποχρεώσεων ελέγχεται και βεβαιώνεται από τα όργανα που επιβλέπουν την εκτέλεση των δημοσίων συμβάσεων και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους.

β) δεν θα ενεργήσουν αθέμιτα, παράνομα ή καταχρηστικά καθ΄ όλη τη διάρκεια της διαδικασίας ανάθεσης, αλλά και κατά το στάδιο εκτέλεσης της σύμβασης, εφόσον επιλεγούν.

γ) λαμβάνουν τα κατάλληλα μέτρα για να διαφυλάξουν την εμπιστευτικότητα των πληροφοριών που έχουν χαρακτηρισθεί ως τέτοιες.

# ΓΕΝΙΚΟΙ ΚΑΙ ΕΙΔΙΚΟΙ ΟΡΟΙ ΣΥΜΜΕΤΟΧΗΣ

## Γενικές Πληροφορίες

### Έγγραφα της σύμβασης

Τα έγγραφα της παρούσας διαδικασίας σύναψης είναι τα ακόλουθα:

* η από **16-01-2023** Προκήρυξη της Σύμβασης, όπως αυτή έχει σταλεί για δημοσίευση στην Επίσημη Εφημερίδα της Ευρωπαϊκής Ένωσης.
* η παρούσα Διακήρυξη με τα Παραρτήματα που αποτελούν αναπόσπαστο μέρος αυτής.
* το Ευρωπαϊκό Ενιαίο Έγγραφο Σύμβασης (ΕΕΕΣ).
* οι συμπληρωματικές πληροφορίες που τυχόν παρέχονται στο πλαίσιο της διαδικασίας, ιδίως σχετικά με τις προδιαγραφές και τα σχετικά δικαιολογητικά.

### Επικοινωνία – Πρόσβαση στα έγγραφα της Σύμβασης

Όλες οι επικοινωνίες σε σχέση με τα βασικά στοιχεία της διαδικασίας σύναψης της σύμβασης, καθώς και όλες οι ανταλλαγές πληροφοριών, ιδίως η ηλεκτρονική υποβολή, εκτελούνται με τη χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ), η οποία είναι προσβάσιμη μέσω της Διαδικτυακής πύλης ([www.promitheus.gov.gr](http://www.promitheus.gov.gr)).

### Παροχή Διευκρινίσεων

Τα σχετικά αιτήματα παροχής διευκρινίσεων υποβάλλονται ηλεκτρονικά, το αργότερο έως **06-02-2023** και απαντώνται αντίστοιχα στο πλαίσιο της παρούσας, στη σχετική ηλεκτρονική διαδικασία σύναψης δημόσιας σύμβασης στην πλατφόρμα του ΕΣΗΔΗΣ, η οποία είναι προσβάσιμη μέσω της Διαδικτυακής πύλης [www.promitheus.gov.gr](http://www.promitheus.gov.gr/). Αιτήματα παροχής συμπληρωματικών πληροφοριών – διευκρινίσεων υποβάλλονται από εγγεγραμμένους στο σύστημα οικονομικούς φορείς, δηλαδή από εκείνους που διαθέτουν σχετικά διαπιστευτήρια που τους έχουν χορηγηθεί (όνομα χρήστη και κωδικός πρόσβασης) και απαραίτητα το ηλεκτρονικό αρχείο με το κείμενο των ερωτημάτων είναι ηλεκτρονικά υπογεγραμμένο. Αιτήματα παροχής διευκρινήσεων που υποβάλλονται είτε με άλλο τρόπο είτε το ηλεκτρονικό αρχείο που τα συνοδεύει δεν είναι ηλεκτρονικά υπογεγραμμένο, δεν εξετάζονται.

Η αναθέτουσα αρχή μπορεί να παρατείνει την προθεσμία παραλαβής των προσφορών, ούτως ώστε όλοι οι ενδιαφερόμενοι οικονομικοί φορείς να μπορούν να λάβουν γνώση όλων των αναγκαίων πληροφοριών για την κατάρτιση των προσφορών στις ακόλουθες περιπτώσεις:

α) όταν, για οποιονδήποτε λόγο, πρόσθετες πληροφορίες, αν και ζητήθηκαν από τον οικονομικό φορέα έγκαιρα, δεν έχουν παρασχεθεί το αργότερο **έξι (6) ημέρες** πριν από την προθεσμία που ορίζεται για την παραλαβή των προσφορών,

β) όταν τα έγγραφα της σύμβασης υφίστανται σημαντικές αλλαγές.

Η διάρκεια της παράτασης θα είναι ανάλογη με τη σπουδαιότητα των πληροφοριών που ζητήθηκαν ή των αλλαγών.

Όταν οι πρόσθετες πληροφορίες δεν έχουν ζητηθεί έγκαιρα ή δεν έχουν σημασία για την προετοιμασία κατάλληλων προσφορών, η παράταση της προθεσμίας εναπόκειται στη διακριτική ευχέρεια της αναθέτουσας αρχής.

Τροποποίηση των όρων της διαγωνιστικής διαδικασίας (πχ αλλαγή/μετάθεση της καταληκτικής ημερομηνίας υποβολής προσφορών καθώς και σημαντικές αλλαγές των εγγράφων της σύμβασης, σύμφωνα με την προηγούμενη παράγραφο) δημοσιεύεται στην ΕΕΕΕ (με το τυποποιημένο έντυπο «Διορθωτικό») και στο ΚΗΜΔΗΣ.

### Γλώσσα

Τα έγγραφα της σύμβασης έχουν συνταχθεί στην ελληνική γλώσσα.

Τυχόν προδικαστικές προσφυγές υποβάλλονται στην ελληνική γλώσσα.

Οι προσφορές, τα στοιχεία που περιλαμβάνονται σε αυτές, καθώς και τα αποδεικτικά έγγραφα σχετικά με τη μη ύπαρξη λόγου αποκλεισμού και την πλήρωση των κριτηρίων ποιοτικής επιλογής[[3]](#footnote-4) συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα.

Τα αλλοδαπά δημόσια και ιδιωτικά έγγραφα συνοδεύονται από μετάφρασή τους στην ελληνική γλώσσα, επικυρωμένη είτε από πρόσωπο αρμόδιο κατά τις κείμενες διατάξεις της εθνικής νομοθεσίας είτε από πρόσωπο κατά νόμο αρμόδιο της χώρας στην οποία έχει συνταχθεί το έγγραφο.

Ενημερωτικά και τεχνικά φυλλάδια και άλλα έντυπα - εταιρικά ή μη - με ειδικό τεχνικό περιεχόμενο μπορούν να υποβάλλονται στην Αγγλική γλώσσα, χωρίς να συνοδεύονται από μετάφραση στην ελληνική.

Κάθε μορφής επικοινωνία με την αναθέτουσα αρχή, καθώς και μεταξύ αυτής και του αναδόχου, θα γίνονται υποχρεωτικά στην ελληνική γλώσσα.

### Εγγυήσεις

Οι εγγυήσεις (παρ. 2.2.2 & 4.1) εκδίδονται από πιστωτικά ή χρηματοδοτικά ιδρύματα ή ασφαλιστικές επιχειρήσεις κατά την έννοια των περιπτώσεων β΄ και γ΄ της παρ. 1 του άρθρου 14 του ν. 4364/ 2016 (Α΄13)» που λειτουργούν νόμιμα στα κράτη - μέλη της Ένωσης ή του Ευρωπαϊκού Οικονομικού Χώρου ή στα κράτη-μέρη της ΣΔΣ και έχουν, σύμφωνα με τις ισχύουσες διατάξεις, το δικαίωμα αυτό. Μπορούν, επίσης, να εκδίδονται από το Τ.Μ.Ε.Δ.Ε. ή να παρέχονται με γραμμάτιο του Ταμείου Παρακαταθηκών και Δανείων με παρακατάθεση σε αυτό του αντίστοιχου χρηματικού ποσού. Αν συσταθεί παρακαταθήκη με γραμμάτιο παρακατάθεσης χρεογράφων στο Ταμείο Παρακαταθηκών και Δανείων, τα τοκομερίδια ή μερίσματα που λήγουν κατά τη διάρκεια της εγγύησης επιστρέφονται μετά τη λήξη τους στον υπέρ ου η εγγύηση οικονομικό φορέα.

Οι εγγυητικές επιστολές εκδίδονται κατ’ επιλογή των οικονομικών φορέων από έναν ή περισσότερους εκδότες της παραπάνω παραγράφου.

Οι εγγυήσεις αυτές περιλαμβάνουν κατ’ ελάχιστον τα ακόλουθα στοιχεία: α) την ημερομηνία έκδοσης, β) τον εκδότη, γ) την αναθέτουσα αρχή προς την οποία απευθύνονται, δ) τον αριθμό της εγγύησης, ε) το ποσό που καλύπτει η εγγύηση, στ) την πλήρη επωνυμία, τον Α.Φ.Μ. και τη διεύθυνση του οικονομικού φορέα υπέρ του οποίου εκδίδεται η εγγύηση (στην περίπτωση ένωσης αναγράφονται όλα τα παραπάνω για κάθε μέλος της ένωσης), ζ) τους όρους ότι: αα) η εγγύηση παρέχεται ανέκκλητα και ανεπιφύλακτα, ο δε εκδότης παραιτείται του δικαιώματος της διαιρέσεως και της διζήσεως, και ββ) ότι σε περίπτωση κατάπτωσης αυτής, το ποσό της κατάπτωσης υπόκειται στο εκάστοτε ισχύον τέλος χαρτοσήμου, η) τα στοιχεία της σχετικής διακήρυξης και την καταληκτική ημερομηνία διενέργειας του διαγωνισμού, θ) την ημερομηνία λήξης ή τον χρόνο ισχύος της εγγύησης, ι) την ανάληψη υποχρέωσης από τον εκδότη της εγγύησης να καταβάλει το ποσό της εγγύησης ολικά ή μερικά εντός πέντε (5) ημερών μετά από απλή έγγραφη ειδοποίηση εκείνου προς τον οποίο απευθύνεται και ια) στην περίπτωση των εγγυήσεων καλής εκτέλεσης και προκαταβολής, τον αριθμό και τον τίτλο της σχετικής σύμβασης.

Η περ. αα’ του προηγούμενου εδαφίου ζ΄ δεν εφαρμόζεται για τις εγγυήσεις που παρέχονται με γραμμάτιο του Ταμείου Παρακαταθηκών και Δανείων.

Οι εγγυητικές επιστολές συντάσσονται σύμφωνα με τα υποδείγματα του Παραρτήματος της παρούσας.

Επισημαίνεται ότι εγγυήσεις που εκδίδονται από το Τ.Μ.Ε.Δ.Ε και το Ταμείο Παρακαταθηκών και Δανείων δεν συμμορφώνονται με τα υποδείγματα των εγγυητικών επιστολών της παρούσας αλλά εκδίδονται σύμφωνα με τις οικείες διατάξεις που διέπουν τους εν λόγω φορείς.

Η αναθέτουσα αρχή επικοινωνεί με τους εκδότες των εγγυητικών επιστολών προκειμένου να διαπιστώσει την εγκυρότητά τους.

### Προστασία Προσωπικών Δεδομένων

Η αναθέτουσα αρχή ενημερώνει το φυσικό πρόσωπο που υπογράφει την προσφορά ως Προσφέρων ή ως Νόμιμος Εκπρόσωπος Προσφέροντος, ότι η ίδια ή και τρίτοι, κατ’ εντολή και για λογαριασμό της, θα επεξεργάζονται προσωπικά δεδομένα που περιέχονται στους φακέλους της προσφοράς και τα αποδεικτικά μέσα τα οποία υποβάλλονται σε αυτήν, στο πλαίσιο του παρόντος Διαγωνισμού, για το σκοπό της αξιολόγησης των προσφορών και της ενημέρωσης έτερων συμμετεχόντων σε αυτόν, λαμβάνοντας κάθε εύλογο μέτρο για τη διασφάλιση του απόρρητου και της ασφάλειας της επεξεργασίας των δεδομένων και της προστασίας τους από κάθε μορφής αθέμιτη επεξεργασία, σύμφωνα με τις διατάξεις της κείμενης νομοθεσίας περί προστασίας προσωπικών δεδομένων, κατά τα αναλυτικώς αναφερόμενα στην αναλυτική ενημέρωση που επισυνάπτεται στο ΠΑΡΑΡΤΗΜΑ IX – Ενημέρωση για την Επεξεργασία Προσωπικών Δεδομένων στην παρούσα.

### Ορισμοί Τεχνικών Όρων

Τεχνικός διαχειριστής Ομάδας Έργου Αναδόχου : Ο ρόλος που ορίζεται ως AppsDBA, OS administrator, DBA, Middleware Administrator ίσως και developer. Ο ρόλος αφορά στελέχη των ομάδων εργασίας του Αναδόχου.

Επιχειρησιακός διαχειριστής Ομάδας Έργου Αναδόχου: Ο ρόλος αφορά στελέχη του Αναδόχου που θα παρέχουν υπηρεσίες υποστήριξης για την χρήση των εφαρμογών προς τα στελέχη της Δ/νσης ΕΣΗΔΗΣ.

Τεχνικός διαχειριστής ΟΠΣ ΕΣΗΔΗΣ: Ο ρόλος αφορά στελέχη της Δ/νσης ΕΣΗΔΗΣ οι οποίοι είναι τεχνικοί διαχειριστές του συστήματος.

Επιχειρησιακός διαχειριστής ΟΠΣ ΕΣΗΔΗΣ: Ο ρόλος αφορά στελέχη της Δ/νσης ΕΣΗΔΗΣ οι οποίοι διαθέτουν ενισχυμένο ρόλο διαχείρισης επιχειρησιακών πτυχών του συστήματος.

Help Desk ΟΠΣ ΕΣΗΔΗΣ: Ο ρόλος αφορά στελέχη της Δ/νσης ΕΣΗΔΗΣ που παρέχουν υπηρεσίες υποστήριξης τελικών χρηστών των εφαρμογών.

## Δικαίωμα Συμμετοχής - Κριτήρια Ποιοτικής Επιλογής

### Δικαιούμενοι συμμετοχής

**1.** Δικαίωμα συμμετοχής στη διαδικασία σύναψης της παρούσας σύμβασης έχουν φυσικά ή νομικά πρόσωπα και, σε περίπτωση ενώσεων οικονομικών φορέων, τα μέλη αυτών, που είναι εγκατεστημένα σε:

α) κράτος-μέλος της Ένωσης,

β) κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 ,5, 6 και 7 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και

δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

Στο βαθμό που καλύπτονται από τα Παραρτήματα 1, 2, 4, 5, 6 και 7 και τις γενικές σημειώσεις του σχετικού με την Ένωση Προσαρτήματος I της ΣΔΣ, καθώς και τις λοιπές διεθνείς συμφωνίες από τις οποίες δεσμεύεται η Ένωση, οι αναθέτουσες αρχές επιφυλάσσουν για τα έργα, τα αγαθά, τις υπηρεσίες και τους οικονομικούς φορείς των χωρών που έχουν υπογράψει τις εν λόγω συμφωνίες μεταχείριση εξίσου ευνοϊκή με αυτήν που επιφυλάσσουν για τα έργα, τα αγαθά, τις υπηρεσίες και τους οικονομικούς φορείς της Ένωσης.

**2.** Δυνάμει του Κανονισμού (ΕΕ) 2022/576 του Συμβουλίου της 8ης Απριλίου 2022, για την τροποποίηση του Κανονισμού (ΕΕ) αριθ.833/2014 σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία: Απαγορεύεται η ανάθεση οποιασδήποτε δημόσιας σύμβασης ή σύμβασης παραχώρησης που εμπίπτει στο πεδίο εφαρμογής των οδηγιών για τις δημόσιες συμβάσεις, καθώς και του άρθρου 10 παράγραφοι 1 και 3, παράγραφος 6 στοιχεία α) έως ε), παράγραφοι 8, 9 και 10 και των άρθρων 11, 12, 13 και 14 της οδηγίας 2014/23/ΕΕ, των άρθρων 7 και 8, του άρθρου 10 στοιχεία β) έως στ) και η) έως ι) της οδηγίας 2014/24/ΕΕ, του άρθρου 18, του άρθρου 21 στοιχεία β) έως ε), και ζ) έως θ) και των άρθρων 29 και 30 τηςοδηγίας 2014/25/ΕΕ, καθώς και του άρθρου 13 στοιχεία α) έως δ), στ) έως η) και ι) της οδηγίας 2009/81/ΕΚ, σε ή με:

α) Ρώσο υπήκοο ή φυσικό ή νομικό πρόσωπο, οντότητα ή φορέα που έχει την έδρα του στη Ρωσία,

β) νομικό πρόσωπο, οντότητα ή φορέα του οποίου τα δικαιώματα ιδιοκτησίας κατέχει άμεσα ή έμμεσα σε ποσοστό άνω του 50% οντότητα αναφερόμενη στο στοιχείο α) της παρούσας παραγράφου ή

γ) φυσικό ή νομικό πρόσωπο, οντότητα ή φορέα που ενεργεί εξ ονόματος ή κατ’ εντολή οντότητας αναφερόμενης στο στοιχείο α) ή β) της παρούσας παραγράφου, συμπεριλαμβανομένων, όταν αντιστοιχούν σε περισσότερο από το 10% της αξίας της σύμβασης, των υπεργολάβων, προμηθευτών ή οντοτήτων στις ικανότητες των οποίων στηρίζεται κατά την έννοια των οδηγιών για τις δημόσιες συμβάσεις.

Οι οικονομικοί φορείς υποβάλλουν σχετική υπεύθυνη δήλωση με αντίστοιχο περιεχόμενο μαζί με τα λοιπά δικαιολογητικά συμμετοχής τους, σύμφωνα με τα αναλυτικότερα οριζόμενα στην υποπαρ. 2.4.3.1 και το ΠΑΡΑΡΤΗΜΑ XI – Άλλες Δηλώσεις της παρούσας.

**3.** Οικονομικός φορέας συμμετέχει είτε μεμονωμένα είτε ως μέλος ένωσης. Οι ενώσεις οικονομικών φορέων, συμπεριλαμβανομένων και των προσωρινών συμπράξεων, δεν απαιτείται να περιβληθούν συγκεκριμένη νομική μορφή για την υποβολή προσφοράς. Η αναθέτουσα αρχή μπορεί να απαιτήσει από τις ενώσεις οικονομικών φορέων να περιβληθούν συγκεκριμένη νομική μορφή, εφόσον τους ανατεθεί η σύμβαση.

**4.** Στις περιπτώσεις υποβολής προσφοράς από ένωση οικονομικών φορέων, όλα τα μέλη της ευθύνονται έναντι της αναθέτουσας αρχής αλληλέγγυα και εις ολόκληρον.

### Εγγύηση συμμετοχής

2.2.2.1.Για την έγκυρη συμμετοχή στη διαδικασία σύναψης της παρούσας σύμβασης, κατατίθεται από τους συμμετέχοντες οικονομικούς φορείς (προσφέροντες), εγγυητική επιστολή συμμετοχής, σύμφωνα με το αντίστοιχο υπόδειγμα στο ΠΑΡΑΡΤΗΜΑ VII – Υποδείγματα Εγγυητικών Επιστολών της παρούσας.

Το ποσό της εγγυητικής επιστολής θα πρέπει να καλύπτει σε ευρώ (€) ποσοστό **1%** του προϋπολογισμού του Έργου (μη συμπεριλαμβανομένου ΦΠΑ), ήτοι ποσό **πενήντα έξι χιλιάδων εξακοσίων πενήντα ευρώ (56.650,00 €)**.

Στην περίπτωση ένωσης οικονομικών φορέων, η εγγύηση συμμετοχής περιλαμβάνει και τον όρο ότι η εγγύηση καλύπτει τις υποχρεώσεις όλων των οικονομικών φορέων που συμμετέχουν στην ένωση.

Η εγγύηση συμμετοχής πρέπει να ισχύει τουλάχιστον για τριάντα (30) ημέρες μετά τη λήξη του χρόνου ισχύος της προσφοράς της παρ. 2.4.6 Χρόνος Ισχύος των Προσφορών της παρούσας, άλλως η προσφορά απορρίπτεται. Η αναθέτουσα αρχή μπορεί, πριν τη λήξη της προσφοράς, να ζητά από τους προσφέροντες να παρατείνουν, πριν τη λήξη τους, τη διάρκεια ισχύος της προσφοράς και της εγγύησης συμμετοχής.

Οι πρωτότυπες εγγυήσεις συμμετοχής, πλην των εγγυήσεων που εκδίδονται ηλεκτρονικά, προσκομίζονται, σε κλειστό φάκελο με ευθύνη του οικονομικού φορέα, το αργότερο πριν την ημερομηνία και ώρα αποσφράγισης των προσφορών που ορίζεται στην παρ. 3.1 της παρούσας, άλλως η προσφορά απορρίπτεται ως απαράδεκτη, μετά από γνώμη της Επιτροπής Διαγωνισμού.

2.2.2.2.Η εγγύηση συμμετοχής επιστρέφεται στον Ανάδοχο με την προσκόμιση της εγγύησης καλής εκτέλεσης.

Η εγγύηση συμμετοχής επιστρέφεται στους λοιπούς προσφέροντες σύμφωνα με τα ειδικότερα οριζόμενα στην παρ. 3 του άρθρου 72 του ν. 4412/2016 μετά από :

αα) την άπρακτη πάροδο της προθεσμίας άσκησης ενδικοφανούς προσφυγής ή την έκδοση απόφασης επί ασκηθείσας προσφυγής κατά της απόφασης κατακύρωσης,

ββ) την άπρακτη πάροδο της προθεσμίας άσκησης ενδίκων βοηθημάτων προσωρινής δικαστικής προστασίας ή την έκδοση απόφασης επ’ αυτών,

γγ) την ολοκλήρωση του προσυμβατικού ελέγχου από το Ελεγκτικό Συνέδριο, σύμφωνα με τα άρθρα 324 έως 327 του ν. 4700/2020 (Α’ 127), εφόσον απαιτείται.

Για τα προηγούμενα στάδια της κατακύρωσης η εγγύηση συμμετοχής επιστρέφεται στους συμμετέχοντες σε περίπτωση:

α) λήξης του χρόνου ισχύος της προσφοράς και μη ανανέωσης αυτής και

β) απόρριψης της προσφοράς τους και εφόσον δεν έχει ασκηθεί ενδικοφανής προσφυγή ή ένδικο βοήθημα ή έχει εκπνεύσει άπρακτη η προθεσμία άσκησης ενδικοφανούς προσφυγής ή ενδίκων βοηθημάτων ή έχει λάβει χώρα παραίτηση από το δικαίωμα άσκησης αυτών ή αυτά έχουν απορριφθεί αμετακλήτως.

2.2.2.3. Η εγγύηση συμμετοχής καταπίπτει, εάν ο προσφέρων α) αποσύρει την προσφορά του κατά τη διάρκεια ισχύος αυτής, β) παρέχει, εν γνώσει του, ψευδή στοιχεία ή πληροφορίες που αναφέρονται στις παραγράφους 2.2.3 έως 2.2.8 της παρούσας, γ) δεν προσκομίσει εγκαίρως τα προβλεπόμενα από την παρούσα δικαιολογητικά (παρ. 2.2.9.2 & 3.2) ή δ) δεν προσέλθει εγκαίρως για υπογραφή της σύμβασης, ε) υποβάλει μη κατάλληλη προσφορά, με την έννοια της περ. 46 της παρ. 1 του άρθρου 2 του ν. 4412/2016, στ) δεν ανταποκριθεί στη σχετική πρόσκληση της αναθέτουσας αρχής να εξηγήσει την τιμή ή το κόστος της προσφοράς του εντός της τεθείσας προθεσμίας και η προσφορά του απορριφθεί , ζ) στις περιπτώσεις των παρ. 3, 4 και 5 του άρθρου 103 του ν. 4412/2016, περί πρόσκλησης για υποβολή δικαιολογητικών από τον προσωρινό Ανάδοχο, αν, κατά τον έλεγχο των παραπάνω δικαιολογητικών, σύμφωνα με τις παραγράφους 3.2 και 3.4 της παρούσας, διαπιστωθεί ότι τα στοιχεία που δηλώθηκαν στο ΕΕΕΣ είναι εκ προθέσεως απατηλά, ή ότι έχουν υποβληθεί πλαστά αποδεικτικά στοιχεία, ή αν, από τα παραπάνω δικαιολογητικά που προσκομίσθηκαν νομίμως και εμπροθέσμως, δεν αποδεικνύεται η μη συνδρομή των λόγων αποκλεισμού της παραγράφου 2.2.3 ή η πλήρωση μιας ή περισσότερων από τις απαιτήσεις των κριτηρίων ποιοτικής επιλογής.

### Λόγοι αποκλεισμού

Αποκλείεται από τη συμμετοχή στην παρούσα διαδικασία σύναψης σύμβασης (διαγωνισμό) προσφέρων οικονομικός φορέας, εφόσον συντρέχει στο πρόσωπό του (εάν πρόκειται για μεμονωμένο φυσικό ή νομικό πρόσωπο) ή σε ένα από τα μέλη του (εάν πρόκειται για ένωση οικονομικών φορέων) ένας ή περισσότεροι από τους ακόλουθους λόγους:

* + - 1. Όταν υπάρχει σε βάρος του αμετάκλητη καταδικαστική απόφαση για ένα από τα ακόλουθα εγκλήματα:

α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ.42 και τα εγκλήματα του άρθρου 187 του Ποινικού Κώδικα (εγκληματική οργάνωση),

β) ενεργητική δωροδοκία, όπως ορίζεται στο άρθρο 3 της σύμβασης περί της καταπολέμησης της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της 25.6.1997, σ. 1) και στην παράγραφο 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στο εθνικό δίκαιο του οικονομικού φορέα, και τα εγκλήματα των άρθρων 159Α (δωροδοκία πολιτικών προσώπων), 236 (δωροδοκία υπαλλήλου), 237 παρ.2-4 (δωροδοκία δικαστικών λειτουργών), 237Α παρ.2 (εμπορία επιρροής – μεσάζοντες) 396 παρ.2 (δωροδοκία στον ιδιωτικό τομέα) του Ποινικού Κώδικα.

γ) απάτη εις βάρος των οικονομικών συμφερόντων της Ένωσης, κατά την έννοια των άρθρων 3 και 4 της Οδηγίας (ΕΕ) 2017/1371 του Ευρωπαϊκού Κοινοβουλίου και του Συμβουλίου της 5ης Ιουλίου 2017 σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης (L 198/28.07.2017) και τα εγκλήματα των άρθρων 159Α (δωροδοκία πολιτικών προσώπων), 216 (πλαστογραφία), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 242 (ψευδής βεβαίωση, νόθευση κ.λπ.), 374 (διακεκριμένη κλοπή), 375 (υπεξαίρεση), 386 (απάτη), 386Α (απάτη με υπολογιστή), 386Β (απάτη σχετική με τις επιχορηγήσεις), 390 (απιστία) του Ποινικού Κώδικα και των άρθρων 155 επ. του Εθνικού Τελωνειακού Κώδικα (ν. 2960/2001, Α’ 265), όταν αυτά στρέφονται κατά των οικονομικών συμφερόντων της Ευρωπαϊκής Ένωσης ή συνδέονται με την προσβολή αυτών των συμφερόντων, καθώς και τα εγκλήματα των άρθρων 23 (διασυνοριακή απάτη σχετικά με τον ΦΠΑ) και 24 (επικουρικές διατάξεις για την ποινική προστασία των οικονομικών συμφερόντων της Ευρωπαϊκής Ένωσης) του ν. 4689/2020 (Α’ 103),

δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως στα άρθρα 3-4 και 5-12 της Οδηγίας (ΕΕ) 2017/541 του Ευρωπαϊκού Κοινοβουλίου και του Συμβουλίου της 15ης Μαρτίου 2017 για την καταπολέμηση της τρομοκρατίας και την αντικατάσταση της απόφασης - πλαισίου 2002/475/ΔΕΥ του Συμβουλίου και για την τροποποίηση της απόφασης 2005/671/ΔΕΥ του Συμβουλίου (EE L 88/31.03.2017) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 14 αυτής, και τα εγκλήματα των άρθρων 187Α και 187Β του Ποινικού Κώδικα, καθώς και τα εγκλήματα των άρθρων 32-35 του ν. 4689/2020 (Α’ 103),

ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου, της 20ης Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθμ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (EE L 141/05.06.2015) και τα εγκλήματα των άρθρων 2 και 39 του ν. 4557/2018 (Α’ 139),

στ) παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης - πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1) και τα εγκλήματα του άρθρου 323Α του Ποινικού κώδικα (εμπορία ανθρώπων).

Ο οικονομικός φορέας αποκλείεται, επίσης, όταν το πρόσωπο εις βάρος του οποίου εκδόθηκε τελεσίδικη αμετάκλητη καταδικαστική απόφαση είναι μέλος του διοικητικού, διευθυντικού ή εποπτικού οργάνου του ή έχει εξουσία εκπροσώπησης, λήψης αποφάσεων ή ελέγχου σε αυτό.

Η υποχρέωση του προηγούμενου εδαφίου αφορά:

- στις περιπτώσεις εταιρειών περιορισμένης ευθύνης (Ε.Π.Ε.) ιδιωτικών κεφαλαιουχικών εταιρειών (Ι.Κ.Ε.) και προσωπικών εταιρειών (Ο.Ε. και Ε.Ε.) τους διαχειριστές.

- στις περιπτώσεις ανωνύμων εταιρειών (Α.Ε.), τον διευθύνοντα Σύμβουλο, τα μέλη του Διοικητικού Συμβουλίου, καθώς και τα πρόσωπα στα οποία με απόφαση του Διοικητικού Συμβουλίου έχει ανατεθεί το σύνολο της διαχείρισης και εκπροσώπησης της εταιρείας.

- στις περιπτώσεις Συνεταιρισμών, τα μέλη του Διοικητικού Συμβουλίου.

- σε όλες τις υπόλοιπες περιπτώσεις νομικών προσώπων, τον κατά περίπτωση νόμιμο εκπρόσωπο.

**Εάν στις ως άνω περιπτώσεις (α) έως (στ) η κατά τα ανωτέρω περίοδος αποκλεισμού δεν έχει καθοριστεί με αμετάκλητη απόφαση, αυτή ανέρχεται σε πέντε (5) έτη από την ημερομηνία της καταδίκης με αμετάκλητη απόφαση.**

* + - 1. Στις ακόλουθες περιπτώσεις

α) όταν ο οικονομικός φορέας έχει αθετήσει τις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης και αυτό έχει διαπιστωθεί από δικαστική ή διοικητική απόφαση με τελεσίδικη και δεσμευτική ισχύ, σύμφωνα με διατάξεις της χώρας όπου είναι εγκατεστημένος ή την εθνική νομοθεσία ή

β) όταν η αναθέτουσα αρχή μπορεί να αποδείξει με τα κατάλληλα μέσα ότι ο οικονομικός φορέας έχει αθετήσει τις υποχρεώσεις του όσον αφορά την καταβολή φόρων ή εισφορών κοινωνικής ασφάλισης.

Αν ο οικονομικός φορέας είναι Έλληνας πολίτης ή έχει την εγκατάστασή του στην Ελλάδα, οι υποχρεώσεις του που αφορούν τις εισφορές κοινωνικής ασφάλισης καλύπτουν τόσο την κύρια όσο και την επικουρική ασφάλιση.

Οι υποχρεώσεις των περ. α’ και β’ της παρ. 2.2.3.2 θεωρείται ότι δεν έχουν αθετηθεί εφόσον δεν έχουν καταστεί ληξιπρόθεσμες ή εφόσον αυτές έχουν υπαχθεί σε δεσμευτικό διακανονισμό που τηρείται.

Δεν αποκλείεται ο οικονομικός φορέας, όταν έχει εκπληρώσει τις υποχρεώσεις του είτε καταβάλλοντας τους φόρους ή τις εισφορές κοινωνικής ασφάλισης που οφείλει, συμπεριλαμβανομένων, κατά περίπτωση, των δεδουλευμένων τόκων ή των προστίμων είτε υπαγόμενος σε δεσμευτικό διακανονισμό για την καταβολή τους στο μέτρο που τηρεί τους όρους του δεσμευτικού κανονισμού.

* + - 1. Αποκλείεται από τη συμμετοχή στη διαδικασία σύναψης της παρούσας σύμβασης, οικονομικός φορέας σε οποιαδήποτε από τις ακόλουθες καταστάσεις :

(α) εάν έχει αθετήσει τις υποχρεώσεις που προβλέπονται στην παρ. 2 του άρθρου 18 του ν. 4412/2016, περί αρχών που εφαρμόζονται στις διαδικασίες σύναψης δημοσίων συμβάσεων

(β) εάν τελεί υπό πτώχευσηή έχει υπαχθεί σε διαδικασία ειδικής εκκαθάρισηςή τελεί υπό αναγκαστική διαχείρισηαπό εκκαθαριστή ή από το δικαστήριο ή έχει υπαχθεί σε διαδικασία πτωχευτικού συμβιβασμού ή έχει αναστείλει τις επιχειρηματικές του δραστηριότητες ή έχει υπαχθεί σε διαδικασία εξυγίανσης και δεν τηρεί τους όρους αυτής ή εάν βρίσκεται σε οποιαδήποτε ανάλογη κατάσταση προκύπτουσα από παρόμοια διαδικασία, προβλεπόμενη σε εθνικές διατάξεις νόμου.

(γ) εάν, με την επιφύλαξη της παραγράφου 3β του άρθρου 44 του ν. 3959/2011 περί ποινικών κυρώσεων και άλλων διοικητικών συνεπειών, υπάρχουν επαρκώς εύλογες ενδείξεις που οδηγούν στο συμπέρασμα ότι ο οικονομικός φορέας συνήψε συμφωνίες με άλλους οικονομικούς φορείς με στόχο τη στρέβλωση του ανταγωνισμού,

δ) εάν μία κατάσταση σύγκρουσης συμφερόντων κατά την έννοια του άρθρου 24 του ν. 4412/2016 δεν μπορεί να θεραπευθεί αποτελεσματικά με άλλα, λιγότερο παρεμβατικά, μέσα,

(ε) εάν μία κατάσταση στρέβλωσης του ανταγωνισμού από την πρότερη συμμετοχή του οικονομικού φορέα κατά την προετοιμασία της διαδικασίας σύναψης σύμβασης, κατά τα οριζόμενα στο άρθρο 48 του ν. 4412/2016 όπως ισχύει, δεν μπορεί να θεραπευθεί με άλλα, λιγότερο παρεμβατικά, μέσα,

(στ) εάν έχει επιδείξει σοβαρή ή επαναλαμβανόμενη πλημμέλεια κατά την εκτέλεση ουσιώδους απαίτησης στο πλαίσιο προηγούμενης δημόσιας σύμβασης, προηγούμενης σύμβασης με αναθέτοντα φορέα ή προηγούμενης σύμβασης παραχώρησης που είχε ως αποτέλεσμα την πρόωρη καταγγελία της προηγούμενης σύμβασης, αποζημιώσεις ή άλλες παρόμοιες κυρώσεις,

(ζ) εάν έχει κριθεί ένοχος εκ προθέσεως σοβαρών απατηλών δηλώσεων κατά την παροχή των πληροφοριών που απαιτούνται για την εξακρίβωση της απουσίας των λόγων αποκλεισμού ή την πλήρωση των κριτηρίων επιλογής, έχει αποκρύψει τις πληροφορίες αυτές ή δεν είναι σε θέση να προσκομίσει τα δικαιολογητικά που απαιτούνται κατ’ εφαρμογή της παραγράφου 2.2.9.2 Αποδεικτικά μέσα - Δικαιολογητικά προσωρινού αναδόχου της παρούσας.

(η) εάν επιχείρησε να επηρεάσει με αθέμιτο τρόπο τη διαδικασία λήψης αποφάσεων της αναθέτουσας αρχής, να αποκτήσει εμπιστευτικές πληροφορίες που ενδέχεται να του αποφέρουν αθέμιτο πλεονέκτημα στη διαδικασία σύναψης σύμβασης ή να παράσχει με απατηλό τρόπο παραπλανητικές πληροφορίες που ενδέχεται να επηρεάσουν ουσιωδώς τις αποφάσεις που αφορούν τον αποκλεισμό, την επιλογή ή την ανάθεση,

(θ) εάν η αναθέτουσα αρχή μπορεί να αποδείξει, με κατάλληλα μέσα ότι έχει διαπράξει σοβαρό επαγγελματικό παράπτωμα, το οποίο θέτει εν αμφιβόλω την ακεραιότητά του.

**Εάν στις ως άνω περιπτώσεις (α) έως (θ) η περίοδος αποκλεισμού δεν έχει καθοριστεί με αμετάκλητη απόφαση, αυτή ανέρχεται σε τρία (3) έτη από την ημερομηνία έκδοσης πράξης που βεβαιώνει το σχετικό γεγονός.**

* + - 1. Αποκλείεται, επίσης, οικονομικός φορέας από τη συμμετοχή στη διαδικασία σύναψης της παρούσας σύμβασης εάν συντρέχουν οι προϋποθέσεις εφαρμογής της παρ. 4 του άρθρου 8 του ν. 3310/2005, όπως ισχύει (αμιγώς εθνικός λόγος αποκλεισμού). Οι υποχρεώσεις της παρούσης αφορούν τις ανώνυμες εταιρείες που υποβάλλουν προσφορά αυτοτελώς ή ως μέλη ένωσης ή που συμμετέχουν στο μετοχικό κεφάλαιο άλλου νομικού προσώπου που υποβάλλει προσφορά ή νομικά πρόσωπα της αλλοδαπής που αντιστοιχούν σε ανώνυμη εταιρεία.

Εξαιρούνται της υποχρέωσης αυτής: α) οι εισηγμένες στα χρηματιστήρια κρατών-μελών της Ευρωπαϊκής Ένωσης ή του Οργανισμού Οικονομικής Συνεργασίας και Ανάπτυξης (Ο.Ο.Σ.Α.) εταιρείες, β) οι εταιρείες, τα δικαιώματα ψήφου των οποίων ελέγχονται από μία ή περισσότερες επιχειρήσεις επενδύσεων (investment firms), εταιρείες διαχείρισης κεφαλαίων/ενεργητικού (asset/fund managers) ή εταιρείες διαχείρισης κεφαλαίων επιχειρηματικών συμμετοχών (private equity firms), υπό την προϋπόθεση ότι οι τελευταίες αυτές εταιρείες ελέγχουν, συνολικά ποσοστό που υπερβαίνει το εβδομήντα πέντε τοις εκατό (75%) των δικαιωμάτων ψήφων και είναι εποπτευόμενες από Επιτροπές Κεφαλαιαγοράς ή άλλες αρμόδιες χρηματοοικονομικές αρχές κρατών μελών της Ευρωπαϊκής Ένωσης ή του Ο.Ο.Σ.Α.

* + - 1. Ο οικονομικός φορέας αποκλείεται σε οποιοδήποτε χρονικό σημείο κατά τη διάρκεια της διαδικασίας σύναψης της παρούσας σύμβασης, όταν αποδεικνύεται ότι βρίσκεται, λόγω πράξεων ή παραλείψεών του, είτε πριν είτε κατά τη διαδικασία, σε μία από τις ως άνω περιπτώσεις.
      2. Ο οικονομικός φορέας που εμπίπτει σε μια από τις καταστάσεις που αναφέρονται στις παραγράφους 2.2.3.1 και 2.2.3.3 εκτός από την περ. β αυτής, μπορεί να προσκομίζει στοιχεία προκειμένου να αποδείξει ότι τα μέτρα που έλαβε επαρκούν για να αποδείξουν την αξιοπιστία του, παρότι συντρέχει ο σχετικός λόγος αποκλεισμού (αυτoκάθαρση). Για τον σκοπό αυτόν, ο οικονομικός φορέας αποδεικνύει ότι έχει καταβάλει ή έχει δεσμευθεί να καταβάλει αποζημίωση για ζημίες που προκλήθηκαν από το ποινικό αδίκημα ή το παράπτωμα, ότι έχει διευκρινίσει τα γεγονότα και τις περιστάσεις με ολοκληρωμένο τρόπο, μέσω ενεργού συνεργασίας με τις ερευνητικές αρχές, και έχει λάβει συγκεκριμένα τεχνικά και οργανωτικά μέτρα, καθώς και μέτρα σε επίπεδο προσωπικού κατάλληλα για την αποφυγή περαιτέρω ποινικών αδικημάτων ή παραπτωμάτων. Τα μέτρα που λαμβάνονται από τους οικονομικούς φορείς αξιολογούνται σε συνάρτηση με τη σοβαρότητα και τις ιδιαίτερες περιστάσεις του ποινικού αδικήματος ή του παραπτώματος. Εάν τα στοιχεία κριθούν επαρκή, ο εν λόγω οικονομικός φορέας δεν αποκλείεται από τη διαδικασία σύναψης σύμβασης. Αν τα μέτρα κριθούν ανεπαρκή, γνωστοποιείται στον οικονομικό φορέα το σκεπτικό της απόφασης αυτής. Οικονομικός φορέας που έχει αποκλειστεί, σύμφωνα με τις κείμενες διατάξεις, με τελεσίδικη απόφαση, σε εθνικό επίπεδο, από τη συμμετοχή σε διαδικασίες σύναψης σύμβασης ή ανάθεσης παραχώρησης δεν μπορεί να κάνει χρήση της ανωτέρω δυνατότητας κατά την περίοδο του αποκλεισμού που ορίζεται στην εν λόγω απόφαση.
      3. Η απόφαση για την διαπίστωση της επάρκειας ή μη των επανορθωτικών μέτρων κατά την προηγούμενη παράγραφο εκδίδεται σύμφωνα με τα οριζόμενα στις παρ. 8 και 9 του άρθρου 73 του ν. 4412/2016.
      4. Οικονομικός φορέας, σε βάρος του οποίου έχει επιβληθεί η κύρωση του οριζόντιου αποκλεισμού σύμφωνα με τις κείμενες διατάξεις και για το χρονικό διάστημα που αυτή ορίζει, αποκλείεται από την παρούσα διαδικασία σύναψης της σύμβασης.

### Κριτήρια Ποιοτικής Επιλογής & αποδεικτικά στοιχεία

### Καταλληλόλητα άσκησης επαγγελματικής δραστηριότητας

Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο της σύμβασης.

Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος.

Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.

Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.

Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας απαιτείται να καλύπτεται σωρευτικά από τα μέλη της ένωσης.

### Οικονομική και χρηματοοικονομική επάρκεια

**Οι οικονομικοί φορείς που συμμετέχουν στη διαδικασία σύναψης της παρούσας απαιτείται να έχουν μέσο γενικό ετήσιο κύκλο εργασιών για τις τρεις (3) τελευταίες οικονομικές χρήσεις** ή, τις οικονομικές χρήσεις κατά τις οποίες ο οικονομικός φορέας δραστηριοποιείται, **αν είναι λιγότερες από τρεις (2019-2020-2021) συνολικά ίσο ή μεγαλύτερο από το 150% του προϋπολογισμού χωρίς ΦΠΑ** του υπό ανάθεση Έργου.

**Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης.**

### Τεχνική και επαγγελματική ικανότητα

#### Τεχνική Ικανότητα

Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση έργων αντίστοιχου μεγέθους και πολυπλοκότητας με το υπό ανάθεση Έργο.

Συγκεκριμένα απαιτείται **κατά την περίοδο αναφοράς, ήτοι από 1/1/2018 και έως την ημερομηνία διενέργειας του διαγωνισμού**, να έχουν ολοκληρώσει ή να συντηρούν / υποστηρίζουν, μεμονωμένα ή ως μέλη ένωσης/κοινοπραξίας, έργα ως ακολούθως:

**Α)** Τουλάχιστον δυο (2) έργα Πληροφορικής στο Δημόσιο Τομέα με αντικείμενο τη διαχείριση προμηθειών, τα οποία να έχουν υλοποιηθεί με το προϊόν Oracle eBusiness Suite R12, και τα οποία αθροιστικά να καλύπτουν το σύνολο των παρακάτω χαρακτηριστικών (Προμήθειες)

* Εκτέλεση περισσοτέρων των 50.000 διαδικασιών ανάθεσης δημόσιων συμβάσεων.
* Χρήση του συστήματος από τουλάχιστον 15.000 εσωτερικούς χρήστες (χρήστες Δημοσίων Φορέων και Οικονομικών φορέων)
* Συνολική διαχείριση δεδομένων περισσότερων των 40.000 διαγωνισμών

**Β)** Τουλάχιστον ένα (1) έργο νεφελο-υποδομής και εικονοποίησης (cloud & virtualization) προϋπολογισμού μεγαλύτερο των 600.000 € (χωρίς ΦΠΑ) και στο οποίο να έχουν εγκατασταθεί τουλάχιστον 100 πληροφορικά συστήματα σε παραγωγική λειτουργία και να υποστηρίζει τεχνολογίες Linux και Oracle.

**Γ)** Τουλάχιστον ένα έργο παροχής υπηρεσιών υποστήριξης εγγυημένου επιπέδου υπηρεσιών, με το σύνολο των παρακάτω λειτουργιών και χαρακτηριστικών:

* Υποστήριξη πλέον των οκτώ (8.000) χιλιάδων χρηστών.
* Εξυπηρέτηση περισσοτέρων των 300 αιτημάτων μηνιαίως

Είναι αποδεκτή η κάλυψη αυτού του κριτηρίου αθροιστικά με έργα παροχής υπηρεσιών SLA τα οποία βρίσκονται σε εξέλιξη.

**Δ)** Από ένα έως πέντε έργα ψηφιακού μετασχηματισμού, με αντικείμενο την ανάπτυξη ή συντήρηση ολοκληρωμένων διαδικτυακών πληροφοριακών συστημάτων, τα οποία, αθροιστικά, πρέπει να καλύπτουν το σύνολο των παρακάτω λειτουργιών και χαρακτηριστικών:

* Ηλεκτρονική κατάθεση δικαιολογητικών για την ολοκλήρωση της συναλλαγής.
* Έκδοση ψηφιακών εγγράφων και λήψη/χρήση τους από τους ενδιαφερόμενους.
* Να έχουν διεκπεραιωθεί περισσότερα από τριακόσιες χιλιάδες (300.000) συναλλαγές με τη χρήση του συστήματος.

**Ε)** Τουλάχιστον 3 έργα εκπόνησης μελετών ασφαλείας πληροφοριακών συστημάτων

Τα επικαλούμενα έργα αρκεί να έχουν ολοκληρωθεί εντός της περιόδου αναφοράς, ήτοι από 1/1/2018 και έως την ημερομηνία διενέργειας του διαγωνισμού.

#### Επαγγελματική Ικανότητα – Ομάδα Έργου

Οι οικονομικοί φορείς που συμμετέχουν στη διαδικασία σύναψης της παρούσας, απαιτείται να διαθέτουν ομάδα έργου με στελέχη επαρκή σε πλήθος και δεξιότητες για την ανάληψη του Έργου, η οποία να αποτελείται τουλάχιστον από:

* + **Έναν (1) Υπεύθυνο Έργου**, ο οποίος να διαθέτει Πανεπιστημιακό Τίτλο Σπουδών, διεθνή πιστοποίηση στη διαχείριση έργων (επιπέδου τουλάχιστον PMP/PMI ή ισοδύναμου) και τουλάχιστον 15ετή επαγγελματική εμπειρία σε Διαχείριση Έργων Πληροφορικής.
  + **Έναν (1) Αναπληρωτή Υπεύθυνο Έργου**, ο οποίος να διαθέτει Πανεπιστημιακό Τίτλο Σπουδών, Πιστοποίηση στη διαχείριση έργων και τουλάχιστον 10ετή επαγγελματική εμπειρία σε Διαχείριση Έργων Πληροφορικής.
  + **Ένα (1) Στελέχος Διασφάλισης Ποιότητας (QA)** το οποίο να διαθέτει Πανεπιστημιακό Τίτλο Σπουδών και τουλάχιστον 5ετή επαγγελματική εμπειρία στον έλεγχο ποιότητας έργων Πληροφορικής.
  + **Έναν (1) Τεχνικό Υπεύθυνο Υποδομών Πληροφορικής** ο οποίος να διαθέτει Πανεπιστημιακό Τίτλο Σπουδών και τουλάχιστον 10ετή επαγγελματική εμπειρία σε εγκαταστάσεις, διαχείριση, τεχνική υποστήριξη λειτουργίας και διασφάλιση καλής λειτουργίας κεντρικών υπολογιστικών υποδομών και υποστηρικτικά λογισμικά λειτουργίας πληροφοριακών συστημάτων μεγάλης κλίμακας που χρησιμοποιούν αρχιτεκτονική πολλαπλών επιπέδων.
  + **Έναν (1) Υπεύθυνο Υποδομών Δικτύων Πληροφορικής (IT networks)** ο οποίος να διαθέτει Πανεπιστημιακό Τίτλο Σπουδών και τουλάχιστον 10ετή εμπειρία σε διαμόρφωση δικτύων συστημάτων Έργων Πληροφορικής.
  + **Έναν (1) Υπεύθυνο Ανάπτυξης Λογισμικού** ο οποίος να διαθέτει Πανεπιστημιακό Τίτλο Σπουδών και τουλάχιστον 10ετή εμπειρία σε υλοποίηση πληροφοριακών συστημάτων μεγάλης κλίμακας που χρησιμοποιούν αρχιτεκτονική πολλαπλών επιπέδων.
  + **Έναν (1) Υπεύθυνο Ασφάλειας Πληροφοριακών Συστημάτων** ο οποίος να διαθέτει Πανεπιστημιακό Τίτλο Σπουδών και τουλάχιστον 10ετή επαγγελματική εμπειρία σε ασφάλεια πληροφοριακών συστημάτων και πιστοποίηση ISO 27001 LA από διαπιστευμένο (accredited) οργανισμό και τουλάχιστον μία (1) από τις ακόλουθες πιστοποιήσεις CISA, CISM, CISSP, CIPM, CIPP/E.
  + **Έναν (1) Υπεύθυνο Υποστήριξης Συντήρησης Πληροφοριακού Συστήματος** ο οποίος να διαθέτει Πανεπιστημιακό Τίτλο Σπουδών και τουλάχιστον 10ετή εμπειρία σε υλοποίηση πληροφοριακών συστημάτων μεγάλης κλίμακας που χρησιμοποιούν αρχιτεκτονική πολλαπλών επιπέδων που να διαθέτει πιστοποίηση ITIL.
  + **Έναν τουλάχιστον (1) Επιχειρησιακό Αναλυτή**, ο οποίος να διαθέτει Πανεπιστημιακό Τίτλο Σπουδών και τουλάχιστον 10ετή επαγγελματική εμπειρία σε ανάλυση επιχειρησιακών διαδικασιών και την ολοκλήρωσή τους με Τεχνολογίες Πληροφορικής και Επικοινωνιών καθώς και να έχει συμμετάσχει σε υλοποίηση έργου Προμηθειών σε περιβάλλον Oracle eBusiness Suite.
  + **Δύο τουλάχιστον (2) Μηχανικούς Ανάπτυξης Λογισμικού** σε **γλώσσα προγραμματισμού Java,** καθένας από τους οποίους να διαθέτει πανεπιστημιακό τίτλο σπουδών και τουλάχιστον 5ετή εμπειρία.
  + **Έναν τουλάχιστον (1) Μηχανικό Ανάπτυξης Λογισμικού** σε γλώσσα προγραμματισμού Java, ο οποίος να διαθέτει πανεπιστημιακό τίτλο σπουδών και να έχει εκτελέσει εργασίες σχεδιασμού, κωδικοποίησης (coding), θέσης σε παραγωγική λειτουργία, συντήρησης και υποστήριξης λογισμικού δια-λειτουργικότητας δηλ. **υλοποίηση Web Services**.
  + **Δυο τουλάχιστον (2) Μηχανικούς Πληροφορικής Έμπειρους (Senior Software Engineer)**, καθένας εκ των οποίων να διαθέτει Πανεπιστημιακό Τίτλο Σπουδών και τουλάχιστον 5ετή επαγγελματική εμπειρία σε ανάπτυξη πληροφοριακών συστημάτων τουλάχιστον σε μία από τις τεχνολογίες υλοποίησης του ΟΠΣ-ΕΣΗΔΗΣ και στα αντίστοιχα εργαλεία και περιβάλλον ανάπτυξης αυτού δηλ. ανάπτυξη εξειδικεύσεων/επεκτάσεων **σε περιβάλλον Oracle E-Business Suite R12 , ανάπτυξη σε περιβάλλον Oracle Web Center Suite, ανάπτυξη σε περιβάλλον Oracle BI EE**
  + **Έναν τουλάχιστον (1) Μηχανικό Εξειδικευμένο σε Διαχείριση Βάσεων Δεδομένων**, ο οποίος να διαθέτει Πανεπιστημιακό Τίτλο Σπουδών και τουλάχιστον 5ετή επαγγελματική εμπειρία σε διαχείριση, τεχνική υποστήριξη λειτουργίας και διασφάλιση καλής λειτουργίας βάσεων δεδομένων του ΟΠΣ-ΕΣΗΔΗΣ.
  + **Δύο τουλάχιστον (2) Μηχανικούς Εξειδικευμένους σε Διαχείριση Λειτουργικού συστήματος (1 ΛΣ Linux και 1 ΛΣ Microsoft)**, καθένας εκ των οποίων να διαθέτει Πανεπιστημιακό Τίτλο Σπουδών και τουλάχιστον 5ετή επαγγελματική εμπειρία σε διαχείριση, τεχνική υποστήριξη λειτουργίας και διασφάλιση καλής λειτουργίας του ΟΠΣ-ΕΣΗΔΗΣ.
  + **Έναν τουλάχιστον (1) Μηχανικό Εξειδικευμένο σε Διαχείριση Λογισμικού Εξυπηρετητών Εφαρμογών (Application Servers/Middleware)** ο οποίος να διαθέτει Πανεπιστημιακό Τίτλο Σπουδών και τουλάχιστον 5ετή επαγγελματική εμπειρία σε διαχείριση, τεχνική υποστήριξη λειτουργίας και διασφάλιση καλής λειτουργίας λογισμικού εξυπηρετητών εφαρμογών του ΟΠΣ-ΕΣΗΔΗΣ.
  + **Έναν (1) Μηχανικό Εξειδικευμένο σε Διαχείριση Ολοκληρωμένης Πλατφόρμας Λογισμικού τύπου COTS (administrator/AppsDBA)** o οποίος να διαθέτει Πανεπιστημιακό Τίτλο Σπουδών και τουλάχιστον 10ετή επαγγελματική εμπειρία σε διαχείριση, τεχνική υποστήριξη λειτουργίας και διασφάλιση καλής λειτουργίας λογισμικού Oracle Business Suite.

Ως Πανεπιστημιακός τίτλος σπουδών θεωρείται πτυχίο ΑΕΙ ή ΤΕΙ ή δίπλωμα Ηλεκτρολόγου Μηχανικού και Μηχανικού Υπολογιστών ή Μηχανικού Η/Υ και Πληροφορικής ή άλλος ισοδύναμος τίτλος σπουδών στην επιστήμη των υπολογιστών και της πληροφορικής από σχολή της ημεδαπής ή ισότιμων τμημάτων της αλλοδαπής.

Σε περίπτωση ένωσης/κοινοπραξίας, η παραπάνω απαιτούμενη Τεχνική και Επαγγελματική ικανότητα μπορεί να καλύπτεται αθροιστικά από τα μέλη της ένωσης/κοινοπραξίας.

### Πρότυπα διασφάλισης ποιότητας και πρότυπα Διαχείρισης Ασφάλειας Πληροφοριών

Οι οικονομικοί φορείς που συμμετέχουν στη διαδικασία σύναψης της παρούσας απαιτείται να εξασφαλίζουν την ποιότητα των παρεχόμενων υπηρεσιών και να διαθέτουν (σε περίπτωση ένωσης απαιτείται ένα τουλάχιστον μέλος της ένωσης να διαθέτει όλες τις ακόλουθες πιστοποιήσεις επειδή κρίνεται κρίσιμη η ικανότητα ολοκλήρωσης και ταυτόχρονης χρήσης όλων των δυνατοτήτων που πιστοποιούνται):

* Οργανωμένο Σύστημα Διαχείρισης Ποιότητας (ISO 9001:2015) στο πεδίο εφαρμογής της ανάπτυξης και εγκατάστασης ολοκληρωμένων πληροφοριακών συστημάτων ή ισοδύναμο.
* Οργανωμένο Σύστημα Διαχείρισης της Ασφάλειας των Πληροφοριών (ISO 27001:2013) ή ισοδύναμο.
* Οργανωμένο Σύστημα Περιβαλλοντικής Διαχείρισης (ISO 14001:2015) ή ισοδύναμο.
* Business Continuity (ISO 22301:2012) ή ισοδύναμο.
* IT Service Management (ISO/IEC 20000-1:2018) ή ισοδύναμο

Η αναθέτουσα αρχή αναγνωρίζει ισοδύναμα πιστοποιητικά που έχουν εκδοθεί από φορείς διαπιστευμένους από ισοδύναμους Οργανισμούς διαπίστευσης, εδρεύοντες και σε άλλα κράτη - μέλη. Επίσης, κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας.

### Στήριξη στην ικανότητα τρίτων – Υπεργολαβία

#### Στήριξη στην ικανότητα τρίτων

Οι οικονομικοί φορείς μπορούν, όσον αφορά τα κριτήρια της οικονομικής και χρηματοοικονομικής επάρκειας (της παραγράφου 2.2.5) και τα σχετικά με την τεχνική και επαγγελματική ικανότητα (της παραγράφου 2.2.6), να στηρίζονται στις ικανότητες άλλων φορέων, ασχέτως της νομικής φύσης των δεσμών τους με αυτούς. Στην περίπτωση αυτή, αποδεικνύουν ότι θα έχουν στη διάθεσή τους τους αναγκαίους πόρους, με την προσκόμιση της σχετικής δέσμευσης των φορέων στην ικανότητα των οποίων στηρίζονται.

Ειδικά, όσον αφορά στα κριτήρια επαγγελματικής ικανότητας που σχετίζονται με τους τίτλους σπουδών και τα επαγγελματικά προσόντα που ορίζονται στην περίπτωση στ΄ του Μέρους ΙΙ του Παραρτήματος ΧΙΙ του Προσαρτήματος Α΄ του ν. 4412/2016 ή με την σχετική επαγγελματική εμπειρία, οι οικονομικοί φορείς, μπορούν να στηρίζονται στις ικανότητες άλλων φορέων, μόνο, εάν οι τελευταίοι θα εκτελέσουν τις εργασίες ή τις υπηρεσίες για τις οποίες απαιτούνται οι συγκεκριμένες ικανότητες.

Όταν οι οικονομικοί φορείς στηρίζονται στις ικανότητες άλλων φορέων όσον αφορά τα κριτήρια που σχετίζονται με την απαιτούμενη με τη διακήρυξη οικονομική και χρηματοοικονομική επάρκεια, οι εν λόγω οικονομικοί φορείς και αυτοί στους οποίους στηρίζονται είναι από κοινού υπεύθυνοι για την εκτέλεση της σύμβασης.

Υπό τους ίδιους όρους οι ενώσεις οικονομικών φορέων μπορούν να στηρίζονται στις ικανότητες των συμμετεχόντων στην ένωση ή άλλων φορέων.

Επισημαίνεται ότι σε περίπτωση που ο υποψήφιος Ανάδοχος αποτελεί Ένωση / Κοινοπραξία επιτρέπεται η μερική κάλυψη των προϋποθέσεων από τα Μέλη της, αρκεί όμως συνολικά-αθροιστικά να καλύπτονται όλες.

Η αναθέτουσα αρχή ελέγχει αν οι φορείς, στις ικανότητες των οποίων προτίθεται να στηριχθεί ο οικονομικός φορέας, πληρούν κατά περίπτωση τα σχετικά κριτήρια επιλογής και εάν συντρέχουν λόγοι αποκλεισμού της παραγράφου 2.2.3. Ο οικονομικός φορέας υποχρεούται να αντικαταστήσει έναν φορέα στην ικανότητα του οποίου στηρίζεται, εφόσον ο τελευταίος δεν πληροί το σχετικό κριτήριο επιλογής ή για τον οποίο συντρέχουν λόγοι αποκλεισμού, εντός προθεσμίας τριάντα (30) ημερών από την σχετική ηλεκτρονική πρόσκληση της αναθέτουσας αρχής, η οποία απευθύνεται στον οικονομικό φορέα μέσω της λειτουργικότητας «Επικοινωνία» του ΕΣΗΔΗΣ. Ο φορέας που αντικαθιστά φορέα του προηγούμενου εδαφίου δεν επιτρέπεται να αντικατασταθεί εκ νέου.

**Αναφορικά με τις προϋποθέσεις των παραγράφων Οικονομική και χρηματοοικονομική επάρκεια, Τεχνική και επαγγελματική ικανότητα και Πρότυπα διασφάλισης ποιότητας, επιτρέπεται η μερική κάλυψη των προϋποθέσεων αυτών από τα Μέλη της Ένωσης / Κοινοπραξίας, αρκεί όμως συνολικά-αθροιστικά να καλύπτονται όλες.**

#### Υπεργολαβία

Ο οικονομικός φορέας αναφέρει στην προσφορά του το τμήμα της σύμβασης που προτίθεται να αναθέσει υπό μορφή υπεργολαβίας σε τρίτους, καθώς και τους υπεργολάβους που προτείνει. Στην περίπτωση που o προσφέρων αναφέρει στην προσφορά του, ότι προτίθεται να αναθέσει τμήμα(τα) της σύμβασης υπό μορφή υπεργολαβίας σε τρίτους σε ποσοστό που υπερβαίνει το τριάντα τοις εκατό (30%) της συνολικής αξίας της σύμβασης, η αναθέτουσα αρχή ελέγχει ότι δεν συντρέχουν οι λόγοι αποκλεισμού της παραγράφου 2.2.3 της παρούσας. Ο οικονομικός φορέας υποχρεούται να αντικαταστήσει έναν υπεργολάβο, εφόσον συντρέχουν στο πρόσωπό του λόγοι αποκλεισμού της ως άνω παραγράφου 2.2.3.

### Κανόνες απόδειξης ποιοτικής επιλογής

Το δικαίωμα συμμετοχής των οικονομικών φορέων και οι όροι και προϋποθέσεις συμμετοχής τους, όπως ορίζονται στις παραγράφους 2.2.1 έως 2.2.8, κρίνονται κατά την υποβολή της προσφοράς δια του ΕΕΕΣ κατά τα οριζόμενα στην παράγραφο 2.2.9.1, κατά την υποβολή των δικαιολογητικών της παραγράφου 2.2.9.2 και κατά τη σύναψη της σύμβασης δια της υπεύθυνης δήλωσης, της περ. δ΄ της παρ. 3 του άρθρου 105 του ν. 4412/2016.

Στην περίπτωση που ο οικονομικός φορέας στηρίζεται στις ικανότητες άλλων φορέων, σύμφωνα με την παράγραφο 2.2.8 της παρούσας, οι φορείς στην ικανότητα των οποίων στηρίζεται υποχρεούνται να αποδεικνύουν, κατά τα οριζόμενα στις παραγράφους 2.2.9.1 και 2.2.9.2 και κατά τη σύναψη της σύμβασης δια της υπεύθυνης δήλωσης, της περ. δ΄ της παρ. 3 του άρθρο, ότι δεν συντρέχουν οι λόγοι αποκλεισμού της παραγράφου 2.2.3 της παρούσας και ότι πληρούν τα σχετικά κριτήρια επιλογής κατά περίπτωση (παράγραφοι 2.2.5 και 2.2.6).

Στην περίπτωση που o οικονομικός φορέας αναφέρει στην προσφορά του ότι προτίθεται να αναθέσει τμήμα(τα) της σύμβασης υπό μορφή υπεργολαβίας σε τρίτους σε ποσοστό που υπερβαίνει το τριάντα τοις εκατό (30%) της συνολικής αξίας της σύμβασης, οι υπεργολάβοι υποχρεούνται να αποδεικνύουν, κατά τα οριζόμενα στις παραγράφους 2.2.9.1 και 2.2.9.2, ότι δεν συντρέχουν οι λόγοι αποκλεισμού της παραγράφου 2.2.3 της παρούσας.

Αν επέλθουν μεταβολές στις προϋποθέσεις τις οποίες οι προσφέροντες δηλώσουν ότι πληρούν, σύμφωνα με το παρόν άρθρο, οι οποίες επέλθουν ή για τις οποίες λάβουν γνώση μετά την συμπλήρωση του ΕΕΕΣ και μέχρι την ημέρα της έγγραφης πρόσκλησης για την σύναψη του συμφωνητικού οι προσφέροντες οφείλουν να ενημερώσουν αμελλητί την αναθέτουσα αρχή.

#### Προκαταρκτική απόδειξη κατά την υποβολή προσφορών

Προς προκαταρκτική απόδειξη ότι οι προσφέροντες οικονομικοί φορείς: α) δεν βρίσκονται σε μία από τις καταστάσεις της παραγράφου 2.2.3 Λόγοι Αποκλεισμού και β) πληρούν τα «Κριτήρια Ποιοτικής Επιλογής» των παραγράφων 2.2.4, 2.2.5, 2.2.6 και 2.2.7 της παρούσης, προσκομίζουν κατά την υποβολή της προσφοράς τους, ως δικαιολογητικό συμμετοχής, το προβλεπόμενο από το άρθρο 79 παρ. 1 και 3 του ν. 4412/2016 Ευρωπαϊκό Ενιαίο Έγγραφο Σύμβασης (ΕΕΕΣ), σύμφωνα με το επισυναπτόμενο στην παρούσα ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ) ΠΑΡΑΡΤΗΜΑ ΙΙI – ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ) *,* το οποίο ισοδυναμεί με ενημερωμένη υπεύθυνη δήλωση, με τις συνέπειες του ν. 1599/1986. Το ΕΕΕΣ καταρτίζεται βάσει του τυποποιημένου εντύπου του Παραρτήματος 2 του Κανονισμού (ΕΕ) 2016/7 και συμπληρώνεται από τους προσφέροντες οικονομικούς φορείς σύμφωνα με τις οδηγίες του Παραρτήματος 1.

Επισημαίνεται ότι οι προσφέροντες για το μέρος IV Κριτήρια επιλογής του ΕΕΕΣ συμπληρώνουν μόνο την **ενότητα α «Γενική ένδειξη για όλα τα κριτήρια επιλογής».**

Το ΕΕΕΣ φέρει υπογραφή με ημερομηνία εντός του χρονικού διαστήματος κατά το οποίο μπορούν να υποβάλλονται προσφορές. Αν στο διάστημα που μεσολαβεί μεταξύ της ημερομηνίας υπογραφής του ΕΕΕΣ και της καταληκτικής ημερομηνίας υποβολής προσφορών έχουν επέλθει μεταβολές στα δηλωθέντα στοιχεία, εκ μέρους του, στο ΕΕΕΣ, ο οικονομικός φορέας αποσύρει την προσφορά του, χωρίς να απαιτείται απόφαση της αναθέτουσας αρχής. Στη συνέχεια μπορεί να την υποβάλει εκ νέου με επίκαιρο ΕΕΕΣ. Ο οικονομικός φορέας δύναται να διευκρινίζει τις δηλώσεις και πληροφορίες που παρέχει στο ΕΕΕΣ με συνοδευτική υπεύθυνη δήλωση, την οποία υποβάλλει μαζί με το ΕΕΕΣ.

Κατά την υποβολή του ΕΕΕΣ, καθώς και της συνοδευτικής υπεύθυνης δήλωσης, είναι δυνατή, με μόνη την υπογραφή του κατά περίπτωση εκπροσώπου του οικονομικού φορέα, η προκαταρκτική απόδειξη των λόγων αποκλεισμού που αναφέρονται στην παράγραφο 2.2.3 της παρούσας, για το σύνολο των φυσικών προσώπων που είναι μέλη του διοικητικού, διευθυντικού ή εποπτικού οργάνου του ή έχουν εξουσία εκπροσώπησης, λήψης αποφάσεων ή ελέγχου σε αυτόν.

Ως εκπρόσωπος του οικονομικού φορέα νοείται ο νόμιμος εκπρόσωπος αυτού, όπως προκύπτει από το ισχύον καταστατικό ή το πρακτικό εκπροσώπησής του κατά το χρόνο υποβολής της προσφοράς ή το αρμοδίως εξουσιοδοτημένο φυσικό πρόσωπο να εκπροσωπεί τον οικονομικό φορέα για διαδικασίες σύναψης συμβάσεων ή για συγκεκριμένη διαδικασία σύναψης σύμβασης.

Στην περίπτωση υποβολής προσφοράς από ένωση οικονομικών φορέων, το Ευρωπαϊκό Ενιαίο Έγγραφο Σύμβασης (ΕΕΕΣ), υποβάλλεται χωριστά από κάθε μέλος της ένωσης. Στο ΕΕΕΣ απαραιτήτως πρέπει να προσδιορίζεται η έκταση και το είδος της συμμετοχής του (συμπεριλαμβανομένης της κατανομής αμοιβής μεταξύ τους) κάθε μέλους της ένωσης, καθώς και ο εκπρόσωπος/συντονιστής αυτής.<http://www.eaadhsy.gr/><http://www.hsppa.gr/>

Ο οικονομικός φορέας φέρει την ειδική υποχρέωση, να δηλώσει, μέσω του ΕΕΕΣ, την κατάστασή του σε σχέση με τους λόγους που προβλέπονται στο άρθρο 73 του ν. 4412/2016 και παραγράφου 2.2.3 της παρούσης και ταυτόχρονα να επικαλεσθεί και τυχόν ληφθέντα μέτρα προς αποκατάσταση της αξιοπιστίας του.

Ιδίως επισημαίνεται ότι, κατά την απάντηση οικονομικού φορέα στο σχετικό πεδίο του ΕΕΕΣ για τυχόν σύναψη συμφωνιών με άλλους οικονομικούς φορείς με στόχο τη στρέβλωση του ανταγωνισμού, η συνδρομή περιστάσεων, όπως η πάροδος της τριετούς περιόδου της ισχύος του λόγου αποκλεισμού (παραγράφου 10 του άρθρου 73) ή η εφαρμογή της διάταξης της παραγράφου 3β του άρθρου 44 του ν. 3959/2011, σύμφωνα με την περ. γ της παραγράφου 2.2.3.3 της παρούσης, αναλύεται στο σχετικό πεδίο που προβάλλει κατόπιν θετικής απάντησης.

Όσον αφορά στις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης (περ. α’ και β’ της παρ. 2 του άρθρου 73 του ν. 4412/2016) αυτές θεωρείται ότι δεν έχουν αθετηθεί εφόσον δεν έχουν καταστεί ληξιπρόθεσμες ή εφόσον έχουν υπαχθεί σε δεσμευτικό διακανονισμό που τηρείται. Στην περίπτωση αυτή, ο οικονομικός φορέας δεν υποχρεούται να απαντήσει καταφατικά στο σχετικό πεδίο του ΕΕΕΣ με το οποίο ερωτάται εάν ο οικονομικός φορέας έχει ανεκπλήρωτες υποχρεώσεις όσον αφορά στην καταβολή φόρων ή εισφορών κοινωνικής ασφάλισης ή, κατά περίπτωση, εάν έχει αθετήσει τις παραπάνω υποχρεώσεις του.

#### Αποδεικτικά μέσα - Δικαιολογητικά προσωρινού αναδόχου

**Α**. Για την απόδειξη της μη συνδρομής λόγων αποκλεισμού κατ’ άρθρο 2.2.3 και της πλήρωσης των κριτηρίων ποιοτικής επιλογής κατά τις παραγράφους 2.2.4, 2.2.5, 2.2.6 και 2.2.7, οι οικονομικοί φορείς προσκομίζουν τα δικαιολογητικά του παρόντος. Η προσκόμιση των εν λόγω δικαιολογητικών γίνεται κατά τα οριζόμενα στην παράγραφο 3.2 από τον προσωρινό Ανάδοχο. Η αναθέτουσα αρχή μπορεί να ζητεί από προσφέροντες, σε οποιοδήποτε χρονικό σημείο κατά τη διάρκεια της διαδικασίας, να υποβάλλουν όλα ή ορισμένα δικαιολογητικά, όταν αυτό απαιτείται για την ορθή διεξαγωγή της διαδικασίας.

Οι οικονομικοί φορείς δεν υποχρεούνται να υποβάλλουν δικαιολογητικά ή άλλα αποδεικτικά στοιχεία, αν και στο μέτρο που η αναθέτουσα αρχή έχει τη δυνατότητα να λαμβάνει τα πιστοποιητικά ή τις συναφείς πληροφορίες απευθείας μέσω πρόσβασης σε εθνική βάση δεδομένων σε οποιοδήποτε κράτος - μέλος της Ένωσης, η οποία διατίθεται δωρεάν, όπως εθνικό μητρώο συμβάσεων, εικονικό φάκελο επιχείρησης, ηλεκτρονικό σύστημα αποθήκευσης εγγράφων ή σύστημα προεπιλογής. Η δήλωση για την πρόσβαση σε εθνική βάση δεδομένων εμπεριέχεται στο Ευρωπαϊκό Ενιαίο Έγγραφο Σύμβασης (ΕΕΕΣ), στο οποίο περιέχονται επίσης οι πληροφορίες που απαιτούνται για τον συγκεκριμένο σκοπό, όπως η ηλεκτρονική διεύθυνση της βάσης δεδομένων, τυχόν δεδομένα αναγνώρισης και, κατά περίπτωση, η απαραίτητη δήλωση συναίνεσης.

Οι οικονομικοί φορείς δεν υποχρεούνται να υποβάλουν δικαιολογητικά, όταν η αναθέτουσα αρχή που έχει αναθέσει τη σύμβαση διαθέτει ήδη τα ως άνω δικαιολογητικά και αυτά εξακολουθούν να ισχύουν.

Τα δικαιολογητικά του παρόντος υποβάλλονται και γίνονται αποδεκτά σύμφωνα με την παράγραφο 2.4.2.5 και 3.2 της παρούσας.

Τα αποδεικτικά έγγραφα συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα σύμφωνα με την παράγραφο 2.1.4.

**Β.1.** Για την απόδειξη της μη συνδρομής των λόγων αποκλεισμού της παραγράφου 2.2.3 οι προσφέροντες οικονομικοί φορείς προσκομίζουν αντίστοιχα τα δικαιολογητικά που αναφέρονται παρακάτω:

Αν το αρμόδιο για την έκδοση των ανωτέρω κράτος-μέλος ή χώρα δεν εκδίδει τέτοιου είδους έγγραφα ή πιστοποιητικά ή όπου το έγγραφα ή τα πιστοποιητικά αυτά δεν καλύπτουν όλες τις περιπτώσεις που αναφέρονται στις παραγράφους 2.2.3.1 και 2.2.3.2 περ. α’ και β’, καθώς και στην περ. β΄ της παραγράφου 2.2.3.3, τα έγγραφα ή τα πιστοποιητικά μπορεί να αντικαθίστανται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού του κράτους - μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας. Οι αρμόδιες δημόσιες αρχές παρέχουν, όπου κρίνεται αναγκαίο, επίσημη δήλωση στην οποία αναφέρεται ότι δεν εκδίδονται τα έγγραφα ή τα πιστοποιητικά της παρούσας παραγράφου ή ότι τα έγγραφα αυτά δεν καλύπτουν όλες τις περιπτώσεις που αναφέρονται στις παραγράφους 2.2.3.1 και 2.2.3.2 περ. α’ και β’, καθώς και στην περ. β΄ της παραγράφου 2.2.3.3. Οι επίσημες δηλώσεις καθίστανται διαθέσιμες μέσω του επιγραμμικού αποθετηρίου πιστοποιητικών (e-Certis) του άρθρου 81 του ν. 4412/2016.

Ειδικότερα οι οικονομικοί φορείς προσκομίζουν:

**α)** για την παράγραφο **2.2.3.1** απόσπασμα του σχετικού μητρώου, όπως του ποινικού μητρώου ή, ελλείψει αυτού, ισοδύναμο έγγραφο που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας, από το οποίο προκύπτει ότι πληρούνται αυτές οι προϋποθέσεις, που να έχει εκδοθεί έως τρεις (3) μήνες πριν από την υποβολή του.

Η υποχρέωση προσκόμισης του ως άνω αποσπάσματος αφορά και στα μέλη του διοικητικού, διευθυντικού ή εποπτικού οργάνου του εν λόγω οικονομικού φορέα ή στα πρόσωπα που έχουν εξουσία εκπροσώπησης, λήψης αποφάσεων ή ελέγχου σε αυτό κατά τα ειδικότερα αναφερόμενα στην ως άνω παράγραφο 2.2.3.1,

**β)** για την παράγραφο **2.2.3.2** πιστοποιητικό που εκδίδεται από την αρμόδια αρχή του οικείου κράτους - μέλους ή χώρας, που να είναι εν ισχύ κατά το χρόνο υποβολής του, άλλως, στην περίπτωση που δεν αναφέρεται σε αυτό χρόνος ισχύος, που να έχει εκδοθεί έως τρεις (3) μήνες πριν από την υποβολή του.

Ιδίως οι οικονομικοί φορείς που είναι εγκατεστημένοι στην Ελλάδα προσκομίζουν:

**i)** Για την απόδειξη της εκπλήρωσης των φορολογικών υποχρεώσεων της παραγράφου 2.2.3.2 περίπτωση α’ αποδεικτικό ενημερότητας εκδιδόμενο από την Α.Α.Δ.Ε..

**ii)** Για την απόδειξη της εκπλήρωσης των υποχρεώσεων προς τους οργανισμούς κοινωνικής ασφάλισης της παραγράφου **2.2.3.2** περίπτωση α’ πιστοποιητικό εκδιδόμενο από τον e-ΕΦΚΑ. Επιπλέον προσκομίζεται υπεύθυνη δήλωση του οικονομικού φορέα αναφορικά με τους οργανισμούς κοινωνικής ασφάλισης (στην περίπτωση που ο οικονομικός φορέας έχει την εγκατάστασή του στην Ελλάδα αφορά Οργανισμούς κύριας και επικουρικής ασφάλισης) στους οποίους οφείλει να καταβάλει εισφορές.

**iii)** Για την παράγραφο 2.2.3.2 περίπτωση α’, πλέον των ως άνω πιστοποιητικών, υπεύθυνη δήλωση ότι δεν έχει εκδοθεί δικαστική ή διοικητική απόφαση με τελεσίδικη και δεσμευτική ισχύ για την αθέτηση των υποχρεώσεών τους όσον αφορά στην καταβολή φόρων ή εισφορών κοινωνικής ασφάλισης.

**γ)** για την παράγραφο 2.2.3.3 περίπτωση β΄ πιστοποιητικό που εκδίδεται από την αρμόδια αρχή του οικείου κράτους - μέλους ή χώρας, που να έχει εκδοθεί έως τρεις (3) μήνες πριν από την υποβολή του.

Ιδίως οι οικονομικοί φορείς που είναι εγκατεστημένοι στην Ελλάδα προσκομίζουν:

**i)** Ενιαίο Πιστοποιητικό Δικαστικής Φερεγγυότητας από το αρμόδιο Πρωτοδικείο, από το οποίο προκύπτει ότι δεν τελούν υπό πτώχευση, πτωχευτικό συμβιβασμό ή υπό αναγκαστική διαχείριση ή δικαστική εκκαθάριση ή ότι δεν έχουν υπαχθεί σε διαδικασία εξυγίανσης. Για τις ΙΚΕ προσκομίζεται επιπλέον και πιστοποιητικό του Γ.Ε.Μ.Η. περί μη έκδοσης απόφασης λύσης ή κατάθεσης αίτησης λύσης του νομικού προσώπου, ενώ για τις ΕΠΕ προσκομίζεται επιπλέον πιστοποιητικό μεταβολών.

**ii)** Πιστοποιητικό του Γ.Ε.Μ.Η. από το οποίο προκύπτει ότι το νομικό πρόσωπο δεν έχει λυθεί και τεθεί υπό εκκαθάριση με απόφαση των εταίρων.

**iii)** Εκτύπωση της καρτέλας “Στοιχεία Μητρώου/ Επιχείρησης” από την ηλεκτρονική πλατφόρμα της Ανεξάρτητης Αρχής Δημοσίων Εσόδων, όπως αυτά εμφανίζονται στο taxisnet, από την οποία να προκύπτει η μη αναστολή της επιχειρηματικής δραστηριότητάς τους.

Προκειμένου για τα σωματεία και τους συνεταιρισμούς, το Ενιαίο Πιστοποιητικό Δικαστικής Φερεγγυότητας εκδίδεται για τα σωματεία από το αρμόδιο Πρωτοδικείο, και για τους συνεταιρισμούς για το χρονικό διάστημα έως τις 31.12.2019 από το Ειρηνοδικείο και μετά την παραπάνω ημερομηνία από το Γ.Ε.Μ.Η.

**δ)** Για τις λοιπές περιπτώσεις της παραγράφου 2.2.3.3, υπεύθυνη δήλωση του προσφέροντος οικονομικού φορέα ότι δεν συντρέχουν στο πρόσωπό του οι οριζόμενοι στην παράγραφο λόγοι αποκλεισμού

**ε)** για την παράγραφο 2.2.3.8 υπεύθυνη δήλωση του προσφέροντος οικονομικού φορέα περί μη επιβολής σε βάρος του της κύρωσης του οριζόντιου αποκλεισμού, σύμφωνα με τις διατάξεις της κείμενης νομοθεσίας.

**στ)** για την παράγραφο 2.2.3.4 δικαιολογητικά ονομαστικοποίησης των μετοχών, που καθορίζονται κατωτέρω, εφόσον ο προσωρινός Ανάδοχος είναι ανώνυμη εταιρία ή νομικό πρόσωπο στη μετοχική σύνθεση του οποίου συμμετέχει ανώνυμη εταιρεία ή νομικό πρόσωπο της αλλοδαπής που αντιστοιχεί σε ανώνυμη εταιρεία (πλην των περιπτώσεων που αναφέρθηκαν στην παρ. 2.2.3.4 της παρούσας ανωτέρω).

Συγκεκριμένα, προσκομίζονται:

**i)** Για την απόδειξη της εξαίρεσης από την υποχρέωση ονομαστικοποίησης των μετοχών τους κατά την περ. α) της παραγράφου 2.2.3.4 βεβαίωση του αρμοδίου Χρηματιστηρίου.

**ii)** Όσον αφορά την εξαίρεση της περ. β) της παραγράφου 2.2.3.4, για την απόδειξη του ελέγχου δικαιωμάτων ψήφου υπεύθυνη δήλωση της ελεγχόμενης εταιρείας και, εάν αυτή είναι διαφορετική του προσωρινού αναδόχου, πρόσθετη υπεύθυνη δήλωση του τελευταίου, στις οποίες αναφέρονται οι επιχειρήσεις επενδύσεων, οι εταιρείες διαχείρισης κεφαλαίων/ενεργητικού ή κεφαλαίων επιχειρηματικών συμμετοχών, ανά περίπτωση και το συνολικό ποσοστό των δικαιωμάτων ψήφου που ελέγχουν στην ελεγχόμενη από αυτές εταιρεία. Οι υπεύθυνες αυτές δηλώσεις συνοδεύονται υποχρεωτικά από βεβαίωση ή άλλο έγγραφο από το οποίο προκύπτει ότι οι ελέγχουσες τα δικαιώματα ψήφου εταιρείες είναι εποπτευόμενες κατά τα οριζόμενα στην παράγραφο 2.2.3.4.

**iii)** Δικαιολογητικά ονομαστικοποίησης μετοχών του προσωρινού αναδόχου:

- Πιστοποιητικό αρμόδιας αρχής του κράτους της έδρας, από το οποίο να προκύπτει ότι οι μετοχές είναι ονομαστικές, που να έχει εκδοθεί έως τριάντα (30) εργάσιμες ημέρες πριν από την υποβολή του.

- Αναλυτική κατάσταση με τα στοιχεία των μετόχων της εταιρείας και τον αριθμό των μετοχών κάθε μετόχου (μετοχολόγιο), όπως τα στοιχεία αυτά είναι καταχωρημένα στο βιβλίο μετόχων της εταιρείας, το πολύ τριάντα (30) εργάσιμες ημέρες πριν από την ημέρα υποβολής της προσφοράς.

Ειδικότερα:

**-** Όσον αφορά στις **εγκατεστημένες στην Ελλάδα ανώνυμες εταιρείες** υποβάλλεται πιστοποιητικό του Γ.Ε.Μ.Η. από το οποίο να προκύπτει ότι οι μετοχές τους είναι ονομαστικές και αναλυτική κατάσταση με τα στοιχεία των μετόχων της εταιρείας και τον αριθμό των μετοχών κάθε μετόχου (μετοχολόγιο), όπως τα στοιχεία αυτά είναι καταχωρημένα στο βιβλίο μετόχων της εταιρείας, το πολύ τριάντα (30) εργάσιμες ημέρες πριν από την ημέρα υποβολής της προσφοράς.

**-** Όσον αφορά στις **αλλοδαπές ανώνυμες εταιρίες ή αλλοδαπά νομικά πρόσωπα που αντιστοιχούν σε ανώνυμες εταιρείες**:

**Α) εφόσον έχουν κατά το δίκαιο της έδρας τους ονομαστικές μετοχές, προσκομίζουν :**

i) Πιστοποιητικό αρμόδιας αρχής του κράτους της έδρας, από το οποίο να προκύπτει ότι οι μετοχές τους είναι ονομαστικές

ii) Αναλυτική κατάσταση μετόχων, με τον αριθμό των μετοχών του κάθε μετόχου, όπως τα στοιχεία αυτά είναι καταχωρημένα στο βιβλίο μετόχων της εταιρείας με ημερομηνία το πολύ 30 εργάσιμες ημέρες πριν την υποβολή της προσφοράς.

iii) Κάθε άλλο στοιχείο από το οποίο να προκύπτει η ονομαστικοποίηση μέχρι φυσικού προσώπου των μετοχών, που έχει συντελεστεί τις τελευταίες 30 (τριάντα) εργάσιμες ημέρες πριν την υποβολή της προσφοράς.

**Β) εφόσον δεν έχουν υποχρέωση ονομαστικοποίησης μετοχών ή δεν προβλέπεται η ονομαστικοποίηση των μετοχών, προσκομίζουν:**

i) βεβαίωση περί μη υποχρέωσης ονομαστικοποίησης των μετοχών από αρμόδια αρχή, εφόσον υπάρχει σχετική πρόβλεψη, διαφορετικά προσκομίζεται υπεύθυνη δήλωση του διαγωνιζόμενου. Για την περίπτωση μη πρόβλεψης ονομαστικοποίησης προσκομίζεται υπεύθυνη δήλωση του διαγωνιζόμενου

ii) έγκυρη και ενημερωμένη κατάσταση προσώπων που κατέχουν τουλάχιστον 1% των μετοχών ή δικαιωμάτων ψήφου,

iii) εάν δεν τηρείται τέτοια κατάσταση, προσκομίζεται σχετική κατάσταση προσώπων, που κατέχουν τουλάχιστον ένα τοις εκατό (1%) των μετοχών ή δικαιωμάτων ψήφου, σύμφωνα με την τελευταία Γενική Συνέλευση, αν τα πρόσωπα αυτά είναι γνωστά στην εταιρεία. Σε αντίθετη περίπτωση, η εταιρεία αιτιολογεί τους λόγους που δεν είναι γνωστά τα ως άνω πρόσωπα, η δε αναθέτουσα αρχή δεν διαθέτει διακριτική ευχέρεια κατά την κρίση της αιτιολογίας αυτής. Εναπόκειται στην αναθέτουσα αρχή να αποδείξει τη δυνατότητα της εταιρείας να υποβάλλει την προαναφερόμενη κατάσταση, διαφορετικά η μη υποβολή της σχετικής κατάστασης δεν επιφέρει έννομες συνέπειες σε βάρος της εταιρείας.

Όλα τα ανωτέρω έγγραφα πρέπει να είναι επικυρωμένα από την κατά νόμον αρμόδια αρχή του κράτους της έδρας του υποψηφίου και να συνοδεύονται από επίσημη μετάφραση στην ελληνική.

Ελλείψεις στα δικαιολογητικά ονομαστικοποίησης των μετοχών συμπληρώνονται κατά την παράγραφο 3.1.2 της παρούσας**.**

Η αναθέτουσα αρχή ελέγχει επίσης, επί ποινή απαραδέκτου της προσφοράς, εάν στη διαδικασία συμμετέχει εξωχώρια εταιρεία από «μη συνεργάσιμα κράτη στον φορολογικό τομέα» κατά την έννοια των παρ. 3 και 4 του άρθρου 65 του ν. 4172/2013, καθώς και από κράτη που έχουν προνομιακό φορολογικό καθεστώς, όπως αυτά ορίζονται στον κατάλογο της απόφασης της παρ. 7 του άρθρου 65 του ως άνω Κώδικα, κατά τα αναφερόμενα στην περίπτωση α της παραγράφου 4 του άρθρου 4 του ν. 3310/2005.Επιπλέον ο προσωρινός Ανάδοχος, πέραν των ως άνω δικαιολογητικών ονομαστικοποίησης, προσκομίζει κατά το στάδιο κατακύρωσης υπεύθυνη δήλωση ότι δεν είναι εξωχώρια εταιρεία, κατά την ανωτέρω έννοια και δεν εμπίπτει στις διατάξεις της παρ.4 εδαφ. α & β του άρθρου 4 του Ν. 3310/2005 όπως ισχύει.

**B.2. Για την απόδειξη της απαίτησης της παραγράφου 2.2.4 (απόδειξη καταλληλόλητας για την άσκηση επαγγελματικής δραστηριότητας)** **οι οικονομικοί φορείς προσκομίζουν τα αναφερόμενα στον κατωτέρω πίνακα :**

|  |  |
| --- | --- |
| **1.** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο της παρούσας σύμβασης.**  Οι οικονομικοί φορείς οφείλουν να αποδείξουν το ανωτέρω κριτήριο ποιοτικής επιλογής υποβάλλοντας τα ακόλουθα στοιχεία τεκμηρίωσης: |
| 1.1 | Πιστοποιητικό/βεβαίωση του οικείου επαγγελματικού (ή εμπορικού) μητρώου του κράτους εγκατάστασης. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης προσκομίζουν πιστοποιητικό/βεβαίωση του αντίστοιχου επαγγελματικού (ή εμπορικού) μητρώου του Παραρτήματος XI του Προσαρτήματος Α΄ του ν. 4412/2016, με το οποίο πιστοποιείται αφενός η εγγραφή τους σε αυτό και αφετέρου το ειδικό επάγγελμά τους. Στην περίπτωση που χώρα δεν τηρεί τέτοιο μητρώο, το έγγραφο ή το πιστοποιητικό μπορεί να αντικαθίσταται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού οργανισμού της χώρας καταγωγής ή της χώρας όπου είναι εγκατεστημένος ο οικονομικός φορέας ότι δεν τηρείται τέτοιο μητρώο και ότι ασκεί τη δραστηριότητα που απαιτείται για την εκτέλεση του αντικειμένου της υπό ανάθεση σύμβασης.  Οι εγκατεστημένοι στην Ελλάδα οικονομικοί φορείς προσκομίζουν βεβαίωση εγγραφής στο οικείο επαγγελματικό μητρώο ή πιστοποιητικό που εκδίδεται από την οικεία υπηρεσία του Γ.Ε.ΜΗ. |

Επισημαίνεται ότι, τα δικαιολογητικά που αφορούν στην απόδειξη της απαίτησης της 2.2.4 (απόδειξη καταλληλότητας για την άσκηση επαγγελματικής δραστηριότητας) γίνονται αποδεκτά, εφόσον έχουν εκδοθεί έως τριάντα (30) εργάσιμες ημέρες πριν από την υποβολή τους, εκτός αν, σύμφωνα με τις ειδικότερες διατάξεις αυτών, φέρουν συγκεκριμένο χρόνο ισχύος.

**Β.3. Για την απόδειξη της οικονομικής και χρηματοοικονομικής επάρκειας της παραγράφου 2.2.5** **οι οικονομικοί φορείς προσκομίζουν τα αναφερόμενα στον κατωτέρω πίνακα :**

|  |  |
| --- | --- |
| **2.** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να έχουν μέσο γενικό ετήσιο κύκλο εργασιών για τις τρεις τελευταίες οικονομικές χρήσεις ή, τις οικονομικές χρήσεις κατά τις οποίες ο οικονομικός φορέας δραστηριοποιείται, αν είναι λιγότερες από τρεις (2019-2020-2021), συνολικά ίσο ή μεγαλύτερο από το 150% του προϋπολογισμού χωρίς ΦΠΑ, του υπό ανάθεση Έργου, για το οποίο υποβάλλει προσφορά.**  Οι οικονομικοί φορείς οφείλουν να αποδείξουν το ανωτέρω κριτήριο ποιοτικής επιλογής υποβάλλοντας τα ακόλουθα στοιχεία τεκμηρίωσης: |
| **2.1** | Ισολογισμούς σύμφωνα με την περί εταιρειών νομοθεσία της χώρας όπου είναι εγκατεστημένοι, των τελευταίων τριών (3) κλεισμένων διαχειριστικών χρήσεων, σε περίπτωση που υποχρεούται στην έκδοση Ισολογισμών ή φορολογικά έγγραφα για την επιβεβαίωση του κύκλου εργασιών του ή Ένορκη Βεβαίωση του συνολικού ύψους του ετήσιου κύκλου εργασιών, σε περίπτωση που δεν υποχρεούται στην έκδοση Ισολογισμών τραπεζική βεβαίωση για την πιστοληπτική ικανότητα του οικονομικού φορέα (ημεδαπού ή αλλοδαπού) ή/ και αποσπάσματα οικονομικών καταστάσεων, τα οποία αντιστοιχούν, σε κάθε περίπτωση, στα κριτήρια οικονομικής και χρηματοοικονομικής επάρκειας που έχουν τεθεί στο άρθρο 2.2.5.  Εάν ο οικονομικός φορέας, για βάσιμο λόγο, δεν είναι σε θέση να προσκομίσει τα ανωτέρω δικαιολογητικά, μπορεί να αποδεικνύει την οικονομική και χρηματοοικονομική του επάρκεια με οποιοδήποτε άλλο κατάλληλο έγγραφο. |

**Β.4. Για την απόδειξη της τεχνικής ικανότητας της παραγράφου 2.2.6 οι οικονομικοί φορείς προσκομίζουν τα αναφερόμενα στον κατωτέρω πίνακα :**

|  |  |
| --- | --- |
| **3** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση έργων αντίστοιχου μεγέθους και πολυπλοκότητας με το υπό ανάθεση Έργο σύμφωνα με την παρ. 2.2.6.1. επαγγελματική εμπειρία και δραστηριότητα στην παροχή υπηρεσιών.**  Οι οικονομικοί φορείς οφείλουν να αποδείξουν το ανωτέρω κριτήριο ποιοτικής επιλογής υποβάλλοντας τα ακόλουθα στοιχεία τεκμηρίωσης: |
| **3.1** | Κατάλογο των κυριότερων συναφών έργων που υλοποίησε ο οικονομικός φορέας κατά την **περίοδο αναφοράς, ήτοι από 1/1/2018 και έως την ημερομηνία διενέργειας του διαγωνισμού**, σύμφωνα με το ακόλουθο Υπόδειγμα:   |  |  |  |  |  |  |  |  | | --- | --- | --- | --- | --- | --- | --- | --- | | Α/Α | ΠΕΛΑΤΗΣ | ΣΥΝΤΟΜΗ ΠΕΡΙΓΡΑΦΗ ΤΟΥ ΕΡΓΟΥ | ΔΙΑΡΚΕΙΑ ΕΚΤΕΛΕΣΗΣ ΕΡΓΟΥ | ΠΡΟΫΠΟ-ΛΟΓΙΣΜΟΣ | ΣΥΝΟΠΤΙΚΗ ΠΕΡΙΓΡΑΦΗ ΣΥΝΕΙΣΦΟΡΑΣ ΣΤΟ ΕΡΓΟ  (αντικείμενο) | ΠΟΣΟΣΤΟ ΣΥΜΜΕΤΟΧΗΣ  ΣΤΟ ΕΡΓΟ  (προϋπολογισμός) | ΣΤΟΙΧΕΙΟ ΤΕΚΜΗΡΙΩΣΗΣ  (τύπος & ημ/νία) | |  |  |  |  |  |  |  |  |   όπου **«ΣΤΟΙΧΕΙΟ ΤΕΚΜΗΡΙΩΣΗΣ»**:   * Εάν ο Πελάτης είναι Δημόσιος Φορέας ως στοιχείο τεκμηρίωσης υποβάλλεται πιστοποιητικό ή πρωτόκολλο παραλαβής ή βεβαίωση καλής εκτέλεσης που συντάσσεται από την αρμόδια Δημόσια Αρχή. * Εάν ο Πελάτης είναι ιδιώτης, ως στοιχείο τεκμηρίωσης υποβάλλεται δήλωση είτε του ιδιώτη όπως εκπροσωπείται από το Νόμιμο Εκπρόσωπο, είτε του υποψηφίου οικονομικού φορέα. |
| **4.** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν ομάδα έργου με στελέχη επαρκή σε πλήθος και δεξιότητες για την ανάληψη του Έργου σύμφωνα με την παράγραφο 2.2.6.2 Επαγγελματική Ικανότητα – Ομάδα Έργου.**  Σε περίπτωση ένωσης/κοινοπραξίας, η παραπάνω απαιτούμενη Τεχνική και Επαγγελματική ικανότητα μπορεί να καλύπτεται αθροιστικά από τα μέλη της ένωσης/κοινοπραξίας.  Οι οικονομικοί φορείς οφείλουν να αποδείξουν το ανωτέρω κριτήριο ποιοτικής επιλογής υποβάλλοντας τα ακόλουθα στοιχεία τεκμηρίωσης: |
| **4.1** | Πίνακα των **υπαλλήλων του Οικονομικού Φορέα** που συμμετέχουν στην Ομάδα Έργου, σύμφωνα με το ακόλουθο υπόδειγμα:   |  |  |  |  |  |  | | --- | --- | --- | --- | --- | --- | | Α/Α | Εταιρεία (σε περίπτωση Ένωσης / Κοινοπραξίας) | Ονοματεπώνυμο Μέλους Ομάδας Έργου | Θέση στην Ομάδα Έργου | Ανθρωπομήνες | Ποσοστό συμμετοχής\* (%) | |  |  |  |  |  |  | |  |  |  |  |  |  | |  |  |  |  |  |  | | **ΜΕΡΙΚΟ ΣΥΝΟΛΟ (1)** | | | |  |  |   Πίνακα των **στελεχών των Υπεργολάβων** **του Οικονομικού Φορέα** που συμμετέχουν στην Ομάδα Έργου, σύμφωνα με το ακόλουθο υπόδειγμα:   |  |  |  |  |  |  | | --- | --- | --- | --- | --- | --- | | Α/Α | Επωνυμία Εταιρείας Υπεργολάβου | Ονοματεπώνυμο Μέλους Ομάδας Έργου | Θέση στην Ομάδα Έργου | Ανθρωπομήνες | Ποσοστό συμμετοχής\* (%) | |  |  |  |  |  |  | |  |  |  |  |  |  | |  |  |  |  |  |  | | **ΜΕΡΙΚΟ ΣΥΝΟΛΟ (2)** | | | |  |  |   Πίνακα των **εξωτερικών συνεργατών του Οικονομικού Φορέα** που συμμετέχουν στην Ομάδα Έργου, σύμφωνα με το ακόλουθο υπόδειγμα:   |  |  |  |  |  | | --- | --- | --- | --- | --- | | Α/Α | Ονοματεπώνυμο Μέλους Ομάδας Έργου | Θέση στην Ομάδα Έργου | Ανθρωπομήνες | Ποσοστό συμμετοχής\* (%) | |  |  |  |  |  | |  |  |  |  |  | |  |  |  |  |  | | **ΜΕΡΙΚΟ ΣΥΝΟΛΟ (3)** | | |  |  |   \*ως **Ποσοστό Συμμετοχής** του Μέλους ορίζεται το πηλίκο των ανθρωπομηνών του δια των συνολικών προσφερόμενων ανθρωπομηνών (άθροισμα των μερικών συνόλων 1, 2, 3).  Ο Οικονομικός Φορέας, συμπληρωματικά με τον παραπάνω Πίνακα, θα πρέπει να καταθέσει υπεύθυνες δηλώσεις συνεργασίας, των εξωτερικών συνεργατών και των υπεργολάβων. Οι εξωτερικοί Συνεργάτες και οι υπεργολάβοι, θα δηλώνουν ότι το έργο (αντικείμενο της παρούσας Διακήρυξης), καθώς και οι υποχρεώσεις που απορρέουν από αυτό, τελούν σε γνώση τους. |
| **4.2** | Βιογραφικά σημειώματα της Ομάδας Έργου (βάσει του υποδείγματος / βλ. «ΠΑΡΑΡΤΗΜΑ ΙV – Υπόδειγμα Βιογραφικού Σημειώματος») |

**Β.5. Για την απόδειξη της συμμόρφωσής τους με Πρότυπα Διασφάλισης Ποιότητας και διαχείρισης της ασφάλειας των πληροφοριών της παραγράφου 2.2.7 οι οικονομικοί φορείς προσκομίζουν τα αναφερόμενα στον κατωτέρω πίνακα :**

|  |  |
| --- | --- |
| **5.** | **Οι οικονομικοί φορείς που συμμετέχουν στη διαδικασία σύναψης της παρούσας απαιτείται να εξασφαλίζουν την ποιότητα των παρεχόμενων υπηρεσιών σύμφωνα με την παράγραφο 2.2.7.**  Οι οικονομικοί φορείς οφείλουν να αποδείξουν το ανωτέρω κριτήριο ποιοτικής επιλογής υποβάλλοντας τα ακόλουθα στοιχεία τεκμηρίωσης: |
| **5.1** | * Οργανωμένο Σύστημα Διαχείρισης Ποιότητας (**ISO 9001:2015**) στο πεδίο εφαρμογής της ανάπτυξης και εγκατάστασης ολοκληρωμένων πληροφοριακών συστημάτων ή ισοδύναμο. * Οργανωμένο Σύστημα Διαχείρισης της Ασφάλειας των Πληροφοριών (**ISO 27001:2013**) ή ισοδύναμο. * Οργανωμένο Σύστημα Περιβαλλοντικής Διαχείρισης (**ISO 14001:2015**) ή ισοδύναμο. * Οργανωμένο Σύστημα Επιχειρησιακής Συνέχεις - Business Continuity (**ISO 22301:2012**) ή ισοδύναμο. * Οργανωμένο Σύστημα Διαχείρισης Υπηρεσιών Τεχνικής Υποστήριξης - IT Service Management (**ISO/IEC 20000-1:2018**) ή ισοδύναμο   Οι οικονομικοί φορείς προσκομίζουν πιστοποιητικά συστήματος διαχείρισης ποιότητας (ISO ή ισοδύναμο) εν ισχύ, από διαπιστευμένο φορέα, στο πεδίο που ζητείται ή άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο υποψήφιος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας. |

**Αναφορικά με τις προϋποθέσεις των παραγράφων Οικονομική και χρηματοοικονομική επάρκεια, Τεχνική και επαγγελματική ικανότητα και Πρότυπα διασφάλισης ποιότητας, επιτρέπεται η μερική κάλυψη των προϋποθέσεων αυτών από τα Μέλη της Ένωσης / Κοινοπραξίας, αρκεί όμως συνολικά-αθροιστικά να καλύπτονται όλες.**

**Β.6.** **Για την απόδειξη της νόμιμης σύστασης και εκπροσώπησης**

Για την απόδειξη της νόμιμης εκπροσώπησης, στις περιπτώσεις που ο οικονομικός φορέας είναι νομικό πρόσωπο και εγγράφεται υποχρεωτικά ή προαιρετικά, κατά την κείμενη νομοθεσία, και δηλώνει την εκπροσώπηση και τις μεταβολές της σε αρμόδια αρχή (π.χ. ΓΕΜΗ), προσκομίζει σχετικό πιστοποιητικό ισχύουσας εκπροσώπησης, το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του, εκτός αν αυτό φέρει συγκεκριμένο χρόνο ισχύος.

Ειδικότερα για τους ημεδαπούς οικονομικούς φορείς προσκομίζονται:

i) **για την απόδειξη της νόμιμης εκπροσώπησης**, στις περιπτώσεις που ο οικονομικός φορέας είναι νομικό πρόσωπο και υποχρεούται, κατά την κείμενη νομοθεσία, να δηλώνει την εκπροσώπηση και τις μεταβολές της στο ΓΕΜΗ, προσκομίζει σχετικό πιστοποιητικό ισχύουσας εκπροσώπησης, το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του.

ii) Για την **απόδειξη της νόμιμης σύστασης και των μεταβολών** του νομικού προσώπου γενικό πιστοποιητικό μεταβολών του ΓΕΜΗ, εφόσον έχει εκδοθεί έως τρεις (3) μήνες πριν από την υποβολή του.

Στις λοιπές περιπτώσεις τα κατά περίπτωση νομιμοποιητικά έγγραφα σύστασης και νόμιμης εκπροσώπησης (όπως καταστατικά, πιστοποιητικά μεταβολών, αντίστοιχα ΦΕΚ, αποφάσεις συγκρότησης οργάνων διοίκησης σε σώμα, κλπ., ανάλογα με τη νομική μορφή του οικονομικού φορέα), συνοδευόμενα από υπεύθυνη δήλωση του νόμιμου εκπροσώπου ότι εξακολουθούν να ισχύουν κατά την υποβολή τους.

Σε περίπτωση που για τη διενέργεια της παρούσας διαδικασίας ανάθεσης έχουν χορηγηθεί εξουσίες σε πρόσωπο πλέον αυτών που αναφέρονται στα παραπάνω έγγραφα, προσκομίζεται επιπλέον απόφαση- πρακτικό του αρμοδίου καταστατικού οργάνου διοίκησης του νομικού προσώπου με την οποία χορηγήθηκαν οι σχετικές εξουσίες. Όσον αφορά τα φυσικά πρόσωπα, εφόσον έχουν χορηγηθεί εξουσίες σε τρίτα πρόσωπα, προσκομίζεται εξουσιοδότηση του οικονομικού φορέα.

Οι αλλοδαποί οικονομικοί φορείς προσκομίζουν τα προβλεπόμενα, κατά τη νομοθεσία της χώρας εγκατάστασης, αποδεικτικά έγγραφα, και εφόσον δεν προβλέπονται, υπεύθυνη δήλωση του νόμιμου εκπροσώπου, από την οποία αποδεικνύονται τα ανωτέρω ως προς τη νόμιμη σύσταση, μεταβολές και εκπροσώπηση του οικονομικού φορέα.

Οι ως άνω υπεύθυνες δηλώσεις γίνονται αποδεκτές, εφόσον έχουν συνταχθεί μετά την κοινοποίηση της πρόσκλησης για την υποβολή των δικαιολογητικών.

Από τα ανωτέρω έγγραφα πρέπει να προκύπτουν η νόμιμη σύσταση του οικονομικού φορέα, όλες οι σχετικές τροποποιήσεις των καταστατικών, το/τα πρόσωπο/α που δεσμεύει/ουν νόμιμα την εταιρία κατά την ημερομηνία διενέργειας του διαγωνισμού (νόμιμος εκπρόσωπος, δικαίωμα υπογραφής κλπ.), τυχόν τρίτοι, στους οποίους έχει χορηγηθεί εξουσία εκπροσώπησης, καθώς και η θητεία του/των ή/και των μελών του οργάνου διοίκησης/ νόμιμου εκπροσώπου.

**Β.7.** Οι οικονομικοί φορείς που είναι εγγεγραμμένοι σε επίσημους καταλόγους που προβλέπονται από τις εκάστοτε ισχύουσες εθνικές διατάξεις ή διαθέτουν πιστοποίηση από οργανισμούς πιστοποίησης που συμμορφώνονται με τα ευρωπαϊκά πρότυπα πιστοποίησης, κατά την έννοια του Παραρτήματος VII του Προσαρτήματος Α΄ του ν. 4412/2016, μπορούν να προσκομίζουν στις αναθέτουσες αρχές πιστοποιητικό εγγραφής εκδιδόμενο από την αρμόδια αρχή ή το πιστοποιητικό που εκδίδεται από τον αρμόδιο οργανισμό πιστοποίησης.

Στα πιστοποιητικά αυτά αναφέρονται τα δικαιολογητικά βάσει των οποίων έγινε η εγγραφή των εν λόγω οικονομικών φορέων στον επίσημο κατάλογο ή η πιστοποίηση και η κατάταξη στον εν λόγω κατάλογο.

Η πιστοποιούμενη εγγραφή στους επίσημους καταλόγους από τους αρμόδιους οργανισμούς ή το πιστοποιητικό, που εκδίδεται από τον οργανισμό πιστοποίησης, συνιστά τεκμήριο καταλληλότητας όσον αφορά τις απαιτήσεις ποιοτικής επιλογής, τις οποίες καλύπτει ο επίσημος κατάλογος ή το πιστοποιητικό.

Οι οικονομικοί φορείς που είναι εγγεγραμμένοι σε επίσημους καταλόγους απαλλάσσονται από την υποχρέωση υποβολής των δικαιολογητικών που αναφέρονται στο πιστοποιητικό εγγραφής τους. Ειδικώς όσον αφορά την καταβολή των εισφορών κοινωνικής ασφάλισης και των φόρων και τελών, προσκομίζονται επιπροσθέτως της βεβαίωσης εγγραφής στον επίσημο κατάλογο και πιστοποιητικά, κατά τα οριζόμενα ανωτέρω στην περίπτωση Β.1, υποπερ. i, ii και iii της περ. β.

**Β.8.** Οι ενώσεις οικονομικών φορέων που υποβάλλουν κοινή προσφορά, υποβάλλουν τα παραπάνω, κατά περίπτωση δικαιολογητικά, για κάθε οικονομικό φορέα που συμμετέχει στην ένωση, σύμφωνα με τα ειδικότερα προβλεπόμενα στο άρθρο 19 παρ. 2 του ν. 4412/2016.

Επιπλέον υποβάλλεται συμφωνητικό μεταξύ των μελών της Ένωσης με το οποίο α) συστήνεται η Ένωση β) αναγράφεται να οριοθετείται με σαφήνεια το μέρος του Έργου και το ποσοστό (όχι απόλυτη τιμή) του συμβατικού τιμήματος που θα αντιστοιχεί σε κάθε μέλος της ένωσης στο σύνολο της Προσφοράς, γ) δηλώνεται ένα Μέλος ως υπεύθυνο για το συντονισμό και τη διοίκηση όλων των Μελών της Ένωσης (leader) δ) και ορίζεται κοινός εκπρόσωπος της Ένωσης και των μελών της για τη συμμετοχή της στο Διαγωνισμό και την εκπροσώπηση της Ένωσης και των μελών της έναντι της Αναθέτουσας Αρχής.

**Β.9.** Στην περίπτωση που οικονομικός φορέας επιθυμεί να στηριχθεί στις ικανότητες άλλων φορέων, σύμφωνα με την παράγραφο 2.2.8 για την απόδειξη ότι θα έχει στη διάθεσή του τους αναγκαίους πόρους, προσκομίζει, ιδίως, σχετική έγγραφη δέσμευση των φορέων αυτών για τον σκοπό αυτό. Ειδικότερα, προσκομίζεται έγγραφο (συμφωνητικό ή σε περίπτωση νομικού προσώπου απόφαση του αρμοδίου οργάνου διοίκησης αυτού ή σε περίπτωση φυσικού προσώπου υπεύθυνη δήλωση), δυνάμει του οποίου αμφότεροι, διαγωνιζόμενος οικονομικός φορέας και τρίτος φορέας, εγκρίνουν τη μεταξύ τους συνεργασία για την κατά περίπτωση παροχή προς τον διαγωνιζόμενο της χρηματοοικονομικής ή/και τεχνικής ή/και επαγγελματικής ικανότητας του φορέα, ώστε αυτή να είναι στη διάθεση του διαγωνιζόμενου για την εκτέλεση της Σύμβασης.

Η σχετική αναφορά θα πρέπει να είναι λεπτομερής και να αναφέρει κατ’ ελάχιστον τους συγκεκριμένους πόρους που θα είναι διαθέσιμοι για την εκτέλεση της σύμβασης και τον τρόπο δια του οποίου θα χρησιμοποιηθούν αυτοί για την εκτέλεση της σύμβασης. Ο τρίτος θα δεσμεύεται ρητά ότι θα διαθέσει στον διαγωνιζόμενο τους συγκεκριμένους πόρους κατά τη διάρκεια της σύμβασης και ο διαγωνιζόμενος ότι θα κάνει χρήση αυτών σε περίπτωση που του ανατεθεί η σύμβαση. Σε περίπτωση που ο τρίτος διαθέτει χρηματοοικονομική επάρκεια, θα δηλώνει επίσης ότι καθίσταται από κοινού με τον διαγωνιζόμενο υπεύθυνος για την εκτέλεση της σύμβασης.

Σε περίπτωση που ο τρίτος διαθέτει στοιχεία τεχνικής ή επαγγελματικής καταλληλότητας που σχετίζονται με τους τίτλους σπουδών και τα επαγγελματικά προσόντα που ορίζονται στην περίπτωση στ’ του Μέρους ΙΙ του Παραρτήματος ΧΙΙ του Προσαρτήματος Α του ν. 4412/2016 ή με την σχετική επαγγελματική εμπειρία, θα δεσμεύεται ότι θα εκτελέσει τις εργασίες ή υπηρεσίες για τις οποίες απαιτούνται οι συγκεκριμένες ικανότητες, δηλώνοντας το τμήμα της σύμβασης που θα εκτελέσει.

**Β.10.** Στην περίπτωση που ο οικονομικός φορέας δηλώνει στην προσφορά του ότι θα κάνει χρήση υπεργολάβων, στις ικανότητες των οποίων δεν στηρίζεται, προσκομίζεται υπεύθυνη δήλωση του προσφέροντος με αναφορά του τμήματος της σύμβασης το οποίο προτίθεται να αναθέσει σε τρίτους υπό μορφή υπεργολαβίας και υπεύθυνη δήλωση των υπεργολάβων ότι αποδέχονται την εκτέλεση των εργασιών.

**Β.11. Επισημαίνεται ότι γίνονται αποδεκτές:**

* **οι ένορκες βεβαιώσεις που αναφέρονται στην παρούσα Διακήρυξη, εφόσον έχουν συνταχθεί έως τρεις (3) μήνες πριν από την υποβολή τους,**
* **οι υπεύθυνες δηλώσεις, εφόσον έχουν συνταχθεί μετά την κοινοποίηση της πρόσκλησης για την υποβολή των δικαιολογητικών. Σημειώνεται ότι δεν απαιτείται θεώρηση του γνησίου της υπογραφής τους**

## Κριτήρια Ανάθεσης

### Κριτήριο ανάθεσης

Κριτήριο ανάθεσης της Σύμβασης είναι η πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής, η οποία εκτιμάται βάσει των κάτωθι κριτηρίων:

|  |  |  |  |
| --- | --- | --- | --- |
| **Α/Α** | **Κριτήρια Αξιολόγησης** | **Συντελεστής βαρύτητας** | **Παραπομπή σε παρ. απαίτησης της διακήρυξης** |
|  |
| **1.** | **Γενικές Αρχές & Απαιτήσεις** | **15%** |  |  |
| 1.1. | Κατανόηση Έργου | 10% | § 1 § 2 |  |
| Παραρτ. Ι |  |
| 1.2. | Αρχιτεκτονική (Επεκτασιμότητα – Κλιμάκωση Λύσης) | 5% | §3 , § 4 Παραρτ. Ι |  |
| **2.** | **Υπηρεσίες Έργου** | **60%** |  |  |
| 2.1 | Σχέδιο Υλοποίησης – Εγκατάσταση Αναδόχου | 10% | ‎ ‎‎ ‎§ 5 Παραρτ. Ι |  |
| 2.2. | Παρακολούθηση Λειτουργίας και Χειρισμός του Συστήματος (System Monitoring & Operation) | 10% | ‎§ 6.1 Παραρτ. Ι |  |
| 2.3. | Αντιμετώπιση Βλαβών (Administration, Fault management) | 10% | ‎§ 6.1.4 Παραρτ. Ι |  |
| 2.4. | Υπηρεσίες Υποστήριξης Χρηστών και Διαχειριστών του ΕΣΗΔΗΣ, Διαχείριση Αιτημάτων Επιχειρησιακών Ενεργειών | 20% | ‎§ 6.3 Παραρτ. Ι |  |
| 2.5 | Υλοποίηση τροποποιήσεων και επεκτάσεων εφαρμογών και υποσυστημάτων | 10% | ‎§ 6.4 Παραρτ. Ι |  |
| **3.** | **Μεθοδολογία Υλοποίησης** | **25%** |  |  |
| 3.1. | Μεθοδολογία Διαχείρισης του Έργου | 10% | § 8.1 Παραρτ. Ι |  |
| 3.2 | Χρονοδιάγραμμα και φάσεις υλοποίησης του έργου | 5% | § 7 Παραρτ. Ι |  |
| 3.3 | Παρακολούθηση Εξέλιξης του Έργου | 5% | § 8.2 Παραρτ. Ι |  |
| 3.4 | Ομάδα Έργου/Σχήμα Διοίκησης Έργου | 5% | § 8.3 Παραρτ. Ι |  |
|  | **ΣΥΝΟΛΟ** | **100%** |  |  |

***Επεξήγηση Κριτηρίων:***

Ανά κατηγορία και κριτήριο αξιολογούνται:

|  |  |  |
| --- | --- | --- |
| |  | | --- | | **1.** **Γενικές Αρχές & Απαιτήσεις** | | **1.1 Κατανόηση Έργου**  Η συνολική αντίληψη του Αναδόχου όσον αφορά στο αντικείμενο του έργου, τους σκοπούς και τους στόχους του, τους κρίσιμους παράγοντες επιτυχίας και τους κινδύνους, καθώς και κυρίως στους τρόπους και τις μεθόδους αντιμετώπισής τους.  Η κατανόηση από πλευράς του Αναδόχου του περιβάλλοντος του έργου και συγκεκριμένα των εμπλεκομένων μερών, των ωφελούμενων, των παραγόντων που προσθέτουν αδράνεια ή μπορεί να συμβάλλουν στη επιτάχυνση των διαδικασιών, καθώς και κυρίως τα μέτρα που θα ληφθούν για την αξιοποίηση της δυναμικής των εμπλεκόμενων μερών προς όφελος του έργου.  Η τεκμηριωμένη αντίληψη του Αναδόχου σχετικά με τις παραμέτρους που συνθέτουν την υφιστάμενη κατάσταση τόσο σε επιχειρησιακό, όσο και σε τεχνολογικό επίπεδο και η κάλυψη των απαιτήσεων των Κεφ. 1 Περιβάλλον της Σύμβασης και Κεφ. 2 Περιγραφή Φυσικού Αντικειμένου της Σύμβασης του Παραρτήματος Ι.  Η τεκμηριωμένη αντίληψη του Αναδόχου σχετικά με τη διαδικασία υποστήριξης της λειτουργίας του έργου όσο και των βελτιώσεων και αλλαγών που συνεπάγεται η υλοποίηση του έργου, τόσο σε επίπεδο λειτουργίας του φορέα όσο και στις σχέσεις του φορέα με το περιβάλλον του, καθώς και κυρίως η πρόταση του σχετικά με τη διαχείριση των εν λόγω αλλαγών.  **1.2 Αρχιτεκτονική (Επεκτασιμότητα – Κλιμάκωση Λύσης)**  Η τεκμηριωμένη και ολοκληρωμένη πρόταση σχετικά με την κατανόηση της υπάρχουσας αρχιτεκτονικής του έργου, τις υποδομές και το περιβάλλον λειτουργίας του G-Cloud, των λογισμικών υποδομής που συνθέτουν το πληροφοριακό σύστημα που θα κληθεί να υποστηρίξει και εξελίξει, τις τεχνικο-επιχειρησιακές προδιαγραφές που διέπουν τις τροποποιήσεις /επεκτάσεις λειτουργικότητας που θα κληθεί να υλοποιήσει και η κάλυψη των απαιτήσεων των Κεφ. 3 Αρχιτεκτονική και Κεφ. 4 Οριζόντιες Απαιτήσεις του Παραρτήματος Ι. Επιπλέον οι προτάσεις και ο εντοπισμός εναλλακτικών προσεγγίσεων για την αξιοποίηση των υποδομών του G-Cloud | |

|  |
| --- |
| **2. Υπηρεσίες Έργου** |
| **2.1 Σχέδιο Υλοποίησης – Εγκατάσταση Αναδόχου**  Η τεκμηριωμένη και ολοκληρωμένη πρόταση σχετικά με το Σχέδιο Υλοποίησης και την Μεθοδολογία και Πλάνο Εγκατάστασης του Αναδόχου για την ανάληψη του έργου, σύμφωνα με τις απαιτήσεις του Κεφ. 5 Εγκατάσταση αναδόχου - ανάληψη του Παραρτήματος Ι.  **2.2. Παρακολούθηση Λειτουργίας και Χειρισμός του Συστήματος (System Monitoring & Operation)**  Η τεκμηριωμένη και ολοκληρωμένη πρόταση σχετικά με την Παρακολούθηση Λειτουργίας και Χειρισμό του Συστήματος (System Monitoring & Operation), σύμφωνα με τις απαιτήσεις του Κεφ. 6.1 Παρακολούθηση λειτουργίας και χειρισμός του συστήματος (System Monitoring & Operation) του Παραρτήματος Ι.  **2.3. Αντιμετώπιση Βλαβών (Administration, Fault management)**  Η τεκμηριωμένη και ολοκληρωμένη πρόταση σχετικά με την Αντιμετώπιση Βλαβών (Administration, Fault management), σύμφωνα με τις απαιτήσεις του Κεφ. 6.2 Αντιμετώπιση βλαβών (Administration, Fault management) του Παραρτήματος Ι.  **2.4. Υπηρεσίες υποστήριξης χρηστών και διαχειριστών του ΕΣΗΔΗΣ, διαχείριση αιτημάτων επιχειρησιακών ενεργειών**  Η τεκμηριωμένη και ολοκληρωμένη πρόταση σχετικά με τις Υπηρεσίες Υποστήριξης Χρηστών και Επιχειρησιακών Διαχειριστών του ΕΣΗΔΗΣ, Διαχείριση Αιτημάτων Επιχειρησιακών Ενεργειών, σύμφωνα με τις απαιτήσεις του Κεφ. 6.3 Υπηρεσίες υποστήριξης χρηστών και επιχειρησιακών διαχειριστών του ΕΣΗΔΗΣ, διαχείριση αιτημάτων επιχειρησιακών ενεργειών του Παραρτήματος Ι.  **2.5. Υλοποίηση τροποποιήσεων και επεκτάσεων εφαρμογών και υποσυστημάτων**  Η τεκμηριωμένη και ολοκληρωμένη πρόταση σχετικά με τις Υπηρεσίες Ανασχηματισμού, Αναδιάταξης, Επέκτασης και Αναβάθμισης Εφαρμογών και Υποσυστημάτων, σύμφωνα με τις απαιτήσεις του Κεφ. 6.4 Υλοποίηση τροποποιήσεων και επεκτάσεων εφαρμογών και υποσυστημάτων του Παραρτήματος Ι. |

|  |
| --- |
| **3. Μεθοδολογία Υλοποίησης** |
| **3.1. Μεθοδολογία Διαχείρισης του Έργου**  Η τεκμηριωμένη και ολοκληρωμένη πρόταση σχετικά με την Μεθοδολογία Διοίκησης και Διασφάλισης Ποιότητας του Έργου, σύμφωνα με τις απαιτήσεις του Κεφ. 8.1 Μεθοδολογία Διαχείρισης του Έργου του Παραρτήματος Ι.  **3.2 Φάσεις Υλοποίησης & Χρονοδιάγραμμα Έργου**  Η τεκμηριωμένη και ολοκληρωμένη πρόταση σχετικά με τις Φάσεις Υλοποίησης και το Χρονοδιάγραμμα Έργου του Κεφ. 7 Φάσεις Υλοποίησης & Χρονοδιάγραμμα Έργου του Παραρτήματος Ι.  **3.3 Παρακολούθηση Εξέλιξης του Έργου**  Η τεκμηριωμένη και ολοκληρωμένη πρόταση σχετικά με την παρακολούθηση της εξέλιξης του έργου, σύμφωνα με τις απαιτήσεις του Κεφ. 8.2 Παρακολούθηση Εξέλιξης του Έργου του Παραρτήματος Ι.  **3.4 Ομάδα Έργου/Σχήμα Διοίκησης Έργου**  Η τεκμηριωμένη και ολοκληρωμένη πρόταση σχετικά με την Ομάδα Έργου/Σχήμα Διοίκησης Έργου, σύμφωνα με τις απαιτήσεις του Κεφ. 8.3 Ομάδα Έργου/Σχήμα Διοίκησης Έργου του Παραρτήματος Ι. |

### Βαθμολόγηση και κατάταξη προσφορών

#### Βαθμολόγηση Τεχνικών Προσφορών

Η Βαθμολόγηση των τεχνικών προσφορών θα γίνει σύμφωνα με τα “Κριτήρια Αξιολόγησης”, όπως αυτά προσδιορίζονται στον πίνακα της παρ. 2.3.1.

Η βαθμολόγηση κάθε κριτηρίου αξιολόγησης κυμαίνεται από 100 βαθμούς στην περίπτωση που ικανοποιούνται ακριβώς όλοι οι όροι των τεχνικών προδιαγραφών, αυξάνεται δε μέχρι τους 150 βαθμούς όταν υπερκαλύπτονται οι απαιτήσεις του συγκεκριμένου κριτηρίου**.**

Κάθε κριτήριο αξιολόγησης βαθμολογείται αυτόνομα με βάση τα στοιχεία της προσφοράς.

Βαθμολογία μικρότερη από 100 βαθμούς (ήτοι προσφορά που δεν καλύπτει/παρουσιάζει αποκλίσεις από τις τεχνικές προδιαγραφές της παρούσας) επιφέρει την απόρριψη της προσφοράς.

Η σταθμισμένη βαθμολογία του κάθε κριτηρίου θα προκύπτει από το γινόμενο του επιμέρους συντελεστή βαρύτητας επί τη βαθμολογία του, η δε συνολική βαθμολογία της προσφοράς (Βi) θα προκύπτει από το άθροισμα των σταθμισμένων βαθμολογιών όλων των κριτηρίων.

Η συνολική βαθμολογία της τεχνικής προσφοράς υπολογίζεται με βάση τον παρακάτω τύπο :

Β = σ1 x Κ1 + σ2 x Κ2 +……+ σν x Κν

#### Α. Κατάταξη προσφορών

Πλέον συμφέρουσα από οικονομική άποψη προσφορά είναι εκείνη που παρουσιάζει το μεγαλύτερο Λi με βάση τον παρακάτω τύπο:

Λi = 80 \* ( Βi / Βmax ) + 20 \* (Kmin/Ki)

όπου:

Βmax η συνολική βαθμολογία που έλαβε η καλύτερη Τεχνική Προσφορά

Βi η συνολική βαθμολογία της Τεχνικής Προσφοράς i

Kmin το συνολικό κόστος (βλ. παράρτημα VΙ 5Συγκεντρωτικός Πίνακας Οικονομικής Προσφοράς Έργου (Πίνακας 5)) της Προσφοράς με τη μικρότερη τιμή

Κi το συνολικό κόστος κόστος (βλ. παράρτημα VΙ ‎Συγκεντρωτικός Πίνακας Οικονομικής Προσφοράς Έργου (Πίνακας 5)) της Προσφοράς i

Λi το οποίο στρογγυλοποιείται στα 2 δεκαδικά ψηφία.

Σε περίπτωση ισοψηφίας, επικρατέστερη είναι η προσφορά με το μεγαλύτερο Βi (βαθμολογία τεχνικής προσφοράς υποψηφίου), ενώ σε περίπτωση πλήρους ισοβαθμίας (Λi, Βi) διενεργείται δημόσια κλήρωση παρουσία όλων των ενδιαφερομένων.

## Κατάρτιση - Περιεχόμενο Προσφορών

### Γενικοί όροι υποβολής προσφορών

Οι προσφορές υποβάλλονται με βάση τις απαιτήσεις της παρούσας Διακήρυξης, για όλες τις περιγραφόμενες υπηρεσίες.

Δεν επιτρέπονται εναλλακτικές προσφορές*.*

Η ένωση οικονομικών φορέων υποβάλλει κοινή προσφορά, η οποία υπογράφεται υποχρεωτικά ηλεκτρονικά είτε από όλους τους οικονομικούς φορείς που αποτελούν την ένωση, είτε από εκπρόσωπό τους νομίμως εξουσιοδοτημένο. Στην προσφορά, απαραιτήτως πρέπει να προσδιορίζεται η έκταση και το είδος της συμμετοχής του (συμπεριλαμβανομένης της κατανομής αμοιβής μεταξύ τους) κάθε μέλους της ένωσης, καθώς και ο εκπρόσωπος/συντονιστής αυτής.

Οι οικονομικοί φορείς μπορούν να αποσύρουν την προσφορά τους, πριν την καταληκτική ημερομηνία υποβολής προσφοράς, χωρίς να απαιτείται έγκριση εκ μέρους του αποφαινομένου οργάνου της αναθέτουσας αρχής, υποβάλλοντας έγγραφη ειδοποίηση προς την αναθέτουσα αρχή μέσω της λειτουργικότητας «Επικοινωνία» του ΕΣΗΔΗΣ.

### Χρόνος και Τρόπος υποβολής προσφορών

**2.4.2.1** Οι προσφορές υποβάλλονται από τους ενδιαφερόμενους ηλεκτρονικά, μέσω της διαδικτυακής πύλης www.promitheus.gov.gr του ΕΣΗΔΗΣ, μέχρι την καταληκτική ημερομηνία και ώρα που ορίζει η παρούσα διακήρυξη (άρθρο 1.5), στην Ελληνική Γλώσσα, σε ηλεκτρονικό φάκελο, σύμφωνα με τα αναφερόμενα στο ν.4412/2016 , ιδίως στα άρθρα 36 και 37 και στην κατ’ εξουσιοδότηση των διατάξεων της παρ. 5 του άρθρου 36 του ν.4412/2016 εκδοθείσα με αρ. 64233(ΦΕΚ Β’ 2453/9-06-2021) Κοινή Απόφαση των Υπουργών Ανάπτυξης και Επενδύσεων και Ψηφιακής Διακυβέρνησης «Ρυθμίσεις τεχνικών ζητημάτων που αφορούν την ανάθεση και εκτέλεση των Δημοσίων Συμβάσεων Προμηθειών και Υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ)» εφεξής «Κ.Υ.Α. ΕΣΗΔΗΣ Προμήθειες και Υπηρεσίες».

Για τη συμμετοχή στο διαγωνισμό οι ενδιαφερόμενοι οικονομικοί φορείς απαιτείται να διαθέτουν προηγμένη ηλεκτρονική υπογραφή που υποστηρίζεται τουλάχιστον από αναγνωρισμένο (εγκεκριμένο) πιστοποιητικό, το οποίο χορηγήθηκε από πάροχο υπηρεσιών πιστοποίησης, ο οποίος περιλαμβάνεται στον κατάλογο εμπίστευσης που προβλέπεται στην απόφαση 2009/767/ΕΚ και σύμφωνα με τα οριζόμενα στο Κανονισμό (ΕΕ) 910/2014 και να εγγραφούν στο ΕΣΗΔΗΣ, σύμφωνα με την περ. β της παρ. 2 του άρθρου 37 του ν. 4412/2016 και τις διατάξεις του άρθρου 6 της Κ.Υ.Α. ΕΣΗΔΗΣ Προμήθειες και Υπηρεσίες.

**2.4.2.2** Ο χρόνος υποβολής της προσφοράς μέσω του ΕΣΗΔΗΣ βεβαιώνεται αυτόματα από το ΕΣΗΔΗΣ με υπηρεσίες χρονοσήμανσης, σύμφωνα με τα οριζόμενα στο άρθρο 37 του ν. 4412/2016 και τις διατάξεις του άρθρου 10 της ως άνω κοινής υπουργικής απόφασης.

Μετά την παρέλευση της καταληκτικής ημερομηνίας και ώρας, δεν υπάρχει η δυνατότητα υποβολής προσφοράς στο ΕΣΗΔΗΣ. Σε περιπτώσεις τεχνικής αδυναμίας λειτουργίας του ΕΣΗΔΗΣ, η αναθέτουσα αρχή ρυθμίζει τα της συνέχειας του διαγωνισμού με αιτιολογημένη απόφασή της.

Μετά την παρέλευση της καταληκτικής ημερομηνίας και ώρας, δεν υπάρχει η δυνατότητα υποβολής προσφοράς στο Σύστημα. Σε περιπτώσεις τεχνικής αδυναμίας λειτουργίας του ΕΣΗΔΗΣ, η αναθέτουσα αρχή θα ρυθμίσει τα της συνέχειας του διαγωνισμού με σχετική ανακοίνωσή της.

**2.4.2.3** Οι οικονομικοί φορείς υποβάλλουν με την προσφορά τους τα ακόλουθα σύμφωνα με τις διατάξεις του άρθρου 13 της Κ.Υ.Α. ΕΣΗΔΗΣ Προμήθειες και Υπηρεσίες:

(α) έναν ηλεκτρονικό (υπο)φάκελο με την ένδειξη «Δικαιολογητικά Συμμετοχής–Τεχνική Προσφορά», στον οποίο περιλαμβάνεται το σύνολο των κατά περίπτωση απαιτούμενων δικαιολογητικών και η τεχνική προσφορά, σύμφωνα με τις διατάξεις της κείμενης νομοθεσίας και την παρούσα.

(β) έναν ηλεκτρονικό (υπο)φάκελο με την ένδειξη «Οικονομική Προσφορά», στον οποίο περιλαμβάνεται η οικονομική προσφορά του οικονομικού φορέα και το σύνολο των κατά περίπτωση απαιτούμενων δικαιολογητικών.

Από τον Οικονομικό Φορέα σημαίνονται, με χρήση της σχετικής λειτουργικότητας του ΕΣΗΔΗΣ, τα στοιχεία εκείνα της προσφοράς του που έχουν εμπιστευτικό χαρακτήρα σύμφωνα με τα οριζόμενα στο άρθρο 21 του ν. 4412/2016. Εφόσον ένας οικονομικός φορέας χαρακτηρίζει πληροφορίες ως εμπιστευτικές, λόγω ύπαρξης τεχνικού ή εμπορικού απορρήτου, στη σχετική δήλωσή του, αναφέρει ρητά όλες τις σχετικές διατάξεις νόμου ή διοικητικές πράξεις που επιβάλλουν την εμπιστευτικότητα της συγκεκριμένης πληροφορίας.

Δεν χαρακτηρίζονται ως εμπιστευτικές, πληροφορίες σχετικά με τις τιμές μονάδας, τις προσφερόμενες ποσότητες, την οικονομική προσφορά και τα στοιχεία της τεχνικής προσφοράς που χρησιμοποιούνται για την αξιολόγησή της.

**2.4.2.4** Εφόσον οι Οικονομικοί Φορείς καταχωρίσουν τα σχετικά στοιχεία, μεταδεδομένα και συνημμένα ηλεκτρονικά αρχεία που αφορούν δικαιολογητικά συμμετοχής-τεχνικής προσφοράς και οικονομικής προσφοράς στο ΕΣΗΔΗΣ, στην συνέχεια, μέσω σχετικής λειτουργικότητας, εξάγουν αναφορές (εκτυπώσεις) σε μορφή ηλεκτρονικών αρχείων με μορφότυπο PDF, τα οποία αποτελούν συνοπτική αποτύπωση των καταχωρισμένων στοιχείων. Τα ηλεκτρονικά αρχεία των εν λόγω αναφορών (εκτυπώσεων) υπογράφονται ψηφιακά, σύμφωνα με τις προβλεπόμενες διατάξεις (περ. β της παρ. 2 του άρθρου 37) και επισυνάπτονται από τον Οικονομικό Φορέα στους αντίστοιχους υποφακέλους. Επισημαίνεται ότι η εξαγωγή και η επισύναψη των προαναφερθέντων αναφορών (εκτυπώσεων) δύναται να πραγματοποιείται για κάθε υποφάκελο ξεχωριστά, από τη στιγμή που έχει ολοκληρωθεί η καταχώριση των στοιχείων σε αυτόν. Οι οικονομικοί φορείς συντάσσουν την τεχνική και οικονομική τους προσφορά σύμφωνα με τις απαιτήσεις της παρούσας ΠΑΡΑΡΤΗΜΑ V – Υπόδειγμα Τεχνικής Προσφοράς & ΠΑΡΑΡΤΗΜΑ VI – Υπόδειγμα Οικονομικής Προσφοράςδεδομένου ότι δεν έχουν αποτυπωθεί πλήρως στις ηλεκτρονικές φόρμες του ΕΣΗΔΗΣ και στη συνέχεια υπογράφονται ηλεκτρονικά και υποβάλλονται στο ΕΣΗΔΗΣ.

Επειδή οι τεχνικές προδιαγραφές και οι οικονομικοί όροι δεν έχουν αποτυπωθεί στο σύνολό τους στις ειδικές ηλεκτρονικές φόρμες του ΕΣΗΔΗΣ οι οικονομικοί φορείς συντάσσουν την τεχνική και οικονομική τους προσφορά σύμφωνα με τις απαιτήσεις της παρούσας ΠΑΡΑΡΤΗΜΑ V – Υπόδειγμα Τεχνικής Προσφοράς & ΠΑΡΑΡΤΗΜΑ VI – Υπόδειγμα Οικονομικής Προσφοράς.

#### 2.4.2.5 Ειδικότερα, όσον αφορά τα συνημμένα ηλεκτρονικά αρχεία της προσφοράς, οι Οικονομικοί Φορείς τα καταχωρίζουν στους ανωτέρω (υπο)φακέλους μέσω του Υποσυστήματος, ως εξής :

Τα έγγραφα που καταχωρίζονται στην ηλεκτρονική προσφορά, και δεν απαιτείται να προσκομισθούν και σε έντυπη μορφή, γίνονται αποδεκτά κατά περίπτωση, σύμφωνα με τα προβλεπόμενα στις διατάξεις:

α) είτε των άρθρων 13, 14 και 28 του ν. 4727/2020 (Α΄ 184) περί ηλεκτρονικών δημοσίων εγγράφων που φέρουν ηλεκτρονική υπογραφή ή σφραγίδα και, εφόσον πρόκειται για αλλοδαπά δημόσια ηλεκτρονικά έγγραφα, εάν φέρουν επισημείωση e-Apostille

β) είτε των άρθρων 15 και 27 του ν. 4727/2020 (Α΄ 184) περί ηλεκτρονικών ιδιωτικών εγγράφων που φέρουν ηλεκτρονική υπογραφή ή σφραγίδα

γ) είτε του άρθρου 11 του ν. 2690/1999 (Α΄ 45),

δ) είτε της παρ. 2 του άρθρου 37 του ν. 4412/2016, περί χρήσης ηλεκτρονικών υπογραφών σε ηλεκτρονικές διαδικασίες δημοσίων συμβάσεων,

ε) είτε της παρ. 8 του άρθρου 92 του ν. 4412/2016, περί συνυποβολής υπεύθυνης δήλωσης στην περίπτωση απλής φωτοτυπίας ιδιωτικών εγγράφων.

Επιπλέον, δεν προσκομίζονται σε έντυπη μορφή τα ΦΕΚ και ενημερωτικά και τεχνικά φυλλάδια και άλλα έντυπα, εταιρικά ή μη, με ειδικό τεχνικό περιεχόμενο, δηλαδή έντυπα με αμιγώς τεχνικά χαρακτηριστικά, όπως αριθμούς, αποδόσεις σε διεθνείς μονάδες, μαθηματικούς τύπους και σχέδια.

Ειδικότερα, τα στοιχεία και δικαιολογητικά για τη συμμετοχή του Οικονομικού Φορέα στη διαδικασία καταχωρίζονται από αυτόν σε μορφή ηλεκτρονικών αρχείων με μορφότυπο PDF.

Έως την ημέρα και ώρα αποσφράγισης των προσφορών προσκομίζονται με ευθύνη του οικονομικού φορέα στην αναθέτουσα αρχή, σε έντυπη μορφή και σε κλειστό-ούς φάκελο-ους, στον οποίο αναγράφεται ο αποστολέας και ως παραλήπτης η Επιτροπή Διαγωνισμού του παρόντος διαγωνισμού, τα στοιχεία της ηλεκτρονικής προσφοράς του, τα οποία απαιτείται να προσκομισθούν σε πρωτότυπη μορφή. Τέτοια στοιχεία και δικαιολογητικά ενδεικτικά είναι :

α) η πρωτότυπη εγγυητική επιστολή συμμετοχής, πλην των περιπτώσεων που αυτή εκδίδεται ηλεκτρονικά, άλλως η προσφορά απορρίπτεται ως απαράδεκτη,

β) αυτά που δεν υπάγονται στις διατάξεις του άρθρου 11 παρ. 2 του ν. 2690/1999,

γ) ιδιωτικά έγγραφα τα οποία δεν έχουν επικυρωθεί από δικηγόρο ή δεν φέρουν θεώρηση από υπηρεσίες και φορείς της περίπτωσης α της παρ. 2 του άρθρου 11 του ν. 2690/1999 ή δεν συνοδεύονται από υπεύθυνη δήλωση για την ακρίβειά τους, καθώς και

δ) τα αλλοδαπά δημόσια έντυπα έγγραφα που φέρουν την επισημείωση της Χάγης (Apostille), ή προξενική θεώρηση και δεν έχουν επικυρωθεί από δικηγόρο.

Σε περίπτωση μη υποβολής ενός ή περισσότερων από τα ως άνω στοιχεία και δικαιολογητικά που υποβάλλονται σε έντυπη μορφή, πλην της πρωτότυπης εγγύησης συμμετοχής, η αναθέτουσα αρχή δύναται να ζητήσει τη συμπλήρωση και υποβολή τους, σύμφωνα με το άρθρο 102 του ν. 4412/2016.

Στα αλλοδαπά δημόσια έγγραφα και δικαιολογητικά εφαρμόζεται η Συνθήκη της Χάγης της 5ης.10.1961, που κυρώθηκε με το ν. 1497/1984 (Α΄188), εφόσον συντάσσονται σε κράτη που έχουν προσχωρήσει στην ως άνω Συνθήκη, άλλως φέρουν προξενική θεώρηση. Απαλλάσσονται από την απαίτηση επικύρωσης (με Apostille ή Προξενική Θεώρηση) αλλοδαπά δημόσια έγγραφα όταν καλύπτονται από διμερείς ή πολυμερείς συμφωνίες που έχει συνάψει η Ελλάδα (ενδεικτικά «Σύμβαση νομικής συνεργασίας μεταξύ Ελλάδας και Κύπρου – 05.03.1984» (κυρωτικός ν.1548/1985, «Σύμβαση περί απαλλαγής από την επικύρωση ορισμένων πράξεων και εγγράφων – 15.09.1977» (κυρωτικός ν.4231/2014)). Επίσης, απαλλάσσονται από την απαίτηση επικύρωσης ή παρόμοιας διατύπωσης δημόσια έγγραφα που εκδίδονται από τις αρχές κράτους μέλους που υπάγονται στον Καν ΕΕ 2016/1191 για την απλούστευση των απαιτήσεων για την υποβολή ορισμένων δημοσίων εγγράφων στην ΕΕ, όπως, ενδεικτικά, το λευκό ποινικό μητρώο, υπό τον όρο ότι τα σχετικά με το γεγονός αυτό δημόσια έγγραφα εκδίδονται για πολίτη της Ένωσης από τις αρχές του κράτους μέλους της ιθαγένειάς του.

Σημειώνεται ότι, γίνονται υποχρεωτικά αποδεκτά ευκρινή φωτοαντίγραφα εγγράφων που έχουν εκδοθεί από αλλοδαπές αρχές και έχουν επικυρωθεί από δικηγόρο, σύμφωνα με τα προβλεπόμενα στην παρ. 2 περ. β του άρθρου 11 του ν. 2690/1999 “Κώδικας Διοικητικής Διαδικασίας”, όπως αντικαταστάθηκε ως άνω με το άρθρο 1 παρ.2 του ν.4250/2014.

Οι πρωτότυπες εγγυήσεις συμμετοχής, πλην των εγγυήσεων που εκδίδονται ηλεκτρονικά, προσκομίζονται με ευθύνη του οικονομικού φορέα, σε κλειστό φάκελο, στον οποίο αναγράφεται ο αποστολέας, τα στοιχεία του παρόντος διαγωνισμού και ως παραλήπτης η Επιτροπή Διαγωνισμού, το αργότερο πριν την ημερομηνία και ώρα αποσφράγισης των προσφορών που ορίζεται στην παρ. 3.1 της παρούσας, άλλως η προσφορά απορρίπτεται ως απαράδεκτη μετά από γνώμη της Επιτροπής Διαγωνισμού.

Η προσκόμιση των εγγυήσεων συμμετοχής πραγματοποιείται είτε με κατάθεση του ως άνω φακέλου στην υπηρεσία πρωτοκόλλου της αναθέτουσας αρχής, είτε με την αποστολή του ταχυδρομικώς, επί αποδείξει. Το βάρος απόδειξης της έγκαιρης προσκόμισης φέρει ο οικονομικός φορέας. Το εμπρόθεσμο αποδεικνύεται με την επίκληση του αριθμού πρωτοκόλλου ή την προσκόμιση του σχετικού αποδεικτικού αποστολής κατά περίπτωση.

Στην περίπτωση που επιλεγεί η αποστολή του φακέλου της εγγύησης συμμετοχής ταχυδρομικώς, ο οικονομικός φορέας αναρτά, εφόσον δεν διαθέτει αριθμό έγκαιρης εισαγωγής του φακέλου του στο πρωτόκολλο της αναθέτουσας αρχής, το αργότερο έως την ημερομηνία και ώρα αποσφράγισης των προσφορών, μέσω της λειτουργικότητας «Επικοινωνία», τα σχετικό αποδεικτικό στοιχείο προσκόμισης (αποδεικτικό κατάθεσης σε υπηρεσίες ταχυδρομείου- ταχυμεταφορών), προκειμένου να ενημερώσει την αναθέτουσα αρχή περί της τήρησης της υποχρέωσής του σχετικά με την (εμπρόθεσμη) προσκόμιση της εγγύησης συμμετοχής του στον παρόντα διαγωνισμό.

### Περιεχόμενα Φακέλου «Δικαιολογητικά Συμμετοχής - Τεχνική Προσφορά»

#### **Δικαιολογητικά Συμμετοχής**

Τα στοιχεία και δικαιολογητικά για την συμμετοχή των προσφερόντων στη διαγωνιστική διαδικασία περιλαμβάνουν με ποινή αποκλεισμού τα ακόλουθα υπό α και β στοιχεία:

α) το Ευρωπαϊκό Ενιαίο Έγγραφο Σύμβασης (ΕΕΕΣ), όπως προβλέπεται στις παρ. 1 και 3 του άρθρου 79 του ν. 4412/2016 και τη συνοδευτική υπεύθυνη δήλωση με την οποία ο οικονομικός φορέας δύναται να διευκρινίζει τις πληροφορίες που παρέχει με το ΕΕΕΣ σύμφωνα με την παρ. 9 του ίδιου άρθρου,

β) την εγγύηση συμμετοχής, όπως προβλέπεται στο άρθρο 72 του Ν.4412/2016 και τις παραγράφους 2.1.5 και 2.2.2 αντίστοιχα της παρούσας διακήρυξης.

γ) Υπεύθυνη Δήλωση σύμφωνα με τον Κανονισμό (ΕΕ) 2022/576 του Συμβουλίου της 8ης Απριλίου 2022, για την τροποποίηση του Κανονισμού (ΕΕ) αριθ. 833/2014 σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία, στην οποία θα αναφέρεται ρητά η μη συμμετοχή  φυσικού ή νομικού προσώπου στην εταιρεία που θα συμμετάσχει στην παρούσα σύμβαση, σύμφωνα με το ΠΑΡΑΡΤΗΜΑ XI – Άλλες Δηλώσεις.

Οι προσφέροντες συμπληρώνουν το σχετικό υπόδειγμα ΕΕΕΣ, το οποίο αποτελεί αναπόσπαστο μέρος της παρούσας διακήρυξης (ΠΑΡΑΡΤΗΜΑ ΙΙI – ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ) ως Παράρτημα αυτής.

Η συμπλήρωσή του δύναται να πραγματοποιηθεί με χρήση του υποσυστήματος Promitheus ESPDint, προσβάσιμου μέσω της Διαδικτυακής Πύλης ([www.promitheus.gov.gr](http://www.promitheus.gov.gr)) του ΟΠΣ ΕΣΗΔΗΣ, ή άλλης σχετικής συμβατής πλατφόρμας υπηρεσιών διαχείρισης ηλεκτρονικών ΕΕΕΣ. Οι Οικονομικοί Φορείς δύνανται για αυτό το σκοπό να αξιοποιήσουν το αντίστοιχο ηλεκτρονικό αρχείο με μορφότυπο XML που αποτελεί επικουρικό στοιχείο των εγγράφων της σύμβασης.

Το συμπληρωμένο από τον Οικονομικό Φορέα ΕΕΕΣ, καθώς και η τυχόν συνοδευτική αυτού υπεύθυνη δήλωση, υποβάλλονται σύμφωνα με την περίπτωση δ΄ της παραγράφου 2.4.2.5 της παρούσας, σε ψηφιακά υπογεγραμμένο ηλεκτρονικό αρχείο με μορφότυπο PDF.

Αναλυτικές οδηγίες και πληροφορίες για το θεσμικό πλαίσιο, τον τρόπο χρήσης και συμπλήρωσης ηλεκτρονικών ΕΕΕΣ και της χρήση του υποσυστήματος Promitheus ESPDint είναι αναρτημένες σε σχετική θεματική ενότητα στη Διαδικτυακή Πύλη ([www.promitheus.gov.gr](http://www.promitheus.gov.gr)) του ΟΠΣ ΕΣΗΔΗΣ.

Οι ενώσεις οικονομικών φορέων που υποβάλλουν κοινή προσφορά, υποβάλλουν το ΕΕΕΣ για κάθε οικονομικό φορέα που συμμετέχει στην ένωση.

**ΕΕΕΣ**

Οι υποψήφιοι οικονομικοί υποβάλουν το ΕΕΕΣ, εντός του φακέλου των δικαιολογητικών συμμετοχής, ψηφιακά υπογεγραμμένο από τον κατά περίπτωση εκπρόσωπο του οικονομικού φορέα (ως εκπρόσωπος του οικονομικού φορέα, νοείται ο νόμιμος εκπρόσωπος αυτού, όπως προκύπτει από το ισχύον καταστατικό ή το πρακτικό εκπροσώπησής του κατά το χρόνο υποβολής της προσφοράς ή αίτησης συμμετοχής ή το αρμοδίως εξουσιοδοτημένο φυσικό πρόσωπο να εκπροσωπεί τον οικονομικό φορέα για διαδικασίες σύναψης συμβάσεων ή για συγκεκριμένη διαδικασία σύναψης σύμβασης).

Οι προσφέροντες συμπληρώνουν το σχετικό πρότυπο ΕΕΕΣ το οποίο έχει αναρτηθεί, σε μορφή αρχείων τύπου XML και PDF, στη διαδικτυακή πύλη www.promitheus.gov.gr του ΕΣΗΔΗΣ και αποτελεί αναπόσπαστο τμήμα της διακήρυξης ΠΑΡΑΡΤΗΜΑ ΙΙI – ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ) .

Επισημαίνονται τα ακόλουθα, αναφορικά με την συμπλήρωση και υποβολή του ΕΕΕΣ:

α. ΕΕΕΣ –Οικονομικού Φορέα

Στην περίπτωση που ένας οικονομικός φορέας συμμετέχει μόνος του στο διαγωνισμό και δεν στηρίζεται στις ικανότητες άλλων οντοτήτων προκειμένου να ανταποκριθεί στα κριτήρια επιλογής, συμπληρώνει και υποβάλλει ένα (1) ΕΕΕΣ.

β. ΕΕΕΣ – Στήριξη Οικονομικού Φορέα στις ικανότητες άλλων φορέων

Στην περίπτωση που ένας οικονομικός φορέας στηρίζεται στις ικανότητες μίας ή περισσότερων άλλων οντοτήτων προκειμένου να ανταποκριθεί στα κριτήρια επιλογής, με την προσφορά υποβάλεται χωριστό ΕΕΕΣ, που συμπληρωνεται και υπογράφεται ψηφιακά από τον τρίτο/ους, συμπληρώνοντας:

* τις ενότητες των Α και Β του Μέρους ΙΙ , το Μέρος ΙΙΙ , το Μέρος IV σχετικά με τις ικανότητες που δανείζει στον υποψήφιο οικονομικό φορέα καθώς και το Μέρος VI Τελικές Δηλώσεις

Για την υπογραφή του ΕΕΕΣ του τρίτου/ων ισχύουν τα ανωτέρω αναφερόμενα για την υπογραφή του ΕΕΕΣ του προσφέροντος.

γ. ΕΕΕΣ - Ενώσεις οικονομικών φορέων Κοινοπραξίες κλπ

Στην περίπτωση συμμετοχής στο διαγωνισμό από κοινού ομίλων οικονομικών φορέων (λ.χ ενώσεων, κοινοπραξιών, συνεταιρισμών κλπ), υποβάλλεται χωριστό ΕΕΕΣ για κάθε έναν συμμετέχοντα οικονομικό φορέα.

δ. ΕΕΕΣ - Υπεργολάβοι:

Σε περίπτωση που ο προσφέρων προτίθεται να αναθέσει υπό μορφή υπεργολαβίας σε τρίτο/ους (βλ. ΕΕΕΣ, μέρος ΙΙ, παράγραφος Δ «Πληροφορίες σχετικά με υπεργολάβους στην ικανότητα των οποίων δεν στηρίζεται ο οικονομικός φορέας») και το τμήμα του έργου που πρόκειται να ανατεθεί υπεργολαβικά υπερβαίνει το τριάντα τοις εκατό (30%) της συνολικής αξίας της σύμβασης, τότε ο υπεργολάβος συμπληρώνει και υπογράφει ψηφιακά χωριστό ΕΕΕΣ, το οποίο υποβάλλεται εντός του φακέλου δικαιολογητικών συμμετοχής, συμπληρώνοντας τα πεδία της ενότητας Α και Β του Μέρους ΙΙ και τα πεδία των ενοτήτων του Μέρους ΙΙΙ καθώς και το Μέρος VI Τελικές Δηλώσεις.

Για την υπογραφή του ΕΕΕΣ του υπεργολάβου ισχύουν και εφαρμόζονται τα ανωτέρω αναφερόμενα για την υπογραφή του ΕΕΕΣ του προσφέροντος.

#### Τεχνική Προσφορά

H τεχνική προσφορά θα πρέπει να καλύπτει όλες τις απαιτήσεις και τις προδιαγραφές της παρούσας και συγκεκριμένα των Παραρτημάτων ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης & ΠΑΡΑΡΤΗΜΑ ΙΙ – Πίνακες Συμμόρφωσης Ι της παρούσας Διακήρυξης, περιγράφοντας ακριβώς πώς οι συγκεκριμένες απαιτήσεις και προδιαγραφές πληρούνται. Περιλαμβάνει ιδίως τα έγγραφα και δικαιολογητικά, βάσει των οποίων θα αξιολογηθεί η καταλληλόλητα των προσφερόμενων υπηρεσιών, με βάση το κριτήριο ανάθεσης, σύμφωνα με τα αναλυτικώς αναφερόμενα στο ως άνω Παράρτημα.

Οι τεχνικές προδιαγραφές της παρούσας δεν έχουν αποτυπωθεί στις ειδικές ηλεκτρονικές φόρμες του ΕΣΗΔΗΣ, για αυτό οι υποψήφιοι Οικονομικοί Φορείς συντάσσουν την τεχνική προσφορά τους και υποβάλλουν ψηφιακά υπογεγραμμένα τα σχετικά ηλεκτρονικά αρχεία της Τεχνικής Προσφοράς σύμφωνα με το ΠΑΡΑΡΤΗΜΑ V – Υπόδειγμα Τεχνικής Προσφοράς της παρούσας διακήρυξης (σε συμπιεσμένη μορφή και κατά προτίμηση σε ένα (1) αρχείο pdf). Επιπλέον οι οικονομικοί φορείς αναφέρουν στην τεχνική προσφορά τους το τμήμα της σύμβασης που προτίθενται να αναθέσουν υπό μορφή υπεργολαβίας σε τρίτους, καθώς και τους υπεργολάβους που προτείνουν.

### Περιεχόμενα Φακέλου «Οικονομική Προσφορά» / Τρόπος σύνταξης και υποβολής οικονομικών προσφορών

Η οικονομική προσφορά συντάσσεται με βάση το κριτήριο ανάθεσης και σύμφωνα με το υπόδειγμα που παρέχεται στο ΠΑΡΑΡΤΗΜΑ VI – Υπόδειγμα Οικονομικής Προσφοράς της παρούσας Διακήρυξης και υποβάλλεται ηλεκτρονικά σε μορφή αρχείου .pdf ψηφιακά υπογεγραμμένη, στον Υποφάκελο «Οικονομική Προσφορά».

Η τιμή δίνεται σε ευρώ ανά μονάδα μέτρησης.

Στην τιμή περιλαμβάνονται οι υπέρ τρίτων κρατήσεις ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παροχή των υπηρεσιών στον τόπο και με τον τρόπο που προβλέπεται στα της παρούσας.

Οι υπέρ τρίτων κρατήσεις υπόκεινται στο εκάστοτε ισχύον αναλογικό τέλος χαρτοσήμου 3% και στην επ’ αυτού εισφορά υπέρ ΟΓΑ 20%.

Οι προσφερόμενες τιμές είναι σταθερές καθ’ όλη τη διάρκεια της σύμβασης και δεν αναπροσαρμόζονται.

Ως απαράδεκτες θα απορρίπτονται προσφορές στις οποίες:

α) δεν δίνεται τιμή σε ΕΥΡΩ ή που καθορίζεται σχέση ΕΥΡΩ προς ξένο νόμισμα,

β) δεν προκύπτει με σαφήνεια η προσφερόμενη τιμή, με την επιφύλαξη του άρθρου 102 του ν. 4412/2016 όπως τροποποιήθηκε με το άρθρο 42 του ν. 4782/Α36/9-3-2021 και

γ) η τιμή υπερβαίνει τον προϋπολογισμό της σύμβασης που καθορίζεται στην παρούσα διακήρυξη.

Στην οικονομική προσφορά θα πρέπει να επιλέγεται με σαφήνεια ένας από τους τρόπους πληρωμής που περιγράφονται στην παρ. 5.1 της παρούσας διακήρυξης.

### Χρόνος ισχύος των προσφορών

Οι υποβαλλόμενες προσφορές ισχύουν και δεσμεύουν τους οικονομικούς φορείς για διάστημα δώδεκα (12) μηνών από την επόμενη της καταληκτικής ημερομηνίας υποβολής τους. Προσφορά η οποία ορίζει χρόνο ισχύος μικρότερο από τον ανωτέρω προβλεπόμενο απορρίπτεται. Η ισχύς της προσφοράς μπορεί να παρατείνεται εγγράφως, εφόσον τούτο ζητηθεί από την αναθέτουσα αρχή, πριν από τη λήξη της, με αντίστοιχη παράταση της εγγυητικής επιστολής συμμετοχής σύμφωνα με τα οριζόμενα στο άρθρο 72 παρ. 1 α του ν. 4412/2016 και την παράγραφο 2.2.2 της παρούσας, κατ' ανώτατο όριο για χρονικό διάστημα ίσο με την προβλεπόμενη ως άνω αρχική διάρκεια.

Σε περίπτωση αιτήματος της αναθέτουσας αρχής για παράταση της ισχύος της προσφοράς, για τους οικονομικούς φορείς, που αποδέχτηκαν την παράταση, πριν τη λήξη ισχύος των προσφορών τους, οι προσφορές ισχύουν και τους δεσμεύουν για το επιπλέον αυτό χρονικό διάστημα.

Μετά τη λήξη και του παραπάνω ανώτατου ορίου χρόνου παράτασης ισχύος της προσφοράς, τα αποτελέσματα της διαδικασίας ανάθεσης ματαιώνονται, εκτός αν η αναθέτουσα αρχή κρίνει, κατά περίπτωση, αιτιολογημένα, ότι η συνέχιση της διαδικασίας εξυπηρετεί το δημόσιο συμφέρον, οπότε οι οικονομικοί φορείς που συμμετέχουν στη διαδικασία μπορούν να επιλέξουν είτε να παρατείνουν την προσφορά και την εγγύηση συμμετοχής τους, εφόσον τους ζητηθεί πριν την πάροδο του ανωτέρω ανώτατου ορίου παράτασης της προσφοράς τους είτε όχι. Στην τελευταία περίπτωση, η διαδικασία συνεχίζεται με όσους παρέτειναν τις προσφορές τους και αποκλείονται οι λοιποί οικονομικοί φορείς. Σε περίπτωση που λήξει ο χρόνος ισχύος των προσφορών και δεν ζητηθεί παράταση της προσφοράς, η αναθέτουσα αρχή δύναται με αιτιολογημένη απόφασή της, εφόσον η εκτέλεση της σύμβασης εξυπηρετεί το δημόσιο συμφέρον, να ζητήσει εκ των υστέρων από τους οικονομικούς φορείς που συμμετέχουν στη διαδικασία είτε να παρατείνουν την προσφορά τους είτε όχι. Στην τελευταία περίπτωση, η διαδικασία συνεχίζεται με όσους παρέτειναν τις προσφορές τους.

### Λόγοι απόρριψης προσφορών

H αναθέτουσα αρχή με βάση τα αποτελέσματα του ελέγχου και της αξιολόγησης των προσφορών, απορρίπτει, σε κάθε περίπτωση, προσφορά:

1. η οποία αποκλίνει από απαράβατους όρους περί σύνταξης και υποβολής της προσφοράς, ή δεν υποβάλλεται εμπρόθεσμα, με τον τρόπο και με το περιεχόμενο που ορίζεται στην παρούσα και συγκεκριμένα στις παραγράφους 2.4.1 (Γενικοί όροι υποβολής προσφορών), 2.4.2 (Χρόνος και τρόπος υποβολής προσφορών), 2.4.3 (Περιεχόμενο φακέλων δικαιολογητικών συμμετοχής, τεχνικής προσφοράς), 2.4.4 (Περιεχόμενο φακέλου οικονομικής προσφοράς, τρόπος σύνταξης και υποβολής οικονομικών προσφορών), 2.4.6 (Χρόνος ισχύος προσφορών), 3.1 (Αποσφράγιση και αξιολόγηση προσφορών), 3.2 (Πρόσκληση υποβολής δικαιολογητικών προσωρινού αναδόχου) της παρούσας,
2. η οποία περιέχει ατελείς, ελλιπείς, ασαφείς ή λανθασμένες πληροφορίες ή τεκμηρίωση, συμπεριλαμβανομένων των πληροφοριών που περιέχονται στο ΕΕΕΣ, εφόσον αυτές δεν επιδέχονται συμπλήρωσης, διόρθωσης, αποσαφήνισης ή διευκρίνισης ή, εφόσον επιδέχονται, δεν έχουν αποκατασταθεί από τον προσφέροντα, εντός της προκαθορισμένης προθεσμίας, σύμφωνα το άρθρο 102 του ν. 4412/2016 και την παρ. 3.1.1 της παρούσας διακήρυξης,
3. για την οποία ο προσφέρων δεν παράσχει τις απαιτούμενες εξηγήσεις, εντός της προκαθορισμένης προθεσμίας ή η εξήγηση δεν είναι αποδεκτή από την αναθέτουσα αρχή σύμφωνα με την παράγραφο 3.1.1 της παρούσας και τα άρθρα 102 και 103 του ν. 4412/2016,
4. η οποία είναι εναλλακτική προσφορά,
5. η οποία υποβάλλεται από έναν προσφέροντα που έχει υποβάλλει δύο ή περισσότερες προσφορές Ο περιορισμός αυτός ισχύει, υπό τους όρους της παραγράφου 2.2.3.3 περ. γ της παρούσας ( περ. γ΄ της παρ. 4 του άρθρου73 του ν. 4412/2016) και στην περίπτωση ενώσεων οικονομικών φορέων με κοινά μέλη, καθώς και στην περίπτωση οικονομικών φορέων που συμμετέχουν είτε αυτοτελώς είτε ως μέλη ενώσεων,
6. η οποία είναι υπό αίρεση,
7. η οποία θέτει όρο αναπροσαρμογής,
8. η οποία εμφανίζει οποιοδήποτε στοιχείο του προσφερόμενου κόστους σε είδος, προϊόν ή υπηρεσία (εκτός εάν ρητά απαιτείται από τη διακήρυξη), ή σε μερικό ή γενικό σύνολο σε άλλο μέρος πλην της Οικονομικής Προσφοράς,
9. για την οποία ο προσφέρων δεν παράσχει, εντός αποκλειστικής προθεσμίας είκοσι (20) ημερών από την κοινοποίηση σε αυτόν σχετικής πρόσκλησης της αναθέτουσας αρχής, εξηγήσεις αναφορικά με την τιμή ή το κόστος που προτείνει σε αυτήν, στην περίπτωση που η προσφορά του φαίνεται ασυνήθιστα χαμηλή σε σχέση με τις υπηρεσίες, σύμφωνα με την παρ. 1 του άρθρου 88 του ν.4412/2016,
10. εφόσον διαπιστωθεί ότι είναι ασυνήθιστα χαμηλή διότι δε συμμορφώνεται με τις ισχύουσες υποχρεώσεις της παρ. 2 του άρθρου 18 του ν.4412/2016,
11. η οποία παρουσιάζει αποκλίσεις ως προς τους όρους και τις τεχνικές προδιαγραφές της σύμβασης,
12. η οποία παρουσιάζει ελλείψεις ως προς τα δικαιολογητικά που ζητούνται από τα έγγραφα της παρούσας διακήρυξης, εφόσον αυτές δεν θεραπευτούν από τον προσφέροντα με την υποβολή ή τη συμπλήρωσή τους, εντός της προκαθορισμένης προθεσμίας, σύμφωνα με τα άρθρα 102 και 103 του ν.4412/2016,
13. εάν από τα δικαιολογητικά του άρθρου 103 του ν. 4412/2016, που προσκομίζονται από τον προσωρινό Ανάδοχο, δεν αποδεικνύεται η μη συνδρομή των λόγων αποκλεισμού της παραγράφου 2.2.3 της παρούσας ή η πλήρωση μιας ή περισσότερων από τις απαιτήσεις των κριτηρίων ποιοτικής επιλογής, σύμφωνα με την παράγραφο 2.2.4 περί κριτηρίων επιλογής,
14. εάν κατά τον έλεγχο των ως άνω δικαιολογητικών του άρθρου 103 του ν.4412/2016, διαπιστωθεί ότι τα στοιχεία που δηλώθηκαν, σύμφωνα με το άρθρο 79 του ν. 4412/2016, είναι εκ προθέσεως απατηλά, ή ότι έχουν υποβληθεί πλαστά αποδεικτικά στοιχεία.
15. η οποία παρουσιάζει διαφορές μεταξύ των Πινάκων Οικονομικής Προσφοράς χωρίς τιμές και των αντιστοίχων Πινάκων Οικονομικής Προσφοράς με τιμές,
16. της οποίας το συνολικό τίμημα υπερβαίνει τον προϋπολογισμό του Έργου,
17. που η προσφερόμενη εγγύηση είναι μικρότερης χρονικής διάρκειας από την ελάχιστη ζητούμενη και δεν καλύπτει το σύνολο της προσφερόμενης λύσης.

# ΔΙΕΝΕΡΓΕΙΑ ΔΙΑΔΙΚΑΣΙΑΣ - ΑΞΙΟΛΟΓΗΣΗ ΠΡΟΣΦΟΡΩΝ

## Αποσφράγιση και αξιολόγηση προσφορών

### Ηλεκτρονική αποσφράγιση προσφορών

Το πιστοποιημένο στο ΕΣΗΔΗΣ, για την αποσφράγιση των προσφορών αρμόδιο όργανο της Αναθέτουσας Αρχής (Επιτροπή Διαγωνισμού), προβαίνει στην έναρξη της διαδικασίας ηλεκτρονικής αποσφράγισης των φακέλων των προσφορών, κατά το άρθρο 100 του ν. 4412/2016, ακολουθώντας τα εξής στάδια:

* Ηλεκτρονική Αποσφράγιση του (υπό)φακέλου «Δικαιολογητικά Συμμετοχής-Τεχνική Προσφορά», τέσσερις (4) εργάσιμες ημέρες μετά την καταληκτική ημερομηνία προσφορών ήτοι **03-03-2023** και ώρα **14:00**.
* Ηλεκτρονική Αποσφράγιση του (υπό)φακέλου «Οικονομική Προσφορά», κατά την ημερομηνία και ώρα που θα ορίσει η Αναθέτουσα Αρχή

Σε κάθε στάδιο τα στοιχεία των προσφορών που αποσφραγίζονται είναι καταρχήν προσβάσιμα μόνο στα μέλη της Επιτροπής Διαγωνισμού και την Αναθέτουσα Αρχή.

### Αξιολόγηση προσφορών

Μετά την ηλεκτρονική αποσφράγιση των προσφορών η Αναθέτουσα Αρχή προβαίνει στην αξιολόγηση αυτών μέσω των αρμόδιων πιστοποιημένων στο Σύστημα ΕΣΗΔΗΣ οργάνων της, εφαρμοζόμενων κατά τα λοιπά των κειμένων διατάξεων.

Η αναθέτουσα αρχή, τηρώντας τις αρχές της ίσης μεταχείρισης και της διαφάνειας, ζητά από τους προσφέροντες οικονομικούς φορείς, όταν οι πληροφορίες ή η τεκμηρίωση που πρέπει να υποβάλλονται είναι ή εμφανίζονται ελλιπείς ή λανθασμένες, συμπεριλαμβανομένων εκείνων στο ΕΕΕΣ, ή όταν λείπουν συγκεκριμένα έγγραφα, να υποβάλλουν, να συμπληρώνουν, να αποσαφηνίζουν ή να ολοκληρώνουν τις σχετικές πληροφορίες ή τεκμηρίωση, εντός προθεσμίας όχι μικρότερης των δέκα (10) ημερών και όχι μεγαλύτερης των είκοσι (20) ημερών από την ημερομηνία κοινοποίησης σε αυτούς της σχετικής πρόσκλησης. Η συμπλήρωση ή η αποσαφήνιση ζητείται και γίνεται αποδεκτή υπό την προϋπόθεση ότι δεν τροποποιείται η προσφορά του οικονομικού φορέα και ότι αφορά σε στοιχεία ή δεδομένα, των οποίων είναι αντικειμενικά εξακριβώσιμος ο προγενέστερος χαρακτήρας σε σχέση με το πέρας της καταληκτικής προθεσμίας παραλαβής προσφορών. Τα ανωτέρω ισχύουν κατ΄ αναλογίαν και για τυχόν ελλείπουσες δηλώσεις, υπό την προϋπόθεση ότι βεβαιώνουν γεγονότα αντικειμενικώς εξακριβώσιμα.

Ειδικότερα :

α) Η Επιτροπή Διαγωνισμού εξετάζει αρχικά την προσκόμιση της εγγύησης συμμετοχής, σύμφωνα με την παρ. 1 του άρθρου 72. Σε περίπτωση παράλειψης προσκόμισης, είτε της εγγύησης συμμετοχής ηλεκτρονικής έκδοσης, μέχρι την καταληκτική ημερομηνία υποβολής προσφορών, είτε του πρωτοτύπου της έντυπης εγγύησης συμμετοχής, μέχρι την ημερομηνία και ώρα αποσφράγισης, η Επιτροπή Διαγωνισμού συντάσσει πρακτικό στο οποίο εισηγείται την απόρριψη της προσφοράς ως απαράδεκτης.

Στη συνέχεια εκδίδεται από την αναθέτουσα αρχή απόφαση, με την οποία επικυρώνεται το ανωτέρω πρακτικό. Η απόφαση απόρριψης της προσφοράς του παρόντος εδαφίου εκδίδεται πριν από την έκδοση οποιασδήποτε άλλης απόφασης σχετικά με την αξιολόγηση των προσφορών της οικείας διαδικασίας ανάθεσης σύμβασης και κοινοποιείται σε όλους τους προσφέροντες με επιμέλεια αυτής μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ.

Κατά της εν λόγω απόφασης χωρεί προδικαστική προσφυγή, σύμφωνα με τα οριζόμενα στην παράγραφο 3.4 της παρούσας.

Η αναθέτουσα αρχή επικοινωνεί παράλληλα με τους φορείς που φέρονται να έχουν εκδώσει τις εγγυητικές επιστολές, προκειμένου να διαπιστώσει την εγκυρότητά τους.

β) Μετά την έκδοση της ανωτέρω απόφασης η Επιτροπή Διαγωνισμού προβαίνει αρχικά στον έλεγχο των δικαιολογητικών συμμετοχής και εν συνεχεία στην αξιολόγηση και βαθμολόγηση των τεχνικών προσφορών των προσφερόντων, των οποίων τα δικαιολογητικά συμμετοχής έκρινε πλήρη. Η αξιολόγηση και βαθμολόγηση γίνονται σύμφωνα με τα σχετικώς προβλεπόμενα στον ν.4412/2016 και τους όρους της παρούσας. Η διαδικασία αξιολόγησης ολοκληρώνεται με την καταχώριση σε πρακτικό των προσφερόντων, των αποτελεσμάτων του ελέγχου και της αξιολόγησης των δικαιολογητικών συμμετοχής, των αποτελεσμάτων της αξιολόγησης των τεχνικών προσφορών, της βαθμολόγησης των αποδεκτών τεχνικών προσφορών με βάση τα κριτήρια αξιολόγησης των παραγράφων 2.3.1 και 2.3.2 της παρούσας.

Τα αποτελέσματα των εν λόγω σταδίων («Δικαιολογητικά Συμμετοχής» & «Τεχνική Προσφορά» επικυρώνονται με απόφαση του αποφαινόμενου οργάνου της αναθέτουσας αρχής, η οποία κοινοποιείται στους προσφέροντες, εκτός από όσους αποκλείστηκαν οριστικά δυνάμει της παρ. 1 του άρθρου 72 του ν. 4412/2016, μέσω της λειτουργικότητας της «Επικοινωνίας» του ΕΣΗΔΗΣ. Μετά από την έκδοση και κοινοποίηση της ανωτέρω απόφασης, οι προσφέροντες λαμβάνουν γνώση των λοιπών συμμετεχόντων στη διαδικασία και των στοιχείων που υποβλήθηκαν από αυτούς.

Κατά της εν λόγω απόφασης χωρεί προδικαστική προσφυγή, σύμφωνα με τα οριζόμενα στην παράγραφο 3.4 της παρούσας.

γ) Μετά την ολοκλήρωση της αξιολόγησης, σύμφωνα με τα ανωτέρω, αποσφραγίζονται, κατά την ορισθείσα ημερομηνία και ώρα οι φάκελοι των οικονομικών προσφορών εκείνων των προσφερόντων που δεν έχουν απορριφθεί σύμφωνα με τα ανωτέρω.

δ) Η Επιτροπή Διαγωνισμού προβαίνει στην αξιολόγηση των οικονομικών προσφορών που αποσφραγίστηκαν και συντάσσει πρακτικό στο οποίο καταχωρούνται οι προσφορές κατά σειρά κατάταξης, με βάση τη συνολική βαθμολογία τους, καθώς και η αιτιολογημένη εισήγησή της για την αποδοχή ή απόρριψή τους και την ανάδειξη του προσωρινού αναδόχου.

Εάν οι προσφορές φαίνονται ασυνήθιστα χαμηλές σε σχέση με το αντικείμενο της σύμβασης, η αναθέτουσα αρχή απαιτεί από τους οικονομικούς φορείς, μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ, να εξηγήσουν την τιμή ή το κόστος που προτείνουν στην προσφορά τους, εντός αποκλειστικής προθεσμίας, κατά ανώτατο όριο είκοσι (20) ημερών από την κοινοποίηση της σχετικής πρόσκλησης. Στην περίπτωση αυτή εφαρμόζονται τα άρθρα 88 και 89 ν. 4412/2016. Εάν τα παρεχόμενα στοιχεία δεν εξηγούν κατά τρόπο ικανοποιητικό το χαμηλό επίπεδο της τιμής ή του κόστους που προτείνεται, η προσφορά απορρίπτεται ως μη κανονική.

Στην περίπτωση ισοδύναμων προφορών, δηλαδή προσφορών με την ίδια συνολική τελική βαθμολογία μεταξύ δύο ή περισσοτέρων προσφερόντων, η ανάθεση γίνεται στην προσφορά με τη μεγαλύτερη βαθμολογία τεχνικής προσφοράς.

Αν οι ισοδύναμες προσφορές έχουν την ίδια βαθμολογία τεχνικής προσφοράςη αναθέτουσα αρχή επιλέγει τον Ανάδοχο με κλήρωση μεταξύ των οικονομικών φορέων που υπέβαλαν τις ισοδύναμες προσφορές. Η κλήρωση γίνεται ενώπιον της Επιτροπής του Διαγωνισμού και παρουσία αυτών των οικονομικών φορέων.

Στη συνέχεια, εφόσον το αποφαινόμενο όργανο της αναθέτουσας αρχής εγκρίνει το ανωτέρω πρακτικό κατάταξης των προσφορών, εκδίδεται απόφαση για τα αποτελέσματα του εν λόγω σταδίου και η αναθέτουσααρχή προσκαλεί εγγράφως, μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ, τον πρώτο σε κατάταξη προσφέροντα, στον οποίον πρόκειται να γίνει η κατακύρωση («προσωρινός Ανάδοχος»), να υποβάλει τα δικαιολογητικά κατακύρωσης, σύμφωνα με όσα ορίζονται στο άρθρο 103 και την παρ. 3.2 της παρούσας, περί πρόσκλησης για υποβολή δικαιολογητικών. Η απόφαση έγκρισης του πρακτικού κατάταξης προσφορών δεν κοινοποιείται στους προσφέροντες και ενσωματώνεται στην απόφαση κατακύρωσης.

Σε κάθε περίπτωση, όταν εξ αρχής έχει υποβληθεί μία προσφορά, τα αποτελέσματα όλων των σταδίων της διαδικασίας ανάθεσης, ήτοι Δικαιολογητικών Συμμετοχής, Τεχνικής Προσφοράς και Οικονομικής Προσφοράς, επικυρώνονται με την απόφαση κατακύρωσης του άρθρου 105 του ν. 4412/2016, σύμφωνα με την παράγραφο 3.3 της παρούσας, που εκδίδεται μετά το πέρας και του τελευταίου σταδίου της διαδικασίας. Κατά της ανωτέρω απόφασης χωρεί προδικαστική προσφυγή ενώπιον της Ενιαίας Αρχής Δημοσίων Συμβάσεων (Ε.Α.ΔΗ.ΣΥ.) σύμφωνα με όσα προβλέπονται στην παράγραφο 3.4 της παρούσας.

## Πρόσκληση υποβολής δικαιολογητικών προσωρινού αναδόχου - Δικαιολογητικά προσωρινού αναδόχου

Μετά την αξιολόγηση των προσφορών, η αναθέτουσα αρχή αποστέλλει σχετική ηλεκτρονική πρόσκληση στον προσφέροντα, στον οποίο πρόκειται να γίνει η κατακύρωση («προσωρινό Ανάδοχο»), μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ και τον καλεί να υποβάλει εντός προθεσμίας δέκα (10) ημερών από την κοινοποίηση της σχετικής έγγραφης ειδοποίησης σε αυτόν, τα αποδεικτικά έγγραφα νομιμοποίησης και τα πρωτότυπα ή αντίγραφα όλων των δικαιολογητικών που περιγράφονται στην παράγραφο 2.2.9.2 της παρούσας διακήρυξης, ως αποδεικτικά στοιχεία για τη μη συνδρομή των λόγων αποκλεισμού της παραγράφου 2.2.3 της διακήρυξης, καθώς και για την πλήρωση των κριτηρίων ποιοτικής επιλογής των παραγράφων 2.2.4 - 2.2.8 αυτής.

Ειδικότερα, το σύνολο των στοιχείων και δικαιολογητικών της ως άνω παραγράφου αποστέλλονται από αυτόν σε μορφή ηλεκτρονικών αρχείων με μορφότυπο PDF, σύμφωνα με τα ειδικώς οριζόμενα στην παράγραφο 2.4.2.5 της παρούσας.

Εντός της προθεσμίας υποβολής των δικαιολογητικών κατακύρωσης και το αργότερο έως την τρίτη εργάσιμη ημέρα από την καταληκτική ημερομηνία ηλεκτρονικής υποβολής των δικαιολογητικών κατακύρωσης, προσκομίζονται με ευθύνη του οικονομικού φορέα, στην αναθέτουσα αρχή, σε έντυπη μορφή και σε κλειστό φάκελο, στον οποίο αναγράφεται ο αποστολέας, τα στοιχεία του Διαγωνισμού και ως παραλήπτης η Επιτροπή Διαγωνισμού, τα στοιχεία και δικαιολογητικά, τα οποία απαιτείται να προσκομισθούν σε έντυπη μορφή (ως πρωτότυπα ή ακριβή αντίγραφα), σύμφωνα με τα προβλεπόμενα στις διατάξεις της ως άνω παραγράφου 2.4.2.5.

Αν δεν προσκομισθούν τα παραπάνω δικαιολογητικά ή υπάρχουν ελλείψεις σε αυτά που υπoβλήθηκαν, η αναθέτουσα αρχή καλεί τον προσωρινό Ανάδοχο να προσκομίσει τα ελλείποντα δικαιολογητικά ή να συμπληρώσει τα ήδη υποβληθέντα ή να παράσχει διευκρινήσεις, με την έννοια του άρθρου 102 του ν. 4412/2016, εντός δέκα (10) ημερών από την κοινοποίηση της σχετικής πρόσκλησης σε αυτόν.

Ο προσωρινός Ανάδοχος δύναται να υποβάλει αίτημα, μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ, προς την αναθέτουσα αρχή, για παράταση της ως άνω προθεσμίας, συνοδευόμενο από αποδεικτικά έγγραφα περί αίτησης χορήγησης δικαιολογητικών προσωρινού αναδόχου. Στην περίπτωση αυτή η αναθέτουσα αρχή παρατείνει την προθεσμία υποβολής αυτών, για όσο χρόνο απαιτηθεί για τη χορήγησή τους από τις αρμόδιες δημόσιες αρχές. Ο προσωρινός Ανάδοχος μπορεί να αξιοποιεί τη δυνατότητα αυτή τόσο εντός της αρχικής προθεσμίας για την υποβολή δικαιολογητικών όσο και εντός της προθεσμίας για την προσκόμιση ελλειπόντων ή τη συμπλήρωση ήδη υποβληθέντων δικαιολογητικών, κατά την έννοια του άρθρου 102 του ν. 4412/2016, ως ανωτέρω προβλέπεται. Η παρούσα ρύθμιση εφαρμόζεται αναλόγως και όταν η αναθέτουσα αρχή ζητήσει την προσκόμιση των δικαιολογητικών κατά τη διαδικασία αξιολόγησης των προσφορών ή αιτήσεων συμμετοχής και πριν από το στάδιο κατακύρωσης, κατ΄ εφαρμογή της διάταξης του πρώτου εδαφίου της παρ. 5 του άρθρου 79 του ν. 4412/2016, τηρουμένων των αρχών της ίσης μεταχείρισης και της διαφάνειας.

Απορρίπτεται η προσφορά του προσωρινού αναδόχου, καταπίπτει υπέρ της αναθέτουσας αρχής η εγγύηση συμμετοχής του και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά, τηρουμένης της ανωτέρω διαδικασίας, εάν:

i) κατά τον έλεγχο των παραπάνω δικαιολογητικών διαπιστωθεί ότι τα στοιχεία που δηλώθηκαν με το Ευρωπαϊκό Ενιαίο Έγγραφο Σύμβασης (ΕΕΕΣ) είναι εκ προθέσεως απατηλά, ή έχουν υποβληθεί πλαστά αποδεικτικά στοιχεία, ή

ii) δεν υποβληθούν στο προκαθορισμένο χρονικό διάστημα τα απαιτούμενα πρωτότυπα ή αντίγραφα των παραπάνω δικαιολογητικών, ή

iii) από τα δικαιολογητικά που προσκομίσθηκαν νομίμως και εμπροθέσμως, δεν αποδεικνύεται η μη συνδρομή των λόγων αποκλεισμού σύμφωνα με την παράγραφο 2.2.3 (λόγοι αποκλεισμού) ή η πλήρωση μιας ή περισσοτέρων από τις απαιτήσεις των κριτηρίων ποιοτικής επιλογής σύμφωνα με τις παραγράφους 2.2.4 έως 2.2.8 (κριτήρια ποιοτικής επιλογής) της παρούσας,

Σε περίπτωση έγκαιρης και προσήκουσας ενημέρωσης της αναθέτουσας αρχής για μεταβολές στις προϋποθέσεις, τις οποίες ο προσωρινός Ανάδοχος είχε δηλώσει μετο Ευρωπαϊκό Ενιαίο Έγγραφο Σύμβασης (ΕΕΕΣ) ότι πληροί, οι οποίες μεταβολές επήλθαν ή για τις οποίες μεταβολές έλαβε γνώση μετά την δήλωση και μέχρι την ημέρα της σύναψης της σύμβασης (οψιγενείς μεταβολές), δεν καταπίπτει υπέρ της Αναθέτουσας Αρχής η εγγύηση συμμετοχής του.

Αν κανένας από τους προσφέροντες δεν υποβάλλει αληθή ή ακριβή δήλωση **ή** δεν προσκομίσει ένα ή περισσότερα από τα απαιτούμενα έγγραφα και δικαιολογητικά **ή** δεν αποδείξει ότι: α) δεν βρίσκεται σε μία από τις καταστάσεις της παραγράφου 2.2.3 της παρούσας διακήρυξης και β) πληροί τα σχετικά κριτήρια ποιοτικής επιλογής τα οποία έχουν καθοριστεί σύμφωνα με τις παραγράφους 2.2.4 - 2.2.8 της παρούσας διακήρυξης, η διαδικασία ματαιώνεται.

Η διαδικασία ελέγχου των παραπάνω δικαιολογητικών ολοκληρώνεται με τη σύνταξη πρακτικού από την Επιτροπή του Διαγωνισμού, στο οποίο αναγράφεται η τυχόν συμπλήρωση δικαιολογητικών σύμφωνα με όσα ορίζονται ανωτέρω και τη διαβίβασή του στο αποφαινόμενο όργανο της αναθέτουσας αρχής για τη λήψη απόφασης είτε για την κατακύρωση της σύμβασης είτε για τη ματαίωση της διαδικασίας.

Επισημαίνεται ότι, η αναθέτουσα αρχή, αιτιολογημένα και κατόπιν γνώμης της αρμόδιας επιτροπής του διαγωνισμού, μπορεί να κατακυρώσει τη σύμβαση για ολόκληρη ή μεγαλύτερη ή μικρότερη ποσότητα των παρεχόμενων υπηρεσιών από αυτή που καθορίζεται στην παρούσα σε ποσοστό και ως εξής: εκατόν είκοσι τοις εκατό (120%) στην περίπτωση της μεγαλύτερης ποσότητας και ογδόντα τοις εκατό (80%) στην περίπτωση μικρότερης ποσότητας.

Τα αποτελέσματα του ελέγχου των παραπάνω δικαιολογητικών και της εισήγησης της Επιτροπής επικυρώνονται με την απόφαση κατακύρωσης.

Σε κάθε περίπτωση, όταν εξ αρχής έχει υποβληθεί μία προσφορά, τα αποτελέσματα όλων των σταδίων της διαδικασίας ανάθεσης, ήτοι Δικαιολογητικών Συμμετοχής, Τεχνικής Προσφοράς και Οικονομικής Προσφοράς, επικυρώνονται με την απόφαση κατακύρωσης του άρθρου 105 του ν. 4412/2016, σύμφωνα με την παράγραφο 3.3 της παρούσας, που εκδίδεται μετά το πέρας και του τελευταίου σταδίου της διαδικασίας. Κατά της ανωτέρω απόφασης χωρεί προδικαστική προσφυγή ενώπιον της Ε.Α.ΔΗ.ΣΥ. σύμφωνα με όσα προβλέπονται στην παράγραφο 3.4 της παρούσας[[4]](#footnote-5).

## Κατακύρωση - σύναψη σύμβασης

**3.3.1** Τα αποτελέσματα του ελέγχου των παραπάνω δικαιολογητικών κατακύρωσης και της εισήγησης της Επιτροπής Διαγωνισμού επικυρώνονται με την απόφαση κατακύρωσης, στην οποία ενσωματώνεται η απόφαση έγκρισης του πρακτικού κατάταξης των προσφερόντων και ανάδειξης προσωρινού αναδόχου, σε συνέχεια της αξιολόγησης των οικονομικών προσφορών τους.

Η αναθέτουσα αρχή κοινοποιεί, μέσω της λειτουργικότητας της «Επικοινωνίας», σε όλους τους οικονομικούς φορείς που έλαβαν μέρος στη διαδικασία ανάθεσης, εκτός από όσους αποκλείστηκαν οριστικά, ιδίως δυνάμει της παρ. 1 του άρθρου 72 του ν. 4412/2016, την απόφαση κατακύρωσης, στην οποία αναφέρονται υποχρεωτικά οι προθεσμίες για την αναστολή της σύναψης σύμβασης, σύμφωνα με τα άρθρα 360 έως 372 του ν. 4412/2016, μαζί με αντίγραφο των πρακτικών κατάταξης των προσφερόντων και ανάδειξης προσωρινού αναδόχου, και, επιπλέον, αναρτά τα δικαιολογητικά του προσωρινού αναδόχου στα «Συνημμένα Ηλεκτρονικού Διαγωνισμού».

Μετά την έκδοση και κοινοποίηση της απόφασης κατακύρωσης οι προσφέροντες λαμβάνουν γνώση των οικονομικών προσφορών που αποσφραγίστηκαν, της κατάταξης των προσφορών και των υποβληθέντων δικαιολογητικών κατακύρωσης, με ενέργειες της αναθέτουσας αρχής. Κατά της απόφασης κατακύρωσης χωρεί προδικαστική προσφυγή ενώπιον της Ε.Α.ΔΗ.ΣΥ., σύμφωνα με την παράγραφο 3.4 της παρούσας. Δεν επιτρέπεται η άσκηση άλλης διοικητικής προσφυγής κατά της ανωτέρω απόφασης.

**3.3.2** Η απόφαση κατακύρωσης καθίσταται οριστική, εφόσον συντρέξουν οι ακόλουθες προϋποθέσεις σωρευτικά:

α) κοινοποιηθεί η απόφαση κατακύρωσης σε όλους τους οικονομικούς φορείς που δεν έχουν αποκλειστεί οριστικά,

β) παρέλθει άπρακτη η προθεσμία άσκησης προδικαστικής προσφυγής ή σε περίπτωση άσκησης, παρέλθει άπρακτη η προθεσμία άσκησης αίτησης αναστολής κατά της απόφασης της Ε.Α.ΔΗ.ΣΥ. και σε περίπτωση άσκησης αίτησης αναστολής κατά της απόφασης της Ε.Α.ΔΗ.ΣΥ., εκδοθεί απόφαση επί της αίτησης, με την επιφύλαξη της χορήγησης προσωρινής διαταγής, σύμφωνα με όσα ορίζονται στο τελευταίο εδάφιο της [παρ.http://www.eaadhsy.gr/n4412/n4412fulltextlinks.html - art372\_4 4 του άρθρου 372](http://www.eaadhsy.gr/n4412/n4412fulltextlinks.html#art372_4) του ν. 4412/2016,

γ) ολοκληρωθεί επιτυχώς ο προσυμβατικός έλεγχος από το Ελεγκτικό Συνέδριο, σύμφωνα με τα άρθρα 324 έως 327 του ν. 4700/2020, εφόσον απαιτείται, και

δ) ο προσωρινός Ανάδοχος, υποβάλλει, στην περίπτωση που απαιτείται και έπειτα από σχετική πρόσκληση, υπεύθυνη δήλωση, που υπογράφεται σύμφωνα με όσα ορίζονται στο [άρθρο 79Α](http://www.eaadhsy.gr/n4412/art79a) του ν. 4412/2016 περί υπογραφής Ευρωπαϊκού Ενιαίου Εγγράφου Σύμβασης, στην οποία δηλώνεται ότι, δεν έχουν επέλθει στο πρόσωπό του οψιγενείς μεταβολές κατά την έννοια του [άρθρου 104](http://www.eaadhsy.gr/n4412/n4412fulltextlinks.html#art104) του ν. 4412/2016 και μόνον στην περίπτωση του προσυμβατικού ελέγχου ή της άσκησης προδικαστικής προσφυγής κατά της απόφασης κατακύρωσης. Η υπεύθυνη δήλωση ελέγχεται από την αναθέτουσα αρχή και μνημονεύεται στο συμφωνητικό.

Μετά από την οριστικοποίηση της απόφασης κατακύρωσης η αναθέτουσα αρχή προσκαλεί τον Ανάδοχο, μέσω της λειτουργικότητας της «Επικοινωνίας», να προσέλθει για υπογραφή του συμφωνητικού, θέτοντάς του προθεσμία δεκαπέντε (15) ημερών από την κοινοποίηση της σχετικής ειδικής πρόσκλησης. Η σύμβαση θεωρείται συναφθείσα με την κοινοποίηση της πρόσκλησης του προηγούμενου εδαφίου στον Ανάδοχο.

Πριν την υπογραφή της σύμβασης υποβάλλεται η υπεύθυνη δήλωση της κοινής απόφασης των Υπουργών Ανάπτυξης και Επικρατείας 20977/23-8-2007 (Β’ 1673) «*Δικαιολογητικά για την τήρηση των μητρώων του ν. 3310/2005 όπως τροποποιήθηκε με το ν. 3414/2005*».

Στην περίπτωση που ο Ανάδοχος δεν προσέλθει να υπογράψει το ως άνω συμφωνητικό μέσα στην τεθείσα προθεσμία, με την επιφύλαξη αντικειμενικών λόγων ανωτέρας βίας, κηρύσσεται έκπτωτος, καταπίπτει υπέρ της αναθέτουσας αρχής η εγγυητική επιστολή συμμετοχής του και ακολουθείται η ίδια, ως άνω διαδικασία, για τον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά. Αν κανένας από τους προσφέροντες δεν προσέλθει για την υπογραφή του συμφωνητικού, η διαδικασία ανάθεσης ματαιώνεται σύμφωνα με την παράγραφο 3.5 της παρούσας διακήρυξης. Στην περίπτωση αυτή, η αναθέτουσα αρχή μπορεί να αναζητήσει αποζημίωση, πέρα από την καταπίπτουσα εγγυητική επιστολή, ιδίως δυνάμει των άρθρων 197 και 198 ΑΚ.

Εάν η αναθέτουσα αρχή δεν απευθύνει την ειδική πρόσκληση για την υπογραφή του συμφωνητικού εντός χρονικού διαστήματος εξήντα (60) ημερών από την οριστικοποίηση της απόφασης κατακύρωσης, με την επιφύλαξη της ύπαρξης επιτακτικού λόγου δημόσιου συμφέροντος ή αντικειμενικών λόγων ανωτέρας βίας, ο Ανάδοχος δικαιούται να απέχει από την υπογραφή του συμφωνητικού, χωρίς να εκπέσει η εγγύηση συμμετοχής του, καθώς και να αναζητήσει αποζημίωση ιδίως δυνάμει των άρθρων 197 και 198 ΑΚ.

## Προδικαστικές Προσφυγές - Προσωρινή και Οριστική Δικαστική Προστασία

**Α.** Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη δημόσια σύμβαση και έχει υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της ευρωπαϊκής ενωσιακής ή εσωτερικής νομοθεσίας στον τομέα των δημοσίων συμβάσεων, έχει δικαίωμα να προσφύγει στην Ενιαία Αρχή Δημοσίων Συμβάσεων (Ε.Α.ΔΗ.ΣΥ.), σύμφωνα με τα ειδικότερα οριζόμενα στα άρθρα 345 επ. ν. 4412/2016 και 1 επ. π.δ. 39/2017, στρεφόμενος με προδικαστική προσφυγή, κατά πράξης ή παράλειψης της αναθέτουσας αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του.

Σε περίπτωση προσφυγής κατά πράξης της αναθέτουσας αρχής, η προθεσμία για την άσκηση της προδικαστικής προσφυγής είναι:

**(α)** δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή

**(β)** δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως

**(γ)** δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ.

Σε περίπτωση παράλειψης που αποδίδεται στην αναθέτουσα αρχή, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης.

Οι προθεσμίες ως προς την υποβολή των προδικαστικών προσφυγών και των παρεμβάσεων αρχίζουν την επομένη της ημέρας της προαναφερθείσας κατά περίπτωση κοινοποίησης ή γνώσης και λήγουν όταν περάσει ολόκληρη η τελευταία ημέρα και ώρα 23:59:59 και, αν αυτή είναι εξαιρετέα ή Σάββατο, όταν περάσει ολόκληρη η επομένη εργάσιμη ημέρα και ώρα 23:59:59.

Η προδικαστική προσφυγή συντάσσεται υποχρεωτικά με τη χρήση του τυποποιημένου εντύπου του Παραρτήματος Ι του π.δ/τος 39/2017 και κατατίθεται ηλεκτρονικά μέσω της λειτουργικότητας «Επικοινωνία» στην ηλεκτρονική περιοχή του συγκεκριμένου διαγωνισμού, επιλέγοντας την ένδειξη «Προδικαστική Προσφυγή» σύμφωνα με το άρθρο 18 της Κ.Υ.Α. Προμήθειες και Υπηρεσίες.

Για το παραδεκτό της άσκησης της προδικαστικής προσφυγής κατατίθεται παράβολο από τον προσφεύγοντα υπέρ του Ελληνικού Δημοσίου, σύμφωνα με όσα ορίζονται στο άρθρο 363 Ν. 4412/2016 όπως τροποποιήθηκε με το άρθρο 135 Ν. 4782/2021 . Η επιστροφή του παράβολου στον προσφεύγοντα γίνεται: α) σε περίπτωση ολικής ή μερικής αποδοχής της προσφυγής του, β) όταν η αναθέτουσα αρχή ανακαλεί την προσβαλλόμενη πράξη ή προβαίνει στην οφειλόμενη ενέργεια πριν από την έκδοση της απόφασης της Ε.Α.ΔΗ.ΣΥ. επί της προσφυγής, γ) σε περίπτωση παραίτησης του προσφεύγοντα από την προσφυγή του έως και δέκα (10) ημέρες από την κατάθεση της προσφυγής.

Η προθεσμία για την άσκηση της προδικαστικής προσφυγής και η άσκησή της κωλύουν τη σύναψη της σύμβασης επί ποινή ακυρότητας, η οποία διαπιστώνεται με απόφαση της Ε.Α.ΔΗ.ΣΥ. μετά από άσκηση προδικαστικής προσφυγής, σύμφωνα με το άρθρο 368 του ν. 4412/2016 και 20 π.δ. 39/2017. Όμως, μόνη η άσκηση της προδικαστικής προσφυγής δεν κωλύει την πρόοδο της διαγωνιστικής διαδικασίας, υπό την επιφύλαξη χορήγησης από το Κλιμάκιο προσωρινής προστασίας σύμφωνα με το άρθρο 366 παρ. 1-2 ν. 4412/2016 και 15 παρ. 1-4 π.δ. 39/2017.

Η προηγούμενη παράγραφος δεν εφαρμόζεται στην περίπτωση που, κατά τη διαδικασία σύναψης της παρούσας σύμβασης, υποβληθεί μόνο μία (1) προσφορά.

Μετά την, κατά τα ως άνω, ηλεκτρονική κατάθεση της προδικαστικής προσφυγής η αναθέτουσα αρχή, μέσω της λειτουργίας «Επικοινωνία» :

**α)** Κοινοποιεί την προσφυγή το αργότερο έως την επομένη εργάσιμη ημέρα από την κατάθεσή της σε κάθε ενδιαφερόμενο τρίτο, ο οποίος μπορεί να θίγεται από την αποδοχή της προσφυγής, προκειμένου να ασκήσει το, προβλεπόμενο από τα άρθρα 362 παρ. 3 και 7 π.δ. 39/2017, δικαίωμα παρέμβασής του στη διαδικασία εξέτασης της προσφυγής, για τη διατήρηση της ισχύος της προσβαλλόμενης πράξης, προσκομίζοντας όλα τα κρίσιμα έγγραφα που έχει στη διάθεσή του.

**β)** Διαβιβάζει στην Ε.Α.ΔΗ.ΣΥ., το αργότερο εντός δεκαπέντε (15) ημερών από την ημέρα κατάθεσης, τον πλήρη φάκελο της υπόθεσης, τα αποδεικτικά κοινοποίησης στους ενδιαφερόμενους τρίτους αλλά και την Έκθεση Απόψεών της επί της προσφυγής. Στην Έκθεση Απόψεων η αναθέτουσα αρχή μπορεί να παραθέσει αρχική ή συμπληρωματική αιτιολογία για την υποστήριξη της προσβαλλόμενης με την προδικαστική προσφυγή πράξης.

**γ)** Κοινοποιεί σε όλα τα μέρη την Έκθεση Απόψεων, τις Παρεμβάσεις και τα σχετικά έγγραφα που τυχόν τη συνοδεύουν, μέσω του ηλεκτρονικού τόπου του διαγωνισμού το αργότερο έως την επομένη εργάσιμη ημέρα από την κατάθεσή τους.

**δ)** Συμπληρωματικά υπομνήματα κατατίθενται από οποιοδήποτε από τα μέρη μέσω της πλατφόρμας του ΕΣΗΔΗΣ το αργότερο εντός πέντε (5) ημερών από την κοινοποίηση των απόψεων της αναθέτουσας αρχής .

Η άσκηση της προδικαστικής προσφυγής αποτελεί προϋπόθεση για την άσκηση των ένδικων βοηθημάτων της αίτησης αναστολής και της αίτησης ακύρωσης του άρθρου 372 ν. 4412/2016 κατά των εκτελεστών πράξεων ή παραλείψεων της αναθέτουσας αρχής .

**Β.** Όποιος έχει έννομο συμφέρον μπορεί να ζητήσει, με το ίδιο δικόγραφο εφαρμοζόμενων αναλογικά των διατάξεων του π.δ. 18/1989, την αναστολή εκτέλεσης της απόφασης της Ε.Α.ΔΗ.ΣΥ. και την ακύρωσή της ενώπιον του αρμοδίου Δικαστηρίου της παρ. 3 του αρθ. 372 Ν.4412/2016, όπως ισχύει (Πρωτοδικείο Πειραιά). Το αυτό ισχύει και σε περίπτωση σιωπηρής απόρριψης της προδικαστικής προσφυγής από την Ε.Α.ΔΗ.ΣΥ. Δικαίωμα άσκησης του ως άνω ένδικου βοηθήματος έχει και η αναθέτουσα αρχή αν η Ε.Α.ΔΗ.ΣΥ. κάνει δεκτή την προδικαστική προσφυγή, αλλά και αυτός του οποίου έχει γίνει εν μέρει δεκτή η προδικαστική προσφυγή.

Με την απόφαση της Ε.Α.ΔΗ.ΣΥ. λογίζονται ως συμπροσβαλλόμενες και όλες οι συναφείς προς την ανωτέρω απόφαση πράξεις ή παραλείψεις της αναθέτουσας αρχής, εφόσον έχουν εκδοθεί ή συντελεστεί αντιστοίχως έως τη συζήτηση της ως άνω αίτησης στο Δικαστήριο.

Η αίτηση αναστολής και ακύρωσης περιλαμβάνει μόνο αιτιάσεις που είχαν προταθεί με την προδικαστική προσφυγή ή αφορούν στη διαδικασία ενώπιον της Ε.Α.ΔΗ.ΣΥ. ή το περιεχόμενο των αποφάσεών της. Η αναθέτουσα αρχή, εφόσον ασκήσει την αίτηση της παρ. 1 του άρθρου 372 του ν. 4412/2016, μπορεί να προβάλει και οψιγενείς ισχυρισμούς αναφορικά με τους επιτακτικούς λόγους δημοσίου συμφέροντος, οι οποίοι καθιστούν αναγκαία την άμεση ανάθεση της σύμβασης.

Η ως άνω αίτηση κατατίθεται στο αρμόδιο δικαστήριο μέσα σε προθεσμία δέκα (10) ημερών από κοινοποίηση ή την πλήρη γνώση της απόφασης ή από την παρέλευση της προθεσμίας για την έκδοση της απόφασης επί της προδικαστικής προσφυγής, ενώ η δικάσιμος για την εκδίκαση της αίτησης ακύρωσης δεν πρέπει να απέχει πέραν των εξήντα (60) ημερών από την κατάθεση του δικογράφου.

Αντίγραφο της αίτησης με κλήση κοινοποιείται με τη φροντίδα του αιτούντος προς την Ε.Α.ΔΗ.ΣΥ., την αναθέτουσα αρχή, αν δεν έχει ασκήσει αυτή την αίτηση, και προς κάθε τρίτο ενδιαφερόμενο, την κλήτευση του οποίου διατάσσει με πράξη του ο Πρόεδρος ή ο προεδρεύων του αρμόδιου Δικαστηρίου ή Τμήματος έως την επόμενη ημέρα από την κατάθεση της αίτησης. Ο αιτών υποχρεούται επί ποινή απαραδέκτου του ενδίκου βοηθήματος να προβεί στις παραπάνω κοινοποιήσεις εντός αποκλειστικής προθεσμίας δύο (2) ημερών από την έκδοση και την παραλαβή της ως άνω πράξης, του Δικαστηρίου. Εντός αποκλειστικής προθεσμίας δέκα (10) ημερών από την ως άνω κοινοποίηση της αίτησης κατατίθεται η παρέμβαση και διαβιβάζονται ο φάκελος και οι απόψεις των παθητικώς νομιμοποιούμενων. Εντός της ίδιας προθεσμίας κατατίθενται στο Δικαστήριο και τα στοιχεία που υποστηρίζουν τους ισχυρισμούς των διαδίκων.

Επιπρόσθετα, η παρέμβαση κοινοποιείται με επιμέλεια του παρεμβαίνοντος στα λοιπά μέρη της δίκης εντός δύο (2) ημερών από την κατάθεσή της, αλλιώς λογίζεται ως απαράδεκτη. Το διατακτικό της δικαστικής απόφασης εκδίδεται εντός δεκαπέντε (15) ημερών από τη συζήτηση της αίτησης ή από την προθεσμία για την υποβολή υπομνημάτων.

Η προθεσμία για την άσκηση και η άσκηση της αίτησης ενώπιον του αρμοδίου δικαστηρίου κωλύουν τη σύναψη της σύμβασης μέχρι την έκδοση της οριστικής δικαστικής απόφασης, εκτός εάν με προσωρινή διαταγή ο αρμόδιος δικαστής αποφανθεί διαφορετικά. Επίσης, η προθεσμία για την άσκηση και η άσκηση της αίτησης κωλύουν την πρόοδο της διαδικασίας ανάθεσης για χρονικό διάστημα δεκαπέντε (15) ημερών από την άσκηση της αίτησης, εκτός εάν με την προσωρινή διαταγή ο αρμόδιος δικαστής αποφανθεί διαφορετικά. Για την άσκηση της αιτήσεως κατατίθεται παράβολο, σύμφωνα με τα ειδικότερα οριζόμενα στο άρθρο 372 παρ. 5 του Ν. 4412/2016.

Αν ο ενδιαφερόμενος δεν αιτήθηκε ή αιτήθηκε ανεπιτυχώς την αναστολή και η σύμβαση υπογράφηκε και η εκτέλεσή της ολοκληρώθηκε πριν από τη συζήτηση της αίτησης, εφαρμόζεται αναλόγως η παρ. 2 του άρθρου 32 του π.δ. 18/1989.

Αν το δικαστήριο ακυρώσει πράξη ή παράλειψη της αναθέτουσας αρχής μετά τη σύναψη της σύμβασης, το κύρος της τελευταίας δεν θίγεται, εκτός αν πριν από τη σύναψη αυτής να είχε ανασταλεί η διαδικασία σύναψης της σύμβασης. Στην περίπτωση που η σύμβαση δεν είναι άκυρη, ο ενδιαφερόμενος δικαιούται να αξιώσει αποζημίωση, σύμφωνα με τα αναφερόμενα στο άρθρο 373 του ν. 4412/2016.

Με την επιφύλαξη των διατάξεων του ν. 4412/2016, για την εκδίκαση των διαφορών του παρόντος άρθρου εφαρμόζονται οι διατάξεις του π.δ. 18/1989.

## Ματαίωση Διαδικασίας

Η αναθέτουσα αρχή ματαιώνει ή δύναται να ματαιώσει εν όλω ή εν μέρει, αιτιολογημένα, τη διαδικασία ανάθεσης, για τους λόγους και υπό τους όρους του άρθρου 106 του ν. 4412/2016, μετά από γνώμη της αρμόδιας Επιτροπής του Διαγωνισμού. Επίσης, αν διαπιστωθούν σφάλματα ή παραλείψεις σε οποιοδήποτε στάδιο της διαδικασίας ανάθεσης, μπορεί, μετά από γνώμη της ως άνω Επιτροπής, να ακυρώσει μερικώς τη διαδικασία ή να αναμορφώσει ανάλογα το αποτέλεσμά της ή να αποφασίσει την επανάληψή της από το σημείο που εμφιλοχώρησε το σφάλμα ή η παράλειψη.

Ειδικότερα, η αναθέτουσα αρχή ματαιώνει τη διαδικασία σύναψης όταν αυτή αποβεί άγονη είτε λόγω μη υποβολής προσφοράς είτε λόγω απόρριψης όλων των προσφορών, καθώς και στην περίπτωση του δευτέρου εδαφίου της παρ. 7 του άρθρου 105, περί κατακύρωσης και σύναψης σύμβασης.

Επίσης μπορεί να ματαιώσει τη διαδικασία: α) λόγω παράτυπης διεξαγωγής της διαδικασίας ανάθεσης, εκτός εάν μπορεί να θεραπεύσει το σφάλμα ή την παράλειψη σύμφωνα με την παρ. 3 του άρθρου 106 , β) αν οι οικονομικές και τεχνικές παράμετροι που σχετίζονται με τη διαδικασία ανάθεσης άλλαξαν ουσιωδώς και η εκτέλεση του συμβατικού αντικειμένου δεν ενδιαφέρει πλέον την αναθέτουσα αρχή ή τον φορέα για τον οποίο προορίζεται το υπό ανάθεση αντικείμενο, γ) αν λόγω ανωτέρας βίας, δεν είναι δυνατή η κανονική εκτέλεση της σύμβασης, δ) αν η επιλεγείσα προσφορά κριθεί ως μη συμφέρουσα από οικονομική άποψη, ε) στην περίπτωση των παρ. 3 και 4 του άρθρου 97, περί χρόνου ισχύος προσφορών, στ) για άλλους επιτακτικούς λόγους δημοσίου συμφέροντος, όπως ιδίως, δημόσιας υγείας ή προστασίας του περιβάλλοντος.

# ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ

## Εγγυήσεις (καλής εκτέλεσης, προκαταβολής)

**Εγγύηση καλής εκτέλεσης και εγγύηση προκαταβολής :**

Για την υπογραφή της σύμβασης απαιτείται η παροχή εγγύησης καλής εκτέλεσης, σύμφωνα με το άρθρο 72 παρ. 4 του ν. 4412/2016, **το ύψος της οποίας ανέρχεται σε ποσοστό 4%** επί της εκτιμώμενης αξίας της σύμβασης, μη συμπεριλαμβανομένου ΦΠΑ και των δικαιωμάτων προαίρεσης, με **χρόνο ισχύος τριάντα (30) μήνες** και η οποία κατατίθεται μέχρι και την υπογραφή του συμφωνητικού.

Η εγγύηση καλής εκτέλεσης, προκειμένου να γίνει αποδεκτή , πρέπει να περιλαμβάνει κατ' ελάχιστον τα αναφερόμενα στην παρ. 12 του άρθρου 72 του ν. 4412/2016 στοιχεία, πλην αυτού της περ. η (βλ. παράγραφο 2.1.5 της παρούσας) και, επιπλέον, τον τίτλο και τον αριθμό της σχετικής σύμβασης, εφόσον ο τελευταίος είναι γνωστός σύμφωνα με το αντίστοιχο υπόδειγμα που περιλαμβάνεται στο ΠΑΡΑΡΤΗΜΑ VII – Υποδείγματα Εγγυητικών Επιστολών της Διακήρυξης και τα οριζόμενα στο άρθρο 72 του ν. 4412/2016.

Η εγγύηση καλής εκτέλεσης της σύμβασης καλύπτει συνολικά και χωρίς διακρίσεις την εφαρμογή όλων των όρων της σύμβασης και κάθε απαίτηση της αναθέτουσας αρχής έναντι του αναδόχου.

Σε περίπτωση τροποποίησης της σύμβασης κατά την παράγραφο 4.5, η οποία συνεπάγεται αύξηση της συμβατικής αξίας, ο Ανάδοχος οφείλει να καταθέσει μέχρι την υπογραφή της τροποποιημένης σύμβασης, συμπληρωματική εγγύηση καλής εκτέλεσης, το ύψος της οποίας ανέρχεται σε ποσοστό 4% επί του ποσού της αύξησης της αξίας της σύμβασης.

Στην περίπτωση χορήγησης προκαταβολής, σύμφωνα με την παράγραφο 5.1 Τρόπος Πληρωμής της παρούσας, απαιτείται από τον Ανάδοχο «εγγύηση προκαταβολής» για ποσό ίσο με αυτό της προκαταβολής, σύμφωνα με το υπόδειγμα που περιλαμβάνεται στο ΠΑΡΑΡΤΗΜΑ VII – Υποδείγματα Εγγυητικών Επιστολών της Διακήρυξης. Η προκαταβολή και η εγγύηση προκαταβολής μπορούν να χορηγούνται τμηματικά, σύμφωνα με την παράγραφο 5.1 της παρούσας (τρόπος πληρωμής).

Η εγγύηση καλής εκτέλεσης επιστρέφεται στο σύνολό της μετά από την ποσοτική και ποιοτική παραλαβή του συνόλου του αντικειμένου της σύμβασης.

Η απόσβεση της προκαταβολής πραγματοποιείται σύμφωνα με τα αναφερόμενα στην παρ. 5.1 Τρόπος Πληρωμής και η εγγύηση προκαταβολής επιστρέφεται μετά από την οριστική ποσοτική και ποιοτική παραλαβή των υπηρεσιών.

Σε περίπτωση που στο πρωτόκολλο οριστικής και ποσοτικής παραλαβής αναφέρονται παρατηρήσεις ή υπάρχει εκπρόθεσμη παροχή, η επιστροφή των εγγυήσεων καλής εκτέλεσης και προκαταβολής γίνεται μετά από την αντιμετώπιση, σύμφωνα με όσα προβλέπονται, των παρατηρήσεων και του εκπρόθεσμου. Αν οι υπηρεσίες είναι διαιρετές και η παράδοση γίνεται, σύμφωνα με τη σύμβαση, τμηματικά, οι εγγυήσεις καλής εκτέλεσης και προκαταβολής αποδεσμεύονται σταδιακά, κατά το ποσόν που αναλογεί στην αξία του τμήματος της υπηρεσίας που παραλήφθηκε οριστικά. Για τη σταδιακή αποδέσμευσή τους απαιτείται προηγούμενη γνωμοδότηση του αρμόδιου συλλογικού οργάνου. Εάν στο πρωτόκολλο παραλαβής αναφέρονται παρατηρήσεις ή υπάρχει εκπρόθεσμη παράδοση, η παραπάνω σταδιακή αποδέσμευση γίνεται μετά από την αντιμετώπιση, σύμφωνα με όσα προβλέπονται, των παρατηρήσεων και του εκπρόθεσμου.

Στην περίπτωση άσκησης του δικαιώματος προαίρεσης και εφόσον έχει παραληφθεί οριστικά το αντικείμενο της αρχικής σύμβασης η Εταιρεία δύναται να επιστρέψει στον Ανάδοχο την αρχική εγγύηση καλής εκτέλεσης. Εάν στο πρωτόκολλο οριστικής ποιοτικής και ποσοτικής παραλαβής αναφέρονται παρατηρήσεις ή υπάρχει εκπρόθεσμη παράδοση, η επιστροφή των ως άνω εγγυήσεων γίνεται μετά την αντιμετώπιση, σύμφωνα με όσα προβλέπονται, των παρατηρήσεων και του εκπροθέσμου.

## Συμβατικό πλαίσιο – Εφαρμοστέα νομοθεσία

Κατά την εκτέλεση της σύμβασης εφαρμόζονται οι διατάξεις του ν. 4412/2016, οι όροι της παρούσας διακήρυξης και συμπληρωματικά ο Αστικός Κώδικας.

## Όροι εκτέλεσης της σύμβασης

Κατά την εκτέλεση της σύμβασης ο Ανάδοχος τηρεί τις υποχρεώσεις στους τομείς του περιβαλλοντικού, κοινωνικοασφαλιστικού και εργατικού δικαίου, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016.

Η τήρηση των εν λόγω υποχρεώσεων από τον Ανάδοχο και τους υπεργολάβους του ελέγχεται και βεβαιώνεται από τα όργανα που επιβλέπουν την εκτέλεση της σύμβασης και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους.

Κατά την εκτέλεση της σύμβασης ο Ανάδοχος θα πρέπει να τηρεί τις υποχρεώσεις που προκύπτουν από τη Στρατηγική Δημοσιότητας και τον Οδηγό Επικοινωνίας του Ταμείου Ανάκαμψης, καθώς και τις υποχρεώσεις που απορρέουν από το Σύστημα Διαχείρισης Ελέγχου του Ταμείου Ανάκαμψης (<https://greece20.gov.gr/epikoinwnia-dimosiotita/>).

Ο Ανάδοχος αναλαμβάνει την υποχρέωση, κατά την διάρκεια υλοποίησης του έργου, να υποβάλει και να επικαιροποιεί τα στοιχεία του άρθρου 22.2.δ.i) έως iii) του Καν. 2021/241.

Πιο συγκεκριμένα:

i) όνομα του τελικού αποδέκτη των κονδυλίων,

ii) όνομα του αναδόχου και του υπεργολάβου, στην περίπτωση που ο τελικός αποδέκτης των κονδυλίων είναι αναθέτουσα αρχή κατά την έννοια του ενωσιακού ή εθνικού δικαίου δημοσίων συμβάσεων,

iii) όνομα (ή ονόματα), επώνυμο (ή επώνυμα) και ημερομηνία γέννησης του πραγματικού δικαιούχου (ή των πραγματικών δικαιούχων) του αποδέκτη των κονδυλίων ή του αναδόχου, όπως ορίζεται στο άρθρο 3 σημείο 6 της οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου.

Ο ανάδοχος δεσμεύεται ότι:

α) σε όλα τα στάδια που προηγήθηκαν της σύμβασης δεν ενήργησε αθέμιτα, παράνομα ή καταχρηστικά και ότι θα εξακολουθήσει να μην ενεργεί κατ` αυτόν τον τρόπο κατά το στάδιο εκτέλεσης της σύμβασης,

β) ότι θα δηλώσει αμελλητί στην αναθέτουσα αρχή, από τη στιγμή που λάβει γνώση, οποιαδήποτε κατάσταση (ακόμη και ενδεχόμενη) σύγκρουσης συμφερόντων (προσωπικών, οικογενειακών, οικονομικών, πολιτικών ή άλλων κοινών συμφερόντων, συμπεριλαμβανομένων και αντικρουόμενων επαγγελματικών συμφερόντων) μεταξύ των νομίμων ή εξουσιοδοτημένων εκπροσώπων του καθώς και υπαλλήλων ή συνεργατών τους οποίους απασχολεί στην εκτέλεση της σύμβασης (π.χ. με σύμβαση υπεργολαβίας) και μελών του προσωπικού της αναθέτουσας αρχής που εμπλέκονται καθ’ οιονδήποτε τρόπο στη διαδικασία εκτέλεσης της σύμβασης ή/και μπορούν να επηρεάσουν την έκβαση και τις αποφάσεις της αναθέτουσας αρχής περί την εκτέλεσή της, οποτεδήποτε και εάν η κατάσταση αυτή προκύψει κατά τη διάρκεια εκτέλεσης της σύμβασης.

Οι υποχρεώσεις και οι απαγορεύσεις της ρήτρας αυτής ισχύουν, αν ο ανάδοχος είναι ένωση, για όλα τα μέλη της ένωσης, καθώς και για τους υπεργολάβους που χρησιμοποιεί. Στο συμφωνητικό περιλαμβάνεται σχετική δεσμευτική δήλωση τόσο του αναδόχου όσο και των υπεργολάβων του.

Οι υποχρεώσεις και οι απαγορεύσεις της ρήτρας αυτής ισχύουν, και στην περίπτωση που ο ανάδοχος είναι ένωση, για όλα τα μέλη της ένωσης, καθώς και για τους υπεργολάβους που χρησιμοποιεί. Ο ανάδοχος όλα τα μέλη της ένωσης και τυχόν υπεργολάβοι δεσμεύονται ότι θα τηρούν τους όρους που περιγράφονται στο ‎ΠΑΡΑΡΤΗΜΑ X – Ρήτρα Ακεραιότητας η οποία θα περιληφθεί στη σύμβαση.

Κατά την εκτέλεση της σύμβασης ο Ανάδοχος δε δικαιούται να εκχωρεί το συμβατικό τίμημα σε οποιοδήποτε τρίτο, χωρίς την έγγραφη έγκριση της Αναθέτουσας Αρχής. Εάν το συμβατικό τίμημα εκχωρηθεί εν όλω ή εν μέρει σε Τράπεζα, κατά τα ως άνω αναφερόμενα, σε περίπτωση που, για λόγους που άπτονται στις συμβατικές σχέσεις μεταξύ των συμβαλλομένων μερών, δεν προκύψει εν όλω ή εν μέρει υπέρ της Τράπεζας το εκχωρούμενο τίμημα η Αναθέτουσα Αρχή δεν έχει καμία ευθύνη έναντι της εκδοχέως Τράπεζας.

Κατά την εκτέλεση της σύμβασης ο Ανάδοχος εγγυάται τη διάθεση του αναφερομένου στην Προσφορά του, επιστημονικού και λοιπού προσωπικού, καθώς επίσης και συνεργατών, που διαθέτουν την απαιτούμενη εμπειρία, τεχνογνωσία και ικανότητα, ώστε να ανταποκριθούν πλήρως στις απαιτήσεις της Σύμβασης, υπόσχεται δε και βεβαιώνει ότι θα επιδεικνύουν πνεύμα συνεργασίας κατά τις επαφές τους με τις αρμόδιες υπηρεσίες και τα στελέχη της Αναθέτουσας Αρχής ή των εκάστοτε υποδεικνυομένων από αυτήν προσώπων. Σε αντίθετη περίπτωση, η Αναθέτουσα Αρχή δύναται να ζητήσει την αντικατάσταση μέλους της Ομάδας Έργου του αναδόχου, οπότε ο Ανάδοχος οφείλει να προβεί σε αντικατάσταση με άλλο πρόσωπο, ανάλογης εμπειρίας και προσόντων. Αντικατάσταση μέλους της Ομάδας Έργου του Αναδόχου, κατόπιν αιτήματός του, κατά τη διάρκεια της εκτέλεσης του Έργου, δύναται να γίνει μετά από έγκριση της Αναθέτουσας Αρχής και μόνο με άλλο πρόσωπο αντιστοίχων προσόντων ή εμπειρίας. Ο Ανάδοχος υποχρεούται να ειδοποιήσει την ΚτΠ Μ.Α.Ε. εγγράφως δεκαπέντε (15) ημέρες πριν από την αντικατάσταση.

Σε περίπτωση που μέλη της Ομάδας Έργου του Αναδόχου αποχωρήσουν από αυτήν ή λύσουν τη συνεργασία τους μαζί του, ο Ανάδοχος υποχρεούται να εξασφαλίσει ότι κατά το χρονικό διάστημα, μέχρι την αποχώρησή τους, θα παρέχουν κανονικά τις υπηρεσίες τους και αφετέρου να αντικαταστήσει άμεσα τους αποχωρήσαντες συνεργάτες, με άλλα πρόσωπα που θα διαθέτουν τουλάχιστον ίση εμπειρία και ίσα προσόντα με τα αντικαθιστάμενα.

Σε περίπτωση λύσης, πτώχευσης, ή θέσης σε καθεστώς αναγκαστικής διαχείρισης ενός εκ των μελών που απαρτίζουν τον Ανάδοχο, η Σύμβαση εξακολουθεί να υφίσταται και οι απορρέουσες από τη Σύμβαση υποχρεώσεις βαρύνουν τα εναπομείναντα μέλη του Αναδόχου, μόνο εφόσον αυτά είναι σε θέση να τις εκπληρώσουν. Η κρίση για τη δυνατότητα εκπλήρωσης ή μη των όρων της Σύμβασης εναπόκειται στη διακριτική ευχέρεια του αρμοδίου οργάνου της Αναθέτουσας Αρχής. Σε αντίθετη περίπτωση, η Αναθέτουσα Αρχή δύναται να καταγγείλει τη Σύμβαση. Επίσης σε περίπτωση συγχώνευσης, εξαγοράς, μεταβίβασης της επιχείρησης κλπ. κάποιου εκ των μελών που απαρτίζουν τον Ανάδοχο, η συνέχιση ή όχι της Σύμβασης εναπόκειται στη διακριτική ευχέρεια της Αναθέτουσας Αρχής**.**. Σε περίπτωση λύσης ή πτώχευσης του Αναδόχου, όταν αυτός αποτελείται από μία εταιρεία, ή θέσης της περιουσίας αυτού σε αναγκαστική διαχείριση, τότε η σύμβαση λύεται αυτοδίκαια από την ημέρα επέλευσης των ανωτέρω γεγονότων. Σε τέτοια περίπτωση καταπίπτουν υπέρ της Αναθέτουσας Αρχής και οι Εγγυητικές Επιστολές Προκαταβολής και Καλής Εκτέλεσης που προβλέπονται στη Σύμβαση.

Όλα τα έγγραφα, στοιχεία και πληροφορίες που λαμβάνει ο Ανάδοχος από την Εταιρεία στο πλαίσιο των συμβατικών του υποχρεώσεων ή υποπίπτουν στην αντίληψή του εξαιτίας της συμβατικής σχέσης του με την Εταιρεία, είναι εμπιστευτικά.

Ο Ανάδοχος δεν δικαιούται να δημοσιεύει ή αποκαλύπτει τέτοιες πληροφορίες και στοιχεία σε οποιονδήποτε τρίτο, παρά μόνο σε όσους εργοδοτούμενους από αυτόν ή συνεργαζόμενους με αυτόν ασχολούνται άμεσα με το περιεχόμενο της Σύμβασης και την εκτέλεση του Αντικειμένου

Σε περίπτωση αθέτησης από τον Ανάδοχο της ως άνω υποχρέωσής του, η Εταιρεία διατηρεί το δικαίωμα να καταγγείλει τη Σύμβαση κατά τα οριζόμενα στο άρθρο 13 ή/και να κοστολογήσει και απαιτήσει πληρωμή για όλες τις ζημίες που τυχόν έχει υποστεί εξαιτίας της διαρροής.

Ο Ανάδοχος δεν θα προβαίνει σε οποιεσδήποτε δημόσιες δηλώσεις αναφορικά με το Αντικείμενο της Σύμβασης ή τα Προϊόντα που παραδίδει ή τις Υπηρεσίες που παρέχει στην Εταιρεία δυνάμει της Σύμβασης χωρίς την προηγούμενη έγκριση της Εταιρείας, και δεν θα μετέχει σε οποιαδήποτε δραστηριότητα η οποία συγκρούεται με τις υποχρεώσεις του έναντι της Εταιρείας δυνάμει της Σύμβασης. Δεν θα δεσμεύει την Εταιρεία με οποιοδήποτε τρόπο χωρίς την προηγούμενη γραπτή της συγκατάθεση και θα διευκρινίζει, όπου καθίσταται απαραίτητο, την υποχρέωσή του αυτή σε τρίτους.

Ο Ανάδοχος δεν υπόκειται στις υποχρεώσεις του παρόντος άρθρου σε ότι αφορά στην τεχνογνωσία που ενδεχομένως αποκτά εξαιτίας της εκτέλεσης του Αντικειμένου της Σύμβασης.

Όλα τα αποτελέσματα-μελέτες, στοιχεία και κάθε άλλο έγγραφο ή αρχείο σχετικό με το έργο καθώς και όλα τα υπόλοιπα παραδοτέα, που θα αποκτηθούν ή θα αναπτυχθούν από τον Ανάδοχο με δαπάνες του, θα αποτελούν αποκλειστική ιδιοκτησία της Εταιρείας (εκτός και εάν ήδη υπάρχουν κατοχυρωμένα πνευματικά δικαιώματα), η οποία θα μπορεί να τα διαχειρίζεται και να τα εκμεταλλεύεται.

Τα αποτελέσματα θα είναι πάντοτε στη διάθεση των νόμιμων εκπροσώπων της Εταιρείας κατά τη διάρκεια ισχύος της σύμβασης και εάν βρίσκονται στη κατοχή του Αναδόχου, θα παραδοθούν στην Εταιρεία κατά την καθ΄ οποιονδήποτε τρόπο λήξη ή λύση της σύμβασης. Σε περίπτωση αρχείων με στοιχεία σε ηλεκτρονική μορφή, ο Ανάδοχος υποχρεούται να συνοδεύσει την παράδοσή τους με έγγραφη τεκμηρίωση και με οδηγίες για την ανάκτηση /διαχείρισή τους.

Ο Ανάδοχος διαβεβαιώνει και εγγυάται ότι ουδείς τρίτος έχει ουδέν δικαίωμα επί του ως άνω έργου και σε κάθε περίπτωση αναλαμβάνει, δεσμεύεται και εγγυάται ότι θα αποκαταστήσει κάθε θετική και αποθετική ζημία και ηθική βλάβη που θα προκληθεί στην Εταιρεία.

Επίσης, δεσμεύεται ότι θα αναλάβει τα οποιαδήποτε έξοδα (συμπεριλαμβανομένης και της ενδεχόμενης αποζημίωσης) εναντίον τρίτου μέρους που ισχυρίζεται κυριότητα πνευματικών δικαιωμάτων μέρους ή όλου του έργου.

Επιπλέον ο Ανάδοχος υποχρεούται να τηρεί τα αναφερόμενα στον Γενικό Κανονισμό Προστασίας Δεδομένων (Άρθρα 4, 9, 10 ΓΚΠΔ) και στο ν.4624/2019 (Α΄ 137/29-08-2019) (Άρθρα 44, 46)

Ειδικότερα :

α. Οι πληροφορίες της Εταιρείας οι οποίες θα τύχουν οποιασδήποτε μορφής επεξεργασία από τον Ανάδοχο, τους εργαζόμενους, τους συνεργάτες αυτού και τους τυχόν υπεργολάβους (οποιαδήποτε σχέση έχουν με τον Ανάδοχο) ενδέχεται να περιέχουν και δεδομένα προσωπικού χαρακτήρα, όπως ορίζονται (α) στον Γενικό Κανονισμό Προστασίας Δεδομένων (Άρθρα 4, 9, 10 ΓΚΠΔ) και (β) στο ν.4624/2019 (Α΄ 137/29-08-2019) (Άρθρα 44, 46).

β. Η επεξεργασία δεδομένων προσωπικού χαρακτήρα πραγματοποιείται αποκλειστικά για τον σκοπό που αφορά το αντικείμενο των υπηρεσιών που αναλαμβάνει να παράσχει ο Ανάδοχος στην Εταιρεία, δυνάμει της παρούσας Σύμβασης και μόνο στην έκταση που επιβάλλει ο σκοπός της επεξεργασίας σύμφωνα το αντικείμενο των υπηρεσιών που έχει αναλάβει να παρέχει.

γ. Η επεξεργασία των δεδομένων προσωπικού χαρακτήρα θα εκτελείται σύμφωνα με τους όρους και συμφωνίες της παρούσας Σύμβασης και τις Οδηγίες της Εταιρείας. Ο Ανάδοχος δεσμεύεται ως προς την εφαρμογή και συμμόρφωση προς την ισχύουσα νομοθεσία για την προστασία δεδομένων προσωπικού χαρακτήρα (ιδίως Γενικός Κανονισμός Προστασίας Δεδομένων – 2016/679/ΕΕ), όπως ερμηνεύεται ιδίως από τις Αποφάσεις ή Γνωμοδοτήσεις της Αρχής Προστασίας Δεδομένων Προσωπικού Χαρακτήρα - ΑΠΔΠΧ) και του Ευρωπαϊκού Συμβουλίου Προστασίας Δεδομένων.

δ. Τα αρχεία που δημιουργούνται με την συλλογή, επεξεργασία και αποθήκευση των πληροφοριών που ενδέχεται να περιέχουν και προσωπικά δεδομένα, και γενικότερα όλων των ανάλογων μορφών αρχείων και πληροφοριών της Εταιρείας, από τον Ανάδοχο, ανήκουν κατ' αποκλειστικότητα στην Εταιρεία.

ε. Ο Ανάδοχος βεβαιώνει και εγγυάται στην Εταιρεία ότι θα λαμβάνει όλα τα απαραίτητα οργανωτικά και τεχνικά μέτρα για την ασφάλεια των πληροφοριών που ενδέχεται να περιέχουν και προσωπικά δεδομένα, και γενικότερα όλων των ανάλογων μορφών αρχείων και πληροφοριών της Εταιρείας, καθώς και για την προστασία τους από τυχαία ή αθέμιτη καταστροφή, τυχαία απώλεια, αλλοίωση, απαγορευμένη διάδοση και κάθε άλλη μορφή αθέμιτης επεξεργασίας, στο πλαίσιο των καθηκόντων του που πηγάζουν από την παρούσα Σύμβαση.

## Υπεργολαβία

**4.4.1.** Ο Ανάδοχος δεν απαλλάσσεται από τις συμβατικές του υποχρεώσεις και ευθύνες λόγω ανάθεσης της εκτέλεσης τμήματος/τμημάτων της σύμβασης σε υπεργολάβους. Η τήρηση των υποχρεώσεων της παρ. 2 του άρθρου 18 του ν. 4412/2016 από υπεργολάβους δεν αίρει την ευθύνη του κυρίου αναδόχου.

**4.4.2.** Κατά την υπογραφή της σύμβασης ο κύριος Ανάδοχος υποχρεούται να αναφέρει στην αναθέτουσα αρχή το όνομα, τα στοιχεία επικοινωνίας και τους νόμιμους εκπροσώπους των υπεργολάβων του, οι οποίοι συμμετέχουν στην εκτέλεση αυτής, εφόσον είναι γνωστά τη συγκεκριμένη χρονική στιγμή. Επιπλέον, υποχρεούται να γνωστοποιεί στην αναθέτουσα αρχή κάθε αλλαγή των πληροφοριών αυτών, κατά τη διάρκεια της σύμβασης, καθώς και τις απαιτούμενες πληροφορίες σχετικά με κάθε νέο υπεργολάβο, τον οποίο ο κύριος Ανάδοχος χρησιμοποιεί εν συνεχεία στην εν λόγω σύμβαση, προσκομίζοντας τα σχετικά συμφωνητικά/δηλώσεις συνεργασίας*.* Σε περίπτωση διακοπής της συνεργασίας του Αναδόχου με υπεργολάβο/ υπεργολάβους της σύμβασης, αυτός υποχρεούται σε άμεση γνωστοποίηση της διακοπής αυτής στην Αναθέτουσα Αρχή, οφείλει δε να διασφαλίσει την ομαλή εκτέλεση του τμήματος/ των τμημάτων της σύμβασης είτε από τον ίδιο, είτε από νέο υπεργολάβο τον οποίο θα γνωστοποιήσει στην αναθέτουσα αρχή κατά την ως άνω διαδικασία.

**4.4.3.** Η αναθέτουσα αρχή επαληθεύει τη συνδρομή των λόγων αποκλεισμού για τους υπεργολάβους, όπως αυτοί περιγράφονται στην παράγραφο 2.2.3 και με τα αποδεικτικά μέσα της παραγράφου 2.2.9.2 της παρούσας, εφόσον το(α) τμήμα(τα) της σύμβασης, το(α) οποίο(α) ο Ανάδοχος προτίθεται να αναθέσει υπό μορφή υπεργολαβίας σε τρίτους, υπερβαίνουν σωρευτικά το ποσοστό του τριάντα τοις εκατό (30%) της συνολικής αξίας της σύμβασης. Επιπλέον, προκειμένου να μην αθετούνται οι υποχρεώσεις της παρ. 2 του άρθρου 18 του ν. 4412/2016, δύναται να επαληθεύσει τους ως άνω λόγους και για τμήμα ή τμήματα της σύμβασης που υπολείπονται του ως άνω ποσοστού.

Όταν από την ως άνω επαλήθευση προκύπτει ότι συντρέχουν λόγοι αποκλεισμού απαιτεί την αντικατάστασή του, κατά τα ειδικότερα αναφερόμενα στις παρ. 5 και 6 του άρθρου 131 του ν. 4412/2016.

## Τροποποίηση σύμβασης κατά τη διάρκειά της

Η σύμβαση μπορεί να τροποποιείται κατά τη διάρκειά της, χωρίς να απαιτείται νέα διαδικασία σύναψης σύμβασης, σύμφωνα με τους όρους και τις προϋποθέσεις του άρθρου 132 του ν. 4412/2016 και κατόπιν γνωμοδότησης του αρμοδίου οργάνου της Αναθέτουσας Αρχής.

Μετά τη λύση της σύμβασης λόγω της έκπτωσης του αναδόχου, σύμφωνα με το άρθρο 203 του ν. 4412/2016 και την παράγραφο 5.2 της παρούσας, όπως και σε περίπτωση καταγγελίας για όλους λόγους της παραγράφου 4.6, πλην αυτού της περ. (α), η αναθέτουσα αρχή δύναται να προσκαλέσει τον/τους επόμενο/ους, κατά σειρά κατάταξης οικονομικό φορέα που συμμετέχει-ουν στην παρούσα διαδικασία ανάθεσης της συγκεκριμένης σύμβασης και να του/τους προτείνει να αναλάβει/ουν το ανεκτέλεστο αντικείμενο της σύμβασης, με τους ίδιους όρους και προϋποθέσεις και σε τίμημα που δεν θα υπερβαίνει την προσφορά που είχε υποβάλει ο έκπτωτος (ρήτρα υποκατάστασης). Η σύμβαση συνάπτεται, εφόσον εντός της τεθείσας προθεσμίας περιέλθει στην αναθέτουσα αρχή έγγραφη και ανεπιφύλακτη αποδοχή της. Η άπρακτη πάροδος της προθεσμίας θεωρείται ως απόρριψη της πρότασης. Αν αυτός δεν δεχθεί την πρόταση σύναψης σύμβασης, η αναθέτουσα αρχή προσκαλεί τον επόμενο υποψήφιο κατά σειρά κατάταξης, ακολουθώντας κατά τα λοιπά την ίδια διαδικασία.

### Δικαιώματα προαίρεσης

Η αναθέτουσα αρχή διατηρεί το κάτωθι δικαίωμα προαίρεσης (σύμφωνο προαίρεσης Αστικού Κώδικα) το οποίο δύναται να ασκήσει με μονομερή δήλωση κατά τη διάρκεια εκτέλεσης της σύμβασης και υπό την προϋπόθεση της έγκρισης χρηματοδότησης για την άσκησή του.

Μετά τη σύναψη της αρχικής σύμβασης, κατά τη διάρκεια υλοποίησης του έργου και πριν την λήξη της σύμβασης, η Αναθέτουσα Αρχή δύναται να αποφασίσει την άσκηση δικαιώματος προαίρεσης με αύξηση του φυσικού αντικειμένου του έργου έως είκοσι τοις εκατό (20%) του συμβατικού τιμήματος με βάση τις τιμές μονάδας της Οικονομικής Προσφοράς του Αναδόχου.

Με χρονοδιάγραμμα υλοποίησης έως δώδεκα (12) μήνες από την άσκησή του.

Στη συγκεκριμένη περίπτωση, υφίσταται μονομερές διαπλαστικό δικαίωμα της Αναθέτουσας Αρχής/Κυρίου του Έργου να θέσει σε ενέργεια τη συμβατική σχέση, και μόνο με σχετική δήλωσή της προς τον Ανάδοχο της αρχικής σύμβασης, ο οποίος θα υποχρεούται να υλοποιήσει το αντικείμενο της προαίρεσης με τις τιμές μονάδας της οικονομικής του προσφοράς.

Η χρήση του Δικαιώματος προαίρεσης δεν είναι δεσμευτική για την Αναθέτουσα Αρχή/Κύριο του Έργου και σε καμία περίπτωση δεν υποχρεούται να ασκήσει το εν λόγω δικαίωμα, παρά μόνο εφόσον το κρίνει αναγκαίο.

Στην περίπτωση ενεργοποίησης του δικαιώματος προαίρεσης δεν προβλέπεται αναπροσαρμογή της αμοιβής του Αναδόχου. Ο Ανάδοχος δεσμεύεται για το αμετάβλητο της προσφοράς του για οποιοδήποτε λόγο, με βάση την οικονομική του προσφορά.

## Δικαίωμα μονομερούς λύσης της σύμβασης

**4.6.1.** Η αναθέτουσα αρχή μπορεί, με τις προϋποθέσεις που ορίζουν οι κείμενες διατάξεις, να καταγγείλει τη σύμβαση κατά τη διάρκεια της εκτέλεσής της, εφόσον:

α) η σύμβαση έχει υποστεί ουσιώδη τροποποίηση, κατά την έννοια της παρ. 4 του άρθρου 132 του ν. 4412/2016, που θα απαιτούσε νέα διαδικασία σύναψης σύμβασης,

β) ο Ανάδοχος, κατά το χρόνο της ανάθεσης της σύμβασης, τελούσε σε μια από τις καταστάσεις που αναφέρονται στην παράγραφο 2.2.3.1 και, ως εκ τούτου, θα έπρεπε να έχει αποκλειστεί από τη διαδικασία σύναψης της σύμβασης,

γ) η σύμβαση δεν έπρεπε να ανατεθεί στον Ανάδοχο λόγω σοβαρής παραβίασης των υποχρεώσεων που υπέχει από τις Συνθήκες και την Οδηγία 2014/24/ΕΕ, η οποία έχει αναγνωριστεί με απόφαση του Δικαστηρίου της Ένωσης στο πλαίσιο διαδικασίας δυνάμει του άρθρου 258 της ΣΛΕΕ.

δ) ο Ανάδοχος καταδικαστεί αμετάκλητα, κατά τη διάρκεια εκτέλεσης της σύμβασης, για ένα από τα αδικήματα που αναφέρονται στην παρ. 2.2.3.1 της παρούσας,

ε) ο Ανάδοχος πτωχεύσει ή υπαχθεί σε διαδικασία ειδικής εκκαθάρισης ή τεθεί υπό αναγκαστική διαχείριση από εκκαθαριστή ή από το δικαστήριο ή υπαχθεί σε διαδικασία πτωχευτικού συμβιβασμού ή αναστείλει τις επιχειρηματικές του δραστηριότητες ή υπαχθεί σε διαδικασία εξυγίανσης και δεν τηρεί τους όρους αυτής ή εάν βρεθεί σε οποιαδήποτε ανάλογη κατάσταση, προκύπτουσα από παρόμοια διαδικασία, προβλεπόμενη σε εθνικές διατάξεις νόμου. Η αναθέτουσα αρχή μπορεί να μην καταγγείλει τη σύμβαση, υπό την προϋπόθεση ότι ο Ανάδοχος ο οποίος θα βρεθεί σε μία εκ των καταστάσεων που αναφέρονται στην περίπτωση αυτή αποδεικνύει ότι είναι σε θέση να εκτελέσει τη σύμβαση, λαμβάνοντας υπόψη τις ισχύουσες διατάξεις και τα μέτρα για τη συνέχιση της επιχειρηματικής του λειτουργίας.

# ΕΙΔΙΚΟΙ ΟΡΟΙ ΕΚΤΕΛΕΣΗΣ ΤΗΣ ΣΥΜΒΑΣΗΣ

## Τρόπος πληρωμής

**5.1.1.** Η πληρωμή του αναδόχου θα πραγματοποιηθεί με έναν από τους παρακάτω τρόπους πληρωμής που θα δηλώσει ο υποψήφιος οικονομικός φορέας στον υποφάκελο της οικονομικής προσφοράς του.

Στην περίπτωση που δεν έχει επιλεγεί με σαφήνεια ένας από τους κάτωθι τρόπους πληρωμής, θεωρείται ότι ο υποψήφιος Ανάδοχος αποδέχεται τον τρόπο πληρωμής που θα επιλέξει η Αναθέτουσα Αρχή και συγκεκριμένα τον 2) τρόπο από τους παρακάτω αναφερόμενους.

**Τρόποι Πληρωμής:**

|  |  |
| --- | --- |
| **1)** | Το **100%** της συμβατικής αξίας μετά την οριστική παραλαβή των υπηρεσιών. |
| **2)** | 1. Χορήγηση έντοκης προκαταβολής μέχρι **ποσοστού είκοσι τοις εκατό (20%**) του συμβατικού τιμήματος χωρίς Φ.Π.Α., με την κατάθεση ισόποσης εγγύησης, σύμφωνα με τα οριζόμενα στο άρθρο 72 §7 του ν. 4412/2016 και της Παρ. 4.1 της παρούσας. Η παραπάνω προκαταβολή θα είναι έντοκη. Κατά την εξόφληση θα παρακρατείται τόκος επί της εισπραχθείσας προκαταβολής και για το χρονικό διάστημα υπολογιζόμενου από την ημερομηνία λήψεως μέχρι την ημερομηνία οριστικής και ποιοτικής παραλαβής. Για τον υπολογισμό του τόκου θα λαμβάνεται υπόψη το ύψος του επιτοκίου των εντόκων γραμματίων του Δημοσίου 12μηνης διάρκειας που θα ισχύει κατά την ημερομηνία λήψης της προκαταβολής προσαυξημένο κατά 0,25 ποσοστιαίες μονάδες, το οποίο θα παραμένει σταθερό μέχρι την εξάντληση του ποσού της χορηγηθείσας προκαταβολής.   β) Σε κάθε ημερολογιακό τρίμηνο από την έναρξη του Έργου θα καταβάλλεται το **ογδόντα τοις εκατό (80%)** της αξίας του συμβατικού τιμήματος που αφορά στα αντίστοιχα παραδοτέα ως εξής :   * Καταβολή της αναλογούσας συμβατικής αξίας των παραδοτέων της «Φάση Φ1 – Σχέδιο Υλοποίησης Έργου - Εγκατάσταση Αναδόχου» μετά την παραλαβή της φάσης από την αρμόδια επιτροπή παραλαβής * Καταβολή της αναλογούσας ισόποσης τριμηνιαίας δόσης των υπηρεσιών Παροχής Υποστήριξης (Φάση: Φ2) & εκπαίδευσης (Φάση: Φ4) της αντίστοιχης περιόδου αναφοράς, κατόπιν παραλαβής των σχετικών Παραδοτέων -τριμηνιαίων Αναφορών των προαναφερόμενων φάσεων * Καταβολή απολογιστικά της αναλογούσας εξαμηνιαίας δόσης των υπηρεσιών Υλοποίησης Τροποποιήσεων/ Προσθηκών Λειτουργικότητας που υλοποιήθηκαν (Φάση: Φ3) και εκπαίδευσης (Φάση: Φ4)  κατά την περιόδο αναφοράς, κατόπιν παραλαβής από την αρμόδια επιτροπή παραλαβής του αντίστοιχου Παραδοτέου-Εξαμηνιαίας Αναφοράς της φάσης 3.   αφού αφαιρεθεί: (i) ποσοστό της χορηγηθείσας προκαταβολής ίσο προς το ποσοστό κάθε τμηματικής πληρωμής που καταβάλλεται (αναλογική απόσβεση προκαταβολής), και (ii) ο αντίστοιχος τόκος της προκαταβολής, για χρονικό διάστημα από την ημερομηνία λήψεως της προκαταβολής (για την πρώτη δόση) ή της προηγούμενης τμηματικής πληρωμής  (για τις υπόλοιπες δόσεις) μέχρι την εκάστοτε τμηματική παραλαβή  γ) Καταβολή **του υπόλοιπου 20% (είκοσι τοις εκατό) του συμβατικού τιμήματος** μετά την οριστική ποιοτική και ποσοτική παραλαβή του συνόλου του Έργου, αφού παρακρατηθεί :  (i) το υπόλοιπο ποσοστό της χορηγηθείσας προκαταβολής (απόσβεση προκαταβολής), και (ii) ο αντίστοιχος τόκος της προκαταβολής, για χρονικό διάστημα από την ημερομηνία λήψεως της προκαταβολής (για την πρώτη δόση) ή της προηγούμενης τμηματικής πληρωμής  (για τις υπόλοιπες δόσεις) μέχρι την οριστική ποιοτική και ποσοτική παραλαβή του Έργου.  Σε περίπτωση που δεν εξαντληθεί το συμβατικό τίμημα που αφορά τις υπηρεσίες υλοποίησης τροποποιήσεων / προσθηκών λειτουργικότητας (Φάση 3) ο Ανάδοχος υποχρεούται να επιστρέψει το ποσό της προκαταβολής, που αναλογεί στις μη παρασχεθείσες υπηρεσίες, με το κλείσιμο της σύμβασης. |
| **3)** | Σε κάθε ημερολογιακό τρίμηνο από την έναρξη του Έργου θα καταβάλλεται απολογιστικά το συμβατικό τίμημα σε ισόποσες τριμηνιαίες και εξαμηνιαίες δόσεις ως εξής :   * Καταβολή οκτώ (8) ισόποσων τριμηνιαίων πληρωμών της συμβατικής αξίας των φάσεων Φ1, Φ2 & Φ4 του έργου κατόπιν παραλαβής από την αρμόδια επιτροπή * Καταβολή τεσσάρων (4) εξαμηνιαίων πληρωμών οι οποίες θα καταβάλλονται απολογιστικά κατόπιν παραλαβής από την αρμόδια επιτροπή των σχετικών υπηρεσιών Υλοποίησης Τροποποιήσεων/ Προσθηκών Λειτουργικότητας (Φάση: Φ3). |

Επισημαίνεται ότι η παραπάνω προκαταβολή δύναται να χορηγηθεί και τμηματικά.

Η πληρωμή του συμβατικού τιμήματος θα γίνεται με την προσκόμιση των νόμιμων παραστατικών και δικαιολογητικών που προβλέπονται από τις διατάξεις του άρθρου 200 παρ. 5 του ν. 4412/2016, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

**5.1.2.** Toν Ανάδοχο βαρύνουν οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παροχή των υπηρεσιών στον τόπο και με τον τρόπο που προβλέπεται στα έγγραφα της σύμβασης.

Ιδίως βαρύνεται με τις ακόλουθες κρατήσεις:

α) Κράτηση ύψους 0,1% επί όλων των συμβάσεων που υπάγονται στον Ν. 4912/2022 (Α' 59) και στον Ν.4413/2016 (Α' 148), αξίας άνω των χιλίων (1.000) ευρώ, ανεξάρτητα από την πηγή προέλευσης της χρηματοδότησης, Η κράτηση αυτή υπολογίζεται επί της αξίας κάθε πληρωμής προ φόρων και κρατήσεων της αρχικής, καθώς και κάθε συμπληρωματικής ή τροποποιητικής σύμβασης.

Το ποσό της κράτησης παρακρατείται από την αναθέτουσα αρχή στο όνομα και για λογαριασμό της Ενιαίας Αρχής Δημοσίων Συμβάσεων (Ε.Α.ΔΗ.ΣΥ. ) και κατατίθεται σε ειδικό τραπεζικό λογαριασμό

Τράπεζα της Ελλάδας: ΙΒΑΝ GR 2001000240000000026180286

Τράπεζα ΠΕΙΡΑΙΩΣ: ΙΒΑΝ GR 1901721360005136088985432

β) Κράτηση ύψους 0,02% υπέρ της ανάπτυξης και συντήρησης του ΟΠΣ ΕΣΗΔΗΣ, η οποία υπολογίζεται επί της αξίας, εκτός ΦΠΑ, της αρχικής, καθώς και κάθε συμπληρωματικής σύμβασης. Το ποσό αυτό παρακρατείται σε κάθε πληρωμή από την αναθέτουσα αρχή στο όνομα και για λογαριασμό του Υπουργείου Ψηφιακής Διακυβέρνησης, σύμφωνα με την παρ. 6 του άρθρου 36 του ν. 4412/2016.

Οι υπέρ τρίτων κρατήσεις υπόκεινται στο εκάστοτε ισχύον αναλογικό τέλος χαρτοσήμου και στην επ’ αυτού εισφορά υπέρ ΟΓΑ.

## Κήρυξη οικονομικού φορέα έκπτωτου - Κυρώσεις

**5.2.1.** Ο Ανάδοχος, με την επιφύλαξη της συνδρομής λόγων ανωτέρας βίας, κηρύσσεται υποχρεωτικά έκπτωτος από την σύμβαση και από κάθε δικαίωμα που απορρέει από αυτήν :

α) στην περίπτωση της παρ. 7 του άρθρου 105 περί κατακύρωσης και σύναψης σύμβασης

β) στην περίπτωση που δεν εκπληρώσει τις υποχρεώσεις του που απορρέουν από τη σύμβαση ή/και δεν συμμορφωθεί με τις σχετικές γραπτές εντολές της υπηρεσίας, που είναι σύμφωνες με τη σύμβαση ή τις κείμενες διατάξεις, εντός του συμφωνημένου χρόνου εκτέλεσης της σύμβασης,

γ) εφόσον δεν παράσχει τις υπηρεσίες ή δεν υποβάλει τα παραδοτέα ή δεν προβεί στην αντικατάστασή τους μέσα στον συμβατικό χρόνο ή στον χρόνο παράτασης που του δοθεί, σύμφωνα με τα όσα προβλέπονται στο άρθρο 217 περί διάρκειας σύμβασης παροχής υπηρεσίας και την παρούσα διακήρυξη με την επιφύλαξη της επόμενης παραγράφου.

Στην περίπτωση συνδρομής λόγου έκπτωσης του αναδόχου από τη σύμβαση κατά την ως άνω περίπτωση (γ), η αναθέτουσα αρχή κοινοποιεί στον Ανάδοχο ειδική όχληση, η οποία μνημονεύει τις διατάξεις του άρθρου 203 του ν. 4412/2016 και περιλαμβάνει συγκεκριμένη περιγραφή των ενεργειών στις οποίες οφείλει να προβεί ο Ανάδοχος, προκειμένου να συμμορφωθεί, μέσα σε προθεσμία που καθορίζεται με απόφαση της Αναθέτουσας Αρχής η οποία δεν μπορεί να είναι μικρότερη των δεκαπέντε (15) ημερών από την κοινοποίηση της ανωτέρω όχλησης. Αν η προθεσμία, που τεθεί με την ειδική όχληση, παρέλθει, χωρίς ο Ανάδοχος να συμμορφωθεί, κηρύσσεται έκπτωτος μέσα σε προθεσμία τριάντα (30) ημερών από την άπρακτη πάροδο της προθεσμίας συμμόρφωσης.

Ο Ανάδοχος δεν κηρύσσεται έκπτωτος για λόγους που αφορούν σε υπαιτιότητα του φορέα εκτέλεσης της σύμβασης ή αν συντρέχουν λόγοι ανωτέρας βίας.

Στον Ανάδοχο που κηρύσσεται έκπτωτος από τη σύμβαση, επιβάλλονται, με απόφαση του αποφαινόμενου οργάνου, ύστερα από γνωμοδότηση του αρμόδιου οργάνου, το οποίο υποχρεωτικά καλεί τον ενδιαφερόμενο προς παροχή εξηγήσεων, αθροιστικά οι παρακάτω κυρώσεις:

α) ολική κατάπτωση της εγγύησης καλής εκτέλεσης της σύμβασης,

β) είσπραξη εντόκως της προκαταβολής που χορηγήθηκε στον έκπτωτο από τη σύμβαση Ανάδοχο είτε από ποσόν που δικαιούται να λάβει είτε με κατάθεση του ποσού από τον ίδιο είτε με κατάπτωση της εγγύησης προκαταβολής. Ο υπολογισμός των τόκων γίνεται από την ημερομηνία λήψης της προκαταβολής από τον Ανάδοχο μέχρι την ημερομηνία έκδοσης της απόφασης κήρυξής του ως εκπτώτου, με το ισχύον κάθε φορά ανώτατο όριο επιτοκίου για τόκο από δικαιοπραξία, από την ημερομηνία δε αυτή και μέχρι της επιστροφής της, με το ισχύον κάθε φορά επιτόκιο για τόκο υπερημερίας εφόσον προβλέπεται προκαταβολή.

**5.2.2.** Αν οι υπηρεσίες παρασχεθούν από υπαιτιότητα του αναδόχου μετά τη λήξη της διάρκειας της σύμβασης και μέχρι λήξης του χρόνου της παράτασης που χορηγήθηκε, επιβάλλονται εις βάρος του ποινικές ρήτρες, με αιτιολογημένη απόφαση της αναθέτουσας αρχής. Ποινικές ρήτρες δύναται να επιβάλλονται και για πλημμελή εκτέλεση των όρων της σύμβασης.

Οι ποινικές ρήτρες υπολογίζονται ως εξής:

α) για καθυστέρηση που περιορίζεται σε χρονικό διάστημα που δεν υπερβαίνει το 50% της προβλεπόμενης συνολικής διάρκειας της σύμβασης ή σε περίπτωση τμηματικών/ενδιαμέσων προθεσμιών της αντίστοιχης προθεσμίας επιβάλλεται ποινική ρήτρα 2,5% επί της συμβατικής αξίας χωρίς ΦΠΑ των υπηρεσιών που παρασχέθηκαν εκπρόθεσμα,

β) για καθυστέρηση που υπερβαίνει το 50% επιβάλλεται ποινική ρήτρα 5% χωρίς ΦΠΑ επί της συμβατικής αξίας των υπηρεσιών που παρασχέθηκαν εκπρόθεσμα,

γ) οι ποινικές ρήτρες για υπέρβαση των τμηματικών προθεσμιών είναι ανεξάρτητες από τις επιβαλλόμενες για υπέρβαση της συνολικής διάρκειας της σύμβασης και δύνανται να ανακαλούνται με αιτιολογημένη απόφαση της αναθέτουσας αρχής, αν οι υπηρεσίες που αφορούν στις ως άνω τμηματικές προθεσμίες παρασχεθούν μέσα στη συνολική της διάρκεια και τις εγκεκριμένες παρατάσεις αυτής και με την προϋπόθεση ότι το σύνολο της σύμβασης έχει εκτελεστεί πλήρως.

Το ποσό των ποινικών ρητρών αφαιρείται/συμψηφίζεται από/με την αμοιβή του αναδόχου. Η επιβολή ποινικών ρητρών δεν στερεί από την αναθέτουσα αρχή το δικαίωμα να κηρύξει τον Ανάδοχο έκπτωτο.

## Διοικητικές προσφυγές κατά τη διαδικασία εκτέλεσης

Ο Ανάδοχος μπορεί κατά των αποφάσεων που επιβάλλουν σε βάρος του κυρώσεις, δυνάμει των όρων των άρθρων 5.2 (Κήρυξη οικονομικού φορέα εκπτώτου - Κυρώσεις) και 6.4 (Απόρριψη παραδοτέων – Αντικατάσταση), καθώς και κατ΄ εφαρμογή των συμβατικών όρων να ασκήσει προσφυγή για λόγους νομιμότητας και ουσίας ενώπιον του φορέα που εκτελεί τη σύμβαση μέσα σε ανατρεπτική προθεσμία (30) ημερών από την ημερομηνία της κοινοποίησης ή της πλήρους γνώσης της σχετικής απόφασης. Η εμπρόθεσμη άσκηση της προσφυγής αναστέλλει τις επιβαλλόμενες κυρώσεις.

Επί της προσφυγής αποφασίζει το αρμοδίως αποφαινόμενο όργανο, ύστερα από γνωμοδότηση του προβλεπόμενου της περίπτωσης δ΄ της παραγράφου 11 του άρθρου 221 του ν.4412/2016 οργάνου, εντός προθεσμίας τριάντα (30) ημερών από την άσκησή της, άλλως θεωρείται ως σιωπηρώς απορριφθείσα. Κατά της απόφασης αυτής δεν χωρεί η άσκηση άλλης οποιασδήποτε φύσης διοικητικής προσφυγής. Αν κατά της απόφασης που επιβάλλει κυρώσεις δεν ασκηθεί εμπρόθεσμα η προσφυγή ή αν απορριφθεί αυτή από το αποφαινόμενο αρμοδίως όργανο, η απόφαση καθίσταται οριστική. Αν ασκηθεί εμπρόθεσμα προσφυγή, αναστέλλονται οι συνέπειες της απόφασης μέχρι αυτή να οριστικοποιηθεί.

## Δικαστική επίλυση διαφορών

Κάθε διαφορά μεταξύ των συμβαλλόμενων μερών που προκύπτει από τις συμβάσεις που συνάπτονται στο πλαίσιο της παρούσας διακήρυξης , επιλύεται με την άσκηση προσφυγής ή αγωγής στο Διοικητικό Εφετείο της Περιφέρειας, στην οποία εκτελείται εκάστη σύμβαση, κατά τα ειδικότερα οριζόμενα στις παρ. 1 έως και 6 του άρθρου 205Α του ν. 4412/2016. Πριν από την άσκηση της προσφυγής στο Διοικητικό Εφετείο προηγείται υποχρεωτικά η τήρηση της ενδικοφανούς διαδικασίας που προβλέπεται στο άρθρο 205 του ν. 4412/2016 και την παράγραφο 5.3 της παρούσας, διαφορετικά η προσφυγή απορρίπτεται ως απαράδεκτη. Αν ο Ανάδοχος της σύμβασης είναι κοινοπραξία, η προσφυγή ασκείται είτε από την ίδια είτε από όλα τα μέλη της. Δεν απαιτείται η τήρηση ενδικοφανούς διαδικασίας αν ασκείται από τον ενδιαφερόμενο αγωγή, στο δικόγραφο της οποίας δεν σωρεύεται αίτημα ακύρωσης ή τροποποίησης διοικητικής πράξης ή παράλειψης.

# ΧΡΟΝΟΣ ΚΑΙ ΤΡΟΠΟΣ ΕΚΤΕΛΕΣΗΣ

## Παρακολούθηση της σύμβασης

**6.1.1.** Η παρακολούθηση της εκτέλεσης της Σύμβασης και η διοίκηση αυτής θα διενεργηθεί από ειδική Επιτροπή (τριμελή ή πενταμελή) η οποία θα ορισθεί με απόφαση της αναθέτουσας αρχής και η οποία θα εισηγείται στο αρμόδιο αποφαινόμενο όργανο ήτοι, το Διοικητικό Συμβούλιο, για όλα τα ζητήματα που αφορούν στην προσήκουσα εκτέλεση όλων των όρων της σύμβασης και στην εκπλήρωση των υποχρεώσεων του αναδόχου, στη λήψη των επιβεβλημένων μέτρων λόγω μη τήρησης των ως άνω όρων και ιδίως για ζητήματα που αφορούν σε τροποποίηση του αντικειμένου και παράταση της διάρκειας της σύμβασης, υπό τους όρους του άρθρου 132 του ν. 4412/2016.

Με υπόδειξη του Κυρίου του Έργου μπορεί να ορίζονται εκπρόσωποί του, οι οποίοι θα συμμετέχουν στην Επιτροπή Παρακολούθησης της σύμβασης.

Η αρμόδια Επιτροπή Παρακολούθησης δύναται να αποστέλλει έγγραφα οδηγιών και εντολών προς τον Ανάδοχο αναφορικά με την εκτέλεση της σύμβασης. Τα καθήκοντα παρακολούθησης, ενδεικτικά περιλαμβάνουν την πιστοποίηση της εκτέλεσης του αντικειμένου της σύμβασης, καθώς και τον έλεγχο συμμόρφωσης του αναδόχου με τους όρους αυτής.

## Διάρκεια σύμβασης

**6.2.1.** Η συνολική **διάρκεια** της σύμβασης ορίζεται σε **είκοσι τέσσερις (24) μήνες** και νοείται το χρονι­κό διάστημα από την ημερομηνία υπογραφής της σύμβασης έως την υποβολή του τελευταίου παραδοτέου σύμφωνα με το αναλυτικό χρονοδιάγραμμα που περιλαμβάνεται στο ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης της παρούσας. Επισημαίνεται ότι στη συνολική διάρκεια περιλαμβάνεται και ο χρόνος που θα απαιτηθεί για την παραλαβή των ενδιάμεσων φάσεων ή παραδοτέων μέχρι την παράδοση και του τελευταίου παραδοτέου που ορίζει την λήξη της σύμβασης και την έναρξη της οριστικής παραλαβής του έργου.

**6.2.2.** Η συνολική διάρκεια της σύμβασης μπορεί να παρατείνεται μετά από αιτιολογημένη απόφαση της αναθέτουσας αρχής μέχρι το 50% αυτής ύστερα από σχετικό αίτημα του αναδόχου που υποβάλλεται πριν από τη λήξη της διάρκειάς της, σε αντικειμενικά δικαιολογημένες περιπτώσεις που δεν οφείλονται σε υπαιτιότητα του αναδόχου. Αν λήξει η συνολική διάρκεια της σύμβασης, χωρίς να υποβληθεί εγκαίρως αίτημα παράτασης ή, αν λήξει η παραταθείσα, κατά τα ανωτέρω, διάρκεια, χωρίς να υποβληθούν στην αναθέτουσα αρχή τα παραδοτέα της σύμβασης, ο Ανάδοχος κηρύσσεται έκπτωτος. Αν οι υπηρεσίες παρασχεθούν από υπαιτιότητα του αναδόχου μετά τη λήξη της διάρκειας της σύμβασης, και μέχρι λήξης του χρόνου της παράτασης που χορηγήθηκε επιβάλλονται εις βάρος του ποινικές ρήτρες, σύμφωνα με το άρθρο 218 του ν. 4412/2016 και την παρ. 5.2 της παρούσας.

## Παραλαβή του αντικειμένου της σύμβασης

**6.3.1** Η παραλαβή των παρεχόμενων υπηρεσιών ή παραδοτέων γίνεται από επιτροπή παραλαβής (τριμελής ή πενταμελής) που συγκροτείται, σύμφωνα με το άρθρο 221, κατά τα αναλυτικώς αναφερόμενα στο ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης της παρούσας όπου περιγράφεται η διαδικασία ελέγχου ανά φάση υλοποίησης καθώς και το χρονοδιάγραμμα παράδοσης (παρ. 7.2.17.2.2, 7.2.47.2.57.2.6) .

**6.3.2** Κατά τη διαδικασία παραλαβής διενεργείται ο απαιτούμενος έλεγχος, σύμφωνα με τα οριζόμενα στη σύμβαση, μπορεί δε να καλείται να παραστεί και ο Ανάδοχος. Μετά την ολοκλήρωση της διαδικασίας, η επιτροπή παραλαβής: α) είτε παραλαμβάνει τις σχετικές υπηρεσίες ή παραδοτέα, εφόσον καλύπτονται οι απαιτήσεις της σύμβασης χωρίς έγκριση ή απόφαση του αποφαινομένου οργάνου, β) είτε εισηγείται για την παραλαβή με παρατηρήσεις ή την απόρριψη των παρεχόμενων υπηρεσιών ή παραδοτέων, σύμφωνα με τις παραγράφους 3 και 4. Τα ανωτέρω εφαρμόζονται και σε τμηματικές παραλαβές.

**6.3.3** Αν η επιτροπή παραλαβής κρίνει ότι οι παρεχόμενες υπηρεσίες ή τα παραδοτέα δεν ανταποκρίνονται πλήρως στους όρους της σύμβασης, συντάσσεται πρωτόκολλο προσωρινής παραλαβής, που αναφέρει τις παρεκκλίσεις που διαπιστώθηκαν από τους όρους της σύμβασης και γνωμοδοτεί αν οι αναφερόμενες παρεκκλίσεις επηρεάζουν την καταλληλότητα των παρεχόμενων υπηρεσιών ή παραδοτέων και συνεπώς αν μπορούν οι τελευταίες να καλύψουν τις σχετικές ανάγκες.

**6.3.4** Για την εφαρμογή της προηγούμενης παραγράφου ορίζονται τα ακόλουθα:

α) Στην περίπτωση που διαπιστωθεί ότι, δεν επηρεάζεται η καταλληλότητα, με αιτιολογημένη απόφαση του αρμόδιου αποφαινόμενου οργάνου, μπορεί να εγκριθεί η παραλαβή των εν λόγω παρεχόμενων υπηρεσιών ή παραδοτέων, με έκπτωση επί της συμβατικής αξίας, η οποία θα πρέπει να είναι ανάλογη προς τις διαπιστωθείσες παρεκκλίσεις. Μετά την έκδοση της ως άνω απόφασης, η επιτροπή παραλαβής υποχρεούται να προβεί στην οριστική παραλαβή των παρεχόμενων υπηρεσιών ή παραδοτέων της σύμβασης και να συντάξει σχετικό πρωτόκολλο οριστικής παραλαβής, σύμφωνα με τα αναφερόμενα στην απόφαση.

β) Αν διαπιστωθεί ότι επηρεάζεται η καταλληλότητα, με αιτιολογημένη απόφαση του αρμόδιου αποφαινόμενου οργάνου απορρίπτονται οι παρεχόμενες υπηρεσίες ή τα παραδοτέα, με την επιφύλαξη των οριζομένων στο άρθρο 220.

**6.3.5** Αν παρέλθει χρονικό διάστημα μεγαλύτερο των τριάντα (30) ημερών από την ημερομηνία υποβολής του παραδοτέου από τον οικονομικό φορέα και δεν έχει εκδοθεί πρωτόκολλο παραλαβής της παραγράφου 2 ή πρωτόκολλο με παρατηρήσεις της παραγράφου 3, θεωρείται ότι η παραλαβή έχει συντελεσθεί αυτοδίκαια.

**6.3.6** Ανεξάρτητα από την, κατά τα ανωτέρω, αυτοδίκαιη παραλαβή και την πληρωμή του αναδόχου, πραγματοποιούνται οι προβλεπόμενοι από τη σύμβαση έλεγχοι από επιτροπή που συγκροτείται με απόφαση του αρμοδίου αποφαινόμενου οργάνου, στην οποία δεν μπορεί να συμμετέχουν ο πρόεδρος και τα μέλη της επιτροπής της παραγράφου 1. Η παραπάνω επιτροπή παραλαβής προβαίνει σε όλες τις διαδικασίες παραλαβής που προβλέπονται από την σύμβαση και συντάσσει τα σχετικά πρωτόκολλα. Οι εγγυητικές επιστολές προκαταβολής και καλής εκτέλεσης δεν επιστρέφονται πριν την ολοκλήρωση όλων των προβλεπόμενων από τη σύμβαση ελέγχων και τη σύνταξη των σχετικών πρωτοκόλλων. Οποιαδήποτε ενέργεια που έγινε από την αρχική επιτροπή παραλαβής, δεν λαμβάνεται υπόψη.

## Απόρριψη παραδοτέων – Αντικατάσταση

Σε περίπτωση οριστικής απόρριψης ολόκληρου ή μέρους των παρεχόμενων υπηρεσιών ή /και παραδοτέων, με έκπτωση επί της συμβατικής αξίας, με απόφαση της αναθέτουσας αρχής μπορεί να εγκρίνεται αντικατάσταση των υπηρεσιών ή/και παραδοτέων αυτών με άλλα, που να είναι σύμφωνα με τους όρους της σύμβασης, μέσα σε τακτή προθεσμία που ορίζεται από την απόφαση αυτή. Αν η αντικατάσταση γίνεται μετά τη λήξη της συνολικής διάρκειας της σύμβασης, η προθεσμία που ορίζεται για την αντικατάσταση δεν μπορεί να είναι μεγαλύτερη του 25% της συνολικής διάρκειας της σύμβασης, ο δε Ανάδοχος υπόκειται σε ποινικές ρήτρες, σύμφωνα με το άρθρο 218 του ν. 4412/2016 και την παράγραφο 5.2 της παρούσας, λόγω εκπρόθεσμης παράδοσης.

Αν ο Ανάδοχος δεν αντικαταστήσει τις υπηρεσίες ή/και τα παραδοτέα που απορρίφθηκαν μέσα στην προθεσμία που του τάχθηκε και εφόσον έχει λήξει η συνολική διάρκεια, κηρύσσεται έκπτωτος και υπόκειται στις προβλεπόμενες κυρώσεις.

# ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης

# Περιβάλλον της Σύμβασης

## 1.1 Εμπλεκόμενοι στην υλοποίηση της Σύμβασης

Για την υλοποίηση του Έργου της παρούσας Διακήρυξης εμπλέκονται οι ακόλουθοι:

|  |  |  |
| --- | --- | --- |
| Φορέας Διαχείρισης | ΕΥΣΤΑ (Ειδική Υπηρεσία Συντονισμού Ταμείου Ανάκαμψης) | https://www.greece20.gov.gr/ |
| Φορέας Υλοποίησης | Κοινωνία της Πληροφορίας Μ.Α.Ε | Βλ. Παρ. 1.1.1 Φορέας Υλοποίησης – Αναθέτουσα Αρχή |
| Φορέας Χρηματοδότησης | Υπουργείο Ψηφιακής Διακυβέρνησης | https://mindigital.gr/  Βλ. Παρ. 1.1.2 |
| Κύριος του Έργου | Υπουργείο Ψηφιακής Διακυβέρνησης | https://mindigital.gr/  Βλ. Παρ. 1.1.3 |
| Φορέας Λειτουργίας του Έργου | Υπουργείο Ψηφιακής Διακυβέρνησης | https://mindigital.gr/  Βλ. Παρ. 1.1.3 |
| Όργανα & Επιτροπές Παρακολούθησης, Διακυβέρνησης και Ελέγχου του Έργου | - | Βλ. Παρ. 1.1.4 |

### 1.1.1 Φορέας Υλοποίησης – Αναθέτουσα Αρχή

Η «**Κοινωνία της Πληροφορίας Μ.Α.Ε.**», είναι εταιρεία η οποία λειτουργεί χάριν του δημοσίου συμφέροντος και έχει ως κύρια αποστολή την ανάπτυξη δράσεων και την υποστήριξη των αρμόδιων φορέων για τη βελτίωση της διοικητικής ικανότητας της Δημόσιας Διοίκησης, καθώς και την εκτέλεση και διαχείριση έργων στον τομέα της πληροφορικής, επικοινωνίας και νέων τεχνολογιών για τη Δημόσια Διοίκηση. Η Εταιρεία λειτουργεί με τους κανόνες της ιδιωτικής οικονομίας του N. 3429/2005 στο πλαίσιο των διατάξεων του N. 3614/2007 (ΦΕΚ 267/Α), και του καταστατικού της όπως αυτό τροποποιήθηκε και ισχύει (ΦΕΚ 5111/Β/04-11-2021) και εποπτεύεται από το Υπουργείο Ψηφιακής Διακυβέρνησης.

Βασικός σκοπός της Εταιρείας, όπως ορίζεται στην τελευταία τροποποίηση του καταστατικού αυτής (ΦΕΚ 5111/Β/04-11-2021), είναι:

α) Η εκτέλεση δράσεων και έργων βελτίωσης της διοικητικής ικανότητας της δημόσιας διοίκησης στο πλαίσιο εφαρμογής οποιουδήποτε επιχειρησιακού προγράμματος, απ’ όπου κι εάν αυτό χρηματοδοτείται (λ.χ. από ενωσιακούς ή/και από εθνικούς πόρους ή/και μέσω του Προγράμματος Δημοσίων Επενδύσεων), και η υποστήριξή της για την εκτέλεση όμοιων δράσεων και έργων με στόχο την ενδυνάμωση της διοικητικής αποτελεσματικότητάς της.

β) Η εκτέλεση έργων στον τομέα της πληροφορικής, της επικοινωνίας και των νέων τεχνολογιών για τη βελτίωση της δημόσιας διοίκησης στο πλαίσιο εφαρμογής των επιχειρησιακών προγραμμάτων του ΕΣΠΑ ή άλλων ευρωπαϊκών συγχρηματοδοτούμενων προγραμμάτων, ή/και εθνικών προγραμμάτων, απ’ όπου κι εάν αυτά χρηματοδοτούνται (λ.χ. από ενωσιακούς ή/και από εθνικούς πόρους ή/και μέσω του Προγράμματος Δημοσίων Επενδύσεων), και η υποστήριξη της δημόσιας διοίκησης για την εκτέλεση σχετικών έργων.

γ) Η υποστήριξη του Υπουργείου Ψηφιακής Διακυβέρνησης ως βασικός επιτελικός βραχίονας υλοποίησης της στρατηγικής, των έργων και δράσεων του Υπουργείου στο πλαίσιο του Ψηφιακού Μετασχηματισμού της Δημόσιας Διοίκησης της χώρας.

δ) Η υποστήριξη ή/και διαχείριση της λειτουργίας συστημάτων πληροφορικής και επικοινωνίας της δημόσιας διοίκησης, όπως προβλέπεται ήδη στο ν. 2860/2000 (άρθρο 24 παράγραφος 6γ).

ε) Η ανάληψη της εκτέλεσης πράξεων και ενεργειών τεχνικής υποστήριξης, που χρηματοδοτούνται από επιχειρησιακά προγράμματα του ΕΣΠΑ ή από άλλα συγχρηματοδοτούμενα ευρωπαϊκά προγράμματα, ή/και εθνικά προγράμματα με χρηματοδότηση μέσω του Προγράμματος Δημοσίων Επενδύσεων ή/και μέσω του τακτικού προϋπολογισμού.

στ) Η χωρίς αντάλλαγμα υποστήριξη των ενδιάμεσων φορέων διαχείρισης για δράσεις κρατικών ενισχύσεων στο πλαίσιο του ΕΣΠΑ, ή/και άλλων συγχρηματοδοτούμενων προγραμμάτων, ή/και εθνικών προγραμμάτων δράσεων κρατικών ενισχύσεων χρηματοδοτούμενα από κάθε πηγή χρηματοδότησης (λ.χ. ενωσιακή ή/και εθνική) ύστερα από αίτηση του φορέα και υπογραφή σχετικής προγραμματικής συμφωνίας με την εταιρεία.

ζ) Η ανάληψη ως δικαιούχου ή ενδιάμεσου φορέα της υλοποίησης πράξεων σχετικών με Τεχνολογίες Πληροφορικής και Επικοινωνιών που απευθύνονται σε πολίτες ή σε επιχειρήσεις (κρατικές ενισχύσεις) και χρηματοδοτούνται από συγχρηματοδοτούμενα προγράμματα ή/ και εθνικά προγράμματα χρηματοδοτούμενα από το Πρόγραμμα Δημοσίων Επενδύσεων ή/και από κάθε άλλη πηγή.

η) Η ανάληψη της υλοποίησης ενεργειών τεχνικής βοήθειας που χρηματοδοτούνται από επιχειρησιακά προγράμματα του ΕΣΠΑ ή/και από άλλα συγχρηματοδοτούμενα προγράμματα ή/και εθνικά προγράμματα με πηγή χρηματοδότησης ενωσιακούς ή/και εθνικούς πόρους ή/ και μέσω του Προγράμματος Δημοσίων Επενδύσεων.

θ) Η συστηματική τεκμηρίωση και παρακολούθηση των χαρακτηριστικών, των προβλημάτων και της εξέλιξης της διοικητικής ικανότητας της δημόσιας διοίκησης, την αξιολόγηση των αποτελεσμάτων των προγραμμάτων και δράσεων που αποσκοπούν στη βελτίωση της και τη διευκόλυνση της μεταφοράς και προσαρμογής ξένης εμπειρίας και καλών πρακτικών στο ελληνικό διοικητικό περιβάλλον.

ι) Η συλλογή και επεξεργασία ποιοτικών και ποσοτικών στοιχείων για τα θέματα που σχετίζονται με την πρόοδο της Ελλάδας σε θέματα κοινωνίας της πληροφορίας και ψηφιακής σύγκλισης στους τομείς των τεχνολογιών πληροφορικής και ηλεκτρονικών επικοινωνιών, καθώς και σε άλλους τομείς, η εξέλιξη των οποίων διέπεται από τεχνολογίες πληροφορικής και ηλεκτρονικών επικοινωνιών.

ια) Η διάχυση βέλτιστων πρακτικών και η συμμετοχή σε διεθνείς οργανισμούς και έργα, που σχετίζονται με τους παραπάνω τομείς, καθώς και η κατάρτιση σχετικών μελετών και προτάσεων προς την πολιτεία και κάθε άλλο ενδιαφερόμενο.

### Φορέας Χρηματοδότησης

Φορέας Χρηματοδότησης είναι το Υπουργείο Ψηφιακής Διακυβέρνησης.

### Κύριος του Έργου – Φορέας Λειτουργίας

Φορέας Λειτουργίας και Κύριος του Έργου είναι το Υπουργείο Ψηφιακής Διακυβέρνησης.

### Όργανα & Επιτροπές Παρακολούθησης, Διακυβέρνησης και Ελέγχου του Έργου

Η πορεία εκτέλεσης και λειτουργίας του Έργου παρακολουθείται και συντονίζεται από παρακάτω επιμέρους επιτροπές/ομάδες που θα δρουν σε διαφορετικά επίπεδα.

* **Επιτροπή Εποπτείας Προγραμματικής Συμφωνίας (ΕΕΠΣ)**

Η ΕΕΠΣ αναλαμβάνει το συντονισμό και την παρακολούθηση όλων των εργασιών που απαιτούνται για την εκτέλεση της Προγραμματικής Συμφωνίας (ΠΣ) που έχει συναφθεί μεταξύ της ΚτΠ Μ.Α.Ε. και του Υπουργείου Ψηφιακής Διακυβέρνησης στο πλαίσιο του έργου. Η Επιτροπή εισηγείται στα αρμόδια όργανα των συμβαλλομένων μερών κάθε αναγκαίο μέτρο και ενέργεια για την υλοποίηση του έργου και της προγραμματικής συμφωνίας:

Η ΕΕΠΣ είναι αρμόδια για να εισηγηθεί στον κύριο του Έργου για την έκδοση σχετικών αποφάσεων σε θέματα που αφορούν:

* Την επίλυση Επιχειρησιακών θεμάτων που άπτονται της προετοιμασίας των εμπλεκόμενων Φορέων για την ομαλή υλοποίηση του Έργου και την αποτελεσματική αξιοποίησή του.
* Την Επίλυση επιχειρησιακών θεμάτων που επηρεάζουν και τις τεχνικές επιλογές του Έργου
* Τη μετάθεση/παράταση του χρονοδιαγράμματος του Έργου
* Την τροποποίηση της σύμβασης του Έργου
* **Ομάδα Διοίκησης Έργου (ΟΔΕ)**

Στο πλαίσιο της ΠΣ που έχει συναφθεί μεταξύ της ΚτΠ Μ.Α.Ε. και του Υπουργείου Ψηφιακής Διακυβέρνησης στο πλαίσιο του έργου, για τη διοίκηση και διαχείριση της υλοποίησης του Έργου, τα συμβαλλόμενα μέρη ορίζουν Ομάδα Διοίκησης Έργου (ΟΔΕ), η οποία αποτελείται από τους:

* Επικεφαλής της ΟΔΕ (Integrated Project Team (IPT) Leader) – (ορίζεται από τον Κύριο του Έργου)
* Εκπρόσωπο των Χρηστών (User Representative) - (ορίζεται από τον Κύριο του Έργου), εκπροσωπεί τους χρήστες του Υπουργείου Ψηφιακής Διακυβέρνησης για τον σχεδιασμό και υλοποίηση του έργου
* Υπεύθυνου Έργου (Project Manager) - (ορίζεται από την ΚτΠ Μ.Α.Ε.)
* Εμπειρογνώμονα / Ειδικού ΤΠΕ (ICT Expert) - (ορίζεται από την ΚτΠ Μ.Α.Ε.)
* Νομικό Σύμβουλο / Ειδικό Συμβάσεων (Legal/Contracting Expert) - (ορίζεται από την ΚτΠ Μ.Α.Ε.)
* Οικονομικό Υπεύθυνο (Financial Expert) - (ορίζεται από την ΚτΠ Μ.Α.Ε.)

Η ΟΔΕ θα αποτελεί τον κύριο μηχανισμό συντονισμού και διοίκησης σε επίπεδο "σχεδιασμού & υλοποίησης" συνιστώντας παράλληλα και τον κεντρικό επικοινωνιακό κόμβο μεταξύ των πολυάριθμων εμπλεκόμενων μερών (Κύριος του Έργου και Φορέας Λειτουργίας, ΕΕΠΣ, ΕΠΕ, ΚτΠ Μ.Α.Ε.). Η ΟΔΕ θα συνδράμει τις Επιτροπές Παρακολούθησης και Παραλαβής του έργου και θα εισηγείται για την αρτιότητα των παραδοτέων, λαμβάνοντας υπόψη τα ορόσημα υλοποίησης της σύμβασης.

Ο Επικεφαλής της ΟΔΕ (Integrated Project Team (IPT) Leader) είναι υπεύθυνος για τη διοίκηση και τον συντονισμό των επιμέρους εμπλεκόμενων φορέων κατά το σχεδιασμό και την υλοποίηση του έργου.

* **Επιτροπή Παρακολούθησης Έργου (ΕΠΕ)**

Για τις ανάγκες υλοποίησης του Έργου της παρούσας Διακήρυξης και σύμφωνα με το άρθρο 216 του Ν. 4412/2016, ορίζεται «Επιτροπή Παρακολούθησης Έργου» (ΕΠΕ) (τριμελής ή πενταμελής), αρμοδιότητα της οποίας αποτελεί η παρακολούθηση της πορείας υλοποίησης του Έργου.

* **Επιτροπή Παραλαβής Έργου (ΕΠΕ)**

Για την παραλαβή των παρεχόμενων υπηρεσιών ή/και παραδοτέων του Έργου, θα οριστεί «Επιτροπή Παραλαβής Έργου (ΕΠΕ) (τριμελής ή πενταμελής)», σύμφωνα με το άρθρο 221 του ν. 4412/2016.

**- Θεματικές Ομάδες Εργασίας**

Η προετοιμασία και παρακολούθηση της υλοποίησης του Έργου δύναται να υποστηρίζεται από τη λειτουργία Θεματικών Ομάδων Εργασίας, οι οποίες στελεχώνονται από τον Κύριο του Έργου με τη συμμετοχή εκπροσώπων από τους συνεργαζόμενους φορείς.

## 1.2 Υφιστάμενη Κατάσταση

### 1.2.1 Συνοπτική Περιγραφή των υπηρεσιών και της λειτουργίας του Φορέα Λειτουργία (σε σχέση με το αντικείμενο και τις απαιτήσεις του έργου)

Το Εθνικό Σύστημα Ηλεκτρονικών Δημοσίων Συμβάσεων (ΕΣΗΔΗΣ) αποτελεί τον κεντρικό ηλεκτρονικό κόμβο για τις δημόσιες συμβάσεις στην Ελλάδα. Στόχος του είναι ο εκσυγχρονισμός και η απλοποίηση των διαδικασιών ανάθεσης και η υποστήριξη των ενδιαφερομένων (πολίτες, αναθέτουσες αρχές, προμηθευτές, εποπτικές αρχές).

Το Υπουργείο Ψηφιακής Διακυβέρνησης είναι ο διαχειριστής του Promitheus κατά τις κείμενες διατάξεις περί δημοσίων συμβάσεων.

Η Διεύθυνση Διαχείρισης, Ανάπτυξης και Υποστήριξης ΕΣΗΔΗΣ και ΚΗΜΔΗΣ του Υπουργείου Ψηφιακής Διακυβέρνησης διαθέτει helpdesk, που υποστηρίζει τους χρήστες ΕΣΗΔΗΣ και ΚΗΜΔΗΣ, μέσω τηλεφωνικής κλήσης.

Ως ΕΣΗΔΗΣ, νοείται το Ολοκληρωμένο πληροφοριακό σύστημα, το οποίο περιλαμβάνει όλα τα αναγκαία στοιχεία για τον προγραμματισμό και τη σύναψη δημοσίων συμβάσεων και συμβάσεων, με τη χρήση και εφαρμογή Τεχνολογιών Πληροφορικής και Επικοινωνιών (ΤΠΕ) (άρθρο 2 παρ. 1 περ. 32 ν. 4412/2016).

Ως «χρήστες ΕΣΗΔΗΣ», νοούνται οι αναθέτουσες αρχές/αναθέτοντες φορείς και οι οικονομικοί φορείς που χρησιμοποιούν το ΕΣΗΔΗΣ.

Στην ιστοσελίδα παρέχεται πληροφόρηση για θέματα ΟΠΣ-ΕΣΗΔΗΣ, δυνατότητα αναζήτησης διαγωνισμών, εγχειρίδια χρήσης για όλες τις λειτουργίες του ΟΠΣ-ΕΣΗΔΗΣ, καθώς και υπηρεσία e-learning, κωδικολόγιο CPV, κλπ.

Περαιτέρω, η ηλεκτρονική πλατφόρμα promitheus.gov.gr προσφέρει τις υπηρεσίες:

* **Ηλεκτρονική υπηρεσία Promitheus ESPDint:**

Δεδομένης της παύσης λειτουργίας της ηλεκτρονικής υπηρεσίας της ΕΕ για το ΕΕΕΣ (EU ESPD reference implementation), από τις 2-5-2019 το ΕΣΗΔΗΣ προσφέρει τη νέα ηλεκτρονική υπηρεσία Promitheus ESPDint που προσφέρει τη δυνατότητα ηλεκτρονικής σύνταξης και διαχείρισης του ΕΕΕΣ.

Περισσότερες λεπτομέρειες, πληροφορίες και οδηγίες θα βρείτε στο νέο σχετικό μενού «Promitheus ESPDint – ηλεκτρονικές υπηρεσίες eΕΕΕΣ/eΤΕΥΔ» της Διαδικτυακής Πύλης του ΕΣΗΔΗΣ.

* **Κεντρικό Ηλεκτρονικό Μητρώο Δημοσίων Συμβάσεων (ΚΗΜΔΗΣ):**

Ως «Κεντρικό Ηλεκτρονικό Μητρώο Δημοσίων Συμβάσεων (ΚΗΜΔΗΣ)» νοείται το πληροφοριακό σύστημα, που αποτελεί μέρος του ΕΣΗΔΗΣ και έχει ως σκοπό τη συλλογή, επεξεργασία και δημοσιοποίηση στοιχείων που αφορούν στις δημόσιες συμβάσεις και στις συμβάσεις, σύμφωνα με το άρθρο 11 του ν. 4013/2011 και το άρθρο 38 του ν. 4412/2016 (πρβλ. άρθρο 2 παρ. 1 περ. 34 ν. 4412/2016).

Από 13/6/2017 έχει τεθεί σε λειτουργία η νέα εφαρμογή του ΚΗΜΔΗΣ, η οποία είναι προσβάσιμη από τη διαδικτυακή πύλη του Προμηθέα, μέσω του συνδέσμου «Σύνδεση στο Κεντρικό ηλεκτρονικό Μητρώο Δημοσίων Συμβάσεων», είτε απευθείας μέσω του <http://www.eprocurement.gov.gr/kimds2/>

Βλέπε στην ιστοσελίδα www.promitheus.gov.gr σχετικά με οδηγίες καταχώρησης νέων στοιχείων στο ΚΗΜΔΗΣ, οδηγίες σχετικά με καταχωρήσεις, οδηγίες σχετικά με αναζήτηση καταχωρήσεων, κλπ.

Αναλυτική περιγραφή των υφιστάμενων συστημάτων του ΟΠΣ-ΕΣΗΔΗΣ περιλαμβάνεται στη τεκμηρίωση που δημοσιεύεται στον διαδικτυακό τόπο του ΕΣΗΔΗΣ <http://www.eprocurement.gov.gr>.

### Παρούσα Κατάσταση και Πληροφοριακή Υποδομή – Αναγκαιότητα Υλοποίησης

Η αναγκαιότητας υλοποίησης του έργου προκύπτει από την ανάγκη για εκσυγχρονισμό του συστήματος προκειμένου να είναι σε θέση να καλύψει τις αυξανόμενες ανάγκες του Εθνικού Συστήματος Προμηθειών καθώς και των οικονομικών φορέων. Το ΟΠΣ-ΕΣΗΔΗΣ πρέπει να αναβαθμιστεί ώστε να αποδώσει τα αναμενόμενα οφέλη που αναφέρονται στην § 2.3.

### Λειτουργική περιγραφή ηλεκτρονικών υπηρεσιών που παρέχει το ΕΣΗΔΗΣ

To ΕΣΗΔΗΣ στην τρέχουσα μορφή του περιλαμβάνει ιδιαίτερα μεγάλο αριθμό υποσυστημάτων υποδομών και εφαρμογών λογισμικού, διαμορφωμένες σε πολύπλοκες διατάξεις, οι οποίες λειτουργούν κάνοντας χρήση μεγάλου αριθμού και τύπου πόρων του ΕΚΝ ή τρίτων κατασκευαστών.

Αναμένεται στο άμεσο μέλλον να αυξηθεί η ποσότητα των πόρων και των εγκαταστάσεων (instances) λογισμού, καθώς και η δομή και λειτουργία των διατάξεων τους λόγω των πιεστικών αναγκών για περαιτέρω ολοκλήρωση των υπηρεσιών του ΕΣΗΔΗΣ προς τους χρήστες, την υποστήριξη νεότερων τεχνικών ηλεκτρονικών προμηθειών και την ανάγκη συνεργασίας και ολοκλήρωσης με άλλα συστήματα (π.χ. ηλ. τιμολόγησης).

Το ΕΣΗΔΗΣ αποτελείται από ανεξάρτητα υποσυστήματα στα οποία έχει υλοποιηθεί υψηλός βαθμός τεχνικής και επιχειρησιακής ολοκλήρωσης (integration) και τα οποία διαλειτουργούν μεταξύ τους. Με κριτήριο τις επιχειρησιακές ηλεκτρονικές υπηρεσίες που προσφέρουν, είτε στους χρήστες είτε σε άλλα υποσυστήματα, υπάγονται στις ακόλουθες λειτουργικές ενότητες :

|  |  |  |
| --- | --- | --- |
| **#** | **Κατηγορία ηλεκτρονικών υπηρεσιών** | **Σύντομη περιγραφή** |
| 1 | ΚΗΜΔΗΣ | Δημοσίευση σημαντικών στοιχείων και διοικητικών πράξεων εκτέλεσης δημοσίων συμβάσεων προμηθειών |
| 2 | Εκτέλεση Δημοσίων Συμβάσεων | Προγραμματισμός προμηθειών, διαβουλεύσεις τεχνικών προδιαγραφών, προετοιμασία και εκτέλεση διαγωνισμών και άλλων διαδικασιών επιλογής προμηθευτών (δημοπρασίες, συμφωνίες πλαίσιο, δυναμικά συστήματα αγορών, απευθείας διαπραγματεύσεις με προμηθευτές και τις άλλες διαδικασίες που προβλέπονται στο νομικό πλαίσιο), Μητρώο Προμηθευτών, Εκτέλεση Συμβάσεων |
| 3 | Δια-λειτουργικότητα | Ανταλλαγή δεδομένων με τρίτα συστήματα και χρήση ηλεκτρονικών υπηρεσιών που παρέχουν τρίτα συστήματα |
| 4 | Συστήματα Ασφάλειας | Έλεγχος πρόσβασης στις ηλεκτρονικές υπηρεσίες και ταυτοποίηση χρηστών |
| 5 | Portal | Στατικός δικτυακός τόπος και εφαρμογές ελέυθερης πρόσβασης |
| 6 | Στατιστική ανάλυση / BI | Άντληση, μετασχηματισμός και ανάλυση δεδομένων από τα άλλα υποσυστήματα |
| 7 | Σύστημα e-maιl | Αυτόματη αποστολή ειδοποιήσεων σε χρήστες του συστήματος από εφαρμογές και εξυπηρέτηση περιορισμένου αριθμού χρηστών (30 χρήστες) |
| 8 | Υποστηρικτικά συστήματα | Ακριβή αντίγραφα ή παρόμοιες με τις παραγωγικές εγκαταστάσεις με μικρότερο αριθμό δεδομένων που χρησιμοποιούν λιγότερους υπολογιστικούς πόρους |
| 8.1 | Υποστήριξη εκπαιδεύσεων | Για υποστήριξη υπηρεσιών εκπαίδευσης |
| 8.2 | Υποστήριξης εργασιών R&D | Για εργασίες αναβάθμισης και δοκιμών συστημάτων |
| 8.3 | Υποστήριξης ανάπτυξης εφαρμογών και δοκιμών | Για εργασίες αναβάθμισης, αλλαγών και δοκιμών εφαρμογών |
| 8.4 | Υποστήριξη δοκιμών αποδοχών χρηστών | Για εργασίες δοκιμών αποδοχής χρηστών ολοκληρωμένων αλλαγών σε λογισμικό υποδομών και εφαρμογών |
| 9 | Παρακολούθηση λειτουργίας υποδομών και εφαρμογών | Παρακολούθηση και διαχείριση λογισμικού υποδομών, νεφελο-υποδομών και εφαρμογών (Configuration management, Fault Management, Performance management) |
| 10 | Αξιοποίησης υπηρεσιών SaaS/IaaS που παρέχει το gCloud και άλλοι πάροχοι υπηρεσιών | Κατάλληλα παραμετροποιημένη επαναλαμβανόμενη και ad hoc κλήση υπηρεσιών που προσφέρει το ΕΚΝ (ή τρίτοι πάροχοι υπηρεσιών) |
| 11 | Υποδοχής αιτημάτων χρηστών και δρομολόγησής τους | Συστοιχίες λογισμικού «Web Tier», Load Balancers και δρομολόγησης ροών δεδομένων δικτύων |
| 12 | Ασφάλεια δικτύου | Εικονικό Firewall με εκτενέστατη παραμετροποίηση |
| 13 | Αποθετήριο πηγαίου κώδικα | Αποθήκευση πηγαίου κώδικά be spoke εφαρμογών και εξατομικεύσεων και επεκτάσεων προϊόντων COTS |

### Στοιχεία τεχνικής δομής και αρχιτεκτονικής του ΕΣΗΔΗΣ

1. Λειτουργεί εξ’ ολοκλήρου σε υποδομές του ΕΚΝ, επίπεδο παρεχόμενων υπηρεσιών VIP
2. Περιλαμβάνει
   1. Περισσότερους από 70 εικονικούς εξυπηρετητές υλοποιημένους με χρήση του προϊόντος VmWare
   2. Περισσότερες από 5 βάσεις δεδομένων (κάποιες μεγέθους μεγαλύτερου των 20Tb)με χρήση του προϊόντος Oracle Server
   3. Συνολικού αποθηκευτικούς χώρους περισσότερους των 90 Tb οι οποίοι αυξάνονται συνεχώς (στατιστικά εκτιμώμενος μέσος ρυθμός αύξησης 150Gb τον μήνα)
   4. Περισσότερες από 10 δικτυακές διατάξεις υψηλής διαθεσιμότητας και κατανομής φόρτου (Load Balances)
   5. 5 διατάξεις υψηλής διαθεσιμότητας εξυπηρετητών εφαρμογών (application servers) με χρήση λογισμικού Oracle Web Logic τα οποία αποτελούνται από τουλάχιστον δυο server το κάθε ένα.
   6. διατάξεις υψηλής διαθεσιμότητας Web servers με χρήση λογισμικού Oracle Http server
   7. σύστημα ασφάλειας υλοποιημένο με τον κύκλο προϊόντων Oracle Access Manager και Microsoft Active Directory
   8. Eγκατάσταση Microsoft Exchange σε διάταξη 3-tier (χρήση relay mail server)
   9. Eγκατάσταση Oracle BI EE, όπου έχουν υλοποιηθεί dashboards και μηχανισμοί ETL που αντλούν δεδομένα από το ΚΗΜΔΗΣ και τα συστήματα εκτέλεσης διαγωνισμών
   10. 9 υποστηρικτικά συστήματα αντίγραφα των παραγωγικών: εκπαιδευτικά συστήματα, συστήματα R&D και συστήματα Stage
   11. Portal με δυνατότητες Enterprise Portal υλοποιημένο με το προϊόν Oracle Web Center Suite
   12. Ειδικό υποσύστημα για υποστήριξη διαλειτουργικότητας με τρίτα συστήματα με χρήση τεχνολογιών Web Services υλοποιημένο με λογισμικό του κατασκευαστή Oracle (Oracle Web Logic, Oracle Server, Oracle OAM)
   13. Εκτεταμένη εγκατάσταση του προϊόντος Oracle eBusines Suite R12.2 σε διάταξη υψηλής διαθεσιμότητας (5 εξυπηρετητές) κατάλληλα παραμετροποιημένο και στο οποίο έχουν ενσωματωθεί πολλές επεκτάσεις και εξατομικεύσεις (extensions & customizations)
3. Τα υποσυστήματά του είναι προσβάσιμα από το διαδίκτυο μέσω περισσότερων από 10 ονομάτων τομέων (domain names)
4. Χρησιμοποιείται εκτενέστατα αρχιτεκτονική διαχωρισμένων περιοχών δικτύου που η πρόσβαση σε αυτές ελέγχεται από Virtual Firewall που παρέχει το gCloud
5. Χρησιμοποιεί εντατικά τις υπηρεσίες backup διαφόρων τύπων (snapshots, file systems backups, Oracle Hot backups) που παρέχει το EKN σε συνδυασμό με τα αντίστοιχα λογισμικά του του κατασκευαστή Oracle (Oracle Recovery Manager). Ηλεκτρονικές υπηρεσίες του Oracle RMAN χρησιμοποιούνται συχνά για την κατασκευή και ανανέωση των υποστηρικτικών περιβαλλόντων)

### Προϊόντα λογισμικού τρίτων κατασκευαστών που χρησιμοποιούνται στο ΕΣΗΔΗΣ

Σήμερα ο Φορέας Λειτουργίας διαθέτει κατάλληλο αριθμό αδειών για τη λειτουργία και διαχείριση του ΕΣΗΔΗΣ από τα παρακάτω λογισμικά συστήματος:

1. **RDBMS software**
   1. Oracle Database Enterprise Edition (Processor Licenses)
   2. RAC Option (Processor Licenses)
   3. Tuning Pack (Processor Licenses)
   4. Diagnostics Pack (Processor Licenses)
   5. Oracle Vault
   6. Oracle Transparent Data Encryption
2. **Application Server SW**
   1. Oracle Application Server Enterprise Edition
   2. Oracle Web Logic Suite
3. **Datawarehouse και OLAP software**
   1. Oracle Database Enterprise Edition (Processor Licenses)
   2. OLAP Option (Processor Licenses)
   3. Tuning Pack (Processor Licenses)
   4. Diagnostics Pack (Processor Licenses)
4. **WebCenter Suite Plus (Restricted use to WebCenter Content & Web Center Portal)**
5. **Oracle WebCenter E-Business Suite Adapter**
6. **Oracle IAM Suite**
7. **Oracle Enterprise Manager**
8. **Microsoft Active Directory (για την υποστήριξη Exchange Mail Server)**
9. **Oracle BI ΕΕ**
10. **Web Server SW**
    1. Oracle HTTP Servers (OHS)
    2. Microsoft IIS
11. **Λειτουργικό Σύστημα**
    1. Oracle Linux
    2. Microsoft Server
12. **COTS**
    1. Oracle E-Business Suite
    2. Microsoft Exchange Server

### Στοιχεία λειτουργίας του ΕΣΗΔΗΣ

1. Χρησιμοποιείται από περισσότερους από 50.000 χρήστες καθ’ όλη τη διάρκεια του 24ώρου και περιλαμβάνει δικτυακό τόπο υψηλής κίνησης
2. Η λειτουργία του είναι σαφώς κρίσιμη επιχειρησιακά (Business critical) και για κάποια υποσυστήματα και κατά περιόδους καίριας σημασίας (mission critical)
3. Είναι απαραίτητο η λειτουργία του, αλλά και οι όποιες αστοχίες να είναι σαφώς ιχνηλάσιμες και τεκμηριωμένες. Για συγκεκριμένες ενέργειες χρηστών λειτουργούν μηχανισμοί auditing (εκτενέστατης καταγραφής λειτουργιών συστημάτων και ενεργειών χρηστών)
4. Για να καλυφθούν ποικίλες ανάγκες – επιχειρησιακές και τεχνικές – γίνονται συνεχώς επεκτάσεις, αλλαγές και αναβαθμίσεις
5. Απαιτείται να λειτουργεί σε πλαίσιο και με διαδικασίες υψηλής ασφάλειας έναντι κακόβουλων επιθέσεων
6. Η διαχείριση του συστήματος συμμορφώνεται με ισχυρή πολιτική και κανονισμούς ασφάλειας
7. Οι αλλαγές και αναβαθμίσεις που γίνονται είτε στο πλαίσιο εξέλιξης / διαχείρισης υποδομών είτε στο πλαίσιο διαχείρισης /αναβάθμισης εφαρμογών πρέπει να σχεδιάζονται και να εκτελούνται έτσι ώστε :
   1. να απαλειφθεί όσο είναι δυνατόν ο κίνδυνος απώλειας ή διάβρωσης δεδομένων
   2. να υφίσταται δυνατότητα επαναφοράς σε προηγούμενη κατάσταση εύρυθμης λειτουργίας εάν εμφανιστεί πρόβλημα κατά την ενημέρωση παραγωγικών συστημάτων
   3. να ελαχιστοποιούνται οι πιθανότητες αστοχίας και πτώσης της απόδοσης του
   4. να ελαχιστοποιούνται τα χρονικά διαστήματα που το σύστημα τίθεται εκτός λειτουργίας ή εκτός πρόσβασης τελικών χρηστών

Κατά την πρώτη περίοδο μετά την υπογραφή της σύμβασης, κατά την φάση εγκατάστασης και προσαρμογής του αναδόχου η αναθέτουσα αρχή θα παράσχει στον Ανάδοχο όλες τις πληροφορίες που απαιτούνται για την δομή και λειτουργία του ΕΣΗΔΗΣ κατά τον χρόνο υπογραφής της σύμβασης (βλ. και Κεφ 5. Παράρτημα 1 Εγκατάσταση αναδόχου, ανάληψη).

### Υπηρεσίες Υποστήριξης Υφιστάμενης Κατάστασης

Το υπάρχον πλαίσιο υποστήριξης περιλαμβάνει την ακόλουθη ομάδα εργασιών/δραστηριοτήτων για την υποστήριξη και λειτουργία του συστήματος που παρέχεται από τον ανάδοχο σύμβασης παροχής υπηρεσιών:

* αντιμετώπισης βλαβών (bug fixing) και εγκατάστασης νεότερων εκδόσεων των προϊόντων που χρησιμοποιούνται που παρέχονται ανάδοχο σύμβασης παροχής υπηρεσιών. Οι δραστηριότητες αποκατάστασης βλαβών ενεργοποιούνται μετά από αίτημα του φορέα προς τον ανάδοχο (βλ. σε εξέλιξη σύμβαση με ΑΔΑΜ 21SYMV008267166 2021-03-11)

Οι παραπάνω αναφερόμενες υπηρεσίες παρέχονται για το σύστημα που έχει υλοποιηθεί στο πλαίσιο εκτέλεσης της σύμβασης υλοποίησης του ΕΣΗΔΗΣ 6655/2011 όπως αυτό μετεγκαταστάθηκε στο ΕΚΝ/gCloud και δεν προβλέπεται υλοποίηση καμίας επιχειρησιακή αλλαγή στο σύστημα δηλαδή αλλαγή στην λειτουργικότητα των εφαρμογών.

Επισημαίνεται, ότι υπηρεσίες / εργασίες υποστήριξης χρηστών και παρακολούθησης της λειτουργίας του συστήματος εκτελούνται από στελέχη της Δ/σης ΕΣΗΔΗΣ.

### Το Κυβερνητικό Υπολογιστικό Νέφος (G-Cloud)

Τα ψηφιακά εργαλεία που θα χρησιμοποιηθούν στο πλαίσιο του παρόντος έργου θα παρέχονται μέσω cloud περιβάλλοντος. Συγκεκριμένα, το Έργο θα εγκατασταθεί και θα φιλοξενηθεί στις υποδομές του Κυβερνητικού Υπολογιστικού Νέφους G-Cloud.

#### 1.2.8.1 Περιγραφή

Το Κυβερνητικό Υπολογιστικό Νέφος G-Cloud, περιλαμβάνει:

1. την πλέον σύγχρονη πρότυπη υποδομή Κέντρου Δεδομένων (χώρος Data Center) που έχει στην κυριότητά του το Δημόσιο, σχεδιασμένη σύμφωνα με διεθνή πρότυπα (Tier III κατά Uptime Institute). Ο χώρος του Data Center φιλοξενεί την υπολογιστική υποδομή (ΙΤ) του G-Cloud και έχει σχεδιαστεί έτσι ώστε να πληροί τις υψηλότερες και αυστηρότερες διεθνείς απαιτήσεις των cloud Data Center, όσο αφορά την φυσική ασφάλεια και πρόσβαση, την ηλεκτρική παροχή, την ψύξη και τον κλιματισμό, καθώς επίσης και την πυροπροστασία και πυρόσβεση. Σε επίπεδο τηλεπικοινωνιακής υποδομής και επικοινωνίας με το διαδίκτυο, χρησιμοποιείται το Εθνικό Δίκτυο Δημόσιας Διοίκησης ΣΥΖΕΥΞΙΣ, το οποίο υποστηρίζει εδώ και 10 χρόνια με επιτυχία κομβικούς φορείς της Δημόσιας Διοίκησης.
2. τη λειτουργία συστήματος Υπολογιστικού Κέντρου βασιζόμενο στις πλέον σύγχρονες τεχνολογίες Υπολογιστικού Νέφους και εικονικοποίησης (Cloud Computing και virtualization), το οποίο είναι δομημένο με προϊόντα τελευταίας τεχνολογίας στον χώρο του Cloud Computing και το οποίο θα παρέχει, ανάμεσα σε άλλα, τη δυνατότητα φιλοξενίας, σε υποδομές Υπολογιστικού Νέφους, Πληροφοριακών Συστημάτων Φορέων της Δημόσιας Διοίκησης. Το υπολογιστικό σύστημα του G-Cloud δομείται με προϊόντα (servers, firewalls, storage, back-up, switches, routers κ.α.) εταιρειών παγκοσμίου βεληνεκούς, απόλυτα αξιόπιστα και 100% συμβατά μεταξύ τους, δημιουργώντας ένα υπολογιστικό περιβάλλον αποδοτικό, εύκολα διαχειρίσιμο, σταθερό, διαρκώς διαθέσιμο και ασφαλές. Σημειώνεται επίσης πως το Κυβερνητικό Υπολογιστικό Νέφος G-Cloud, όσον αφορά στην ασφάλεια, έχει σχεδιαστεί και λειτουργεί με βάση το πρότυπο ISO 27001:2013, ενώ παράλληλα υποστηρίζει όλες τις διαδικασίες και τα μέτρα ασφαλείας που προβλέπονται στο κανονισμό της Αρχής Πιστοποίησης του Ελληνικού Δημοσίου (ΦΕΚ 799/Β/2010).

#### Παροχές-Οφέλη του Κυβερνητικού Υπολογιστικού Νέφους

Το Κυβερνητικό Υπολογιστικό Νέφος G-Cloud παρέχει τα εξής οφέλη:

1. Ασφαλή, σύγχρονη υποδομή φιλοξενίας με:
   * Αδιάλειπτη παροχή τροφοδοσίας ηλεκτρικού ρεύματος
   * Επαρκή και αδιάλειπτο κλιματισμό
   * Πρόσβαση στο διαδίκτυο με επαρκές εύρος ζώνης (μεγαλύτερο του 1Gbps αν απαιτηθεί) μέσω του δικτύου ΣΥΖΕΥΞΙΣ
   * Load Balancer και SSL Offloaders/Accelerators
   * Κεντρικούς μεταγωγείς και συστήματα ασφαλείας για προστασία των εφαρμογών και των συστημάτων (Switches, Firewalls, IDS/IPS)
   * Απαραίτητο αποθηκευτικό χώρο τόσο για παραγωγική λειτουργία όσο και για αντίγραφα ασφαλείας (backup)
   * Αυτοματοποιημένο σύστημα λήψης και αποθήκευσης αντιγράφων ασφαλείας των συστημάτων (Full VM backup), με ισχυρή κρυπτογράφηση
   * Εγγυημένο uplink bandwidth κατ’ ελάχιστον 2,5 Gbps μέσω FCoE 10G οδεύσεων προς τους κεντρικούς μεταγωγείς και το δίκτυο αποθήκευσης (SAN)
   * Πλήρη απομόνωση από τα υπόλοιπα φιλοξενούμενα συστήματα τόσο σε επίπεδο διαχείρισης, δικτύου όσο και αποθήκευσης.
2. Εύκολη, ασφαλή και απρόσκοπτη πρόσβαση και διαχείριση συστημάτων με:
   * Λογισμικό Εικονικοποιήσης vmWare eSXI
   * Λογισμικό Διαχείρισης Εικονικών μηχανών vmWare vCenter
   * Role-Based πρόσβαση στους πιστοποιημένους χρήστες του εκάστοτε συστήματος
   * Λογισμικό παρακολούθησης της καλής λειτουργίας των εικονικών μηχανών.
   * Δυνατότητα απομακρυσμένης πρόσβασης μέσω SLL VPN για εγκατάσταση, διαχείριση και έλεγχο των συστημάτων.
   * vmWare High Availability και DRS σε κάθε cluster
   * Αυτοματοποιημένη λήψη αντιγράφων ασφαλείας βάσει schedule (πολιτικής backup)
   * Αυτοματοποιημένη παρακολούθηση εικονικών Assets
   * Χρήση vApps για οργάνωση power on/power off διαδικασιών σύνθετων συστημάτων
   * Πρόσβαση σε Σύστημα καταγραφής, διαχείρισης και Παρακολούθησης Αιτημάτων Χρηστών (Service Desk)
   * Πρόσβαση σε σύστημα αναφορών σχετικά με τα στοιχεία λειτουργίας των φιλοξενούμενων συστημάτων

Επιπρόσθετα, αν είναι επιθυμητό, το Κυβερνητικό Υπολογιστικό Νέφος μπορεί να προσφέρει:

* Αυτοδιαχειριζόμενο Virtual Firewall για παραμετροποίηση από τους διαχειριστές του φιλοξενούμενου συστήματος.
* Διακριτή παραμετροποίηση IPS/IDS για πλήρη συμμόρφωση με την μελέτη ασφαλείας του φιλοξενούμενου έργου
* Εκχώρηση δυνατότητας backup on demand/snapshot on demand.
* Καταγραφή πρόσβασης διαχειριστών και διαχειριστικών ενεργειών σε απομακρυσμένους syslog servers.
* Self Service Portal για VM Provisioning μέσω Service Catalog στο Public Cloud για εκτέλεση δοκιμών/εκπαίδευση
* Μεταφορά αντιγράφων ασφαλείας εκτός υποδομής σε κασέτες με ισχυρή κρυπτογράφηση
* IPSEC end-to-end tunnelling για δημιουργία WAN με τρίτα συστήματα

Περισσότερες πληροφορίες για το Κυβερνητικό Υπολογιστικό Νέφος (G-Cloud) μπορούν να αναζητηθούν στην ιστοσελίδα <https://www.gsis.gr/dimosia-dioikisi/G-Cloud>.

# Περιγραφή Φυσικού Αντικειμένου της Σύμβασης

## Αντικείμενο της Σύμβασης

Το ΟΠΣ-ΕΣΗΔΗΣ, εφεξής το Σύστημα, αποτελείται από ένα σύνολο διακριτών υποσυστημάτων ή και λειτουργιών και περιλαμβάνει κατ’ ελάχιστον τα ακόλουθα:

* Διαδικτυακή Πύλη «**Προμηθεύς**».
* **Εθνικό Σύστημα Ηλεκτρονικών Δημόσιων Συμβάσεων (ΕΣΗΔΗΣ)** Προμήθειες και Υπηρεσίες για τις διαγωνιστικές διαδικασίες σύναψης δημοσίων συμβάσεων προμηθειών και υπηρεσιών καθώς και για τις σχετικές διαδικασίες διαχείρισης και εκτέλεσης δημοσίων συμβάσεων και συμβάσεων, εφεξής το «Υποσύστημα».
* Εθνικό Σύστημα Ηλεκτρονικών Δημόσιων Συμβάσεων **(ΕΣΗΔΗΣ) Δημόσια Έργα** για τις διαγωνιστικές διαδικασίες σύναψης δημοσίων συμβάσεων έργων, μελετών και παροχής τεχνικών και λοιπών συναφών επιστημονικών υπηρεσιών.
* **Κεντρικό Ηλεκτρονικό Μητρώο Δημοσίων Συμβάσεων (ΚΗΜΔΗΣ)** των άρθρων 38 και 260 του ν. 4412/2016.
* Ηλεκτρονικές υπηρεσίες διαχείρισης του Ευρωπαϊκού Ενιαίου Εγγράφου Σύμβασης (ΕΕΕΣ) και των αποδεικτικών στοιχείων των λόγων αποκλεισμού και κριτηρίων επιλογής δημοσίων συμβάσεων.
* Προκαταρκτικές Διαβουλεύσεις δημοσίων συμβάσεων και συμβάσεων με την αγορά σύμφωνα με τα άρθρα 46,47, 278 και 279 του ν. 4412/2016.
* Επιχειρηματική Ευφυΐα και Επιτελική Πληροφόρηση.
* Ασύγχρονη Τηλεκπαίδευση.
* Προγραμματισμό Δημοσίων Συμβάσεων σύμφωνα με το άρθρο 41 του ν. 4412/2016.
* Εθνικό Μητρώο Οικονομικών Φορέων Προμήθειας αγαθών και Παροχής υπηρεσιών του άρθρου 36 παρ. 7 του ν. 4412/2016.

**Αντικείμενο της σύμβασης είναι η υποστήριξη λειτουργίας του συστήματος και της Δ/σης ΕΣΗΔΗΣ και ο εμπλουτισμός (τροποποίηση/προσθήκες) των διαδικασιών που υποστηρίζονται και η επέκταση της λειτουργικότητας του ΟΠΣ-ΕΣΗΔΗΣ εκτός :**

* **του Υποσυστήματος ΕΣΗΔΗΣ Δημόσια Έργα.**
* **του Υποσυστήματος διαχείρισης του Ευρωπαϊκού Ενιαίου Εγγράφου Σύμβασης (ΕΕΕΣ)**

Το φυσικό αντικείμενο της παρούσας διακήρυξης περιλαμβάνει τις ακόλουθες δράσεις:

1. **Αντιμετώπισης βλαβών και υποστήριξη τεχνικής διαχείρισης** (Fault management & Administration Support) για όλα τα συστήματα που αποτελούν το ΕΣΗΔΗΣ (εκτός των δύο αναφερόμενων στην προηγούμενη παράγραφο). Επισημαίνεται η απαίτηση ο ανάδοχος να συμμετέχει ενεργά και στην διοίκηση/διαχείριση των συστημάτων, πάντοτε σε συνεργασία με τα αρμόδια στελέχη της Δ/σης ΕΣΗΔΗΣ)

Επιπρόσθετα, των εργασιών του ανωτέρω αντικειμένου απαιτείται να προσφερθούν οι ακόλουθες εξειδικευμένες, απαιτητικές και κρίσιμες δραστηριότητες:

1. **Υποστήριξη τεχνικής λειτουργίας – Λειτουργία και Διαχείριση Συστημάτων** (System monitor & operation support) για όλα τα συστήματα που αποτελούν το ΕΣΗΔΗΣ (δηλαδή για 17 τεχνικά υποσυστήματα βλ. Παράρτημα Ι - παρ. 1.2.3 Λειτουργική περιγραφή ηλεκτρονικών υπηρεσιών που παρέχει το ΕΣΗΔΗΣ) για 12 ώρες κάθε ημέρα (από τις 08:00 έως τις 20:00) σε ημέρες εργασίας καθ’ όλη τη διάρκεια του χρόνου από ομάδα του Αναδόχου (ομάδα υποστήριξης λειτουργίας).
2. **Υποστήριξης επιχειρησιακών διαχειριστών** δηλαδή εργασίες χρήσης των εφαρμογών με ρόλους και αρμοδιότητες επιχειρησιακών διαχειριστών. Αυτές οι εργασίες θα εκτελούνται σε συνέχεια σχετικών ρητών και σαφών εντολών για την επιχειρησιακή διαχείριση των υπηρεσιών που προσφέρονται στους χρήστες και στο πλαίσιο τυπικών διαδικασιών και μεθοδολογίας ασφάλειας που απαιτείται να περιγράψουν και να τεκμηριώσουν οι οικονομικοί φορείς στις προσφορές τους.
3. **Προοδευτική και συνεχώς προσαρμοζόμενη υλοποίηση εφαρμογών** και αρχιτεκτονικής υποδομών (κατά αναλογία με μεθοδολογίες Agile) η οποία περιλαμβάνει όλο τον κύκλο ζωής ανάπτυξης νέων ηλεκτρονικών υπηρεσιών επέκτασης ή αλλαγής υπάρχοντος λογισμικού ή προσθήκης νέων προϊόντων λογισμικού στο σύστημα.
4. **Παροχή συμβουλευτικών υπηρεσιών και μελετών** στη θεματική περιοχή ανάπτυξης και λειτουργίας πληροφοριακών συστημάτων ηλεκτρονικών προμηθειών οι οποίες θα παρέχονται με χρήση μεθοδολογίας συνεργασίας ανάλογης αυτής που προβλέπεται για την υλοποίηση εφαρμογών (βλ. σημείο 4 παραπάνω)
5. **Παροχή εκπαιδευτικού υλικού**, εκπαίδευσης επιχειρησιακών διαχειριστών και εκπαιδευτών της Δ/σης ΕΣΗΔΗΣ.
6. Επίσης όλες οι ανωτέρω προβλεπόμενες υπηρεσίες απαιτείται να διαχειρίζονται και να καταγράφονται τυπικά με **χρήση ηλεκτρονικής πλατφόρμας** η οποία θα παρέχει ηλεκτρονικές υπηρεσίες διαχείρισης αιτημάτων και διαχείρισης έργου και η οποία θα παρασχεθεί από τον ανάδοχο ως SaaS.

**Επισημαίνεται ότι οι υπηρεσίες των σημείων 1, 2 και 3 (Fault Management, System Monitoring, System Administration support) απαιτείται να προσφέρονται χωρίς μείωση του επιπέδου τους και κατά την υλοποίηση επεκτάσεων και αλλαγών στις εφαρμογές ή σε άλλα στοιχεία του συστήματος. Δηλαδή οι οικονομικοί φορείς απαιτείται να προσφέρουν τις προαναφερόμενες υπηρεσίες σε πληροφοριακό σύστημα υψηλού επιπέδου ολοκλήρωσης που θα εξελίσσεται και θα αναμορφώνεται ταχύτατα και το οποίο θα είναι σε πλήρη και έντονη παραγωγική λειτουργία (business critical και για κάποια τμήματά του mission critical βλ. και Παράρτημα Ι – παρ. 1.2.6 Στοιχεία λειτουργίας του ΕΣΗΔΗΣ).**

## Σκοπός και Στόχοι της Σύμβασης

Το έργο έχει ως στόχο τη βελτιστοποίηση, μέσω του ψηφιακού εκσυγχρονισμού ~~και~~ την αναβάθμιση διαδικασιών και λειτουργικότητας, στο οικοσύστημα του Εθνικού Συστήματος Ηλεκτρονικών Δημοσίων Συμβάσεων (ΟΠΣ-ΕΣΗΔΗΣ).

Βασικοί στόχοι αποτελούν ο περαιτέρω εκσυγχρονισμός, η αποτελεσματικότητα και η αποδοτικότητα του ΟΠΣ-ΕΣΗΔΗΣ.

## Αναμενόμενα Οφέλη

Η βελτιστοποίηση του ΟΠΣ-ΕΣΗΔΗΣ θα προσδώσει σειρά από οφέλη, όπως:

* Αύξηση της ανταγωνιστικότητας
* Προσέλκυση επενδύσεων
* Ενδυνάμωση των Θεσμών
* Τόνωση του αισθήματος εμπιστοσύνης και ασφάλειας των επιχειρήσεων
* Αύξηση της διαφάνειας στην λειτουργία των προμηθειών
* Εξοικονόμηση πόρων
* Μείωση λειτουργικού κόστους προμηθειών
* Μείωση κόστους υποδομών: οικονομίες κλίμακας στην εισαγωγή αναβαθμίσεων και τροποποιήσεων, μείωση διαχειριστικού φόρτου για την επίλυση δυσλειτουργιών και την διαχείριση του συστήματος
* Προστασία και ασφάλεια των δεδομένων
* Ταχύτερη διεκπεραίωση των διαδικασιών
* Βελτίωση της αποτελεσματικότητας και αποδοτικότητας των διαδικασιών

# Αρχιτεκτονική

## Γενικές Αρχές Σχεδιασμού Συστήματος

Οι γενικές αρχές σχεδιασμού που διέπουν το σύστημα, σε λειτουργικό και τεχνολογικό επίπεδο, για τις οποίες ο Ανάδοχος υποχρεούται να συμμορφώνεται, είναι:

1. **Αρχιτεκτονική N-tier**, για την ευελιξία της κατανομής του κόστους και φορτίου μεταξύ κεντρικών συστημάτων και σταθμών εργασίας, για την αποδοτική εκμετάλλευση του δικτύου και την ευκολία στην επεκτασιμότητα, βασισμένη πάνω σε καθιερωμένα πρότυπα, έτσι ώστε να διασφαλίζεται:

* ομαλή συνεργασία και λειτουργία μεταξύ των επιμέρους Υποσυστημάτων,
* δικτυακή συνεργασία μεταξύ εφαρμογών ή/και συστημάτων τα οποία βρίσκονται σε διαφορετικά υπολογιστικά συστήματα,
* εύκολη επέμβαση στη λειτουργικότητα των Υποσυστημάτων (συντηρησιμότητα – maintainability),

1. **Αρθρωτή (modular) αρχιτεκτονική** του συστήματος, ώστε να επιτρέπονται μελλοντικές επεκτάσεις αλλαγές και αντικαταστάσεις, ενσωματώσεις, ή αναβαθμίσεις ή αλλαγές διακριτών τμημάτων λογισμικού, ενώ παράλληλα να καθίσταται εφικτή η εύκολη επέκταση επιμέρους δομικών στοιχείων της λύσης (scale up – scale out) για την άμεση αντιμετώπιση αυξανόμενων αναγκών και να είναι εφικτή η αξιοποίηση μελλοντικών οριζόντιων δράσεων υπουργείων.
2. Λειτουργία σε **web περιβάλλον**, το οποίο θα αποτελέσει το βασικό «χώρο εργασίας» για τους «διαχειριστές» και τους εξουσιοδοτημένους χρήστες των εφαρμογών με στόχο την:

* επίτευξη της μεγαλύτερης δυνατής ομοιομορφίας στις διεπαφές μεταξύ των διαφόρων υποσυστημάτων και στον τρόπο εργασίας τους,
* επιλογή κοινών και φιλικών τρόπων παρουσίασης, όσον αφορά στις διεπαφές των χρηστών με τις εφαρμογές.

1. Εξασφάλιση **πλήρους λειτουργικότητας** μέσω Διαδικτύου (Internet) κάνοντας χρήση των καθιερωμένων εφαρμογών πλοήγησης (Web Browsers) χωρίς να απαιτείται επιπλέον εγκατάσταση λογισμικού ή τρίτων συσκευών από τους τελικούς χρήστες.
2. Διασφάλιση προσβασιμότητας σε ιστότοπους και εφαρμογές του συστήματος, για φορητές συσκευές σε άτομα με αναπηρίες, σύμφωνα με τα οριζόμενα στο κεφάλαιο Η’ “Ψηφιακή Προσβασιμότητα” του ν.4727/2020
3. Σε ότι αφορά το ψηφιακό περιεχόμενο που πιθανόν παραχθεί στο πλαίσιο της Πράξης να ακολουθεί την αρχή της ανοικτής διάθεσης και περαιτέρω χρήσης των δημοσίων δεδομένων ως ανοικτών δεδομένων εφαρμόζοντας τις διατάξεις του κεφαλαίου Ι’ “Ανοικτά δεδομένα και περαιτέρω χρήση πληροφοριών του δημοσίου τομέα” του ν. 4727/2020.
4. Υιοθέτηση modular αρχιτεκτονικής ώστε να είναι εφικτή η αξιοποίηση μελλοντικών οριζόντιων δράσεων υπουργείων.
5. Ο Σχεδιασμός των εφαρμογών, θα πρέπει:

* Να είναι “**digital by default**”, με την εφαρμογή των αρχών «Προστασίας των Δεδομένων από το Σχεδιασμό και εξ Oρισμού» («**Privacy by Design and by Default**») του Κανονισμού 679/2016 (GDPR) καθώς και συμμόρφωση με το ν. 4624/2019,
* Nα παρέχει εγγενώς την απαραίτητη ευελιξία και να επιτρέπει την παραμετροποίηση του συστήματος για την προσθήκη νέων διαδικασιών από τους χρήστες του, χωρίς την παρέμβαση του αναδόχου,

1. Ο σχεδιασμός και η υλοποίηση των νέων λειτουργιών θα πρέπει να είναι απολύτως συμβατά με την υφιστάμενη αρχιτεκτονική και θα ολοκληρώνονται μέσω προσφερόμενων συστημάτων ή διαλειτουργικότητας με τα υφιστάμενα υποσυστήματα του ΟΠΣ-ΕΣΗΔΗΣ ώστε να συμπεριφέρονται ως ενιαίο, ολοκληρωμένο σύστημα.
2. Το σύνολο του πηγαίου κώδικα του έργου (που αναπτύσσεται στο πλαίσιο του έργου από τους αναδόχους) διατίθεται με άδεια που θα επιτρέπει την περαιτέρω χρήση του από τον φορέα, όπως ορίζεται στο άρθρο 88 του ν. 4727/2020.
3. Συμμόρφωση με την υπ’ αριθμ. 1027/2019 (ΦΕΚ 3739/Β’/08-10-2019) απόφαση με θέμα «Θέματα εφαρμογής και διαδικασιών του Ν.4577/2018 (Α’ 199)» που αφορά στις βασικές απαιτήσεις ασφαλείας συστημάτων δικτύου και πληροφοριών.
4. Διαβαθμισμένη πρόσβαση στις Λειτουργικές περιοχές, ανάλογα με το είδος των υπηρεσιών και την ταυτότητα των χρηστών.
5. Διασφάλιση της **πληρότητας, ακεραιότητας, εμπιστευτικότητας** και **ασφάλειας** των δεδομένων κατά τη χρήση και τη δικτυακή διακίνησή τους.
6. **Τεκμηρίωση** των ανασχεδιασμένων διαδικασιών.
7. Αξιοποίηση των τεχνολογιών server consolidation και virtualization και πιο συγκεκριμένα λειτουργία των συστημάτων που θα αναπτυχθούν ή αναβαθμισθούν σε περιβάλλον εικονικών μηχανών (virtual machines) για τη μείωση του κόστους μέσω της συγκέντρωσης, της μείωσης του κόστους προμήθειας και συντήρησης υλικού και της μειωμένης κατανάλωσης χώρου και ενέργειας.

## Χρήση πόρων του Ενιαίου Κυβερνητικού Νέφους

Αποτελεί στρατηγική απόφαση και επένδυση του Ελληνικού Κράτους η χρήση του ΕΚΝ για την φιλοξενία του ΕΣΗΔΗΣ καθώς και άλλων εκτεταμένων κρίσιμων συστημάτων του Ελληνικού Κράτους.

Η προαναφερόμενη στρατηγική απόφαση επιτρέπει ιδιαίτερα μεγάλες οικονομίες κλίμακος (οικονομικές και τεχνικές) και είναι απαραίτητη για να επιτευχθεί το απαραίτητο υψηλό επίπεδο αξιοπιστίας και ασφάλειας υπηρεσιών.

Κατά την εκτέλεση της σύμβασης ο Ανάδοχος απαιτείται :

* να παρακολουθεί την λειτουργία και να υποστηρίζει την εύρυθμη λειτουργία και την τεχνική διαχείρισή του ΕΣΗΔΗΣ
* να προφέρει υπηρεσίες για αποκατάσταση προβλημάτων που προκύπτουν ή να προσφέρει εναλλακτικές επιλογές (ακόμα και σε καταστάσεις όπου πηγή προβλημάτων ΔΕΝ είναι το ΕΣΗΔΗΣ στο ΕΚΝ αλλά άλλα φιλοξενούμενα συστήματα ή οι υποδομές του ΕΚΝ)
* να υποστηρίξει τις εργασίες των επιχειρησιακών διαχειριστών του ΕΣΗΔΗΣ
* να υλοποιήσει τροποποιήσεις και επεκτάσεις για να αναβαθμιστούν και επεκταθούν οι ηλεκτρονικές υπηρεσίες που προφέρουν οι εφαρμογές του συστήματος
* να προσφέρει υπηρεσίες για να επιτευχθεί όσο το δυνατόν εκτενέστερη και αποδοτικότερη χρήση των πόρων που προσφέρει το ΕΚΝ
* να προσαρμόζει το σύστημα στην ευρύτερη εξέλιξη και λειτουργία του gCloud
* να προσφέρει συμβουλευτικές υπηρεσίες σχετικά με την επέκταση ή αλλαγή ηλεκτρονικών υπηρεσιών που παρέχει το ΕΣΗΔΗΣ)

Επίσης είναι κρίσιμο να γίνει όσο το δυνατόν περισσότερη χρήση των πόρων που προσφέρει το ΕΚΝ, προξενώντας όσο το δυνατόν λιγότερες ανεπιθύμητες παρενέργειες σε άλλα φιλοξενούμενα συστήματα και συμμορφούμενος απόλυτα με τις πολιτικές και την πολιτική και κανονισμό ασφαλείας που διέπει το ΕΚΝ και τους φορείς που είναι αρμόδιοι για την υποστήριξη και λειτουργία του.

# Οριζόντιες Απαιτήσεις

## Συμβατότητα με G-Cloud

Δεδομένου ότι το έργο θα αξιοποιήσει τις υπηρεσίες που προσφέρει το G-Cloud, θα πρέπει η προτεινόμενη λύση να λαμβάνει υπόψη και να είναι συμβατή με τα αναφερόμενα στην § 1.2.8 του Παραρτ. Ι.

Ο υποψήφιος Ανάδοχος θα πρέπει να τεκμηριώσει τη συμμόρφωση της προτεινόμενης λύσης με τις πληροφορίες που παρατίθενται στην § 1.2.7 του Παραρτ. Ι.

## Υψηλή Απόδοση – Δυνατότητες Αύξησης Χρησιμοποιούμενης Υπολογιστικής Ισχύος

Το ΕΣΗΔΗΣ απαιτείται να παρέχει υψηλού επιπέδου απόδοση καθώς και δυνατότητα αύξησης της χρησιμοποιούμενης υπολογιστικής ισχύος, σε όλα τα τμήματα των υποδομών και των εφαρμογών.

Οι συμμετέχοντες στον διαγωνισμό οφείλουν να τεκμηριώσουν ότι οι προσφερόμενες υπηρεσίες και το τεχνικά στοιχεία και αρχές που θα χρησιμοποιηθούν για τις τροποποιήσεις/επεκτάσεις που θα προτείνουν, υποστηρίζουν τις προαναφερθείσες ανάγκες, με σχετικά τεχνικά έγγραφα και παραδείγματα λύσεων αντίστοιχης έκτασης και φόρτου. Θα πρέπει να αναφερθεί, εκτός από τις δυνατότητες του λογισμικού, και η δυνατότητα της ομάδας έργου ώστε να αξιοποιηθούν αυτές οι δυνατότητες.

## Υψηλή Διαθεσιμότητα

Οι συμμετέχοντες στον διαγωνισμό οφείλουν να τεκμηριώσουν ότι οι υπηρεσίες που θα προτείνουν υποστηρίζουν τους στόχους για διαθεσιμότητα του συστήματος, με σχετικά τεχνικά έγγραφα και παραδείγματα λύσεων αντίστοιχης έκτασης και φόρτου. Θα πρέπει να αναφερθεί εκτός από τις δυνατότητες του λογισμικού και η δυνατότητα της ομάδας έργου, ώστε να αξιοποιηθούν αυτές οι δυνατότητες.

## Παρακολούθηση και Ιχνηλασιμότητα Τεχνικής Λειτουργίας του Συστήματος

Οι προτεινόμενες υπηρεσίες και τροποποιήσεις/επεκτάσεις απαιτείται να παρέχουν υψηλού επιπέδου δυνατότητες παρακολούθησης της λειτουργίας του συστήματος, καθώς και ιχνηλασιμότητα της λειτουργίας του.

Οι συμμετέχοντες στον διαγωνισμό οφείλουν να τεκμηριώσουν τις δυνατότητες της λύσης που θα προτείνουν με σχετικά τεχνικά έγγραφα και παραδείγματα λύσεων αντίστοιχης έκτασης και φόρτου.

## Προσβασιμότητα – Ευχρηστία

Οι τροποποιήσεις και επεκτάσεις στις διαδικασίες καθώς και οι υπηρεσίες υποστήριξης θα πρέπει να διακρίνονται από υψηλό επίπεδο χρηστικότητας – ευχρηστίας στην οργάνωση, παρακολούθηση και παρουσίαση των ψηφιακών υπηρεσιών που θα παρέχονται.

Ο Ανάδοχος, θα πρέπει να λάβει υπόψη κατά το σχεδιασμό, τις διαφορετικές ομάδες χρηστών, κι επομένως τους διαφορετικούς τρόπους εκπλήρωσης της παρεχόμενης λειτουργικότητας χωρίς να μειώνεται η χρηστικότητα των εφαρμογών.

Ιδιαίτερα κρίσιμη είναι και η χρήση ευρέως και διεθνώς χρησιμοποιούμενων πρακτικών ή/και προτύπων για συστήματα επιχειρησιακής διαχείρισης (ιδιαίτερα σε χώρες ανάλογου ή υψηλότερου επιπέδου διοικητικής οργάνωσης και ανάπτυξης με την Ελλάδα).

Σκοπός του προαναφερόμενου είναι να μεγιστοποιηθεί η υιοθέτηση ώριμων και δοκιμασμένων διεθνώς χρησιμοποιούμενων πρακτικών. Κρίνεται ότι ο σχεδιασμός των εφαρμογών με βασική αρχή την επίτευξη υψηλής χρηστικότητας, εργονομίας και συνέπειας δεδομένων, είναι κρίσιμος παράγοντας επιτυχίας για το παρόν έργο.

Η λογική/λειτουργική πληρότητα των εφαρμογών δεν αποτελεί από μόνη της ικανή συνθήκη για επιτυχή λειτουργία του συστήματος, αλλά οφείλει να συνυπάρχει με μία διεπαφή (ή διεπαφές) που επιτρέπει σε χρήστες Αναθετουσών αρχών και Οικονομικών φορέων να εκτελέσουν τις εργασίες που απαιτούνται για συμμετοχή σε διαδικασίες δημόσιων προμηθειών

Τα βήματα και οι ενέργειες από την πλευρά του χρήστη για κάθε επιθυμητή λειτουργία πρέπει να είναι ανάλογα με το προφίλ του και τις εργασίες που είναι αρμόδιος να εκτελέσει.

Οι κυριότερες αρχές προς την κατεύθυνση της ευχρηστίας περιλαμβάνουν:

* ***Συμβατότητα****:* Οι web-εφαρμογές που θα υλοποιηθούν θα πρέπει να είναι προσβάσιμες, από τους πιο διαδεδομένους φυλλομετρητές (web browsers), καθώς και μέσω διαφόρων τερματικών συσκευών, συμπεριλαμβανομένων και των φορητών (tablets, smartphones), επομένως η διεπαφή με το χρήστη θα πρέπει να ανταποκρίνεται στον τύπο / Λειτουργικό Σύστημα συσκευής που αναμένεται να χρησιμοποιούν οι χρήστες (responsive design techniques)
* ***Συνέπεια***: Οι εφαρμογές θα πρέπει να έχουν ομοιόμορφη εμφάνιση (κατά το δυνατόν) και να τηρείται συνέπεια στη χρήση των λεκτικών και των συμβόλων. Αντίστοιχη συνέπεια πρέπει να επιδεικνύουν οι οποιεσδήποτε γραφικές απεικονίσεις και οι τοποθετήσεις αντικειμένων. Στο επίπεδο των εφαρμογών και διαδραστικών λειτουργιών, παρόμοιες λεκτικές και λειτουργικές απεικονίσεις πρέπει να αντιστοιχούν σε ανάλογα αποτελέσματα.
* ***Αξιοπιστία***: Ο χρήστης πρέπει να έχει σαφείς διαβεβαιώσεις δια μέσου της εμφάνισης και συμπεριφοράς του συστήματος ότι:
  1. οι συναλλαγές του διεκπεραιώνονται με ασφάλεια,
  2. οι πληροφορίες που εισάγει στο σύστημα είναι σωστές και επαρκείς (ελαχιστοποίηση λαθών χρήστη μέσω ολοκληρωμένου πρωτοβάθμιου ελέγχου),
  3. οι πληροφορίες που λαμβάνει από το σύστημα είναι ακριβείς και επικαιροποιημένες,
  4. η συμπεριφορά του συστήματος είναι προβλέψιμη,
  5. τα όρια των συναλλαγών του με το σύστημα πρέπει να είναι σαφώς διακριτά π.χ. ο χρήστης δεν πρέπει να έχει καμία αμφιβολία για το εάν η συναλλαγή του έχει ολοκληρωθεί ή αν χρειάζεται να προβεί σε περαιτέρω ενέργειες. Αυτό επιτυγχάνεται με υψηλά επίπεδα πληροφόρησης (online και offline).
* ***Υποστήριξη Χρηστών****:* Το σύστημα θα πρέπει να περιλαμβάνει λειτουργίες υποστήριξης και βοήθειας στους χρήστες οι οποίες να παρέχουν κατάλληλες πληροφορίες όποτε και όταν απαιτούνται.

## Ανοικτά Πρότυπα και Δεδομένα

Η γενική φιλοσοφία του συστήματος θα πρέπει να ακολουθεί τις σύγχρονες τάσεις για ανοικτή αρχιτεκτονική (open architecture) και ανοικτά συστήματα (open systems). Ο όρος «ανοικτό» υποδηλώνει κατά βάση την υποχρεωτική χρήση προτύπων (standards), τα οποία διασφαλίζουν:

* την αρμονική συνεργασία και λειτουργία μεταξύ συστημάτων και λειτουργικών εφαρμογών διαφορετικών προμηθευτών
* τη διαδικτυακή ή άλλη συνεργασία εφαρμογών που βρίσκονται σε διαφορετικά υπολογιστικά συστήματα
* τη φορητότητα (portability) των εφαρμογών

Σύμφωνα με τα παραπάνω, ο Ανάδοχος θα πρέπει να προσφέρει λύση, η οποία να ακολουθεί τις παρακάτω αναφερόμενες αρχές:

* Αρθρωτή ανάπτυξη και υλοποίηση των υποσυστημάτων λογισμικού,
* Χρήση διεθνών και εμπορικώς αποδεκτών προτύπων διαλειτουργικότητας,
* Για τις Λειτουργικές περιοχές εξωστρεφών υπηρεσιών, υλοποίηση βασισμένη σε αρχιτεκτονική τουλάχιστον 3 επιπέδων (3-tier architecture), η οποία περιλαμβάνει κατ’ ελάχιστο, το επίπεδο παρουσίασης, το επίπεδο επιχειρησιακής λογικής και το επίπεδο των δεδομένων.

Το είδος των δεδομένων που θα εξάγονται, καθώς και των προτύπων που θα εφαρμοσθούν, θα εξειδικευτεί περαιτέρω και θα οριστικοποιηθεί στο πλαίσιο της Μελέτης Εφαρμογής, λαμβάνοντας υπόψη και το ισχύον θεσμικό πλαίσιο. Τα ανοιχτά δεδομένα θα είναι διαθέσιμα μέσω της Διαδικτυακής Πύλης του παρόντος έργου ενώ η ευρετηρίασή τους θα γίνεται στο <http://data.gov.gr/> . Τα ανοιχτά δεδομένα θα πρέπει να παρέχονται με τη μορφή διασυνδεδεμένων δεδομένων (linked data).

## Πολυκαναλική προσέγγιση

Με την υλοποίηση του παρόντος Έργου θα παρέχονται ηλεκτρονικές πολυκαναλικές υπηρεσίες τόσο προς τους εσωτερικούς χρήστες του έργου, όσο και προς το ευρύτερο κοινό και τους κατά περίπτωση ωφελούμενους. Ως εκ τούτου υπάρχουν απαιτήσεις πρόσβασης για όλα τα κανάλια επικοινωνίας που προβλέπονται στο πλαίσιο του Έργου.

Ειδικότερα το σύστημα θα μπορεί να παρέχει πληροφορίες μέσα από διαφορετικά κανάλια, όπως ενδεικτικά αναφέρονται παρακάτω:

* Μηνύματα ηλεκτρονικού ταχυδρομείου: το σύστημα θα μπορεί να αποστέλλει ειδοποιήσεις σε μηνύματα ηλεκτρονικού ταχυδρομείου σε εγγεγραμμένους χρήστες, σε σημαντικά ορόσημα (milestones).
* Πρόσβαση από διαφορετικές πλατφόρμες: το σύστημα θα πρέπει να παρέχει τη δυνατότητα πρόσβασης (access) σε επιλεγμένες ηλεκτρονικές υπηρεσίες από κινητές πλατφόρμες (π.χ. tablet devices, iOS και Android smart phones κλπ). Αφορά στον διαδικτυακό τόπο ενημέρωσης πολιτών και επιλεγμένες λειτουργίες του έργου, όπως θα προσδιοριστούν κατά τη Μελέτη Εφαρμογής και τις επικαιροποιήσεις αυτής.

## Άδειες Χρήσης Προϊόντων Λογισμικού

Το Ελληνικό δημόσιο θα έχει στη διάθεσή του σημαντική ποσότητα αδειών χρήσης λογισμικού του κατασκευαστή Oracle.

Ο φορέας Λειτουργίας έχει την υποχρέωση να μεριμνά για τις άδειες χρήσης λογισμικού Oracle, Microsoft και οιουδήποτε άλλου κατασκευαστή λογισμικού (Βλ. παράγραφο 1.2.2 Παραρτήματος Ι) και τις αντίστοιχες συμβάσεις εγγύησης/υποστήριξης των προϊόντων του κατασκευαστή λογισμικού Oracle καθώς και οποιουδήποτε άλλου λογισμικού-προϊόντος ή υπηρεσίας (IaaS, PaaS, SaaS ή public ή on premises) απαιτείται.

Επίσης οι προαναφερόμενες άδειες λογισμικού και συμβάσεις εγγύησης/υποστήριξης, αποτελούν ουσιώδη προϋπόθεση και υποχρέωση του φορέα Λειτουργίας για την παροχή από τον Ανάδοχο των υπηρεσιών υλοποίησης, υποστήριξης και εγγύησης που θα προσφέρει ο Ανάδοχος.

Σε περίπτωση που ο Ανάδοχος προσφέρει επιπλέον ή άλλο λογισμικό, εκτός εάν αυτό απαιτείται από τη διακήρυξη, οφείλει να παράσχει χωρίς επιπλέον τίμημα, αντίστοιχου επιπέδου και τύπου άδειες λογισμικού ή άδειες χρήσης ηλεκτρονικών υπηρεσιών κατά την περίοδο της σύμβασης ΚΑΙ ιδίου επιπέδου υπηρεσίες συντήρησης από τον κατασκευαστή του λογισμικού.

# Εγκατάσταση αναδόχου - ανάληψη

## Περίοδος προσαρμογής και εγκατάστασης αναδόχου

Άμεσα μετά την υπογραφή της σύμβασης γίνεται έναρξη της «Φάσης Φ1 – Σχέδιο Υλοποίησης Έργου - Εγκατάσταση Αναδόχου περιόδου προσαρμογής και εγκατάστασης του αναδόχου».

Ο Ανάδοχος εντός του πρώτου μήνα από την υπογραφή της σύμβασης, θα πρέπει να ενημερώσει τον φορέα εκτέλεσης της σύμβασης και τον φορέα λειτουργίας του συστήματος για τις ενέργειες εγκατάστασης.

Ο φορέας λειτουργίας θα παράσχει στον Ανάδοχο όλες τις διαθέσιμες πληροφορίες σχετικά με την τρέχουσα μορφή και λειτουργία του συστήματος, επιπλέον των αναφερόμενων στο κεφάλαιο «1. Περιβάλλον της σύμβασης» για περαιτέρω εξειδικεύσεις και διευκρινίσεις,

Διαπίστωση σημαντικών αποκλίσεων από τα αναφερόμενα στο κεφάλαιο «1. Περιβάλλον της σύμβασης» θα επιλυθούν με διαπραγματεύσεις με τον φορέα λειτουργίας του συστήματος και τον φορέα εκτέλεσης της σύμβασης. Αν απαιτηθεί με κοινή απόφαση αναδόχου και αναθέτουσας αρχής μπορεί να υπάρξει μικρής έκτασης τροποποίησης της σύμβασης.

Ως περίοδος εγκατάστασης Αναδόχου ορίζεται το χρονικό διάστημα από την ημερομηνία υπογραφής της Σύμβασης, μέχρι και την έγγραφη δήλωση ετοιμότητας του Αναδόχου ότι μπορεί να προβεί στην υλοποίηση αιτημάτων.

Σε κάθε περίπτωση η περίοδος προσαρμογής για τον Ανάδοχο δεν μπορεί να υπερβαίνει τους τρεις (3) μήνες. Κατά την περίοδο προσαρμογής, ο Ανάδοχος έχει ως στόχο την καλή ενημέρωση και προσαρμογή του στο εν γένει περιβάλλον του έργου.

## Εγκατάσταση διαδικασιών Διαχείρισης Έργου – Σχέδιο Διαχείρισης Έργου (ΣΥΕ)

Μετά την υπογραφή της σύμβασης και εντός διαστήματος τριών (3) μηνών ο Ανάδοχος θα προβεί στη σύνταξη και υποβολή του «Σχεδίου Διαχείρισης Έργου». Οι όροι του «Σχεδίου Διαχείρισης Έργου» δεν θα αναιρούν όρους ή προβλέψεις, της Σύμβασης και της Προσφοράς. Είναι σαφώς επιτρεπτό να εξειδικευτούν οι σχετικοί όροι ή προβλέψεις της Σύμβασης και της Προσφοράς.

Το Σχέδιο Διαχείρισης Έργου θα είναι το κείμενο αναφοράς για την συνεργασία της ομάδας έργου (φορέας εκτέλεσης της σύμβασης, φορέας λειτουργίας του συστήματος, Ανάδοχος) και όλα τα μέλη της ομάδας έργου καθώς και τα σχετικά συλλογικά όργανα ή στελέχη των αντισυμβαλλομένων μερών (συμπεριλαμβανομένης της ΕΠΠΕ, πιθανής ΟΔΔΕ, Steering Committee ) να λειτουργούν στο πλαίσιο της εκτέλεσης της σύμβασης σύμφωνα με αυτό.

Περιστασιακή λειτουργία ή ενέργεια μη σύμφωνη με το ΣΔΕ δεν αποτελεί αντισυμβατική ενέργεια, ωστόσο λαμβάνεται υπ΄ όψη κατά τις εργασίες των οργάνων και στελεχών που εκτελούν διοίκηση της σύμβασης (προγραμματισμό εργασιών, αποτύπωση τρέχουσας κατάστασης έργου, αξιολόγηση/εκτίμηση τρέχουσας κατάστασης και επιτευγμάτων ή/και παραδοτέων κ.α.) και την έκδοση σχετικών διοικητικών πράξεων.

Αλλαγή (τροποποίηση, επέκταση) του «Σχεδίου διαχείρισης Έργου» μπορεί να γίνει, ωστόσο προαπαιτεί σύμφωνη γνώμη αμφοτέρων των συμβαλλομένων.

Οι διαδικασίες και μηχανισμοί που θα περιγράφονται αναλυτικά στο ΣΔΕ, θα πρέπει να αποτελούν ένα πρότυπο και ολοκληρωμένο σύνολο, προσαρμοσμένο στις ιδιαιτερότητες που θέτουν οι οργανωτικές, διοικητικές και τεχνολογικές παράμετροι του έργου.

Με βάση τα παραπάνω, τα περιεχόμενα του ΣΔΕ θα πρέπει κατ’ ελάχιστο να αναφέρονται στις ακόλουθες περιοχές, των οποίων ο σκοπός, η δομή και το περιεχόμενο θα περιγράφεται αναλυτικά στην προσφορά του υποψηφίου Αναδόχου:

* Οργανωτικό Σχήμα / Δομή Διοίκησης Έργου
* Εξειδίκευση εργασιών υλοποίησης του έργου
* Σχέδιο Επικοινωνιών ομάδας έργου και εμπλεκομένων
* Διαχείριση συνεργασίας με εμπλεκόμενα / επηρεαζόμενα μέρη (stakeholders management)
* Εκτίμηση – Μέσα και μεθοδολογία Διαχείρισης Κινδύνων
* Διασφάλιση - Έλεγχος Ποιότητας
* Σχέδιο ασφάλειας κατά την εκτέλεση του έργου και την παροχή υπηρεσιών υποστήριξης και εγγύησης
* Διαχείριση Αλλαγών της σύμβασης και του έργου

Με τη λήξη της ανωτέρω περιόδου 3 μηνών, ο Ανάδοχος θα υποβάλει το «Σχέδιο Υλοποίησης Έργου» προς αποδοχή και παραλαβή.

Για να επιτευχθεί η απρόσκοπτη λειτουργία του συστήματος, η παροχή υπηρεσιών είναι δυνατόν να ξεκινήσει άμεσα μετά την υπογραφή της σύμβασης με χρήση ad hoc / Best Effort μεθοδολογίας.

Η Αναθέτουσα Αρχή/Κύριος του Έργου και ο Ανάδοχος δύνανται να ζητήσουν την αναθεώρηση του Σχεδίου Υλοποίησης Έργου, όποτε κρίνουν ότι υπάρχει ανάγκη, παρέχοντας εκτενή και λεπτομερή τεκμηρίωση για τους λόγους που προτείνεται η αναθεώρηση.

# Υπηρεσίες

Ο ανάδοχος θα κληθεί να προσφέρει τέσσερεις διακριτές ομάδες υπηρεσιών μετά την ολοκλήρωσης εγκατάσταση του :

1. Παρακολούθηση λειτουργίας και χειρισμός του συστήματος (System Monitoring & Operation)
2. Αντιμετώπιση βλαβών (Administration, Fault management)
3. Υπηρεσίες υποστήριξης χρηστών και επιχειρησιακών διαχειριστών του ΕΣΗΔΗΣ, διαχείριση αιτημάτων επιχειρησιακών ενεργειών
4. Υλοποίηση τροποποιήσεων και επεκτάσεων εφαρμογών και υποσυστημάτων

Οι παραπάνω επιγραμματικά αναφερόμενες ομάδες εργασιών, επειδή η φύση και ο σκοπιμότητά τους είναι σαφώς διαφορετικές, θα παρέχονται με χρήση διαφορετικών μεθοδολογιών αλλά θα διέπονται από διαφορετικούς όρους (π.χ. χρόνο απάντησης (response time), χρόνο ολοκλήρωσης επιμέρους εργασιών, τρόπο και ρυθμό ενημέρωσης του φορέα λειτουργίας του συστήματος, τρόπο αναφοράς εκτέλεσης τους κ.α.).

Στις ακόλουθες παραγράφους περιγράφονται αναλυτικά οι υπηρεσίες, το μεθοδολογικό πλαίσιο παροχής τους και η διαδικασία παραλαβής τους για κάθε ομάδα υπηρεσιών ξεχωριστά.

Επίσης οι υπηρεσίες θα παρέχονται αποκλειστικά με χρήση του λογισμικού που περιλαμβάνεται στο ΕΣΗΔΗΣ ή που παρέχεται ως IaaS, PaaS ή SaaS από το EKN/gCloud κατά την δημοσίευση της τρέχουσας διακήρυξης. Υπηρεσίες που απαιτούν χρήση άλλου λογισμικού (το οποίο απαιτεί προμήθεια αδειών λειτουργίας ή Free or Open Source Software) δεν περιλαμβάνονται στο αντικείμενο της σύμβασης.

## Παρακολούθηση λειτουργίας και χειρισμός του συστήματος (System Monitoring & Operation)

## Περιγραφή υπηρεσιών

Οι παρακάτω περιγραφόμενες υπηρεσίες θα παρέχονται για 12 ώρες κάθε ημέρα (από τις 08:00 έως τις 20:00) σε ημέρες εργασίας καθ’ όλη τη διάρκεια του χρόνου από ομάδα του Αναδόχου (ομάδα υποστήριξης λειτουργίας).

Η ομάδα υποστήριξης λειτουργίας θα εργάζεται μέσω διατάξεων απομακρυσμένη πρόσβασης χρησιμοποιώντας υψηλού επιπέδου λογισμικό και εξοπλισμό ασφαλείας. Ζητείται οι προσφέροντες οικονομικοί φορείς, να περιγράψουν το λογισμικό/εξοπλισμό που δεσμεύονται να χρησιμοποιήσουν.

Επίσης ο ομάδα του Αναδόχου θα ακολουθεί κατά την εκτέλεση των εργασιών, τις διαδικασίες ασφάλειας οι οποίες να είναι σύμφωνες με διεθνούς κύρους πιστοποιήσεις ασφαλείας και θα πρέπει να εκτελούνται τακτικοί και έκτακτοι σχετικοί έλεγχοι, από εξειδικευμένους σε θέματα ασφάλειας εμπειρογνώμονες του αναδόχου ή άλλου ιδιωτικού οργανισμού. Περαιτέρω ο Ανάδοχος οφείλει να εναρμονίζεται με την εκάστοτε Πολιτική Ασφάλειας της ΓΓΠΣΔΔ, ενώ για οποιοδήποτε έλεγχο του αναδόχου σύμφωνα με τα παραπάνω, τακτικό ή έκτακτο, θα πρέπει να ενημερώσει σχετικά εγγράφως και να λάβει την έγγραφη έγκριση της ΓΓΠΣΔΔ.

Οι υπηρεσίες συνίστανται σε :

* παρακολούθηση, συλλογή και οργάνωση τεχνικών δεδομένων λειτουργίας λογισμικού υποδομών και εφαρμογών, που είναι τεχνικά εφικτό να αντληθούν με χρήση του λογισμικού, για το οποίο διαθέτει άδεια χρήσης ο φορέας και είναι εγκατεστημένα στους εξυπηρετητές του ΕΣΗΔΗΣ
* θέσπιση διαδικασιών και ελέγχων / επιβεβαιώσεων, που θα υποστηρίζει και θα τεκμηριώνει και με σχετικές αναφορές την αρμόδια και σύννομη πρόσβαση πληροφορίας, και θα πρέπει να υποστηρίζεται από κατάλληλα τεχνικά εργαλεία και μέσα όπως ενδεικτικά: oracle enterprise manager, PRTG community, GRAY LOG community, web logic admin console κλπ. Η επάρκεια των λογισμικών θα πρέπει να επιβεβαιωθεί από τη ΓΓΠΣΔΔ στο ΣΥΕ, η ΓΓΠΣΔΔ θα πρέπει να έχει πρόσβαση σε αυτά και ο Ανάδοχος θα πρέπει να ενημερώσει επιλεγμένα στελέχη της ΓΓΠΣΔΔ για τον τρόπο πρόσβασης και για σημαντικές επιμέρους ενέργειες ελέγχου.
* πάγια τεχνική διαχείριση (technical operation) τεχνικών υποσυστημάτων
* άμεσους χειρισμούς αντιμετώπισης μικρής έκτασης βλαβών/θεμάτων
* τεχνική διερεύνηση μικρής πολυπλοκότητας και έκτασης θεμάτων ή/και αστοχιών που εμφανίζονται
* άμεση ενημέρωση ομάδας επίλυσης βλαβών και διοίκησης συστημάτων αναδόχου και φορέα λειτουργία του συστήματος

Θα παρέχονται στον φορέα λειτουργία του συστήματος, σύντομες μηνιαίες αναφορές, στις οποίες θα περιλαμβάνονται συγκεντρωτικές κωδικοποιημένες τεχνικές μετρήσεις λειτουργίας και επιγραμματική αναφορά έκτακτων συμβάντων.

Οι σχετικές υπηρεσίες θα προσφέρονται σε μορφή διοικούμενων από τον Ανάδοχο και ολοκληρωμένων υπηρεσιών (managed service) δηλ. ως επιμέρους ολοκληρωμένα τεκμηριωμένα αποτελέσματα, σε απάντηση αιτημάτων που θα υποβάλει από την Δ/νση ΕΣΗΔΗΣ.

Ζητείται οι προσφέροντες να περιλάβουν στην πρότασή τους, τις μετρήσεις που θα περιλαμβάνονται στις αναφορές.

Η ομάδα υποστήριξης λειτουργίας θα διοικείται από αρμόδια στελέχη του Αναδόχου και οι σχετικές με τις εργασίες της επικοινωνίες θα γίνονται μόνο μέσω του αρμόδιων διευθυντών έργων ή συντονιστών ομάδων (PM ή Team Leader) του αναδόχου και την ηλεκτρονική πλατφόρμα διαχείρισης αιτημάτων.

## Μεθοδολογία και τεχνικά μέσα παροχής υπηρεσιών παρακολούθησης και λειτουργίας συστήματος

## Κρίσιμες αρχές μεθοδολογίας

Στόχοι και κρίσιμες συνθήκες της παροχής υπηρεσιών και τρόπου συνεργασίας των εμπλεκομένων είναι :

* Η εκτενής καταγραφή των τεχνικών αλλά και των διοικητικών εργασιών, ορόσημων και των επιτευγμάτων (achievements / deliverables )
* Η συγκέντρωση ορθών δεδομένων και πληροφοριών σχετικά με τη λειτουργία του συστήματος και γενικότερα σαφούς και πλήρους αποτύπωσης της κατάστασης του
* H εξασφάλιση σαφούς αποτύπωσης της τρέχουσας κατάστασης και του προγραμματισμού των εργασιών
* Η ασφάλεια έναντι αστοχιών, μη αρμόδιας πρόσβασης ή αλλαγής των δεδομένων και η τεκμηρίωση της

Για να επιτευχθούν τα ανωτέρω απαιτείται

* Η εκτενέστερη δυνατή χρήση ηλεκτρονικών επικοινωνιών και αυτοματισμών για τον συντονισμό και την διακίνηση των αποτελεσμάτων των εργασιών. Δηλαδή η χρήση ηλεκτρονικής πλατφόρμας διαχείρισης αιτημάτων, η οποία θα παρέχει και περαιτέρω υπηρεσίες συντονισμού και διαχείρισης εργασιών.
* Η χρήση τυποποιημένων αναφορών και δομών δεδομένων στις περιπτώσεις όπου αυτό είναι εφικτό.
* Η μέγιστη δυνατή χρήση γραπτών επικοινωνιών.
* Η ελαχιστοποίηση της άμεσης προσωπικής αλληλεπίδρασης στελεχών που εκτελούν τεχνικές και διαχειριστικές εργασίες οι οποίες προ-απαιτούν αυξημένη δυνατότητα πρόσβασης σε δεδομένα και λειτουργίες του συστήματος με στελέχη που εκτελούν επιχειρησιακές εργασίες και συνεργασίες δηλ. με τους τελικούς χρήστες του συστήματος (στελέχη Οικονομικών Φορέων και Αναθετουσών Αρχών)
* Η θέσπιση διαδικασιών και ελέγχων / επιβεβαιώσεων, που θα εξασφαλίζει και θα τεκμηριώνει την αρμόδια και σύννομη διακίνηση πληροφορίας.
* Υψηλού επιπέδου εξειδίκευση των επιμέρους εμπλεκόμενων ομάδων (και των μεθοδολογιών – πρακτικών που ακολουθούν) και σαφή οριοθέτησης των αρμοδιοτήτων και ευθυνών τους.

## Ηλεκτρονική πλατφόρμα επικοινωνίας

Σύμφωνα με την ευρύτερη πολιτική της διοίκησης, που χρησιμοποιείται σε διαδικασίες που απαιτούν υψηλού επιπέδου και τεκμηριωμένη ασφάλεια και διαφάνεια, τα στελέχη που θα εκτελούν διαδικασίες τεχνικής διαχείρισης και που προ-απαιτείται να έχουν υψηλό επίπεδο πρόσβασης και παρέμβασης σε κρίσιμα και προστατευόμενα δεδομένα και σε εκτέλεση αντίστοιχων ηλεκτρονικών διαδικασιών :

* θα έχουν την ελάχιστη δυνατή επαφή με στελέχη που έχουν ανάμιξη σε επιχειρησιακά θέματα,
* θα εισέρχεται παράγοντας απρόβλεπτου στην ανάθεση των εργασιών που γίνεται σε αυτούς,
* θα είναι σε ελάχιστους γνωστό (need to know basis και κυρίως για τη διοίκηση των σχετικών ομάδων) ποιο συγκεκριμένο στέλεχος (χείριστής ή διαχειριστής συστήματος) εκτελεί διαδικασία που σχετίζεται με συγκεκριμένο επιχειρησιακό αίτημα,
* οι εργασίες τους θα είναι πλήρως ιχνηλάσιμες και τεκμηριωμένες

Δηλαδή οι χειριστές-διαχειριστές θα εκτελούν σταθερά τις πάγιες εργασίες παρακολούθησης και χειρισμού και θα κοινοποιούν τα αποτελέσματά τους και τα αποτελέσματα εργασιών ειδικών αιτημάτων (διερευνήσεις αναφερόμενων θεμάτων ή αστοχιών) στους αρμόδιους, μέσω ηλεκτρονικής πλατφόρμας και συμβολικών κωδικών αναγνώρισης, η οποία θα προσδιορίζει τον ρόλο τους και όχι τα συγκεκριμένα προσωπικά στοιχεία του χειριστή ή διαχειριστή που εκτέλεσε τις εργασίες.

Η ταυτότητά τους θα είναι γνωστή μόνο στον άμεσα προϊστάμενο και συντονιστή τους, στον οργανισμό στον οποίο υπάγονται (φορέας λειτουργίας ή Ανάδοχος).

Ο Ανάδοχος θα προετοιμάσει και θα διαθέσει καθ’ όλη τη διάρκεια του έργου, υπηρεσίες ηλεκτρονικής πλατφόρμας διακίνησης αιτημάτων (ticket management tool) με δυνατότητα παραγωγής αναφορών, στην οποία θα δοθεί πρόσβαση σε εξουσιοδοτημένα στελέχη της Αναθέτουσας Αρχής.

Στην ανωτέρω ηλεκτρονική πλατφόρμα θα αναρτώνται οι πάγιες αναφορές παρακολούθησης των συστημάτων, η τεκμηρίωση ειδικών θεμάτων και μέσω αυτής θα υποβάλλονται ειδικά αιτήματα από τον φορέα λειτουργίας του συστήματος προς τον Ανάδοχο και από τον Ανάδοχο προς τον φορέα λειτουργίας.

Η ανωτέρω πλατφόρμα θα κρατά το πλήρες ιστορικό για κάθε αίτημα που υποβάλλεται και θα δίδει τη δυνατότητα παρακολούθησης της υλοποίησης του κάθε αιτήματος. Τα δεδομένα και οι αναφορές που θα παράγονται, θα είναι άμεσα διαθέσιμα στα στελέχη της Αναθέτουσας Αρχής και θα εξασφαλιστεί η δυνατότητα να εξάγει τα δεδομένα από τη σχετική πλατφόρμα.

Στην προσφορά του ο προσφέρων θα περιλάβει εκτενή περιγραφή της ηλεκτρονικής πλατφόρμας που θα παράσχει. Κατ’ ελάχιστο θα πρέπει να περιγράφεται στην προσφορά η ροή δεδομένων και ενεργειών και η τυποποίηση των χρηστών.

Μικρής έκτασης προσθήκες μπορούν να γίνουν στις υπηρεσίες της ηλεκτρονικής πλατφόρμας, σύμφωνα με τις προβλέψεις της σύμβασης για υλοποίηση αλλαγών νέων υλοποιήσεων.

## Τεχνικά μέσα για παρακολούθηση του συστήματος

Η παρακολούθηση και διαχείριση του συστήματος θα γίνει με τα τεχνικά μέσα (λογισμικό και εξοπλισμό) που είναι εγκατεστημένα ή εφόσον απαιτούνται επιπρόσθετα θα εγκατασταθούν στο σύστημα από τον Ανάδοχο.

Ο υποψήφιος Ανάδοχος θα πρέπει στην τεχνική του πρόταση να προτείνει εργαλεία και λογισμικά που θα κρίνει ότι χρειάζονται για την καλύτερη παρακολούθηση και διαχείριση του συστήματος.

Ο Ανάδοχος θα εγκαταστήσει εντός του συστήματος ειδικό λογισμικό που θα προτείνει για την εκτέλεση των υπηρεσιών του ή να κάνει χρήση αντίστοιχων υπηρεσιών SaaS με την προϋπόθεση ότι :

* θα λάβει σύμφωνη γνώμη του φορέα
* δεν θα ζητηθεί τίμημα για άδεις χρήσης λογισμικού ή υπηρεσίας SaaS από τον φορέα
* δεν θα ζητηθεί τίμημα για τις εργασίες εγκατάστασης/ προσθήκης του λογισμικού στο ΕΣΗΔΗΣ

Επίσης προσθήκες / εγκαταστάσεις άλλων λογισμικών μικρής έκτασης για παρακολούθηση και διαχείριση του συστήματος, είναι δυνατόν να γίνουν σε συνέχεια αιτήματος του φορέα για τροποποίηση/επέκταση ακολουθώντας τη διαδικασία αιτημάτων και τις σχετικές προβλέψεις της σύμβασης σχετικά με τίμημα για υλοποιήσεις τροποποιήσεων και αλλαγών.

Ουσιαστική συμβατική προϋπόθεση για να γίνουν οι προαναφερόμενες προσθήκες λογισμικού (λογισμικού διαχείρισης λογισμικού συστήματος) σε συνέχεια αιτήματος του φορέα είναι :

* η από κοινού συμφωνία του φορέα και του Αναδόχου
* ο φορέας να παράσχει άδειες χρήσης του λογισμικού (εάν απαιτούνται) και υπηρεσίες υποστήριξής του, που θα παρέχονται στο πλαίσιο σύμβασης με τον κατασκευαστή
* ο φορέας να εξασφαλίσει τη σύμφωνη γνώμη άλλων εμπλεκόμενων φορέων ή ιδιωτικών οργανισμών (π.χ. Δ/ση διαχείρισης ΕΚΝ, ΣΥΖΕΥΞΙΣ, παρόχων υπηρεσιών SaaS κ.α.)
* ο φορέας να εξασφαλίσει τους απαραίτητους πόρους (π.χ. εικονικούς εξυπηρετητές, δικτυακή πρόσβαση και άλλα πιθανά).

## Ενημέρωση - πάγιες και έκτακτες αναφορές

Απαιτείται ο προσφέρων να προτείνει στην προσφορά του :

* τουλάχιστον 4 πάγιες αναφορές και σύντομη επισκόπηση του περιεχόμενου τους, για την καταγραφή λειτουργίας των υποδομών που περιγράφονται στην παράγραφο 1.2.4 Στοιχεία τεχνικής δομής και αρχιτεκτονικής του ΕΣΗΔΗΣ και που θα αναρτά πάγια/σε τακτά χρονικά διαστήματα στην ηλεκτρονική πλατφόρμα.
* τουλάχιστον 2 αναφορές για ειδικά θέματα σχετικά με την λειτουργία του συστήματος

Οι αναφορές θα εξειδικευτούν περαιτέρω στο σχέδιο υλοποίησης έργου.

Με σύμφωνη γνώμη Ανάδοχου και φορέα, είναι δυνατόν να αυξηθεί ο αριθμός των πάγιων αναφορών, ωστόσο ο τελικός αριθμός τους δεν μπορεί να αυξηθεί περισσότερο από το 50% του αριθμού των αναφορών που θα προτείνει ο Ανάδοχος.

## Δομή ομάδας παροχής υπηρεσιών παρακολούθησης και λειτουργίας συστήματος

Για την παροχή των συγκεκριμένων υπηρεσιών ο Ανάδοχος θα οργανώσει τις σχετικές ομάδες στελεχών.

Κατ’ ελάχιστο απαιτείται να οριστούν δυο ομάδες :

* ομάδα χειριστών συστημάτων (operators), οι οποίοι θα εκτελούν τις εργασίες χειρισμού του συστήματος και αντιμετώπισης μη εκτεταμένων ή περίπλοκων θεμάτων σε πάγιες βάρδιες,
* ομάδα διαχειριστών συστημάτων (administrators), οι οποίοι θα είναι «επιφυλακή - stand by» και θα επεμβαίνουν – αναλαμβάνουν αν και όταν προκύπτουν σοβαρά θέματα ή αστοχίες.

Tα στελέχη της ομάδας administrators, απαιτείται να διαθέτουν εκτενή εμπειρία και τεχνογνωσία. Επιτρέπεται η συμμετοχή των ιδίων στελεχών και στις δύο ομάδες.

## Υποχρεώσεις φορέα για την παρακολούθηση και λειτουργία του συστήματος

Το υπουργείο Ψηφιακής Διακυβέρνησης δια της αρμόδιας Διεύθυνσης Διαχείρισης Ανάπτυξης και Υποστήριξης ΕΣΗΔΗΣ (φορέας λειτουργίας του συστήματος), αναλαμβάνει την υποχρέωση να εξασφαλίσει και να παρέχει συνεχώς :

1. Διαθεσιμότητα (24x7) στελεχών της ΓΓΠΣ-ΔΔ με την απαιτούμενη αρμοδιότητα και εξειδίκευση, της αρμόδιας διεύθυνσης της ΓΓΠΣ-ΔΔ για παροχή μέσω email ή τηλεφώνου πληροφοριών, διευκρινήσεων, απαιτούμενων εγκρίσεων σε στελέχη του αναδόχου για την εκτέλεση των σχετικών εργασιών, εγκρίσεις του στις περιπτώσεις που κρίνεται σκόπιμο και συνδρομή σε σχετικές συνεργασίες με κατασκευαστές λογισμικού, που παρέχουν σχετικές υπηρεσίες (π.χ. αίτηση κλιμάκωσης τεχνικού θέματος υποστήριξης προς κατασκευαστή λογισμικού Oracle).
2. Πρόσβαση στα συστήματα του ΕΚΝ/gCloud, στα σχετικά διαχειριστικά συστήματα και σε συστήματα τρίτων παρόχων υπηρεσιών σε επίπεδο ανώτατου διαχειριστή (administrator), που χρησιμοποιείται για την λειτουργία του ΕΣΗΔΗΣ.
3. Σαφής και νομικά/συμβατικά επαρκής έναντι τρίτων, εξουσιοδότηση, για χρήση της ανωτέρω πρόσβασης και δεδομένων που αντλούνται μέσω αυτής.
4. Γραπτή και ιχνηλάσιμη ενημέρωση (με χρήση του σε προηγούμενες παραγράφους Ticketing συστήματος) για τις υποδομές και την λειτουργία των υποδομών του G-Cloud για όλα τα θέματα υποδομών το GCloud ή τρίτων δημόσιων ή ιδιωτικών παρόχων υπηρεσιών που έχουν επιπτώσεις ή είναι δυνατόν να έχουν επιπτώσεις στην λειτουργία του Συστήματος που θα λειτουργεί στο G-Cloud).
5. Άμεση ενημέρωση και τεκμηρίωση για τις ενέργειες των διαχειριστών ή άλλων, για οιαδήποτε αλλαγή ή εργασία γίνεται, αφορά ή/και υφίσταται πιθανότητα να επηρεάζει άμεσα ή έμμεσα το σύστημα, τις άμεσα διασυνδεδεμένες διατάξεις (π.χ. εξοπλισμός διασύνδεσης με ΣΥΖΕΥΞΙΣ, διαλειτουργόντα συστήματα) και όλες τις σημαντικές διαχειριστικές ενέργειες.
6. Ενημέρωση και σύμφωνη γνώμη του αναδόχου για αλλαγές που υλοποιούνται σε σύστημα από τρίτους ή εκτός της σύμβασης, που θα υπογραφεί σε συνέχεια της υπάρχουσας διακήρυξης. Διευκρινίζεται ότι ο κάτοχος και διαχειριστής του συστήματος διατηρεί το δικαίωμα να προβεί σε οιασδήποτε έκτασης και τύπου αλλαγές στο σύστημα με τον τρόπο που θεωρεί ενδεδειγμένο (π.χ. ενέργειες στελεχών της ΓΓΠΣ-ΔΔ, άλλων φορέων ή ιδιωτικών εταιριών με τις οποίες είναι πιθανό να συνάψει δημόσιες συμβάσεις για παροχή υπηρεσιών, παροχή υπηρεσιών από άλλους δημόσιους εθνικούς ή διεθνείς οργανισμού κ.α.).

Ωστόσο η εκτέλεση εργασιών ή μη εκτέλεση τεκμηριωμένων αιτημάτων (του αναδόχου) χωρίς την ενημέρωση, σύμφωνη γνώμη, επιτήρηση, αναλυτική ενημέρωση του αναδόχου και ανταπόκριση σε επισημάνσεις και παρατηρήσεις που υποβάλει, αποτελεί λόγο απαλλαγής του από μέρος ή το σύνολο των υποχρεώσεών του που προβλέπονται στην παρούσα διακήρυξη (συμπεριλαμβανομένων αυτών που αναφέρονται σε επιβολή ποινικών ρητρών ή κήρυξης του έκπτωτου). Ο Ανάδοχος οφείλει να παρέχει λεπτομερείς και τεκμηριωμένες απαντήσεις στις σχετικές ενημερώσεις και αιτήματα για σύμφωνη γνώμη που πιθανώς θα του υποβάλει ο κάτοχος και διαχειριστής του συστήματος και στην περίπτωση που ο κάτοχος και διαχειριστής προβεί σε εκτεταμένες αλλαγές του συστήματος και ο Ανάδοχος έχει επισημάνει μελλοντικά ζητήματα που θα προκύψουν, μόνον τότε θα του παρέχεται απαλλαγή από τα προβλεπόμενα της διακήρυξης. Δηλαδή, σε περίπτωση αλλαγών του συστήματος για τις οποίες ο Ανάδοχος θα έχει εκφράσει γραπτώς τεκμηριωμένα τις αντιρρήσεις του, τότε θα του παρέχεται απαλλαγή από τα προβλεπόμενα της διακήρυξης.

1. Άμεση ενημέρωση για θέματα κατασκευαστικών υποδομών (δίκτυο ηλεκτροδότησης, δίκτυο ύδρευσης κ.λπ.), τα οποία υπάρχει πιθανότητα να επηρεάσουν τον εξοπλισμό ή την λειτουργία του Συστήματος και τις διατάξεις απομακρυσμένης πρόσβασης.
2. Πλήρη τυπική ενημέρωση (κατ’ ελάχιστο με e-mail ή ανάρτηση στο σύστημα καταχώρησης θεμάτων τύπου JIRA ή ισοδύναμου συστήματος, πρόσβαση στο οποίο θα προσφέρει ο Ανάδοχος) για τις ηλεκτρονικές υπηρεσίες και πιθανές αλλαγές σε αυτές που παρέχουν άλλοι φορείς
3. Πλήρης και τεκμηριωμένη περιγραφή των συμπτωμάτων πιθανών δυσλειτουργιών που εντοπίζει γραπτά (κατ’ ελάχιστο με e-mail ή σχετική καταχώρηση στο σύστημα καταχώρησης θεμάτων, πρόσβαση στο οποίο θα παρέχει ο Ανάδοχος).
4. Την απαιτούμενη συνεργασία με δημόσιους φορείς (του Ελληνικού κράτους ή διεθνείς) ή άλλους παρόχους υπηρεσιών προς το Ελληνικό κράτος, οι οποίοι εμπλέκονται στην λειτουργία του συστήματος. Οι δράσεις αυτές περιλαμβάνουν κατ’ ελάχιστο: εξασφάλισή διαθεσιμότητας των τρίτων φορέων, επικοινωνίες, συνεργασία για την διερεύνηση τεχνικών θεμάτων, διερεύνηση και προσδιορισμό συμπερασμάτων για νομικά και διοικητικά θέματα, διεκπεραίωση όλων των διοικητικών διαδικασιών που απαιτούνται για τη λειτουργία και χρήση του συστήματος.

Ο Ανάδοχος θα συνδράμει την ΓΓΠΣ-ΔΔ για όλες τις προηγουμένως αναφερόμενες εργασίες~~.~~

1. Η ΓΓΠΣ-ΔΔ θα παράσχει επαρκείς πόρους για εγκαταστάσεις λογισμικού που απαιτούνται για δοκιμές (αναβαθμίσεων και άλλων αλλαγών) καθώς και υπηρεσίες για εκτενείς δοκιμές των προαναφερόμενων αναβαθμίσεων. Θα απαιτείται ρητή έγκριση της ΓΓΠΣ-ΔΔ για την εγκατάσταση αναβαθμίσεων στο παραγωγικό σύστημα. Η δημιουργία και διαμόρφωση των εγκαταστάσεων δοκιμών θα γίνεται από τον Ανάδοχο.
2. Υπηρεσίες υποστήριξη, άδειες χρήσης λογισμικού ή υπηρεσιών (SaaS, PaaS, IaaS) οιουδήποτε κατασκευαστή λογισμικού και άλλων προϊόντων/υπηρεσιών ΤΠΥ και ψηφιακής δικτύωσης (π.χ. ψηφιακά πιστοποιητικά) που χρησιμοποιούνται στο ΕΣΗΔΗΣ στο πλαίσιο συμβάσεων με τους προ-αναφερόμενους κατασκευαστές ή παρόχους προϊόντων/υπηρεσιών ΤΠΥ.
3. Οι υπηρεσίες που απαιτούνται για τη χρήση του ΣΥΖΕΥΞΙΣ και τη συνεργασία με τον διαχειριστή του ΣΥΖΕΥΞΙΣ
4. οι υπηρεσίες που απαιτούνται για την χρήση άλλων συστημάτων δημόσιων οργανισμών της Ελλάδος ή άλλων διεθνών οργανισμών.

## Υποχρεώσεις αναδόχου για την παρακολούθηση και λειτουργία του συστήματος

Οι παρεχόμενες από τον Ανάδοχο υπηρεσίες περιλαμβάνουν τα παρακάτω :

1. Την εκτέλεση των εργασιών που περιγράφονται στις παραγράφους 6.1.1 έως 6.1.2 για τα ακόλουθα τεχνικά υποσυστήματα του ΕΣΗΔΗΣ :
   * **Λογισμικό συστήματος** : Λειτουργικό σύστημα και system utilities για όλους τους εικονικούς εξυπηρετητές.
   * **Λογισμικό υποδομών εφαρμογών του ΕΣΗΔΗΣ :**
     + Συστημάτων διαχείρισης βάσεων δεδομένων.
     + Συστημάτων καθοδήγησης backup βάσεων δεδομένων
     + Middleware (Application Servers και Web Servers)
     + Συστήματα ασφάλειας (Oracle Access Manager)
     + Σύστημα αποστολής e-mail
   * **Λογισμικό υπο-συστημάτων εφαρμογών**
     + Εγκαταστάσεις προϊόντων Oracle eBusiness Suite
     + Εγκαταστάσεις ΚΗΜΔΗΣ
     + Εφαρμογές υποστήριξης δια-λειτουργικότητας
     + Portal – στατικές σελίδες (υλοποιημένες με χρήση Oracle Web Center Suite)
     + Ανεξάρτητες εφαρμογές ελεύθερης πρόσβασης (σύστημα διαβουλεύσεων, αναζήτηση διαγωνισμών, υποβολή αιτήσεων εγγραφών οικονομικών φορέων)
   * **Εικονικά δικτυακά λογισμικά (υπηρεσίες SaaS) και πόροι επικοινωνιών**
     + Virtual Domain που παρέχεται από το EKN
     + Virtual Firewall που παρέχεται από το EKN
     + Εσωτερικά DNS services του φιλοξενούμενου συστήματος

στο πλαίσιο και εντός των ορίων που τίθενται από τις σχετικές τεχνικές δυνατότητες και το επίπεδο πρόσβασης που παρέχονται από το ΕΚΝ, σε διαχειριστές φιλοξενούμενων συστημάτων (tenants)

1. Ανάρτηση στην ηλεκτρονική πλατφόρμα των αναφορών σχετικά με την πάγια λειτουργία του συστήματος
2. Λήψη των αιτημάτων σχετικά με ειδικά θέματα και εκτέλεσή των σχετικών εργασιών
3. Εάν δεν είναι εφικτό να εκτελεστεί το αίτημα για ειδικά θέματα, παροχή σχετικών εξηγήσεων και τεκμηρίωσης στον φορέα, δια της ηλεκτρονική πλατφόρμας.
4. Ενημέρωση του φορέα λειτουργίας για οιοδήποτε θέμα ή ασυνήθιστηένδειξη εντοπισθεί κατά την παρακολούθηση του συστήματος
5. Άμεση ενημέρωση του φορέα λειτουργίας και της ομάδας stand by και ενεργοποίηση της διαδικασίας αντιμετώπισης βλαβών σε περίπτωση που ανιχνεύουν αστοχία ή ευρήματα για πιθανή επερχόμενη αστοχία
6. Άμεση ενημέρωση και τεκμηρίωση για τις ενέργειες των διαχειριστών ή άλλων, για οιαδήποτε αλλαγή ή εργασία γίνεται, αφορά ή/και υφίσταται πιθανότητα να επηρεάζει άμεσα ή έμμεσα το σύστημα (παραγωγικό και κάθε άλλο περιβάλλον), ή τα διαλειτουργόντα συστήματα και όλες τις σημαντικές διαχειριστικές ενέργειες.

Οι οικονομικοί φορείς μπορούν να προτείνουν και περαιτέρω εργασίες που θεωρούν χρήσιμες και ωφέλιμες στην προσφορά τους. Για να ενταχθούν στα καθήκοντα της ομάδας θα απαιτείται ρητή σύμφωνη γνώμη του του Κυρίου του Έργου.

## Αντιμετώπιση βλαβών (Administration, Fault management)

## Ομάδα παροχής υπηρεσιών αποκατάστασης βλαβών

Oι οικονομικοί φορείς ζητείται να περιγράψουν στην προσφορά τους την ομάδα στελεχών που θα εκτελεί τις συγκεκριμένες εργασίες και την οργάνωσή της. Είναι αποδεκτό τα ίδια στελέχη να υπάγονται και στην ομάδα «Παρακολούθηση λειτουργίας και χειρισμός του συστήματος»

Ωστόσο τα στελέχη της ομάδας αντιμετώπισης βλαβών απαιτείται να διαθέτουν εμπειρία τουλάχιστον 10 ετών σε ανάλογες εργασίες (βλ. Ομάδα έργου παρ. 8.3).

## Μεθοδολογία και τεχνικά μέσα παροχής αντιμετώπισης βλαβών

Η ομάδα εκτέλεσης των εργασιών του αναδόχου θα εργάζεται μέσω διατάξεων απομακρυσμένης πρόσβασης χρησιμοποιώντας υψηλού επιπέδου λογισμικό και εξοπλισμό ασφαλείας. Ζητείται οι οικονομικοί φορείς να περιγράψουν το λογισμικό/εξοπλισμό που δεσμεύονται να χρησιμοποιήσουν.

Οι σχετικές υπηρεσίες θα προσφέρονται σε μορφή διοικούμενων από τον Ανάδοχο και ολοκληρωμένων υπηρεσιών (managed service) δηλ. ως επιμέρους ολοκληρωμένα τεκμηριωμένα αποτελέσματα, σε απάντηση αιτημάτων που θα υποβάλει από την Δ/νση ΕΣΗΔΗΣ.

Η αντιμετώπιση βλαβών θα γίνει με τα τεχνικά μέσα (λογισμικό και εξοπλισμό), που είναι εγκατεστημένα στο σύστημα κατά τη σύνταξη της τρέχουσας διακήρυξης.

Η ομάδα αποκατάστασης βλαβών θα λαμβάνει ειδοποιήσεις από την ομάδα παρακολούθησης του συστήματος, η οποία θα κοινοποιείται και στον φορέα λειτουργίας του συστήματος ή/και από στελέχη του φορέα λειτουργίας του συστήματος.

**Χρόνος απόκρισης**

Ο Ανάδοχος υποχρεούται να αποκριθεί και να ξεκινήσει παροχή εργασιών εντός 6 ωρών από την αναγγελία της αστοχίας.

O Ανάδοχος απαιτείται να δέχεται αναγγελίες αστοχιών 24x7. Οι τρόποι με τους οποίους γίνεται αναγγελία σχετικών ευρημάτων από την ΓΓΠΣ-ΔΔ είναι οι παρακάτω :

• Δημιουργία ανάρτησης στην σχετική ηλεκτρονική πλατφόρμα χρήστη την οποία θα παράσχει ο Ανάδοχος.

• Μήνυμα ηλεκτρονικού ταχυδρομείου.

Η αναγγελία της Αναθέτουσας Αρχής/Κύριου του Έργου θα περιέχει πλήρη περιγραφή των ευρημάτων (σαφής προσδιορισμός ηλεκτρονικής υπηρεσίας που αστοχεί, σχετικά μηνύματα του συστήματος, άλλες σημαντικές συνθήκες ανάλογα με την αστοχία).

## Αποκατάσταση αστοχίας

## Κρίσιμες αστοχίες

Ως «κρίσιμη αστοχία» ορίζεται αστοχία η οποία :

* αναστέλλει πλήρως και συνεχόμενα την παροχή ηλεκτρονικής υπηρεσίας, η οποία είναι σε πλήρη παραγωγική λειτουργία, δηλαδή χρησιμοποιείται από τελικούς χρήστες αναθετουσών αρχών και οικονομικών φορέων για εκτέλεση διαδικασιών προμηθειών
* η χρήση της συγκεκριμένης ηλεκτρονικής υπηρεσίας προβλέπεται σαφώς ως υποχρεωτική από το νομοθετικό πλαίσιο
* υφίστανται σαφείς νομικές προβλέψεις για την διαθεσιμότητά της
* δεν υφίσταται εναλλακτικός τρόπος εκτέλεσης των σχετικών ενεργειών των Αναθετουσών Αρχών ή Οικονομικών Φορέων.

O Ανάδοχος θα παράσχει υπηρεσίες συνεχόμενα (24x7). Επίσης θα παρέχει συνεχείς ενημερώσεις για την πρόοδο των εργασιών, κάθε 4 ώρες το μέγιστο, για την αποκατάσταση «κρίσιμης αστοχίας» σε συνεργασία με τον κάτοχο και διαχειριστή του συστήματος.

Παροχή εναλλακτικού τρόπου εκτέλεσης των σχετικών ενεργειών των ΑΑ ή ΟΦ αναστέλλει τον κρίσιμο χαρακτήρα της αστοχίας (δεν θεωρείται πλέον «κρίσιμη αστοχία» και σταματάει η προσμέτρηση του χρόνου για υπολογισμό καθυστερήσεων οι οποίες δύνανται να επιφέρουν επιβολή ποινικών ρητρών στον Ανάδοχο).

Σε περίπτωση που δεν επιτευχθεί αποκατάσταση «κρίσιμης αστοχίας» εντός 8 εργάσιμων ωρών από την αναγγελία και επιβεβαίωσή της από τον Ανάδοχο, η ΓΓΠΣ-ΔΔ δύναται να επιβάλει ποινική ρήτρα ύψους 500 € για κάθε μέρα καθυστέρησης αποκατάστασης της αστοχίας και έως του ποσού των 15.000 €.

Απαραίτητοι και ουσιαστικοί όροι για να επιμετρηθεί καθυστέρηση του αναδόχου για αποκατάσταση «κρίσιμης αστοχίας», είναι η παροχή από την Αναθέτουσα Αρχή ή τον Φορέα Λειτουργία όλων των υπηρεσιών και απαιτούμενων, που προβλέπονται στην παράγραφο 6.2.3 Υποχρεώσεις φορέα.

Επισημαίνεται ότι αποτελούν αποκλειστική αρμοδιότητα υπηρεσιών του δημοσίου :

* ο φυσικός εξοπλισμός και οι υπηρεσίες που παρέχει το G-Cloud (ΕΚΝ)
* το λογισμικό υποστήριξης εικονικών εξυπηρετητών και άλλων πόρων συστήματος και δικτύου (Hypervisors και τα συναφή) που χρησιμοποιείται από το G-Cloud για την παροχή ηλεκτρονικών υπηρεσιών
* υπηρεσίες που παρέχει το ΣΥΖΕΥΞΙΣ
* υπηρεσίες IaaS, PaaS και SaaS ή άλλες που προσφέρουν άλλοι τρίτοι πάροχοι (π.χ. Cloud ή SaaS services – Azur , Oracle Cloud κ.α) προς τον φορέα λειτουργίας του συστήματος

Κατά συνέπεια η συνεχής παροχή υποστήριξης και ουσιαστικής και ολοκληρωμένης συνδρομής των αρμόδιων υπηρεσιών και στελεχών του φορέα, καθώς και των άλλων δημόσιων φορέων ή μη, παρόχων υπηρεσιών υποστήριξης υπό τους ίδιους όρους που θα εργάζεται ο Ανάδοχος, είναι ουσιαστική και κρίσιμη για την αντιμετώπιση κρίσιμων αστοχιών και αποτελεί απαραίτητη προϋπόθεση για την προσμέτρηση του χρονικού διαστήματος, μετά το πέρας του οποίου μπορεί να επιβληθεί ποινική ρήτρα στον Ανάδοχο (μετά την παρέλευση του παραπάνω αναφερόμενου χρονικού διαστήματος).

## Αστοχίες κατώτερης κρισιμότητας

Ο Ανάδοχος υποχρεούται να ανταποκρίνεται σε αναγγελία οιουδήποτε ευρήματος εντός 14 εργάσιμων ωρών από την αναγγελία του, η οποία θα γίνεται με τους τρόπους που αναφέρονται στην προηγούμενη παράγραφο.

O Ανάδοχος υποχρεούται να εργάζεται συνεχόμενα για την επίλυση αστοχιών κατώτερης κρισιμότητας ή για την δημιουργία εναλλακτικής λύσης και να φροντίζει για την αποκατάσταση της αστοχίας σε 3 εργάσιμες ημέρες.

Ο Ανάδοχος υποχρεούται να ενημερώνει, το αργότερο κάθε 10 εργάσιμες ώρες, τον φορέα λειτουργίας του συστήματος για την πρόοδο των εργασιών αντιμετώπισής της αστοχίας.

Σε περίπτωση που δεν επιτευχθεί αποκατάσταση «κατώτερης κρισιμότητας αστοχίας» εντός 3 εργάσιμων ημερών από την αναγγελία και επιβεβαίωσή της από τον Ανάδοχο, η αναθέτουσα αρχή δύναται να επιβάλει ποινική ρήτρα ύψους 200 € για κάθε μέρα καθυστέρησης αποκατάστασης της αστοχίας και έως το ποσό των 5.000 €.

Απαραίτητοι και ουσιαστικοί όροι για να επιμετρηθεί καθυστέρηση του αναδόχου για αποκατάσταση «κατώτερης κρισιμότητας αστοχίας» και επιβολή ποινικής ρήτρας είναι η παροχή προς τον Ανάδοχο όλων των υπηρεσιών και απαιτούμενων που προβλέπονται στην παράγραφο για αντιμετώπιση κρίσιμης αστοχίας.

## Προγραμματισμένες διακοπές υπηρεσίας

Επιτρέπεται η διενέργεια προγραμματισμένων διακοπών της Υπηρεσίας (Planned Outages), σύμφωνα με τις παρακάτω συνθήκες:

* Κάθε προγραμματισμένη διακοπή της υπηρεσίας από τον Ανάδοχο θα ανακοινώνεται τουλάχιστον 10 ημερολογιακές ημέρες νωρίτερα στον Φορέα, και θα πρέπει να τεκμηριώνεται κατάλληλα.
* Κάθε προγραμματισμένη διακοπή της υπηρεσίας θα πραγματοποιείται μόνο εφόσον ρητά συμφωνηθεί μεταξύ των δύο μερών.
* Η μέγιστη διάρκεια μίας προγραμματισμένης διακοπής υπηρεσιών θα συμφωνείται ρητά μεταξύ των δύο μερών.

## Υποχρεώσεις φορέα

Οι αναφερόμενες στην παράγραφο 6.1.4 Παρακολούθηση λειτουργίας και χειρισμός του συστήματος (System Monitoring & Operation) – υποχρεώσεις το φορέα.

Επίσης ο φορέας υποχρεούται να εξασφαλίσει :

1. Άδειες χρήσης λογισμικού: Ο Κύριος του Έργου /Φορέας Λειτουργίας μεριμνά και θα παράσχει προς χρήση από τον Ανάδοχο άδειες χρήσης λογισμικού για όλα τα προϊόντα λογισμικού ή υπηρεσίες IaaS, PaaS και SaaS τρίτων κατασκευαστών (Oracle, Microsoft κ.α.) που χρησιμοποιούνται στο ΕΣΗΔΗΣ.
2. Υπηρεσίες υποστήριξης και παροχής νέων εκδόσεων μέσω συμβάσεων με τους κατασκευαστές: ο Κύριος του Έργου θα εξασφαλίσει στον Ανάδοχο, μέσω συμβάσεων με τους κατασκευαστές παροχή υπηρεσιών υποστήριξης και παροχή νέων εκδόσεων για χρήση, υποστήριξη και αναβάθμιση των συστημάτων του ΕΣΗΔΗΣ .
3. Πρόσβαση για άντληση στοιχείων σε συστήματα παρακολούθησης συστημάτων : Ο φορέας εκτέλεσης της σύμβασης και ο φορέας λειτουργίας του συστήματος θα παράσχουν πρόσβαση στον Ανάδοχο σε όλα τα τεχνικά συστήματα που διαθέτουν και παρακολουθούν ή/και καταγράφουν άμεσα ή έμμεσα σχετικές λειτουργίες υποδομών εξοπλισμού ή λογισμικού που χρησιμοποιείται για την λειτουργία του ΕΣΗΔΗΣ καθώς και στα σχετικά δεδομένα που παράγονται από αυτά τα συστήματα παρακολούθησης (systems monitoring). Η παρούσα υποχρέωση είναι κρίσιμη και ουσιαστική και εάν ο Κύριος του Έργου/Φορέας Λειτουργίας δεν συμμορφώνεται, αυτομάτως αναστέλλονται όλες οι προβλέψεις της σύμβασης σχετικά με επιβολή ρητρών, οι υπηρεσίες του αναδόχου προσφέρονται στο πλαίσιο best effort και η μη επίλυση προβλημάτων/αστοχιών δεν αποτελεί μη ανταπόκριση στους όρους της συμβάσης

Ο φορέας είναι υποχρεωμένος να δεσμευτεί για την εμπιστευτικότητα των στοιχείων στα οποία θα έχει πρόσβαση μέσω των προαναφερόμενων συστημάτων αν αυτό ζητηθεί από την αναθέτουσα αρχή.

## Υποχρεώσεις Αναδόχου

Για όλα τα υποσυστήματα που αναφέρονται στην προηγούμενη παράγραφο θα παρέχονται από έμπειρους μηχανικούς συστήματος οι ακόλουθες υπηρεσίες :

1. **Εκτεταμένη** διερεύνηση στο πλαίσιο αποκατάστασης βλαβών που απαιτούν παρεμβάσεις διαχειριστών (administrators) και για τις οποίες ενημερώνουν, τα στελέχη της Δ/σης ΕΣΗΔΗΣ ή η ομάδα υποστήριξης λειτουργίας (βλ. προηγούμενη παράγραφο) και ενέργειες για την επίλυσή τους. Θα εξασφαλιστεί «ομάδα επιφυλακής» (stand by) αποτελούμενη από διαχειριστές και μηχανικούς υψηλού επιπέδου τεχνογνωσίας και εμπειρίας.
2. Εργασίες αποκατάστασής βλαβών/δυσλειτουργιών οι οποίες απαιτούν σημαντικές παρεμβάσεις ή/και αναβαθμίσεις ή/και επαναδιαμόρφωση (δηλ. ενέργειες πιο εκτεταμένες, πολύπλοκες και κρίσιμες από αυτές που έχουν τη δυνατότητα να εκτελέσουν ομάδα χειριστών (operators) που εκτελεί πάγια παρακολούθηση του συστήματος (βλ. παρ. 6.1.4 αλλά από ομάδα ιδιαίτερα υψηλής τεχνογνωσίας και εμπειρίας), μετά από σχετική ειδοποίηση του διαχειριστή του συστήματος ή έγκρισής του, μετά από σχετική ενημέρωση της ομάδας παρακολούθησης και λειτουργίας του συστήματος.
3. Μικρής έκτασης αλλαγές στην διαμόρφωση του συστήματος όποτε κρίνεται ότι είναι απαραίτητο. Μεγάλης έκτασης αλλαγές μπορούν να ζητηθούν από τον φορέα σύμφωνα με τις προβλέψεις για αιτήματα νέων υλοποιήσεων/ αλλαγών που περιγράφεται στην παρ. 6.4.2.1.6.1.
4. Αναβαθμίσεις του συστήματος όποτε κρίνεται απαραίτητο από τον Ανάδοχο ή μετά και από αίτημα του Φορέα και συμφωνία των 2 μερών.
5. Αποκατάσταση των ανωμαλιών λειτουργίας (bugs) των εφαρμογών, σε συνεργασία με τους σχετικούς κατασκευαστές λογισμικού, εκτός των περιπτώσεων όπου υπάρχει αποδεδειγμένη τεχνική αστοχία. Ως ανωμαλία λειτουργίας ορίζεται :
   * είτε αστοχία με εμφάνιση τεχνικού λάθους
   * είτε παρουσίαση ειρωνικών / σαφώς λανθασμένων δεδομένων
   * είτε λειτουργία του συστήματος, σαφώς διαφορετική από την λειτουργικά και τεχνικά προδιαγεγραμμένη στην αντίστοιχη μελέτη εφαρμογής και στις δοκιμές αποδοχής του συστήματος (βλ. και 6.4 Υλοποίηση τροποποιήσεων και επεκτάσεων εφαρμογών και υποσυστημάτων)**.**

Ο Ανάδοχος απαιτείται να προσφέρει τις υπηρεσίες της τρέχουσας παραγράφου (6.1.4 Υποχρεώσεις αναδόχου για την παρακολούθηση και λειτουργία του συστήματος

Οι παρεχόμενες από τον Ανάδοχο υπηρεσίες περιλαμβάνουν τα παρακάτω :

1. Την εκτέλεση των εργασιών που περιγράφονται στις παραγράφους 6.2.1 έως 6.2.2 για τα ακόλουθα τεχνικά υποσυστήματα του ΕΣΗΔΗΣ :

* + **Λογισμικό συστήματος** : Λειτουργικό σύστημα και system utilities για όλους τους εικονικούς εξυπηρετητές.
  + **Λογισμικό υποδομών εφαρμογών του ΕΣΗΔΗΣ :**
    - Συστημάτων διαχείρισης βάσεων δεδομένων.
    - Συστημάτων καθοδήγησης backup βάσεων δεδομένων
    - Middleware (Application Servers και Web Servers)
    - Συστήματα ασφάλειας (Oracle Access Manager)
    - Σύστημα αποστολής e-mail
  + **Λογισμικό υπο-συστημάτων εφαρμογών**
    - Εγκαταστάσεις προϊόντων Oracle eBusiness Suite
    - Εγκαταστάσεις ΚΗΜΔΗΣ
    - Εφαρμογές υποστήριξης δια-λειτουργικότητας
    - Portal – στατικές σελίδες (υλοποιημένες με χρήση Oracle Web Center Suite)
    - Ανεξάρτητες εφαρμογές ελεύθερης πρόσβασης (σύστημα διαβουλεύσεων, αναζήτηση διαγωνισμών, υποβολή αιτήσεων εγγραφών οικονομικών φορέων)
  + **Εικονικά δικτυακά λογισμικά (υπηρεσίες SaaS) και πόροι επικοινωνιών**
    - Virtual Domain που παρέχεται από το EKN
    - Virtual Firewall που παρέχεται από το EKN
    - Εσωτερικά DNS services του φιλοξενούμενου συστήματος

στο πλαίσιο και εντός των ορίων που τίθενται από τις σχετικές τεχνικές δυνατότητες και το επίπεδο πρόσβασης που παρέχονται από το ΕΚΝ, σε διαχειριστές φιλοξενούμενων συστημάτων (tenants)

2. Ανάρτηση στην ηλεκτρονική πλατφόρμα των αναφορών σχετικά με την πάγια λειτουργία του συστήματος

3. Λήψη των αιτημάτων σχετικά με ειδικά θέματα και εκτέλεσή των σχετικών εργασιών

4. Εάν δεν είναι εφικτό να εκτελεστεί το αίτημα για ειδικά θέματα, παροχή σχετικών εξηγήσεων και τεκμηρίωσης στον φορέα, δια της ηλεκτρονική πλατφόρμας.

5. Ενημέρωση του φορέα λειτουργίας για οιοδήποτε θέμα ή ασυνήθιστηένδειξη εντοπισθεί κατά την παρακολούθηση του συστήματος

6. Άμεση ενημέρωση του φορέα λειτουργίας και της ομάδας stand by και ενεργοποίηση της διαδικασίας αντιμετώπισης βλαβών σε περίπτωση που ανιχνεύουν αστοχία ή ευρήματα για πιθανή επερχόμενη αστοχία

Οι οικονομικοί φορείς μπορούν να προτείνουν και περαιτέρω εργασίες που θεωρούν χρήσιμες και ωφέλιμες στην προσφορά τους. Για να ενταχθούν στα καθήκοντα της ομάδας θα απαιτείται ρητή σύμφωνη γνώμη του του Κυρίου του Έργου.

Αντιμετώπιση βλαβών (Administration, Fault management)), τουλάχιστον σε εργάσιμες μέρες και ώρες, εκτός των υπηρεσιών που υπάγονται στην διαδικασία αποκατάστασης κρίσιμης αστοχίας. Ωστόσο έχει την δυνατότητα να εκτελεί τις εργασίες και σε μη εργάσιμες ώρες και μέρες.

## Υπηρεσίες υποστήριξης χρηστών και διαχειριστών του ΟΠΣ ΕΣΗΔΗΣ, διαχείριση αιτημάτων επιχειρησιακών ενεργειών

## Διάθεση Στελεχών με Φυσική Παρουσία

Ο ανάδοχος θα εξασφαλίσει ότι δυο στελέχη του με Πανεπιστημιακό Τίτλο Σπουδών και εμπειρία στην χρήση των εφαρμογών ebs (Oracle eBusiness Suite) και εφαρμογών που χρησιμοποιούνται στο ΟΠΣ ΕΣΗΔΗΣ θα παρέχουν υπηρεσίες στις εγκαταστάσεις του φορέα κατά την διάρκεια εργάσιμων ωρών δημοσίου σε όλη τη διάρκεια της σύμβασης.

Ο φορέας θα τους παρέχει χώρο εργασίας – που θα συμμορφώνεται με τους κανονισμούς εργασιακών χώρων - για τέσσερα άτομα για αποκλειστική χρήση τους (ώστε να έχουν την δυνατότητα να συνεργαστούν στον ίδιο χώρο και με άλλα στελέχη του αναδόχου και του Φορέα και υπό συνθήκες που εξασφαλίζουν ιδιωτικότητα  και δυνατότητα εσωτερικής επικοινωνίας/συνεργασίας  με άλλα στελέχη του αναδόχου και του Φορέα), τηλεφωνικές υποδομές επικοινωνίας (3 τηλεφωνικές γραμμές) , σύνδεση/πρόσβαση στο διαδίκτυο (επαρκούς εύρους).

Ο ανάδοχος θα ορίσει ποια στελέχη από μία ευρύτερη ομάδα θα παράσχουν τις συγκεκριμένες υπηρεσίες. Τα στελέχη του αναδόχου θα είναι συγκεκριμένα, θα έρχονται σε συνεχή επικοινωνία / συνεργασία με τα στελέχη του Φορέα και θα ασχολούνται αποκλειστικά με την Υποστήριξη των στελεχών της Δ/νσης ΟΠΣ ΕΣΗΔΗΣ. Αντικατάστασή τους θα συμβαίνει μετά από συμφωνία των δυο μερών.

Η ομάδα διοίκησης έργου του αναδόχου θα έχει την αποκλειστική αρμοδιότητα διοίκησης των στελεχών. Τα αιτήματα εργασιών θα προωθούνται (τυπικά) από την Δ/νση ΕΣΗΔΗΣ για διεκπεραίωση από τα εν λόγω στελέχη. Τα στελέχη του αναδόχου θα συμμορφώνονται  με τους εταιρικούς κανονισμούς λειτουργίας και ασφαλείας του αναδόχου και τους κανονισμούς ασφαλείας του φορέα και θα λαμβάνουν έγκριση από την ομάδα διοίκησης έργου του αναδόχου για τις ενέργειές τους που επηρεάζουν την λειτουργία ή μορφή του συστήματος ή οιαδήποτε άλλη ενέργεια που εντάσσεται στην εκτέλεση της σύμβασης.

Οποιαδήποτε προφορική επικοινωνία οι συνεργασίες των στελεχών του αναδόχου με στελέχη του φορέα που θα γίνεται δεν υποκαθιστούν την μεθοδολογία και κανόνες συνεργασίας και εργασιών ούτε την χρήση ηλεκτρονικής πλατφόρμας που προβλέπονται στην τρέχουσα διακήρυξη και θα εξειδικευτεί περαιτέρω στο Σχέδιο Υλοποίησης Έργου.

Ενδεικτικά και όχι περιοριστικά αναφέρονται οι παρακάτω δραστηριότητες / αντικείμενα:

Α ΕΝΟΤΗΤΑ

* εντοπισμός πιθανώς προβληματικών καταχωρήσεων των τελικών χρηστών
* διορθώσεις επιχειρησιακών δεδομένων
* εξαγωγές δεδομένων τεχνικών καταγραφών του συστήματος σχετικά με ενέργειες χρηστών και της σχετική λειτουργίας του συστήματος
* τεκμηρίωση και δρομολόγηση αιτημάτων (σχετικά με επιχειρησιακή διαχείριση) προς την ομάδα υποστήριξη Help Desk του Αναδόχου
* άλλες παρόμοιες ενέργειες που θα ορισθούν στο σχέδιο υλοποίησης έργου

Β ΕΝΟΤΗΤΑ

Διαχείριση περιεχομένου και μικρής κλίμακας αλλαγές ή προσθήκες στα στατικά τμήματα του δικτυακού τόπου ελεύθερης πρόσβασης του ΕΣΗΔΗΣ (Portal/Web Site).

Θα γίνεται χρήση του αντίστοιχου λογισμικού κατασκευής και υποστήριξης του δικτυακού/Portal που περιλαμβάνεται στο ΕΣΗΔΗΣ κατά τη σύνταξη της τρέχουσας διακήρυξης, δηλαδή της πλατφόρμας Oracle Web Center Suite.

Οι ενημερώσεις περιεχομένου και επεκτάσεις θα εκτελούνται/υλοποιούνται σύμφωνα με τις προδιαγραφές των προϊόντων που χρησιμοποιούνται και τις μεθόδους που υποστηρίζει και συνιστά ο κατασκευαστής του συγκεκριμένου προϊόντος λογισμικού, εντός των ορίων που τίθενται από τις υποστηριζόμενες τεχνικές δυνατότητες του προϊόντος που χρησιμοποιείται στο ΕΣΗΔΗΣ και για το οποίο διαθέτει άδειες χρήσης ο φορέας.

Το περιεχόμενο και οι προδιαγραφές των αλλαγών/επεκτάσεων θα αποτελεί αποκλειστική και πλήρη αρμοδιότητα και ευθύνη του φορέα (Δ/νση ΕΣΗΔΗΣ), θα παρέχεται με τυπικό ιχνηλάσιμο τρόπο στον Ανάδοχο και ο φορέας θα εγκρίνει και την τελική μορφή της ανάρτησης περιεχομένου ή των μικρής έκτασης αλλαγών/προσθηκών.

Οι ομάδες εργασιών σχετικά με την διαχείριση του portal ενδεικτικά θα είναι οι ακόλουθες :

* Ανάρτηση ανακοινώσεων
* Ανάρτηση εγγράφων σχετικά με το νομικό και ρυθμιστικό πλαίσιο
* Ανάρτηση εγχειριδίων και άλλου σχετικού υποστηρικτικού υλικού
* Ανάρτηση στατιστικών στοιχείων (και παραγωγή αυτών για τις οποίες θα συμφωνούνται από τα δυο μέρη οι διαδικασίες και προδιαγραφές)
* Αναμόρφωση επιμέρους τμημάτων του δικτυακού τόπου
* Αναμόρφωση ή κατασκευή τμημάτων που αφορούν σε ειδικές δραστηριότητες (ημερίδες, ομάδα δημοσιεύσεων ή υλικού για συγκεκριμένες «ad hoc» θεματικές ενότητες)

**Ομάδα Υποστήριξης του Αναδόχου για τα Στελέχη με Φυσική Παρουσία**

Τα στελέχη που θα έχουν φυσική παρουσία, θα υποστηρίζονται από εξειδικευμένα στελέχη του Αναδόχου για τις εργασίες που αναφέρονται παραπάνω όποτε κρίνεται απαραίτητο. Αυτή η ομάδα υποστήριξης θα είναι διαθέσιμη εργάσιμες ημέρες και ώρες και θα διοικείται και θα συντονίζεται από την ομάδα διοίκησης έργου του Αναδόχου.

## Υποχρεώσεις Φορέα Λειτουργίας

1. Διαθεσιμότητα στελεχών της ΓΓΠΣ-ΔΔ κατά την περίοδο εκτέλεσης των εργασιών, με την απαιτούμενη αρμοδιότητα και εξειδίκευση, της αρμόδιας διεύθυνσης της ΓΓΠΣ-ΔΔ για παροχή μέσω email ή τηλεφώνου πληροφοριών, διευκρινήσεων, απαιτούμενων εγκρίσεων σε στελέχη του αναδόχου για την εκτέλεση των σχετικών εργασιών και εγκρίσεις του στις περιπτώσεις που κρίνεται σκόπιμο.
2. Σαφής και νομικά/συμβατικά επαρκής έναντι τρίτων, εξουσιοδότηση για χρήση της απαιτούμενης πρόσβασης και δεδομένων που απαιτούνται.
3. Άρτια και σαφή περιγραφή των αιτημάτων για εκτέλεση αιτημάτων επιχειρησιακής υποστήριξης.
4. Παροχή σχετικών πληροφοριών ή δεδομένων σχετικά με ενέργειες τρίτων ή υπηρεσίες τρίτων που μπορεί να εμπλέκονται (π.χ. για την περίπτωση διερεύνησης προβλημάτων σχετικά με υποβολές προσφορών, τα δεδομένα που παρέχει ο τελικός χρήστης και διευκρινήσεις για αυτά).
5. Για αιτήματα σχετικά με το Portal, σαφείς προδιαγραφές,
6. Τα αναφερόμενα στις παραγράφους 6.1.3 σημεία από 4 έως 14 σχετικά με τις υπηρεσίες παρακολούθησης του συστήματος και 6.2.3 (σχετικά με τις υπηρεσίες διαχείρισης βλαβών).

## Υποχρεώσεις αναδόχου

1. Ενημέρωση μέσω της ηλεκτρονικής πλατφόρμα διαχείρισης αιτημάτων ή με άλλο πρόσφορο τυπικό τρόπο σχετικά με την πορεία υλοποίησης των εργασιών.

## Υλοποίηση τροποποιήσεων και επεκτάσεων εφαρμογών και υποσυστημάτων

Ο Ανάδοχος θα προσφέρει υπηρεσίες για την αναβάθμιση, υλοποίηση επεκτάσεων και προσαρμογών των υποσυστημάτων του ΕΣΗΔΗΣ, για να καλυφθούν βελτιωμένες ή/και νέες, λειτουργικές και μη λειτουργικές απαιτήσεις.

Οι υπηρεσίες θα περιλαμβάνουν όλες τις ομάδες εργασιών που απαιτούνται για αναδιάταξη ή υλοποίηση και θέση σε παραγωγική λειτουργία ηλεκτρονικών υπηρεσιών προς τους χρήστες δηλ. :

* Συνδρομή και υποστήριξη στον φορέα λειτουργίας του συστήματος, για τη συλλογή λειτουργικών και μη λειτουργικών απαιτήσεων, καθώς και σύνταξη μελέτης σκοπιμότητας σε συνεργασία με εμπλεκόμενους φορείς του δημοσίου και λαμβάνοντας υπ’ όψη το ελληνικό και διεθνές (ΕΕ) νομικό και ρυθμιστικό πλαίσιο
* Σύνταξη μελέτης εφαρμογής
* Prototyping και τμηματική υλοποίηση
* Έλεγχοι και δοκιμές
* Παραγωγή εκπαιδευτικού υλικού (η τελική διαμόρφωσή του θα γίνεται από τον φορέα λειτουργίας του συστήματος)
* Μετάπτωση δεδομένων των παραγωγικών συστημάτων, ώστε να είναι συμβατά με τις αναβαθμισμένες εκδόσεις των εφαρμογών και των επεκτάσεων τους (κατά τρόπο σύμφωνο με το νομοθετικό πλαίσιο περί ψηφιακών αρχείων του Ελληνικού δημοσίου και προμηθειών)
* Θέση σε παραγωγική λειτουργία και υποστήριξη λειτουργίας έως τη λήξη της συμβάσης.

Για την παραπάνω αναφερόμενη διαδικασία υλοποίησης θα χρησιμοποιηθεί μεθοδολογία τύπου Agile η οποία κρίνεται ως η πλέον κατάλληλη για υλοποίηση αλλαγών σε κυβερνητικά πληροφοριακά συστήματα, όπως το ΕΣΗΔΗΣ που είναι σε έντονη παραγωγική λειτουργία, εξελίσσεται συνεχώς και ταχύτατα και είναι κρίσιμα για το Ελληνικό κράτος.

Οι νέες υλοποιήσεις ή/και αλλαγές υπαρχόντων εφαρμογών και υποσυστημάτων, θα αφορούν στις ακόλουθες θεματικές ενότητες / υποσυστήματα του ΕΣΗΔΗΣ:

1. Δικτυακός τόπος Δημόσιων Προμηθειών «Portal»
2. ΚΗΜΔΗΣ
3. Σύστημα εκτέλεσης διαγωνισμών και συμβάσεων προμηθειών
4. Παροχή εκπαιδευτικού υλικού για τις νέες υλοποιήσεις και συστημάτων εκπαίδευσης
5. Στοιχεία ασφάλειας συγκεκριμένων υποσυστημάτων

## Θεματικές ενότητες ηλεκτρονικών υπηρεσιών / υποσυστήματα ΕΣΗΔΗΣ στα οποία αφορούν οι νέες υλοποιήσεις /αλλαγές

## Portal

Σε συνεργασία με Δ/νση ΕΣΗΔΗΣ, τον Ανάδοχο και εξειδικευμένους, βεβαιωμένης εμπειρίας και τεχνογνωσίας σχεδιαστές (UX Designers), τις υπηρεσίες των οποίων θα εξασφαλίσει Ανάδοχος, θα υλοποιηθούν ενδεικτικά τα ακόλουθα :

* Εικαστικός ανασχεδιασμός του Portal / δικτυακού τόπου (Web Site) – αποτελεί διαφορετική οντότητα από τις εφαρμογές και τα συστήματα εκτέλεσης διαδικασιών ή αναζήτησης πληροφοριών τα οποία είναι εφαρμογές προσβάσιμες από το διαδίκτυο)
* Προσθήκη δυνατοτήτων για προσαρμογή του περιεχόμενου, σε προτιμήσεις των εγγεγραμμένων χρηστών στα υποσυστήματα πληροφόρησης που περιλαμβάνονται στον δικτυακό τόπο του ΕΣΗΔΗΣ.
* Υποστήριξη δομημένων αρχείων/καταλόγων για οργάνωση και αναζήτηση εγχειριδίων, ανακοινώσεων, κειμένων και παραπομπών νομοθετικού πλαισίου, εκδηλώσεων, δραστηριοτήτων
* Βελτίωση μηχανισμού διαχείρισης περιεχομένου
* Προσθήκες για υποστήριξη χρήσης από ΑΜΕΑ
* Μηχανισμοί παρακολούθησης και ανάλυσης επισκεψιμότητας

## ΚΗΜΔΗΣ

Το ΚΗΜΔΗΣ είναι n-Tier σύστημα, στο οποίο περιλαμβάνονται πολλές επιμέρους εφαρμογές-modules, τα οποία είναι ολοκληρωμένα μεταξύ τους και καλύπτουν διαφορετικές λειτουργικές ενότητες.

Περιλαμβάνει υποσύστημα δι-επαφής με τους χρήστες (GUI), υποσύστημα υλοποίησης επιχειρησιακής λογικής (business logic) και ροής εργασιών, υποσύστημα αποθήκευσης και διαχείρισης δεδομένων (database tier), ειδικά διαμορφωμένο υποσύστημα υποδοχής αιτημάτων χρηστών (Web Tier) καθώς και ειδικά υποσυστήματα για την ανταλλαγή δεδομένων με τρίτα συστήματα (π.χ. Διαύγεια) – παροχή και χρήση υπηρεσιών δια-λειτουργικότητας.

Η αναβάθμιση του συστήματος θα αφορά στις ακόλουθες λειτουργικές ενότητες / υποσυστήματα του ΚΗΜΔΗΣ.

##### ΚΗΜΔΗΣ - Καταχώρηση και δημοσίευση στοιχείων

Η λειτουργική ενότητα/υποσύστημα καλύπτει ανάγκες των χρηστών αναθετουσών αρχών για την εκτέλεση των εργασιών δημοσιότητας στοιχείων δημοσίων προμήθειών.

Σε αυτή την λειτουργική περιοχή θα υλοποιηθούν :

* Προσθήκες και αλλαγές για εμπλουτισμό και αναδιοργάνωση των στοιχείων (δεδομένων) που περιλαμβάνονται/καταχωρούνται, σχετικά με τις φάσεις διαδικασιών εκτέλεσης προμηθειών και έργων (Δέσμευση Πίστωσης, Διακήρυξη, Κατακύρωση, Σύμβαση, Πληρωμές), όπως προσθήκη επιπλέον δεδομένων, μηχανισμοί υποστήριξης της συνέπειας και ορθότητας των εισαγόμενων δεδομένων
* Περαιτέρω ολοκλήρωση/ανταλλαγή δεδομένων με το σύστημα εκτέλεσης διαγωνισμών και συμβάσεων
* Προσθήκες και αλλαγές για συγκέντρωση και διαχείριση δεδομένων σχετικά με :
  + Πράσινες συμβάσεις
  + Δεδομένα ηλεκτρονικής τιμολόγησης
  + Δεδομένα χρηματοδότησης – πληρωμών
* Προσθήκη εκτυπώσεων για χρήστες Αναθετουσών Αρχών
* Προσθήκη εφαρμογών για την καλύτερη υποστήριξη και διαχείριση του συστήματος
  + διαχείριση δεδομένων αναφοράς που αντλούνται από άλλα συστήματα
  + εμπλουτισμός, καταγραφή και άντληση εκτενών στοιχείων ενεργειών χρηστών (Logging και Auditing)
  + Βελτίωση και εμπλουτισμός του υποσυστήματος διαχείρισης χρηστών
  + Βελτίωση των μηχανισμών αναζήτησης δεδομένων στο υποσύστημα ελεύθερης πρόσβασης

##### ΚΗΜΔΗΣ - Υπηρεσίες δια-λειτουργικότητας με τρίτα συστήματα

Στο ΚΗΜΔΗΣ περιλαμβάνονται εξειδικευμένες εφαρμογές ή/και ειδικές διεπαφές, για παροχή ή άντληση δεδομένων από άλλα συστήματα (εντός ή εκτός ΕΣΗΔΗΣ), μέσω μηχανισμών διαλειτουργικότητας. Θα υλοποιηθούν αναβαθμίσεις, προσαρμογές και αλλαγές ώστε να υποστηριχθεί :

* Παροχή υπηρεσιών άντλησης δεδομένων προς το σύστημα ηλεκτρονικής τιμολόγησης της ΓΓΠΣΔΔ
* Παροχή υπηρεσιών για καταχώρηση αναρτήσεων από άλλα συστήματα του δημοσίου με μηχανισμούς που εξασφαλίζουν ασφάλεια, ιχνηλασιμότητα και προφυλάσσουν από υπερφόρτωση.

## Σύστημα στατιστικής ανάλυσης ΚΗΜΔΗΣ

Στο ΕΣΗΔΗΣ περιλαμβάνεται σύστημα στατιστικής ανάλυσης τύπου BI, με το οποίο κατά τα πρώτα χρόνια λειτουργίας του ΕΣΗΔΗΣ μεταφέρονταν δεδομένα από το ΚΗΜΔΗΣ. Μετά από εκτεταμένες αλλαγές και αναμόρφωση στο ΚΗΜΔΗΣ (στα μέσα του 2017) η προαναφερόμενη διαδικασία ανεστάλη και οι ανάγκες εξαγωγής στατιστικών και συγκεντρωτικών δεδομένων καλύφθηκαν με άλλους τρόπους. Στο πλαίσιο του έργου προβλέπεται, ενδεικτικά :

* Υλοποίηση μηχανισμού αυτόματης μεταφοράς δεδομένων, σε βάση δεδομένων ειδικά διαμορφωμένη για στατιστική ανάλυση (βάση δεδομένων του συστήματος ΒΙ που είναι ενταγμένη στο ΕΣΗΔΗΣ)
* Υλοποίηση αναλύσεων τύπου BI με χρήση του προϊόντος Oracle BI EE, που περιλαμβάνεται στα υποσυστήματα του ΕΣΗΔΗΣ (οι θεματικές ενότητες, ο αριθμός τους θα προσδιορισθούν κατά την υλοποίηση ).

## Συστήματα εκτέλεσης διαδικασιών προμηθειών

Στα πλαίσια των προσθηκών και τροποποιήσεων θα πραγματοποιείται αναμόρφωση και επέκταση του συστήματος εκτέλεσης διαδικασιών προμηθειών που αφορούν ενδεικτικά τους ακόλουθους τομείς, εντός των ορίων του λογισμικού Oracle eBusiness Suite που περιλαμβάνεται στο ΕΣΗΔΗΣ κατά την δημοσίευση της παρούσας διακήρυξης (βλ. κεφάλαιο 1.2 του Παραρτήματος Ι) :

##### Σύστημα εκτέλεσης διαδικασιών προμηθειών – Προετοιμασία και εκτέλεση διαγωνισμών και άλλων διαδικασιών διαπραγμάτευσης με Οικονομικούς φορείς

Στα πλαίσια των προσθηκών και τροποποιήσεων θα πραγματοποιείται αναμόρφωση και επέκταση του συστήματος εκτέλεσης διαδικασιών προμηθειών που αφορούν ενδεικτικά τους ακόλουθους τομείς, εντός των ορίων του λογισμικού Oracle eBusiness Suite που περιλαμβάνεται στο ΕΣΗΔΗΣ κατά την δημοσίευση της παρούσας διακήρυξης (βλ. κεφάλαιο 1.2 του Παραρτήματος Ι) :

###### Αναμόρφωση GUI

Για τη βελτίωση της εργονομίας και την προσαρμογή του συστήματος στις επίκαιρες και ευρέως χρησιμοποιούμενες εικαστικές αρχές κυβερνητικών διοικητικών συστημάτων, θα υλοποιηθούν ενδεικτικά τα ακόλουθα:

* Αναμόρφωση εικαστικών στοιχείων του συστήματος διεπαφής με τους χρήστες.
* Προσθήκη ηλεκτρονικών φορμών για εναλλακτική παρουσίαση μόνο (read only) των δεδομένων σχετικά με ενέργειες προμηθευτών
* Προσθήκη ηλεκτρονικών φορμών για εναλλακτική παρουσίαση μόνο (read only) δεδομένων σχετικά με ενέργειες αναθετουσών αρχών

###### Σύστημα Προκαταρκτικών Διαβουλεύσεων

Εμπλουτισμός του συστήματος προκαταρκτικών διαβουλεύσεων.

###### Καθοδήγηση χρηστών

Το σύστημα εκτέλεσης διαγωνισμών περιλαμβάνει εκτενές υποσύστημα διεπαφής με χρήστες (αναθετουσών αρχών και οικονομικών φορέων) και χρησιμοποιείται για εκτέλεση πολλών διαδικασιών και ενεργειών.

Ο αριθμός και η πολυμορφία αυτών των διαδικασιών έχει αυξηθεί σημαντικά από την κατασκευή του συστήματος και αυξάνεται συνεχώς, λόγω της εξέλιξης του νομικού και ρυθμιστικού πλαισίου και της χρήσης περισσότερων τεχνικών προμηθειών.

Για τη διευκόλυνση των χρηστών, την αύξηση της αποδοτικότητας και αποτελεσματικότητάς τους, την προφύλαξή τους από παραδρομές αλλά και την ισχυροποίηση της προτυποποίησης εγγράφων και διαδικασιών, θα υλοποιηθούν ενδεικτικά οι ακόλουθες επεκτάσεις και προσαρμογές :

* Υλοποίηση μηχανισμών καθοδήγησης χρηστών Αναθετουσών Αρχών για σύνταξη και εκτέλεση διαγωνισμών (wizards)
* Εμπλουτισμός προτύπων διαγωνισμών και ενοποίησή τους με μηχανισμούς καθοδήγησης των χρηστών

###### Επέκταση και ενίσχυση των μηχανισμών κρυπτογράφησης

Για την περαιτέρω θωράκιση των διαδικασιών έναντι διαρροής δεδομένων και την υποστήριξη διαδικασιών πιστοποίησης ασφάλειας, των οργανισμών λειτουργίας του συστήματος, θα υλοποιηθούν επεκτάσεις και αλλαγές για την περαιτέρω υποστήριξη κρυπτογράφησης δεδομένων και επισυναπτόμενων προσφορών.

#### Σύστημα εκτέλεσης διαδικασιών προμηθειών - Εκτέλεση Συμβάσεων

Για την καταγραφή και προτυποποίηση των διαδικασιών προμηθειών μετά την κατακύρωση και προσαρμογή στο τρέχον νομικό και ρυθμιστικό πλαίσιο, αλλά και την υποστήριξη αξιοποίησης νέων ηλεκτρονικών συστημάτων του δημοσίου, θα γίνει αναδιάταξη και αναμόρφωση των ηλεκτρονικών υπηρεσιών των ακόλουθων διαδικασιών εκτέλεσης δημόσιων προμηθειών, που υποστηρίζονται από το σύστημα, όπως ενδεικτικά :

* Διαπραγμάτευση και υπογραφή σύμβασης
* Παράδοση αγαθών και υπηρεσιών από τον προμηθευτή
* Παραλαβή από τα αρμόδια όργανα και των σχετικών/πιθανών προσφυγών και ενστάσεων
* Υποβολή αιτημάτων πληρωμών
* Υλοποίηση μηχανισμών καθοδήγησης χρηστών ΑΑ για σύνταξη και εκτέλεση διαγωνισμών (wizards)

#### ΕΣΗΔΗΣ ενίσχυση ηλεκτρονικών υπηρεσιών για Non repudiation

Η εξασφάλιση του Non repudiation (νομικής δέσμευσης) μέσω ψηφιακής υπογραφής (ή άλλων τεχνικών) των ψηφιακών εγγράφων/αρχείων, είναι κρίσιμη συνθήκη λειτουργίας για το ΕΣΗΔΗΣ και για την εκτέλεση δημόσιων συμβάσεων προμηθειών.

Το Ελληνικό Κράτος προσφέρει υπηρεσίες έκδοσης και παραγωγής ψηφιακά υπογεγραμμένων και νομικά δεσμευτικών ηλεκτρονικών εγγράφων μέσω του συστήματος Gov.gr.

Επίσης άλλοι ιδιωτικοί οργανισμοί και αρχές πιστοποίησης (CΑs) προσφέρουν υπηρεσίες ψηφιακής υπογραφής ή πιστωτικά ιδρύματα έχουν αναπτύξει συστήματα που προσφέρουν υπηρεσίες εξασφάλισης non repudiaton.

O Ανάδοχος θα αναπτύξει υπηρεσίες χρήσης από το ΕΣΗΔΗΣ των παραπάνω αναφερόμενων ηλεκτρονικών υπηρεσιών που παρέχουν τρίτοι οργανισμοί και συστήματα με το ΕΣΗΔΗΣ ακολουθώντας σταδιακή διαδικασία υλοποίησης.

Ο φορέας λειτουργίας του συστήματος, θα έχει την πλήρη και αποκλειστική αρμοδιότητα και ευθύνη για την εξασφάλιση παροχής στο ΕΣΗΔΗΣ σχετικών υπηρεσιών τρίτων συστημάτων του Ελληνικού Δημοσίου ή άλλων οργανισμών, που παρέχουν ανάλογες υπηρεσίες, καθώς και το νομικό και ρυθμιστικό πλαίσιο χρήσης τους κατά την εκτέλεση διαδικασιών δημόσιων προμηθειών από το ΕΣΗΔΗΣ.

## Μεθοδολογία παροχής υπηρεσιών υλοποίησης

## Πλαίσιο και τεχνικά μέσα οργάνωσης

##### Περίοδος προσαρμογής και εγκατάστασης αναδόχου

Άμεσα μετά την υπογραφή της σύμβασης θα ξεκινήσει η περίοδος προσαρμογής και εγκατάστασης του Αναδόχου.

Ως περίοδος προσαρμογής για τον Ανάδοχο ορίζεται το χρονικό διάστημα από την ημερομηνία υπογραφής της Σύμβασης, μέχρι και την έγγραφη δήλωση ετοιμότητας του Αναδόχου ότι μπορεί να προβεί στην υλοποίηση αιτημάτων.

Σε κάθε περίπτωση η περίοδος προσαρμογής για τον Ανάδοχο δεν μπορεί να υπερβαίνει τους τρεις (3) μήνες. Κατά την περίοδο προσαρμογής, ο Ανάδοχος έχει ως στόχο την καλή ενημέρωση και προσαρμογή του στο εν γένει περιβάλλον του έργου.

##### Σχέδιο Υλοποίησης Έργου

Στο διάστημα αυτό θα προβεί στη σύνταξη και υποβολή του «Σχεδίου Διαχείρισης Έργου». Οι όροι του «Σχεδίου Διαχείρισης Έργου» δεν θα αναιρούν όρους ή προβλέψεις, της Τεχνικής Προσφοράς και της Σύμβασης. Είναι σαφώς επιτρεπτό να εξειδικευτούν οι σχετικοί όροι ή προβλέψεις της Τεχνικής Προσφοράς ή της Σύμβασης.

Με τη λήξη της ανωτέρω περιόδου ο Ανάδοχος θα υποβάλει το «Σχέδιο Διαχείρισης Έργου» προς αποδοχή και παραλαβή. Η Αναθέτουσα Αρχή και ο Ανάδοχος δύνανται να ζητήσουν την αναθεώρηση του Σχεδίου Διαχείρισης Έργου, όποτε κρίνουν ότι υπάρχει ανάγκη, παρέχοντας εκτενή και λεπτομερή τεκμηρίωση για τους λόγους που προτείνεται η αναθεώρηση.

Αλλαγή του «Σχεδίου διαχείρισης Έργου» προαπαιτεί σύμφωνη γνώμη αμφοτέρων των συμβαλλομένων.

##### Περιβάλλον ανάπτυξης και δοκιμών

Επιπλέον ο Ανάδοχος θα προβεί σε εργασίες καταγραφής , αξιολόγησης και επικαιροποίησης των περιβαλλόντων ανάπτυξης και δοκιμών σε υποδομές που θα παράσχει ο Κύριος του έργου, καθώς και ηλεκτρονικού αποθετηρίου κώδικα.

Ο Κύριος του έργου διατηρεί υποστηρικτικά περιβάλλοντα για την διερεύνηση, ανάπτυξη και εξέλιξη των συστημάτων (περιβάλλον ανάπτυξης, δοκιμών, staging/UAT) ωστόσο ο Ανάδοχος μπορεί να αναπτύξει και περαιτέρω περιβάλλοντα.

Τα περιβάλλοντα αυτά θα περιέχουν μόνο λογισμικό που περιλαμβάνεται στο ΕΣΗΔΗΣ, κατά την δημοσίευση της παρούσας διακήρυξης (βλ. παράγραφο 1.2.5).

Ο Κύριος του έργου θα παράσχει επαρκείς πόρους και υποδομές στον Ανάδοχο για την επικαιροποίηση, αναβάθμιση ή δημιουργία κατάλληλων περιβαλλόντων δοκιμών, παρόμοια με τα συστήματα και υποδομές που χρησιμοποιούνται από τους τελικούς χρήστες.

Ο Κύριος του έργου θα παράσχει τους σχετικού πόρους και θα καλύψει πλήρως το κόστος των υποδομών και αδειών χρήσης λογισμικού (εάν υφίσταται).

Οι πόροι των συστημάτων ανάπτυξης και δοκιμών πρέπει να ανέρχονται τουλάχιστον στο 20% των πόρων των παραγωγικών συστημάτων.

##### Σύστημα διαχείρισης αιτημάτων (Ticket Management Tool)

Επίσης, ο Ανάδοχος θα προετοιμάσει και θα διαθέσει καθ’ όλη τη διάρκεια του έργου, ηλεκτρονική πλατφόρμα διακίνησης αιτημάτων (ticket management tool) με δυνατότητα παραγωγής αναφορών, στην οποία θα δοθεί πρόσβαση σε εξουσιοδοτημένα στελέχη της Αναθέτουσας Αρχής και του Κύριου του έργου.

Η ανωτέρω πλατφόρμα θα κρατά το πλήρες ιστορικό για κάθε αίτημα που υποβάλλεται και θα δίδει τη δυνατότητα ελέγχου εκτέλεσης και του χρονοδιαγράμματος υλοποίησης του κάθε αιτήματος.

Τα δεδομένα και οι αναφορές που θα παράγονται θα είναι άμεσα διαθέσιμα στα στελέχη της Αναθέτουσας Αρχής και του Κυρίου του έργου και θα εξασφαλιστεί η δυνατότητα να εξάγουν τα δεδομένα από τη σχετική πλατφόρμα.

##### Παροχή υπηρεσιών υλοποίησης εξειδίκευση - μέτρηση ποσότητας υπηρεσιών

###### Ενεργοποίηση διαδικασίας

Η διαδικασία ενεργοποιείται από την Αναθέτουσα Αρχή/Κύριο του Έργου ή τον Ανάδοχο.

Κάθε φορά που η Αναθέτουσα Αρχή/Κύριος του Έργου εκτιμά ότι απαιτείται να πραγματοποιηθεί οποιαδήποτε επί μέρους εργασία που εντάσσεται στις δραστηριότητες του έργου, συντάσσει το τυποποιημένο έντυπο "Αίτημα".

Επίσης αν ο Ανάδοχος εκτιμά ότι απαιτείται ή ότι θα ήταν επωφελής για το έργο κάποια εργασία, μπορεί να υποβάλει σχετικό αίτημα/πρόταση προς την Αναθέτουσα Αρχή. Η Αναθέτουσα Αρχή διατηρεί το δικαίωμα να απορρίψει την πρόταση/αίτημα του αναδόχου, ωστόσο η απόφασή της θα πρέπει να τεκμηριώνεται εκτενώς.

Συγκεκριμένα η Αναθέτουσα Αρχή/Κύριος του Έργου ή ο Ανάδοχος συμπληρώνουν το ΜΕΡΟΣ Α τού αιτήματος και το διαβιβάζουν μέσω της πλατφόρμας διακίνησης αιτημάτων προς υλοποίηση.

Η Αναθέτουσα Αρχή/Κύριος του Έργου ή ο Ανάδοχος υποχρεούνται να περιλάβουν στο ΜΕΡΟΣ Β του αιτήματος συγκεκριμένα σενάρια ελέγχου (στα οποία θα περιλαμβάνονται και δεδομένα δοκιμών), των οποίων ο Ανάδοχος οφείλει να έχει δοκιμάσει την επιτυχή εκτέλεση τους σε περιβάλλον δοκιμών, πριν την παράδοση της υλοποίησης και να παραδώσει τα σχετικά αποτελέσματα. Τα προαναφερόμενα σενάρια και δεδομένα δοκιμών θα μπορούν να παραδοθούν εντός 2 εβδομάδων από το τέλος της Ανάλυσης. Η διαδικασία υλοποίησης ξεκινά μετα την παράδοση τους. Επιπρόσθετα, δύναται να προστεθούν επιπλέον σενάρια δοκιμών / δεδομένα (έως 30%) κατά την έναρξη της περιόδου δοκιμών προκειμένου να ελεγχθεί επαρκώς η υλοποίηση τα δεν αλλάζουν την ανάλυση. Σε περίπτωση αλλαγής της ανάλυσης γίνεται επαναυπολογισμός της ανάλυσης και του χρονοδιαγράμματος.

Ο Ανάδοχος εντός δέκα (10) εργασίμων ημερών από την παραλαβή του μέρους Α' ή από την παραλαβή διευκρινίσεων από την Αναθέτουσα Αρχή σε περίπτωση που απαιτηθούν, ανταποκρίνεται στο αίτημα μέσω της πλατφόρμας διακίνησης, έχοντας συμπληρώσει το μέρος Β'.

Ο Ανάδοχος οφείλει εντός 5 εργάσιμων ημερών από την παραλαβή του ΜΕΡΟΥΣ Α του αιτήματος, να υποβάλει γραπτά ερωτήματα για διευκρινήσεις ή άλλα θέματα που έχει εντοπίσει στο Α ΜΕΡΟΣ του αιτήματος, εάν κρίνει ότι χρειάζεται. Εάν παρασχεθούν διευκρινήσεις, ως έναρξη για την περίοδο προετοιμασίας και υποβολής του ΜΕΡΟΥΣ Β, είναι η παροχή γραπτών διευκρινήσεων από τον φορέα.

Αμφότερα τα μέρη θα καταβάλουν προσπάθεια ώστε η ανταλλαγή των εγγράφων να συνοδεύεται από προφορικές /δια ζώσης επικοινωνίες, για την ταχύτερη επικοινωνία και καλύτερη κατανόηση του φυσικού αντικειμένου. Επικοινωνίες ή συνεργασίες με τρίτους δημόσιους φορείς δεν περιλαμβάνονται σε αυτή τη φάση της διαδικασίας (αλλά αποτελούν μέρος της φάσης ανάλυσης)

Κατόπιν συμφωνίας της Αναθέτουσας Αρχής/Κυρίου του Έργου και του Αναδόχου, για αιτήματα τα οποία έχουν μεγάλη πολυπλοκότητα, το ανωτέρω διάστημα μπορεί να αυξηθεί κατά πέντε (5) ακόμη εργάσιμες μέρες.

Ο όγκος εργασιών και οι υλοποιήσεις που ζητούνται δεν θα ξεπερνούν τη διάρκεια των οκτώ μηνών. Σε περίπτωση που κατά την εκτίμηση του όγκου και της διάρκειας εργασιών διαπιστωθεί ότι προκύπτει/θα υπάρξει υπέρβαση των προαναφερόμενων μεγεθών, συνυπολογίζοντας πιθανές αποκλίσεις επιπέδου 10% ως εκτίμηση κινδύνων (Risk), o Ανάδοχος θα ενημερώνει τον φορέα και η υλοποίηση θα υποκαθίσταται από επιμέρους τμηματικές υλοποιήσεις (break down), οι οποίες θα επιφέρουν το ίδιο λειτουργικό αποτέλεσμα.

Ειδικά οι συμβουλευτικές υπηρεσίες δεν δύνανται να ξεπερνούν τη διάρκεια των δύο (2) μηνών.

Η προαναφερόμενη διαδικασία είναι κρίσιμη για να :

* εξασφαλιστεί ότι το λογισμικό καλύπτει τις επιχειρηματικές ανάγκες
* για να παραμένει αποδοτική και αποτελεσματική η διοίκηση/διαχείριση των εργασιών ανάπτυξης λογισμικού
* είναι σαφής η τρέχουσα και μελλοντική κατάσταση του επεκτεινόμενου/αναβαθμιζόμενου συστήματος λογισμικού

Για τους παραπάνω λόγους αυτή η αρχή/πρακτική αποτελεί ιδιαίτερα κρίσιμο πυλώνα μεθοδολογιών τύπου Agile.

Στην περίπτωση υποβολής αιτήματος/πρότασης από τον Ανάδοχο, η έναρξη της περιόδου των δέκα (10) συν πέντε (5) ημερών, ξεκινά από την κοινοποίηση στον Ανάδοχο της αποδοχής του αιτήματός του από την Αναθέτουσα Αρχή.

Το μέρος Β’ του εντύπου «Αίτημα», θα συμπληρώνεται από τον Ανάδοχο, συνοδευόμενο από :

* σύντομη ανάλυση/ μελέτη σχετική με τη αξιολόγηση - διαπίστωση Εφικτότητας/Σκοπιμότητας
* το χρονοδιάγραμμα εργασιών υλοποίησης και θέσης σε παραγωγική λειτουργία
* τον προσδιορισμό φάσεων
* την απαιτούμενη ανθρωποπροσπάθεια
* τις εργασίες της ομάδας έργου του φορέα (π.χ. παροχή διευκρινήσεων κατά την υλοποίηση, συμμετοχή σε δοκιμές κ.α)
* άλλα πιθανά προαπαιτούμενα π.χ.
  + εξασφάλιση συνεργασίας άλλων δημόσιων φορέων ή οργανωτικών μονάδων του φορέα,
  + εξασφάλιση υπηρεσιών υποστήριξης από κατασκευαστή προϊόντος ή επίλυση θέματος (bug/patch deployment) από κατασκευαστή τρίτου προϊόντος,
  + προαπαιτούμενος υλοποιήσεις άλλων ανοιχτών αιτημάτων

για τις εργασίες που απαιτούνται για υλοποίηση και θα περιλαμβάνουν :

* πλήρη ανάλυση απαιτήσεων και –σύνταξη ανάλογου έκτασης μελέτης εφαρμογής
* Prototyping
* υλοποίηση
* παραγωγή υλικού τεκμηρίωσης
* δοκιμές και παραλαβή
* θέση σε παραγωγική λειτουργία (στην οποία θα ορίζονται πιθανές εργασίες εγκατάστασης, διαμόρφωσης ή αναδιαμόρφωσης λογισμικού υποδομών και μετάπτωσης δεδομένων).

Η μελέτη εφαρμογής θα περιλαμβάνει την κατά το δυνατόν πληρέστερη περιγραφή της αρχιτεκτονικής λύσης και τις τυχόν αλλαγές που θα επέλθουν στο λογισμικό και στο σχήμα της βάσης δεδομένων ή στην παραμετροποίηση των πλατφορμών υποδομών COTS στο βαθμό που αυτό είναι εφικτό για προϊόντα τρίτων κατασκευαστών προκειμένου να ικανοποιηθούν οι απαιτήσεις του αιτήματος.

Ακολουθούν συνεννοήσεις μεταξύ της Αναθέτουσας Αρχής και του Αναδόχου, προκειμένου να οριστικοποιηθεί το αντικείμενο του αιτήματος, το αναλυτικό χρονοδιάγραμμα υλοποίησης και παράδοσης των παραδοτέων και το τίμημα. Η Αναθέτουσα Αρχή, ανάλογα με την έκβαση των συνεννοήσεων, αποφασίζει αν θα προχωρήσει ή όχι στην υλοποίηση του αιτήματος.

Κατά τις προαναφερόμενες συνεννοήσεις είναι αποδεκτό να γίνει επικαιροποίηση του ΜΕΡΟΥΣ Β.

Όταν το αίτημα οριστικοποιηθεί και επικαιροποιηθεί το ΜΕΡΟΣ Β, εντάσσεται στο "Τεύχος Αιτημάτων" του επομένου ημερολογιακού μήνα.

Στη συνέχεια θα λαμβάνεται η απόφαση από την Αναθέτουσα Αρχή για την υλοποίηση ή όχι του αιτήματος και θα ανακοινώνεται στον Ανάδοχο. Αν η απόφαση είναι θετική, τότε ο Ανάδοχος προχωρεί στην υλοποίησή του, σύμφωνα με τα όσα έχουν συμφωνηθεί.

Για τη συμπλήρωση του μέρους Β' του αιτήματος και ειδικά για τον υπολογισμό της απαιτούμενης ανθρωποπροσπάθειας, κατά το μέρος που αφορά υλοποίηση ή επέμβαση σε λογισμικό εφαρμογών, ο Ανάδοχος θα ακολουθεί τα οριζόμενα στην παράγραφο 6.4.2.1.6 Μεθοδολογία μέτρησης ανθρωπο-προσπάθειας.

###### Προγραμματισμός εργασιών και παρακολούθηση

Ο προγραμματισμός των εργασιών γίνεται σε τακτή μηνιαία βάση.

Πέντε (5) ημέρες πριν από τη λήξη ενός ημερολογιακού μήνα, ο Ανάδοχος συντάσσει το **"Τεύχος Αιτημάτων"**, το οποίο αποτελείται από το σύνολο των αιτημάτων και αφορά στα αιτήματα που αποφάσισε να υλοποιήσει ο Κύριος του έργου/Φορέας Λειτουργίας και το υποβάλει. Το "Τεύχος Αιτημάτων" υπογράφεται από τον Κύριο του έργου/ Φορέα Λειτουργίας και τον Ανάδοχο.

Το χρονοδιάγραμμα υλοποίησης των αιτημάτων εκκινεί μετά την υπογραφή και κοινοποίησή του από τον Κύριο του έργου/Φορέας Λειτουργίας στον Ανάδοχο.

Σε περίπτωση που δεν υπογραφεί το αίτημα **εντός πέντε εργάσιμων ημερών (5**) ημερών από την υποβολή του, ο Ανάδοχος διατηρεί το δικαίωμα να αναθεωρήσει το χρονοδιάγραμμα υλοποίησής του.

Η Αναθέτουσα Αρχή ή και Κύριος του Έργου δικαιούται, κατά τη διάρκεια υλοποίησης Αιτήματος, να **ζητήσει με νέο έντυπο την τροποποίησή του,** συμπεριλαμβανομένης κάθε διαφοροποίησης ή ακόμη και ματαίωσής του.

Στην περίπτωση αυτή ο Ανάδοχος, για τη συμπλήρωση/επικαιροποίηση του μέρους Β' του εντύπου και ειδικότερα για την εκτίμηση του απαιτούμενου ανθρωποχρόνου, θα υπολογίσει απολογιστικά, τις υπηρεσίες που παρείχε μέχρι την υποβολή του Αιτήματος τροποποίησης, καθώς και τον προβλεπόμενο απομένοντα ανθρωποχρόνο, εάν υπάρχει, για την ολοκλήρωση του τροποποιημένου Αιτήματος.

Ο Ανάδοχος ή ο Φορέας διατηρεί το δικαίωμα να αναστείλει τις εργασίες υλοποίησης του συγκεκριμένου «σε διαδικασία τροποποίησης» αιτήματος, έως την ολοκλήρωση της διαδικασίας τροποποίησης του αιτήματος. Το χρονοδιάγραμμα υλοποίησης του συγκεκριμένου αιτήματος αναστέλλεται έως την οριστικοποίηση του φυσικού αντικειμένου του αιτήματος.

Με τον τρόπο αυτό το τροποποιημένο Αίτημα, θα αποτελέσει τη βάση για τη συνολική κοστολόγηση, παραλαβή και πληρωμή των υπηρεσιών σχετικά με το συγκεκριμένο Αίτημα.

Στο "Τεύχος Αιτημάτων" κάθε επομένου ημερολογιακού μήνα, κάθε "Αίτημα" φέρει τον χαρακτηρισμό «ΑΝΟΙΚΤΟ». Για κάθε αίτημα, με την ολοκλήρωση του, ο Ανάδοχος θα παραδίδει τα κατά περίπτωση παραδοτέα, όπως αυτά προσδιορίζονται στις ακόλουθες παραγράφους.

Για να εξασφαλιστεί η ορθή διαχείριση της διαδικασίας υλοποίησης προσθηκών και τροποποιήσεων και να βελτιστοποιηθεί η επιτυχής αντιμετώπιση των επιχειρησιακών αναγκών που καλύπτουν οι ηλεκτρονικές υπηρεσίες του συστήματος, επιτρέπεται η **ταυτόχρονη/παράλληλη υλοποίηση** έως 2 αιτημάτων ανά θεματική ενότητα (βλ. παρ. 6.4.1) και προκειμένου να διευκολυνθεί ο φορέας λειτουργίας στην παραλαβή των εν λόγω υλοποιήσεων.

Η αποδοχή της υλοποίησης ενός ΑΝΟΙΚΤΟΥ αιτήματος γίνεται ως ακολούθως:

* Ο Ανάδοχος υποχρεούται να ειδοποιεί την Αναθέτουσα Αρχή και τον Κύριο του έργου για την ημερομηνία παράδοσης του αιτήματος πέντε (5) εργάσιμες ημέρες νωρίτερα.
* Εφόσον υπάρχει ανωτέρα βία ή σημαντικός λόγος, εκτός ευθύνης αναδόχου και δεν είναι εφικτή η τήρηση του χρονοδιαγράμματος, ο Ανάδοχος οφείλει να υποβάλλει αίτημα μεταβολής του χρονοδιαγράμματος.
* Επίσης η Αναθέτουσα Αρχή και ο Κύριος του έργου μπορούν να ζητήσουν μετάθεση της διαδικασίας δοκιμών έως 10 (δέκα) εργάσιμες ημέρες.
* Με την ολοκλήρωση της υλοποίησης του ΑΝΟΙΚΤΟΥ αιτήματος, ο Ανάδοχος παραδίδει στην Αναθέτουσα Αρχή τα αντίστοιχα παραδοτέα. Ειδικότερα παραδίδει την υλοποίηση σε σύστημα δοκιμών στις εγκαταστάσεις του φορέα και τη σχετική τεκμηρίωση για τις δοκιμές ελέγχου που πραγματοποιήθηκαν από τον ίδιο.

Η Αναθέτουσα Αρχή εξετάζει τα παραδοτέα εκτελώντας περαιτέρω δοκιμές αποδοχής χρηστών σε συνεργασία με τον Κύριο του έργου. Κατά τη διάρκεια των δοκιμών είναι δυνατόν να γίνουν διορθώσεις στην υλοποίηση μετά από παρατηρήσεις του Κύριου του έργου.

Η αναθέτουσα αρχή θα παρέχει σαφή δομημένη πληροφόρηση για οποιαδήποτε απόκλιση από τις προδιαγραφές ή λάθος που εντοπίζει κατά την εκτέλεση των δοκιμών. Η αναθέτουσα αρχή και ο Κύριος του έργου μπορούν να καλέσουν τον Ανάδοχο, να εκτελέσουν από κοινού τους ελέγχους αποδοχής.

Με τη λήξη των ελέγχων αποδοχής χρηστών γνωστοποιείται στον Ανάδοχο, εάν κάθε ένα από τα παραδοτέα γίνεται ΑΠΟΔΕΚΤΟ" ή "ΜΗ ΑΠΟΔΕΚΤΟ". Στη συνέχεια και ανάλογα με την περίπτωση για κάθε παραδοτέο:

* + (ΑΠΟΔΕΚΤΟ Παραδοτέο) : Ο Ανάδοχος παραδίδει όλη την απαιτούμενη τεκμηρίωση σε τελική μορφή.
  + (ΜΗ ΑΠΟΔΕΚΤΟ Παραδοτέο) : Ο Ανάδοχος ενσωματώνει τις παρατηρήσεις της Αναθέτουσας Αρχής στο παραδοτέο και παραδίδει τη νέα έκδοσή του, μέσα σε χρονικό διάστημα που δεν ξεπερνά το 40% του αρχικά συμφωνημένου χρονικού διαστήματος και δεν υπερβαίνει τις είκοσι (20) εργάσιμες ημέρες.

Εξαιρούνται περιπτώσεις ιδιαίτερων αιτημάτων που αφορούν μεγάλου μεγέθους ή/και υψηλής σημασίας προσθήκες ή τροποποιήσεις, με την προϋπόθεση ότι ο Ανάδοχος τεκμηριώνει την ανάγκη υπέρβασης των είκοσι (20) ημερών. «Μεγάλου μεγέθους προσθήκες οι τροποποιήσεις» είναι οι τροποποιήσεις που περιλαμβάνουν περισσότερα από 5 Function Points ή η υλοποίησή τους απαιτεί περισσότερους από 2 ανθρωπομήνες.

Ακολουθούν τα βήματα όπως ακριβώς περιγράφονται παραπάνω κατά την αρχική παράδοση. Ο κύκλος μπορεί να επαναληφθεί δύο (2) ακόμη φορές.

Οι πρόσθετες υπηρεσίες που απαιτούνται από την αρχική παράδοση μέχρι την παραγωγή της τελικής ΑΠΟΔΕΚΤΗΣ έκδοσης λογισμικού, δεν θα κοστολογηθούν από τον Ανάδοχο, εφόσον οι προδιαγραφές του αιτήματος δεν τροποποιηθούν. Σε περίπτωση μη συμμόρφωσης του Αναδόχου στα ανωτέρω και υπέρβασης του συμφωνηθέντος χρονοδιαγράμματος η Αναθέτουσα αρχή αναστέλλει την πληρωμή μέχρι να υλοποιηθούν.

Σε κάθε περίπτωση όταν τα παραδοτέα κριθούν ΑΠΟΔΕΚΤΑ, το αντίστοιχο ΑΝΟΙΚΤΟ αίτημα χαρακτηρίζεται ως ΚΛΕΙΣΤΟ. Στη συνέχεια ο Ανάδοχος ενημερώνει την τριμηνιαία "Κατάσταση Διαχείρισης Αιτημάτων" η οποία παραδίδεται στην Επιτροπή Παρακολούθησης και Παραλαβής του έργου.

Όταν ολοκληρωθεί η υλοποίηση και οι έλεγχοι σε δοκιμαστικό περιβάλλον, το αίτημα θα σημαίνεται ως υλοποιημένο και το αντίστοιχο τίμημα θα περιλαμβάνεται στην επόμενη πάγια πληρωμή. Όταν η ολοκλήρωση της ανωτέρω αναφερόμενης διαδικασίας υλοποίησης ολοκληρωθεί, η αναθέτουσα αρχή αιτείται την εγκατάσταση της νέας υλοποίησης στο παραγωγικό περιβάλλον και την εκτέλεση πιθανών εργασιών μετάπτωσης / μετασχηματισμού δεδομένων.

Επειδή το ΕΣΗΔΗΣ είναι σε παραγωγική λειτουργία και η λειτουργία του σχετίζεται με κρίσιμες διαδικασίες του Ελληνικού Κράτους, οι οποίες συνδέονται με νομικές επιπτώσεις και αυτές οι εργασίες είναι πιθανό να απαιτούν θέση του συστήματος εκτός πρόσβασης χρηστών ή εξαιρετικές διαδικασίες προφύλαξης (π.χ. backup και δοκιμές στο παραγωγικό σύστημα μετά την εγκατάσταση της νέας υλοποίησης), η αναθέτουσα αρχή έχει την δυνατότητα να αποφασίσει ότι ο χρόνος εγκατάστασης στο παραγωγικό σύστημα μπορεί να μην συμπίπτει με την ολοκλήρωση της υλοποίησης και των δοκιμών.

Έως την εγκατάσταση στα παραγωγικά συστήματα, και εάν αυτή καθυστερήσει έως (1) ημερολογιακό μήνα από την ολοκλήρωση και παραλαβή της υλοποίησης, οι σχετικές υπηρεσίες μόνο (εγκατάσταση στο παραγωγικό σύστημα, μετάπτωση δεδομένων κλπ) δεν παραλαμβάνονται.

Εάν παρέλθει δύο (2) μήνες από την επιτυχή ολοκλήρωση των δοκιμών αποδοχής σε δοκιμαστικό περιβάλλον, η υποχρέωση του αναδόχου για εκτέλεση των εργασιών παραμένει, αλλά ο Ανάδοχος έχει το δικαίωμα να αναπροσαρμόζει την ποσότητα και το κόστος των εργασιών θέσης σε παραγωγική λειτουργία μέχρι 10%.

Εάν η θέση σε παραγωγική λειτουργία του αιτήματος είναι προαπαιτούμενη για άλλες υλοποιήσεις ή εργασίες, το χρονοδιάγραμμα υλοποίησης των άλλων υλοποιήσεων αναστέλλεται, χωρίς να υπάρχουν επιπτώσεις για τον Ανάδοχο.

Με την ενσωμάτωση της υλοποίησης στο σύστημα, η υποστήριξη και η εγγύηση της υπάγεται στις σχετικές προβλέψεις της παρούσας Διακήρυξης όπως περιγράφονται στη Φάση 2.

##### Μεθοδολογία μέτρησης ανθρωπο-προσπάθειας

###### Υλοποίηση ή αλλαγή ηλεκτρονικών υπηρεσιών

Ο Ανάδοχος υποχρεούται για κάθε υποβαλλόμενο αίτημα να καταθέτει εγγράφως την Ανάλυση Δομής Εργασιών (Work Breakdown Structure) για την υλοποίηση του αιτήματος, με την αντίστοιχη αποτίμηση ανθρωποπροσπάθειας ανά επιμέρους εργασία.

Η Ανάλυση Δομής Εργασιών, για κάθε αίτημα τροποποίησης εφαρμογής ή υλοποίησης νέας εφαρμογής, πρέπει να αναλύεται σε ικανό επίπεδο λεπτομέρειας~~.~~

Κατ’ ελάχιστον πρέπει να είναι διακριτές οι ακόλουθες ομάδες εργασιών :

* Ανάλυση απαιτήσεων – σύνταξη μελέτης εφαρμογής
* Ptototyping
* Υλοποίηση
* Δοκιμές
* Παραγωγή υλικού τεκμηρίωσης
* Εγκατάσταση σε παραγωγικό σύστημα (συμπεριλαμβανομένης μετάπτωσης δεδομένων, ad hoc δημιουργίας αντιγράφων ασφαλείας, δοκιμών στο παραγωγικό σύστημα ή άλλων ανάλογων εργασιών)

Για κάθε επιμέρους εργασία θα περιλαμβάνεται εκτίμηση της αντίστοιχης απαιτούμενης ανθρωποπροσπάθειας. Η συνολική ανθρωποπροσπάθεια (ανθρωποχρόνος) για την υλοποίηση του αιτήματος σε επίπεδο ανθρωποημερών (με αντιστοιχία 7 ωρών εργασίας ανά ημέρα), θα προκύπτει ως άθροισμα της ανθρωποπροσπάθειας των επιμέρους εργασιών.

Τα ανωτέρω θα αποτυπώνονται με σαφή τρόπο στην ηλεκτρονική πλατφόρμα διακίνησης αιτημάτων, που θα διαθέσει ο Ανάδοχος προς χρήση για την παρακολούθηση του έργου και θα μπορούν να ανακτηθούν σε έντυπη μορφή.

Επιπλέον, ο Ανάδοχος υποχρεούται να παρουσιάσει αναλυτικά τυποποιημένη διεθνώς αναγνωρισμένη μέθοδο μέτρησης λειτουργικού μεγέθους εφαρμογών (Functional Size Measurement-FSM method), την οποία θα χρησιμοποιήσει κατά τη διάρκεια υλοποίησης της σύμβασης για την αποτίμηση του λειτουργικού μεγέθους των αιτημάτων υλοποίησης τροποποιήσεων και προσθηκών.

Η μεθοδολογία πρέπει να επιτρέπει την διαστασιολόγηση των εφαρμογών, με βάση τη λειτουργικότητα τους σε επίπεδο λογικών συναλλαγών. Πρέπει να δίνει τη δυνατότητα μέτρησης ανεξάρτητα από τεχνολογία υλοποίησης ή/και τη δυνατότητα σύγκρισης μεταξύ διαφορετικών τεχνολογιών υλοποίησης και να μπορεί να εφαρμοστεί τόσο προϋπολογιστικά όσο και απολογιστικά.

Στην παρουσίαση της μεθοδολογίας πρέπει να αναλύονται όλοι οι παράγοντες που λαμβάνονται υπόψη (προσμετρούμενα μεγέθη, εφαρμοζόμενοι συντελεστές) καθώς και όλα τα βήματα που απαιτούνται για την εφαρμογή της.

Για κάθε υποβαλλόμενο αίτημα τροποποίησης ή προσθήκης σε εφαρμογή, θα παραδίδεται από τον Ανάδοχο ως παραδοτέο τεκμηρίωσης και μέτρηση λειτουργικού μεγέθους (σε λειτουργικά σημεία -function points) με βάση την προτεινόμενη μεθοδολογία.

Είναι αποδεκτό να γίνονται προσθήκες στη μεθοδολογία για να μπορεί να καλύψει ανάγκες διαστασιοποίησης που προκύπτουν από τις τεχνολογικές εξελίξεις, ειδικά σχετικά με ανάπτυξη, εξατομίκευση και χρήση ιδιόμορφων προϊόντων λογισμικού που περιλαμβάνονται στο ΕΣΗΔΗΣ, όπως το προϊόν Oracle eBusiness Suite (COTS) , Oracle Web Center Suite (Enterprise Portal Platform).

###### Συμβουλευτικές υπηρεσίες και μελέτες

Η μεθοδολογία θα περιλαμβάνει και τρόπο μέτρησης ανθρωποπροσπάθειας (προϋπολογιστικό και απολογιστικό) για εκπόνηση μελετών (π.χ. μελέτη σκοπιμότητας, μελέτη εφαρμογής, μελέτη ασφάλειας) ή ανάπτυξη πρωτότυπων (δοκιμαστικών/πιλοτικών υλοποιήσεων προς διερεύνηση) για θέματα σχετικά με το ΕΣΗΔΗΣ.

Ο Κύριος του έργου στο πλαίσιο των αρμοδιοτήτων ανάπτυξης του ΕΣΗΔΗΣ θα έχει τη δυνατότητα να αιτείται την εκπόνηση μελέτης για το ΕΣΗΔΗΣ, χωρίς να δεσμεύεται ότι θα προβεί και στην υλοποίηση σχετικού λογισμικού.

Για την ανθρωποπροσπάθεια/εκτέλεση αυτού του τύπου εργασιών θα καταβάλλεται αμοιβή σύμφωνα με τις προβλέψεις της διακήρυξης/σύμβασης που αφορούν στις νέες υλοποιήσεις/αλλαγές που θα τίθενται σε παραγωγική λειτουργία.

Σχετική πρόταση τυποποίησης και προϋπολογιστικής/απολογιστικής μέτρησης της ανθωποπροσπάθειας που απαιτείται για αυτού του τύπου τις εργασίες θα πρέπει να περιληφθεί στην προσφορά του προσφέροντος.

###### Αλλαγές και προσθήκες σε λογισμικό υποδομής εφαρμογών

Επίσης σε περίπτωση που απαιτούνται εκτενείς αλλαγές ή προσθήκες σε λογισμικό υποδομών ή άλλης μορφής υποδομές, ο οικονομικός φορέας θα πρέπει να ορίζει και την ανθρωποπροσπάθεια / κόστος εγκατάστασης ή αναδιαμόρφωσης λογισμικού υποδομών, καθώς και την πιθανή προσαύξηση των εργασιών κόστους υποστήριξης λόγω των αλλαγών στις υποδομές. Η πιθανή προσαύξηση εργασιών υποστήριξης θα περιλαμβάνεται στο τίμημα του αιτήματος και θα παραλαμβάνεται με τη θέση σε παραγωγική λειτουργία της τροποποίησης/προσθήκης.

Σχετική πρόταση τυποποίησης και προϋπολογιστικής/απολογιστικής μέτρησης της ανθωποπροσπάθειας που υποβοηθά τη διαστασιοποίηση για αυτού του τύπου τις εργασίες, θα πρέπει να περιληφθεί στην προσφορά του υποψηφίου.

###### Διαδικασία Παραλαβής

Η οριστική παραλαβή των παραδοτέων της σύμβασης θα γίνεται απολογιστικά, σύμφωνα με το υπάρχον νομικό πλαίσιο, μετά την παράδοση όλων των εκάστοτε επί μέρους υπηρεσιών που θα παρασχεθούν από τον Ανάδοχο, από Επιτροπή Παραλαβής που θα συσταθεί για το σκοπό αυτό.

Για τις ανάγκες της εκάστοτε εξαμηνιαίας οριστικής παραλαβής των κλειστών αιτημάτων της προηγούμενης περιόδου αναφοράς, ο Ανάδοχος υποχρεούται να υποβάλει συνοπτική κατάσταση κλειστών αιτημάτων εξαμήνου, στην οποία θα περιλαμβάνονται κωδικοποιημένα, όλα τα προς παραλαβή αιτήματα, καθώς και ο συνολικός προς παραλαβή ανθρωποχρόνος απασχόλησης, επιμερισμένος ανά κατηγορία στελεχών, όπως αυτές ορίζονται στην ενότητα 2.2.6.2 Επαγγελματική Ικανότητα – Ομάδα Έργου της παρούσας. Επισημαίνεται ότι σε κάθε περίπτωση, ο προς παραλαβή ανθρωποχρόνος πρέπει να προκύπτει από τις εργασίες υλοποίησης («δεδουλευμένα»).

Οι υπηρεσίες που αφορούν σε υλοποίηση ή επέμβαση σε λογισμικό εφαρμογών, θα παραλαμβάνονται από την επιτροπή με τις παρακάτω προϋποθέσεις:

* Να έχουν παραδοθεί τα κατά περίπτωση απαιτούμενα Παραδοτέα όπως αυτά προσδιορίζονται κατά τη σύνταξη, οριστικοποίηση ή/και τροποποίηση του αιτήματος
* Να έχουν ολοκληρωθεί επιτυχώς οι, κατά περίπτωση Αιτήματος, απαιτούμενες δοκιμές για τον έλεγχο των ενδεχόμενων ελαττωμάτων/λαθών
  + Οι διαδικασίες δοκιμών θα ξεκινούν μετά από την έγγραφη ειδοποίηση της Αναθέτουσας Αρχής από τον Ανάδοχο, με την οποία θα γνωστοποιείται η ολοκλήρωση της υλοποίησης κάποιου Αιτήματος και θα ολοκληρώνονται εντός του χρονοδιαγράμματος. Σε περίπτωση που οι δοκιμές δεν μπορούν να ολοκληρωθούν εντός του χρονοδιαγράμματος λόγω ανωτέρας βίας ή χωρίς υπαιτιότητα του αναδόχου, το χρονοδιάγραμμα μετατίθεται χωρίς επίπτωση για τον Ανάδοχο
  + Μετά το πέρας των δοκιμών, ο Ανάδοχος θα αποκαθιστά τυχόν ελαττώματα / λάθη που θα του υποδειχθούν από την Αναθέτουσα Αρχή, αν αυτά χαρακτηρίζονται ως 1ου 2ου επιπέδου, οπότε και επαναλαμβάνεται η διαδικασία δοκιμών.
  + Ειδικά, στην περίπτωση εμφάνισης αποκλίσεων 3ου επιπέδου, τότε η διαδικασία ελέγχου ολοκληρώνεται με επιτυχία, αλλά ο Ανάδοχος αναλαμβάνει να τις αποκαταστήσει σε χρονικό διάστημα που ορίζεται από την Αναθέτουσα Αρχή και δεν ξεπερνά τις δεκαπέντε (15) εργάσιμες ημέρες και η διαδικασία ελέγχου θα επαναλαμβάνεται για αυτές τις αποκλίσεις με την ολοκλήρωση της αποκατάστασης τους. .
  + Μετά τη θέση σε παραγωγική λειτουργία οι τροποποιήσεις/προσθήκες υπάγονται στη διαδικασία συντήρησης (βλ. υπηρεσίες παρακολούθησης λειτουργίας συστήματος, αντιμετώπιση βλαβών, υποστήριξης επιχειρησιακών διαχειριστών).

###### Κατηγοριοποίηση λαθών κατά τις δοκιμές αποδοχής χρηστών

Τα ενδεχόμενα ελαττώματα / λάθη ως αποτέλεσμα των δοκιμών θα χαρακτηρίζονται σύμφωνα με τον πίνακα που ακολουθεί:

**Πίνακας Κατηγοριοποίησης Ελαττωμάτων /Λαθών**

|  |  |  |
| --- | --- | --- |
| **Επίπεδο** | **Ελάττωμα / Λάθος** | **Αποτέλεσμα στην Εφαρμογή** |
| **1** | Εμφάνιση κύριου λάθους χωρίς να υπάρχει τρόπος παράκαμψης | Αντικανονικός τερματισμός λειτουργίας της εφαρμογής.  Παραγωγή εσφαλμένων αποτελεσμάτων σε υπολογισμούς.  Σοβαρή σαφής απόκλιση από τις προδιαγραφές. |
| **2** | Εμφάνιση κύριου λάθους αλλά υπάρχει τρόπος παράκαμψης | Αντικανονικός τερματισμός λειτουργίας της Εφαρμογής, που όμως μπορεί να παρακαμφθεί με διαφορετικό τρόπο εισαγωγής στοιχείων από τον χρήστη ή μικρές αποκλίσεις τις προδιαγραφές. |
| **3** | Εντοπισμός διακοσμητικού ελαττώματος. | Λανθασμένη μορφή εκτύπωσης, ή λανθασμένη περιγραφή σε οθόνη ή σε μήνυμα λάθους ή ακόμα μικρές αδυναμίες που καθιστούν δύσχρηστη τη Εφαρμογή/Νέα Εφαρμογή. Λάθη που εντοπίζονται σε εκτυπώσεις οι οποίες επιφέρουν σοβαρά νομικά αποτελέσματα υπάγονται στις κατηγορίες 1 & 2. |

## Περιεχόμενο Αιτήματος υλοποίησης λογισμικού ή παροχής συμβουλευτικών υπηρεσιών

**Μέρος Α**

Τα βασικά στοιχεία του μέρους Α' του εντύπου είναι, ενδεικτικά:

|  |  |
| --- | --- |
| Κωδικός αριθμός | Είναι η ο κωδικός ταυτοποίησης του εντύπου και τους αιτήματος και το προσδιορίζει μοναδικά.  Η τροποποίησης αιτήματος αναλόγως της έκτασης τροποποίησης θα διατηρείται ο ίδιος κωδικός ή θα δημιουργείται καινούργιο αίτημα |
| Ημερομηνία Αναφοράς | Είναι η ημερομηνία υποβολής του αιτήματος από την αναθέτουσα αρχή στον Ανάδοχο ή από τον Ανάδοχο προς την Αναθέτουσα Αρχή |
| Περιγραφή | Περιγράφει αναλυτικά το αίτημα. |
| Προτεραιότητα | Συμπληρώνεται η προτεραιότητα υλοποίησης του αιτήματος (χαμηλή, μεσαία, υψηλή). |
| Επιθυμητός χρόνος ολοκλήρωσης | Συμπληρώνεται ο χρόνος που απαιτείται να έχει ολοκληρωθεί η υλοποίηση του αιτήματος. |
| Αιτών/Αρμόδιος | Ο συντάκτης του αιτήματος, |
| Νομικό Υπόβαθρο | Τυχόν νομικές ή ρυθμιστικές διατάξεις που καθιστούν αναγκαία την υλοποίηση του αιτήματος και πρέπει να ληφθούν υπ’ όψη στην υλοποίηση |
| Υπεύθυνοι διαχείρισης του αιτήματος | Στελέχη της ΓΓΠΣΔΔ (ο τεχνικός υπεύθυνος και ο υπεύθυνος χρήστης) |

**Μέρος Β**

|  |  |
| --- | --- |
| Προϋποθέσεις | Προϋποθέσεις για την υλοποίηση της μεταβολής |
| Τμήματα Λογισμικού που επηρεάζονται | Καταγράφεται η λίστα με όλα τα modules, τα οποία θα επηρεαστούν. |
| Περιγραφή Υλοποίησης | Περιγραφή της λύσης και απαιτούμενοι έλεγχοι και δοκιμές για την ενσωμάτωση της αιτούμενης Μεταβολής στο Λογισμικό Εφαρμογών.  Λειτουργικός και τεχνικός σχεδιασμός της προτεινόμενης λύσης. |
| Ανάλυση Εργασιών | Ανάλυση Δομής Εργασιών με εκτίμηση σε ανθρωποημέρες, και άρα επί μέρους τίμημα του αιτήματος, με βάση τις τεκμηριωμένες από την Υπηρεσία απαιτήσεις των χρηστών. |
| Εκτίμηση λειτουργικού μεγέθους του αιτήματος | Εκτίμηση λειτουργικού μεγέθους του αιτήματος σύμφωνα με την μεθοδολογία αποτίμησης λειτουργικού μεγέθους. |
| Ημερομηνία ενσωμάτωσης | Ημερομηνία ενσωμάτωσης της μεταβολής στο Λογισμικό Εφαρμογών (versioning). |
| «Χρόνος ολοκλήρωσης» | της μεταβολής, δηλαδή το χρονικό διάστημα εντός του οποίου θα παραδοθούν στην Υπηρεσία τα κατά περίπτωση παραδοτέα του αιτήματος, καθώς και το υλικό τεκμηρίωσης που αφορά το συγκεκριμένο αίτημα (χρονοπρογραμματισμός). |

## Υποστήριξη δραστηριοτήτων εκπαίδευσης νέων υλοποιήσεων

Θα παρασχεθεί από τον Ανάδοχο :

* **Εκπαιδευτικό υλικό** και σχετική τεκμηρίωση για ους τελικούς χρήστες όσον αφορά τις νέες λειτουργικότητες που θα υλοποιηθούν στο πλαίσιο του έργου. Ο Ανάδοχος θα παράσχει το περιεχόμενο, η Δ/νση ΕΣΗΔΗΣ, που διαθέτει ιδιαίτερα μεγάλη εμπειρία σε επικοινωνίες με τους τελικούς χρήστες, θα έχει την πλήρη αρμοδιότητα και ευθύνη για την τελική διαμόρφωση, επιμέλεια και δημοσίευσή του.
* Παροχή υπηρεσιών εκπόνησης πολυμεσικού εκπαιδευτικού υλικού με εξειδικευμένα εργαλεία και από εξειδικευμένες ειδικότητες (π.χ. γραφικά, βίντεο) καθώς και την εκπόνηση σχετικών εκπαιδευτικών μαθημάτων ασύγχρονης ή/και σύγχρονης τηλεκπαίδευσης (eLearning) για την πλατφόρμα που διαθέτει ο φορέας (moodle). Ο Ανάδοχος υποχρεούται να παραδώσει και ενσωματώσει στην εν λόγω πλατφόρμα τουλάχιστον ένα (1) μάθημα ασύγχρονης τηλεκπαίδευσης ανά νέα υλοποίηση.

# Φάσεις Υλοποίησης & Χρονοδιάγραμμα Έργου

## Χρονοδιάγραμμα

Η **διάρκεια** της σύμβασης ορίζεται σε **είκοσι τέσσερις (24) μήνες** και νοείται το χρονι­κό διάστημα από την ημερομηνία υπογραφής της σύμβασης έως την υποβολή του τελευταίου παραδοτέου, σύμφωνα με το αναλυτικό χρονοδιάγραμμα που παρατίθεται στη συνέχεια.

|  |  |  |  |
| --- | --- | --- | --- |
| **Φάση** | **Τιτλος** | **Μήνας έναρξης** | **Μήνας Λήξης** |
| Φ1 | Σχέδιο Υλοποίησης Έργου - Εγκατάσταση Αναδόχου - Ad Hoc / Best Effort υπηρεσιών τεχνικής υποστήριξης σύμφωνα με την πρόταση του Αναδόχου | Μ1 | Μ3 |
| Φ2 | Παροχή Υπηρεσιών Συντήρησης Υποστήριξης | Μ3 | Μ24 |
| Φ3 | Υπηρεσίες Υλοποίησης Τροποποιήσεων / Προσθηκών Λειτουργικότητας | Μ6 | Μ24 |
| Φ4 | Εκπαίδευση / Τεκμηρίωση Τροποποιήσεων / Προσθηκών Λειτουργικότητας | Μ9 | Μ24 |

Οι υποψήφιοι Ανάδοχοι υποχρεούνται να συμπεριλάβουν στην προσφορά τους πέραν του ανωτέρω χρονοδιαγράμματος και αναλυτικό χρονοδιάγραμμα του Έργου, προκειμένου να αποσαφηνιστούν ο προβλεπόμενος χρονοπρογραμματισμός των εργασιών, της παράδοσης των προϊόντων του Έργου κ.λπ.

Επίσης, θα πρέπει να παραθέτουν και όλες τις τυχόν παραδοχές, βάσει των οποίων θα εκτελέσουν τον προγραμματισμό των διάφορων εργασιών.

## Φάσεις – Παραδοτέα

### Φάση Φ1 – Σχέδιο Υλοποίησης Έργου - Εγκατάσταση Αναδόχου

|  |  |  |
| --- | --- | --- |
| **Φάση Φ1: Σχέδιο Διαχείρισης Έργου – Εγκατάσταση Αναδόχου** | | |
| Έναρξη: αρχή Μ1 | | Ολοκλήρωση: τέλος Μ3 |
| Στο πλαίσιο της Φάσης 1, θα εκπονηθεί το πλάνο διαχείρισης του έργου, με σκοπό τον βέλτιστο σχεδιασμό εκτέλεσης όλων των επιμέρους δραστηριοτήτων. Κατά την Φάση 1 συντάσσονται οι βασικοί οδηγοί υλοποίησης του Έργου βάσει της προτεινόμενης μεθοδολογίας υλοποίησης .  Η Φάση περιλαμβάνει κατ' ελάχιστον τις παρακάτω ενέργειες:   1. Σύνταξη σχεδίου διαχείρισης του έργου 2. Επικαιροποίηση Λειτουργικού Σχεδιασμού και Αρχιτεκτονικής Συστήματος 3. Ανακοίνωση ανάληψης καθηκόντων και εγκατάστασης αναδόχου   Τα αναμενόμενα αποτελέσματα της Φάσης 1 συνοψίζονται σε παραδοτέα στον ακόλουθο Πίνακα: | | |
| **Τίτλος Παραδοτέου** | **Περιγραφή Παραδοτέου** | |
| **Π1.1 Σχέδιο Διαχείρισης και Ποιότητας Έργου (ΣΥΕ)** | Το Σχέδιο Διαχείρισης και Ποιότητας του Έργου θα περιλαμβάνει κατ’ ελάχιστο τα παρακάτω:   * Οργανωτικό Σχήμα/ Δομή Διοίκησης Έργου * Σχέδιο υλοποίησης έργου που θα περιλαμβάνει αναλυτικό και επικαιροποιημένο χρονοδιάγραμμα υλοποίησης, στο οποίο θα αποτυπώνονται οι φάσεις, τα ορόσημα και τα παραδοτέα του έργου καθώς και η ανάλυση απαιτήσεων. * Εκτίμηση – Διαχείριση Κινδύνων * Διασφάλιση – Έλεγχος Ποιότητας * Διαχείριση Αλλαγών | |
| **Π1.2 Επικαιροποίηση Λειτουργικού Σχεδιασμού και Αρχιτεκτονικής Συστήματος** | Περιλαμβάνει διαγραμματική και επιγραμματική αποτύπωση της αρχιτεκτονικής και της λειτουργίας του ΕΣΗΔΗΣ, που θα συνταχθεί λαμβάνοντας υπ’ όψη τις πληροφορίες που θα παράσχει ο Κύριος του έργου και τη διερεύνηση που θα εκτελέσει ο Ανάδοχος κατά την περίοδο προσαρμογής. | |
| **Π1.3 Ανακοίνωση ανάληψης καθηκόντων και εγκατάστασης αναδόχου** | Ανακοίνωση ανάληψης καθηκόντων του αναδόχου σε συνέχεια της αποτύπωσης του του Π1.2 με επισημάνσεις σχετικών θεμάτων αν προκύψουν. | |

### Φάση Φ2 – Παροχή Υπηρεσιών Υποστήριξης

|  |  |
| --- | --- |
| **Φάση Φ2: Παροχή Υπηρεσιών** **Υποστήριξης** | |
| Η Φάση Φ2 περιλαμβάνει την υλοποίηση και παροχή των υπηρεσιών των παραγράφων 6.1, 6.1.4 & 6.3 της παρούσας διακήρυξης.  Τα παραδοτέα της Φάσης θα είναι επαναλαμβανόμενα ανά τρίμηνο (recurring). Ο χρόνος παράδοσης του κάθε παραδοτέου θα πρέπει να είναι τριμηνιαίος και να αποτυπωθεί με σαφήνεια στη τεχνική προσφορά των υποψηφίων.  Ειδικότερα, τα παραδοτέα της παρούσας φάσης θα υποβάλλονται εντός του πρώτου δεκαπενθημέρου από τη λήξη κάθε τριμήνου. Συγκεκριμένα, ο Ανάδοχος θα υποβάλει απολογιστικές αναφορές για το διάστημα των τριών μηνών που προηγήθηκαν, που θα περιλαμβάνουν :   * Για τις Υπηρεσίες παρακολούθησης λειτουργίας και χειρισμού του συστήματος ο Ανάδοχος θα υποβάλει στην αναφορά του :   + σύντομη επισκόπηση του συνόλου των προσφερόμενων από αυτόν υπηρεσιών κατά το εν λόγω τρίμηνο και συγκεντρωτικά ποσοτικά στοιχεία χρήσης του συστήματος με και εν γένει στοιχείων που τεκμηριώνουν την λειτουργία του.   + τις πάγιες και έκτακτες αναφορές που αναφέρονται στην παράγραφο «Πάγιες και έκτακτες αναφορές» σε οριστική μορφή. (Διευκρινίζεται ότι οι πάγιες και έκτακτες αναφορές είναι δυνατόν να υποβάλλονται και κατά την διάρκεια του τριμήνου ως σχέδια εγγράφων σε εξέλιξη για την άμεση ενημέρωση του φορέα λειτουργίας του συστήματος) * για τις υπηρεσίες αντιμετώπισης βλαβών ο Ανάδοχος στη απολογιστική Αναφορά θα υποβάλει αναφορά των συγκεκριμένων υπηρεσιών, μόνο, σχετικά με τις αστοχίες που προέκυψαν και την αντιμετώπισή τους η οποία θα εξάγεται από την ηλεκτρονική πλατφόρμα και εφόσον κρίνεται απαραίτητο από τον ανάδοχο μπορεί να εμπλουτίζεται η αναφορά με περαιτέρω πληροφορίες ή προτάσεις προς τον φορέα λειτουργίας που καταγράφονται στην ηλεκτρονική πλατφόρμα (παρ. 6.1.2.2 Ηλεκτρονική πλατφόρμα επικοινωνίας), με διακριτή σήμανση. Επισημαίνεται ότι στις εγγραφές σχετικά με αστοχίες, θα προστίθενται και επιπλέον πληροφορίες που ο Ανάδοχος έχει τη δυνατότητα να συλλέξει, με τα μέσα διαχείρισης και παρακολούθησης του συστήματος, που είναι ενσωματωμένα στο σύστημα ή του παρέχει ο φορέας λειτουργίας. * για τις Υπηρεσίες Επιχειρησιακής Υποστήριξης ο Ανάδοχος στη απολογιστική Αναφορά θα υποβάλει αναφορά των συγκεκριμένων υπηρεσιών, μόνο, σχετικά με τις αστοχίες που προέκυψαν και την αντιμετώπισή τους η οποία θα εξάγεται από την ηλεκτρονική πλατφόρμα (παρ. 6.1.2.2 Ηλεκτρονική πλατφόρμα επικοινωνίας). Εφόσον κρίνεται απαραίτητο από τον ανάδοχο η αναφορά μπορεί να εμπλουτίζεται με περαιτέρω πληροφορία ή προτάσεις προς τον φορέα λειτουργίας. | |
| **Τίτλος Παραδοτέου** | **Περιγραφή Παραδοτέου** |
| **Π2.1 Αναφορά Υπηρεσιών παρακολούθησης λειτουργίας και χειρισμού του συστήματος** | Θα παραδίδεται ανά τρίμηνο και θα περιλαμβάνει απολογιστικά τις υπηρεσίες παρακολούθησης λειτουργίας και χειρισμού του συστήματος  βλ. Παράρτημα Ι, παρ. 6.1 |
| **Π2.2 Αναφορά Υπηρεσιών Αντιμετώπισης Βλαβών** | Θα παραδίδεται ανά τρίμηνο και θα περιλαμβάνει απολογιστικά τις υπηρεσίες παρακολούθησης λειτουργίας και χειρισμού του συστήματος βλ. Παράρτημα Ι, παρ. 6.2. |
| **Π2.3 Αναφορά Υπηρεσιών Επιχειρησιακής Υποστήριξης** | Θα παραδίδεται ανά τρίμηνο και θα περιλαμβάνει τις υπηρεσίες παρακολούθησης λειτουργίας και χειρισμού του συστήματος οι οποίες παρασχέθηκαν κατά το τρίμηνο αναφοράς.  (βλ. Παράρτημα Ι, παρ. 6.3 |

### Φάση Φ3 - Υπηρεσίες Υλοποίησης Τροποποιήσεων / Προσθηκών Λειτουργικότητας

|  |  |
| --- | --- |
| **Φάση Φ3 - Υπηρεσίες Υλοποίησης Τροποποιήσεων / Προσθηκών Λειτουργικότητας** | |
| Η Φάση Φ3 περιλαμβάνει την υλοποίηση τροποποιήσεων και προσθηκών λειτουργικότητας σύμφωνα με την παρ. 6.4 της παρούσας διακήρυξης.  Τα παραδοτέα της Φάσης θα είναι επαναλαμβανόμενα ανά εξάμηνο (recurring). Ο χρόνος παράδοσης του κάθε παραδοτέου θα πρέπει να είναι εξαμηνιαίος και πρέπει να αποτυπωθεί με σαφήνεια στην τεχνική προσφορά των υποψηφίων.  Όπου **x : ο αριθμός ταυτοποίησης Αιτήματος τροποποίησης / προσθήκης λογισμικού ή μελέτης.**  Όπου y **: ο αριθμός εξαμήνου αναφοράς**  Ειδικότερα για τις ανάγκες της εκάστοτε εξαμηνιαίας παραλαβής των κλειστών αιτημάτων της προηγούμενης περιόδου αναφοράς, ο Ανάδοχος υποχρεούται να υποβάλει συνοπτική κατάσταση κλειστών αιτημάτων εξαμήνου, στην οποία θα περιλαμβάνονται κωδικοποιημένα, όλα τα προς παραλαβή αιτήματα, καθώς και ο συνολικός προς παραλαβή ανθρωποχρόνος απασχόλησης, επιμερισμένος ανά κατηγορία στελεχών, όπως αυτές ορίζονται στην ενότητα 2.2.6.2 Επαγγελματική Ικανότητα – Ομάδα Έργου της παρούσας. Επισημαίνεται ότι σε κάθε περίπτωση, ο προς παραλαβή ανθρωποχρόνος πρέπει να προκύπτει από τις εργασίες υλοποίησης («δεδουλευμένα»).  Προϋπόθεση παραλαβής των εξαμηνιαίων αναφορών των εν λόγω υπηρεσιών αποτελούν τα εξής:   * Να έχουν παραδοθεί τα κατά περίπτωση απαιτούμενα Παραδοτέα όπως αυτά προσδιορίζονται κατά τη σύνταξη, οριστικοποίηση ή/και τροποποίηση του αιτήματος * Να έχουν ολοκληρωθεί επιτυχώς οι, κατά περίπτωση Αιτήματος, απαιτούμενες δοκιμές για τον έλεγχο των ενδεχόμενων ελαττωμάτων/λαθών   + Οι διαδικασίες δοκιμών θα ξεκινούν μετά από την έγγραφη ειδοποίηση της Αναθέτουσας Αρχής από τον Ανάδοχο, με την οποία θα γνωστοποιείται η ολοκλήρωση της υλοποίησης κάποιου Αιτήματος και θα ολοκληρώνονται εντός του χρονοδιαγράμματος. Σε περίπτωση που οι δοκιμές δεν μπορούν να ολοκληρωθούν εντός του χρονοδιαγράμματος λόγω ανωτέρας βίας ή χωρίς υπαιτιότητα του αναδόχου, το χρονοδιάγραμμα μετατίθεται χωρίς επίπτωση για τον Ανάδοχο   + Μετά το πέρας των δοκιμών, ο Ανάδοχος θα αποκαθιστά τυχόν ελαττώματα / λάθη που θα του υποδειχθούν από την Αναθέτουσα Αρχή, αν αυτά χαρακτηρίζονται ως 1ου 2ου επιπέδου, οπότε και επαναλαμβάνεται η διαδικασία δοκιμών.   + Ειδικά, στην περίπτωση εμφάνισης αποκλίσεων 3ου επιπέδου, τότε η διαδικασία ελέγχου ολοκληρώνεται με επιτυχία, αλλά ο Ανάδοχος αναλαμβάνει να τις αποκαταστήσει σε χρονικό διάστημα που ορίζεται από την Αναθέτουσα Αρχή και δεν ξεπερνά τις δεκαπέντε (15) εργάσιμες ημέρες και η διαδικασία ελέγχου θα επαναλαμβάνεται για αυτές τις αποκλίσεις με την ολοκλήρωση της αποκατάστασης τους.   Επισημαίνεται ότι μετά τη θέση σε παραγωγική λειτουργία οι τροποποιήσεις/προσθήκες υπάγονται στη διαδικασία συντήρησης (βλ. Παρ. υπηρεσίες παρακολούθησης λειτουργίας συστήματος, αντιμετώπιση βλαβών, υποστήριξης επιχειρησιακών διαχειριστών). | |
| **Τίτλος Παραδοτέου** | **Περιγραφή Παραδοτέου** |
| Π.3.1.y Κατάλογος Κλειστών Αιτημάτων | Θα παραδίδεται ανά εξάμηνο και θα περιλαμβάνει απολογιστικά τον κατάλογο κλειστών αιτημάτων που υλοποιήθηκαν σύμφωνα με την παράγραφο 6.4.2.1.6.4 Διαδικασία Παραλαβής (Κατάλογος Κλειστών Αιτημάτων) |
| Π.3.1.x Προσδιορισμός Αιτούμενης Τροποποίησης / Προσθήκες – Εξειδίκευση Ανάλυση Απαιτήσεων | Θα παραδίδεται ανά εξάμηνο και θα περιλαμβάνει απολογιστικά Τροποποιήσεις / Προσθήκες – Εξειδίκευση Ανάλυσης Απαιτήσεων σύμφωνα με τα προβλεπόμενα στην παράγραφο 6.4.2 Μεθοδολογία παροχής υπηρεσιών υλοποίησης. |
| Π3.2.x Παράδοση Τροποποίησης ή Προσθήκης ηλεκτρονικής υπηρεσίας σε σύστημα δοκιμών προς έλεγχο. | Θα παραδίδεται ανά εξάμηνο και θα περιλαμβάνει και θα περιλαμβάνει το σύνολο της λειτουργικότητας, τις διαδικασίες μετάπτωσης καθώς και τον πηγαίο κώδικα που αναπτύχθηκε για τις ανάγκες του Έργου. |
| Π3.3.x Σενάρια δοκιμών / ελέγχου | Θα παραδίδεται ανά εξάμηνο και θα περιλαμβάνει τις διαδικασίες και τις δοκιμές ελέγχου (User acceptance tests) για από κοινού εκτέλεση με στελέχη του Κυρίου του έργου για την παραλαβή του κάθε παραδοτέου. |
| Π 3.4.x Έκθεση αποτελεσμάτων διενέργειας ελέγχων | Θα παραδίδεται ανά εξάμηνο και θα περιλαμβάνει και θα αποτελέσματα δοκιμών ελέγχου επιβεβαίωσης της ορθής λειτουργίας της κάθε Τροποποίησης ή Προσθήκης. |

### 

### Φάση Φ4 – Εκπαίδευση / Τεκμηρίωση Τροποποιήσεων / Προσθηκών Λειτουργικότητας

|  |  |
| --- | --- |
| **Φάση Φ4: Εκπαίδευση / Τεκμηρίωση Τροποποιήσεων / Προσθηκών Λειτουργικότητας** | |
| Στο πλαίσιο της Φάσης Φ4, θα πραγματοποιηθούν:   * η διαμόρφωση και η παραγωγή του εκπαιδευτικού υλικού το οποίο απευθύνεται στους τελικούς χρήστες για κάθε Τροποποίηση ή Προσθήκη που υλοποιήθηκε στο πλαίσιο του έργου,   Τα παραδοτέα της Φάσης θα είναι απολογιστικά ανά εξάμηνο. Ο χρόνος παράδοσης του κάθε παραδοτέου θα πρέπει να αποτυπωθεί με σαφήνεια στην τεχνική προσφορά των υποψηφίων.  Όπου **x : ο αριθμός ταυτοποίησης Αιτήματος τροποποίησης / προσθήκης λογισμικού ή μελέτης.**  Επιπρόσθετα, ο Ανάδοχος απαιτείται να προσφέρει υπηρεσίες εκπαίδευσης για χειρισμούς (operation) συστημάτων εφαρμογών που περιλαμβάνονται στο σύστημα από εκπαιδευτή και τις οποίες θα περιγράψει στην προσφορά του. Το χρονοδιάγραμμα παροχής αυτών των υπηρεσιών θα συμφωνείται με τον φορέα. | |
| **Τίτλος Παραδοτέου** | **Περιγραφή Παραδοτέου** |
| Π 4.1.x Εκπαιδευτικό υλικό | Η παράδοση θα γίνεται ξεχωριστά για κάθε Τροποποίηση ή Προσθήκη που υλοποιήθηκε στο πλαίσιο του έργου**.** |
| Π 4.2 Υπηρεσίες Εκπαίδευσης | Υπηρεσίες εκπαίδευσης για χειρισμούς (operation) συστημάτων εφαρμογών . Ο χρόνος παροχής των υπηρεσιών εκπαίδευσης θα γίνεται σε συμφωνία του κυρίου του έργου και του αναδόχου. |
| Π 4.3.x Τεκμηριωτικό υλικό x | Η παράδοση θα γίνεται ξεχωριστά για κάθε Τροποποίηση ή Προσθήκη που υλοποιήθηκε στο πλαίσιο του έργου |

### Διαδικασία ελέγχου παραδοτέων ανά φάση υλοποίησης

Ο Ανάδοχος, πριν την υποβολή στην Επιτροπή Παραλαβής Έργου του παραδοτέου της Φάσης 1 στην λήξη του 2ου μήνα από την υπογραφή της σύμβασης, υποβάλει προσχέδιο αυτού στην Επιτροπή για έλεγχο. Η Επιτροπή Παραλαβής, ελέγχει το παραδοτέο και απευθύνει εγγράφως προς τον Ανάδοχο τυχόν συστάσεις και οδηγίες της για την υποβολή επικαιροποιημένης έκδοσης του παραδοτέου.

Η διαδικασία αυτή επαναλαμβάνεται, έως δύο φορές εντός ενός μήνα μέχρι και την καταληκτική προθεσμία παράδοσης του τελικού παραδοτέου (ήτοι τον 3ο μήνα από την υπογραφή της σύμβασης. Κατόπιν αυτού εκκινεί η διαδικασία παραλαβής της τελικής έκδοσης των συμβατικών παραδοτέων από την αρμόδια επιτροπή παραλαβής, σύμφωνα με τα αναφερόμενα στην παρ. ‎‎6.3 της παρούσας.

Για τις υπόλοιπες φάσεις του έργου ο Ανάδοχος υποβάλει τα προβλεπόμενα παραδοτέα στο συμβατικό χρόνο παράδοσης όπως αναφέρεται στις προηγούμενες παραγράφους της παρούσας και η αρμόδια επιτροπή παραλαβής, προχωρεί στη διαδικασία παραλαβής σύμφωνα με τα αναφερόμενα στην παρ. ‎‎6.3 της παρούσας.

# Μεθοδολογία Υλοποίησης

Οι υποψήφιοι απαιτείται να περιγράψουν τη μεθοδολογία ή πλαίσιο (framework) που θα ακολουθηθεί για την υλοποίηση του έργου και εξασφαλίζει κατ’ ελάχιστον την παροχή των υπηρεσιών που περιγράφονται στο Κεφάλαιο 6.

## Μεθοδολογία Διαχείρισης του Έργου

Ο προσφέρων θα πρέπει να περιγράψει στην προσφορά του τη δομή και τις διαδικασίες διοίκησης του έργου, οι οποίες να εξυπηρετούν την εύρυθμη υλοποίησή του και την εύρυθμη και ομαλή λειτουργία του ΟΠΣ-ΕΣΗΔΗΣ.

Ο προσφέρων ακόμη είναι υποχρεωμένος να συμπεριλάβει στην προσφορά του χρονοδιάγραμμα υλοποίησης με τις κύριες φάσεις υλοποίησης, περιγραφές εργασιών και παραδοτέων, ανθρώπινους πόρους (ρόλοι / ομάδες έργου) και αρμοδιότητες, καθώς και τα κύρια ορόσημα του Έργου. Τα προαναφερόμενα είναι δυνατόν να αναδιαμορφώνονται και εξειδικεύονται εκτενώς, σύμφωνα με τα προβλεπόμενα στα κεφ. 6, 7 και 8 του Παραρτήματος Ι, με συμφωνία της Αναθέτουσας Αρχής, του φορέα λειτουργίας και του αναδόχου.

Ο προσφέρων θα πρέπει να συμπεριλάβει στην προσφορά του περιγραφή του Συστήματος Διαχείρισης Ποιότητας που εφαρμόζει, ή σε περίπτωση χρήσης λογισμικού, να γίνει σχετική αναφορά.

## Παρακολούθηση Εξέλιξης του Έργου

Κατά τη διάρκεια υλοποίησης του Έργου, ο Ανάδοχος θα υποβάλλει Αναφορές σχετικά με τις δράσεις και τις διαδικασίες εκτέλεσης του Έργου, έτσι ώστε να διασφαλίζεται:

* η τήρηση του χρονοδιαγράμματος του Έργου
* η ορθή και συμβατή με τις προδιαγραφές, εκτέλεση των υποχρεώσεων του Αναδόχου.

Στην αναφορά προόδου θα περιλαμβάνονται:

* η εξέλιξη του χρονοδιαγράμματος
* η παροχή υπηρεσιών από τον Ανάδοχο και οι σχετικές προβλέψεις της σύμβασης και των εγγράφων του έργου (ΣΔΕ, Μελέτη εφαρμογής, άλλα σχέδια εργασιών)
* η παροχή υπηρεσιών από τον Ανάδοχο προς την Αναθέτουσα Αρχή και τον Διαχειριστή του Συστήματος και οι σχετικές προβλέψεις της σύμβασης και των εγγράφων του έργου (ΣΔΕ, Μελέτη εφαρμογής, άλλα σχέδια εργασιών)
* η εξασφάλιση απαραίτητων για την υλοποίηση του έργου υπηρεσιών και αποφάσεων της Αναθέτουσας Αρχής και άλλων δημόσιων φορέων (Ελληνικών ή Ευρωπαϊκών) καθώς και ηλεκτρονικών υπηρεσιών τρίτων συστημάτων
* η καταγραφή, διαχείριση και λήψη αποφάσεων σχετικά με κινδύνους (risk management)
* η διαχείριση αλλαγών της σύμβασης

Οι αναφορές προόδου του έργου θα συντάσσονται και θα υποβάλλονται από τον Ανάδοχο.

Η αναθέτουσα αρχή διατηρεί το δικαίωμα να συντάξει σχόλια και παρατηρήσεις, τα οποία υποχρεούται να κοινοποιήσει στον Ανάδοχο σε εύλογο χρονικό διάστημα (σε κάθε περίπτωση πριν την υποβολή της επόμενης αναφοράς προόδου).

Τακτικές συναντήσεις του Αναδόχου με την ΕΠΕ για την πρόοδο του Έργου θα διεξάγονται σε μηνιαία βάση. Εκτός από τις τακτικές συναντήσεις, ο Πρόεδρος της ΕΠΕ μπορεί να συγκαλέσει έκτακτες συναντήσεις εάν κριθεί απαραίτητο.

Ο Ανάδοχος θα τηρεί τα πρακτικά των συναντήσεων που διεξάγονται για την πρόοδο του Έργου και θα τα αποστέλλει στην Αναθέτουσα Αρχή.

## Ομάδα Έργου/Σχήμα Διοίκησης Έργου

Ο υποψήφιος υποχρεούται να υποβάλλει στην Προσφορά του ολοκληρωμένη πρόταση για το σχήμα διοίκησης, την ομάδα έργου που θα διαθέσει για τη διοίκηση και υλοποίηση του Έργου, το γνωστικό αντικείμενο που θα καλύψουν ο Υπεύθυνος και η Ομάδα Έργου.

Ο Ανάδοχος μπορεί να αντικαταστήσει μέλη της ομάδας έργου, με νέα μέλη του ιδίου επιπέδου εμπειρίας και προσόντων με αυτά της ομάδας έργου που θα περιλάβει στην προσφορά του. Επίσης μπορεί να προσθέσει νέα επιπλέον μέλη στην ομάδα έργου.

Η Αναθέτουσα Αρχή πρέπει να εγκρίνει την αντικατάσταση μέλους ή να την απορρίψει παρέχοντας αναλυτική τεκμηρίωση για την μην παροχή έγκρισης.

## Τόπος υλοποίησης / παροχής των υπηρεσιών

Το σύνολο των υποσυστημάτων είναι εγκατεστημένο και λειτουργεί με χρήση πόρων (IaaS, PaaS, SaaS) που παρέχει το gCloud/ΕΚΝ, με χρήση εξοπλισμού ο οποίος ανήκει στο Υπουργείο Ψηφιακής Διακυβέρνησης / ΓΓΠΣΔΔ. Υποδομές του ΣΥΖΕΥΞΙΣ παρέχουν διαδικτυακή πρόσβαση στο σύστημα.

Οι εργασίες διαχείρισης, χειρισμού και παρακολούθησης των πόρων που προσφέρει το gCloud/EKN και του λογισμικού του ΕΣΗΔΗΣ που είναι εγκατεστημένος σε αυτό, γίνεται αποκλειστικά μέσω ασφαλών διατάξεων απομακρυσμένης πρόσβασης από το διαδίκτυο (VPNs)

Η παροχή των υπηρεσιών υποστήριξης (παρακολούθηση του συστήματος, αντιμετώπιση βλαβών, υποστήριξη επιχειρησιακών διαχειριστών) καθώς και υλοποίησης τροποποιήσεων/επεκτάσεων, θα γίνεται με χρήση μέσων απομακρυσμένης πρόσβασης.

Οι εργασίες διαχείρισης και παρακολούθησης του έργου καθώς και συναντήσεις για προσδιορισμό λειτουργικών απαιτήσεων, θα περιλαμβάνουν και δια ζώσης συναντήσεις και συνεργασίες σε εγκαταστάσεις που θα κρίνονται πρόσφορες για την εκτέλεση των εργασιών.

## ΠΑΡΑΡΤΗΜΑ ΙΙ – Πίνακες Συμμόρφωσης

#### Γενικά

| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ ΤΕΚΜΗΡΙΩΣΗΣ** |
| --- | --- | --- | --- | --- |
|  | Πλήρης Συμμόρφωσης με τις απαιτήσεις της § 2.1 του Παραρτήματος Ι | NAI |  |  |
|  | Πλήρης Συμμόρφωσης με τις απαιτήσεις της § 2.2 του Παραρτήματος Ι | NAI |  |  |
|  | Πλήρης Συμμόρφωσης με τις απαιτήσεις της § 2.3 του Παραρτήματος Ι | NAI |  |  |
|  | Πλήρης Συμμόρφωσης με τις απαιτήσεις της § 3 Παραρτήματος Ι | NAI |  |  |
|  | Πλήρης Συμμόρφωσης με τις απαιτήσεις της § 4 του Παραρτήματος Ι | NAI |  |  |
|  | Πλήρης Συμμόρφωσης με τις απαιτήσεις της § 5 του Παραρτήματος | NAI |  |  |

#### Τεχνικές Προδιαγραφές Υπηρεσιών Παρακολούθησης Λειτουργίας χειρισμού του συστήματος

| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ ΤΕΚΜΗΡΙΩΣΗΣ** |
| --- | --- | --- | --- | --- |
|  | Πλήρης Συμμόρφωση με τις απαιτήσεις της § 6.1 του Παραρτήματος Ι | ΝΑΙ |  |  |

#### Τεχνικές Προδιαγραφές Υπηρεσιών Αντιμετώπισης Βλαβών του συστήματος

| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ ΤΕΚΜΗΡΙΩΣΗΣ** |
| --- | --- | --- | --- | --- |
|  | Πλήρης Συμμόρφωση με τις απαιτήσεις της § 6.2 του Παραρτήματος Ι | ΝΑΙ |  |  |

#### Τεχνικές Προδιαγραφές Υπηρεσιών υποστήριξης χρηστών και διαχειριστών

| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ ΤΕΚΜΗΡΙΩΣΗΣ** |
| --- | --- | --- | --- | --- |
| 1 | Πλήρης Συμμόρφωση με τις απαιτήσεις της § 6.3 του Παραρτήματος Ι | ΝΑΙ |  |  |

#### Τεχνικές Προδιαγραφές Υπηρεσιών Τροποποίησης και Επέκτασης Εφαρμογών και υποσυστημάτων

| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ ΤΕΚΜΗΡΙΩΣΗΣ** |
| --- | --- | --- | --- | --- |
|  | Πλήρης Συμμόρφωση με τις απαιτήσεις της § 6.4 του Παραρτήματος Ι | ΝΑΙ |  |  |

#### Φάσεις Υλοποίησης και Χρονοδιάγραμμα Έργου

| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ** |
| --- | --- | --- | --- | --- |
| 1. | Πλήρης Συμμόρφωσης με τις απαιτήσεις της § 7 του Παραρτήματος Ι | ΝΑΙ |  |  |

#### Μεθοδολογία Υλοποίησης

| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ** |
| --- | --- | --- | --- | --- |
| 1. | Πλήρης Συμμόρφωσης με τις απαιτήσεις της § 8.1 του Παραρτήματος Ι | ΝΑΙ |  |  |

## 

## ΠΑΡΑΡΤΗΜΑ ΙΙI – ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ)

#### ΕΥΡΩΠΑΙΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ)

Από τις 2-5-2019, οι αναθέτουσες αρχές συντάσσουν το ΕΕΕΣ με τη χρήση της νέας ηλεκτρονικής υπηρεσίας Promitheus ESPDint (https://espdint.eprocurement.gov.gr/), που προσφέρει τη δυνατότητα ηλεκτρονικής σύνταξης και διαχείρισης του Ευρωπαϊκού Ενιαίου Εγγράφου Σύμβασης (ΕΕΕΣ). Η σχετική ανακοίνωση είναι διαθέσιμη στη Διαδικτυακή Πύλη του ΕΣΗΔΗΣ [www.promitheus.gov.gr](http://www.promitheus.gov.gr)

Συνημμένα της παρούσας διακήρυξης περιλαμβάνονται:

* Πρότυπο του Ευρωπαϊκού Ενιαίου Εγγράφου Σύμβασης (ΕΕΕΣ) της παρούσας διακήρυξης σε μορφή αρχείου pdf ψηφιακά υπογεγραμμένο, το οποίο αποτελεί αναπόσπαστο μέρος της διακήρυξης.
* Το Ευρωπαϊκό Ενιαίο Έγγραφο Σύμβασης (ΕΕΕΣ) σε μορφή αρχείου.xml το οποίο θα μπορούν να χρησιμοποιήσουν οι ενδιαφερόμενοι οικονομικοί φορείς, προκειμένου να το συμπληρώσουν.
* Επισημαίνεται ότι οι προσφέροντες για το μέρος IV Κριτήρια επιλογής του ΕΕΕΣ συμπληρώνουν μόνο την ενότητα α «Γενική ένδειξη για όλα τα κριτήρια επιλογής».

## ΠΑΡΑΡΤΗΜΑ ΙV – Υπόδειγμα Βιογραφικού Σημειώματος

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **ΒΙΟΓΡΑΦΙΚΟ ΣΗΜΕΙΩΜΑ** | | | | | | | | | | | | | | |
| **ΠΡΟΣΩΠΙΚΑ ΣΤΟΙΧΕΙΑ** | | | | | | | | | |  | | | | |
| **Επώνυμο:** | |  | | | | | | | | **Όνομα:** |  | | | |
|  | | | | | | | | | | | | | | |
| **Πατρώνυμο:** | | |  | | | | | | | **Μητρώνυμο:** | | |  | |
|  | | | | | | | | | | | | | | |
| **Ημερομηνία Γέννησης:** | | | | | \_\_ /\_\_ / \_\_\_\_ | | | | | **Τόπος Γέννησης:** | | | |  |
|  | | | | | | | | | | | | | | |
| **Τηλέφωνο:** | | | | | | | |  | | **E-mail:** | |  | | |
| **Fax:** | | | | | | | |  | |  | |  | | |
|  | | | | | |  | | | |  | | | |  |
| **Διεύθυνση Κατοικίας:** | | | | | | |  | | |  | | | |  |
|  | | | | | | |  | | |  | | | |  |
|  | | | | | |  | | | |  | | | |  |
|  | | | | | | | | | | | | | | |
| **ΕΚΠΑΙΔΕΥΣΗ** | | | |  | | | | | | | | | | |
| **Όνομα Ιδρύματος** | | | | | | | | | **Τίτλος Πτυχίου** | **Ειδικότητα** | | | | **Ημερομηνία Απόκτησης Πτυχίου** |
|  | | | | | | | | |  |  | | | |  |
|  | | | | | | | | |  |  | | | |  |
|  | | | | | | | | |  |  | | | |  |
| **ΚΑΤΗΓΟΡΙΑ ΣΤΕΛΕΧΟΥΣ**  (στο προτεινόμενο, από τον υποψήφιο Οικονομικό Φορέα, σχήμα διοίκησης Έργου) | | | | | | | | |  | | | | |

|  |
| --- |
| **ΕΠΑΓΓΕΛΜΑΤΙΚΗ ΕΜΠΕΙΡΙΑ** |

|  |  |  |  |  |
| --- | --- | --- | --- | --- |
| **Έργο** | **Εργοδότης** | **Θέση**[[5]](#footnote-6) **και Καθήκοντα στο Έργο** | **Απασχόληση στο Έργο** | |
| **Περίοδος**  (από **-** έως) | **Α/Μ** |
|  |  |  | \_\_ /\_\_ / \_\_\_  -  \_\_ /\_\_ / \_\_\_ |  |
|  |  |  | \_\_ /\_\_ / \_\_\_  -  \_\_ /\_\_ / \_\_\_ |  |
|  |  |  | \_\_ /\_\_ / \_\_\_  -  \_\_ /\_\_ / \_\_\_ |  |

## ΠΑΡΑΡΤΗΜΑ V – Υπόδειγμα Τεχνικής Προσφοράς

|  |  |  |
| --- | --- | --- |
| **Περιεχόμενα Τεχνικής Προσφοράς** | | |
| **Α/Α** | **Τίτλος Ενότητας** | **Σύμφωνα με παραγράφους:** |
| **1.** | **Γενικές Αρχές & Απαιτήσεις** |  |  |
| 1.1. | Κατανόηση Έργου | § 1 § 2 |  |
| Παραρτ. Ι |  |
| 1.2. | Αρχιτεκτονική (Επεκτασιμότητα – Κλιμάκωση Λύσης) | § 3, § 4 Παραρτ. Ι |  |
| **2.** | **Υπηρεσίες Έργου** |  |  |
| 2.1 | Σχέδιο Υλοποίησης – Εγκατάσταση Αναδόχου | ‎ ‎‎ ‎§ 5 Παραρτ. Ι |  |
| 2.2. | Παρακολούθηση Λειτουργίας και Χειρισμός του Συστήματος (System Monitoring & Operation) | ‎§ 6.1 Παραρτ. Ι |  |
| 2.3. | Αντιμετώπιση Βλαβών (Administration, Fault management) | ‎§ 6.1.4 Παραρτ. Ι |  |
| 2.4. | Υπηρεσίες Υποστήριξης Χρηστών και Διαχειριστών του ΕΣΗΔΗΣ, Διαχείριση Αιτημάτων Επιχειρησιακών Ενεργειών | ‎§ 6.3 Παραρτ. Ι |  |
| 2.5 | Υλοποίηση τροποποιήσεων και επεκτάσεων εφαρμογών και υποσυστημάτων | ‎§ 6.4 Παραρτ. Ι |  |
| **3.** | **Μεθοδολογία Υλοποίησης** |  |  |
| 3.1. | Μεθοδολογία Διοίκησης και Διασφάλισης Ποιότητας του Έργου | § 8.1 Παραρτ. Ι |  |
| 3.2 | Χρονοδιάγραμμα και φάσεις υλοποίησης του έργου | § 7 Παραρτ. Ι |  |
| 3.3 | Παρακολούθηση Εξέλιξης του Έργου | § 8.2 Παραρτ. Ι |  |
| 3.4 | Ομάδα Έργου/Σχήμα Διοίκησης Έργου | § 8.3 Παραρτ. Ι |  |
|  | Πίνακες Συμμόρφωσης | ΠΑΡΑΡΤΗΜΑ ΙΙ – Πίνακες Συμμόρφωσης |  |
|  | Πίνακες Οικονομικής Προσφοράς, χωρίς τιμές  Η εμφάνιση τιμής/  τιμών στον εν λόγω πίνακα αποτελεί λόγο απόρριψης της προσφοράς | ΠΑΡΑΡΤΗΜΑ VI – Υπόδειγμα Οικονομικής Προσφοράς  Πίνακες Οικονομικής Προσφοράς χωρίς τιμές |  |

## ΠΑΡΑΡΤΗΜΑ VI – Υπόδειγμα Οικονομικής Προσφοράς

### Υπηρεσίες Φάσεων 1 και 2 του έργου (Πίνακας 1)

|  |  |  |  |  |  |  |  |
| --- | --- | --- | --- | --- | --- | --- | --- |
| **Α/Α** | **ΠΕΡΙΓΡΑΦΗ** | **Τύπος Μέτρησης** | **Ποσότητα** | **ΑΞΙΑ ΧΩΡΙΣ ΦΠΑ [€]** | | **ΦΠΑ [€]** | **ΣΥΝΟΛΙΚΗ ΑΞΙΑ**  **ΜΕ ΦΠΑ [€]** |
| **ΤΙΜΗ ΜΟΝΑΔΑΣ** | **ΣΥΝΟΛΟ** |
| 1 | Υπηρεσίες σύνταξης ΣΥΕ και εγκατάστασης αναδόχου | Κατ’ αποκοπή |  |  |  |  |  |
| 2. | Παρακολούθηση λειτουργίας και χειρισμός του συστήματος | Κατ’ αποκοπή |  |  |  |  |  |
| 3. | Αντιμετώπιση βλαβών | Κατ’ αποκοπή |  |  |  |  |  |
| 4. | Υποστήριξη χρηστών και διαχειριστών | Κατ’ αποκοπή |  |  |  |  |  |
| **ΣΥΝΟΛΟ** | |  |  |  |  |  |  |

### Υπηρεσίες Τροποποιήσεων / Προσθηκών Υποσυστημάτων (Πίνακας 2)

|  |  |  |  |  |  |  |
| --- | --- | --- | --- | --- | --- | --- |
| **Α/Α** | **ΠΕΡΙΓΡΑΦΗ** | **Ανθρωπομήνες** | **ΑΞΙΑ ΧΩΡΙΣ ΦΠΑ [€]** | | **ΦΠΑ [€]** | **ΣΥΝΟΛΙΚΗ ΑΞΙΑ**  **ΜΕ ΦΠΑ [€]** |
| **ΤΙΜΗ ΜΟΝΑΔΑΣ** | **ΣΥΝΟΛΟ** |
| 1. | Υπηρεσίες Τροποποιήσεων / Προσθηκών Υποσυστημάτων και Εφαρμογών |  |  |  |  |  |
|  |  |  |  |  |  |  |
| **ΣΥΝΟΛΟ** | |  |  |  |  |  |

### Υπηρεσίες Εκπαίδευσης / Τεκμηρίωσης (Πίνακας 3)

|  |  |  |  |  |  |  |
| --- | --- | --- | --- | --- | --- | --- |
| **Α/Α** | **ΠΕΡΙΓΡΑΦΗ/ΦΆΣΗ ΕΡΓΟΥ** | **Μονάδα Μέτρησης**  **(Τεμάχια ή Ώρες)** | **ΑΞΙΑ ΧΩΡΙΣ ΦΠΑ [€]** | | **ΦΠΑ [€]** | **ΣΥΝΟΛΙΚΗ ΑΞΙΑ**  **ΜΕ ΦΠΑ [€]** |
| **ΤΙΜΗ ΜΟΝΑΔΑΣ** | **ΣΥΝΟΛΟ** |
| 1. | Εκπαιδευτικό Υλικό τροποποιήσεων / Προσθηκών Υποσυστημάτων |  |  |  |  |  |
| 2. | Τεκμηριωτικό υλικό τροποποιήσεων / Προσθηκών Υποσυστημάτων |  |  |  |  |  |
| 3. | Υπηρεσίες εκπαίδευσης |  |  |  |  |  |
| **ΣΥΝΟΛΟ** | |  |  |  |  |  |

ΕΠΙΣΗΜΑΝΣΕΙΣ

Θεωρείται ότι ο ανθρωπομήνας έχει είκοσι (20) εργάσιμες ημέρες

Το σύνολο των πινάκων 2 και 3 δεν πρέπει να υπερβαίνει το ποσό των 2.580.000€ πλέον ΦΠΑ 24%

### Άλλες Δαπάνες (Πίνακας 4)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Α/Α** | **ΠΕΡΙΓΡΑΦΗ** | **ΠΟΣΟΤΗΤΑ** | **ΑΞΙΑ ΧΩΡΙΣ ΦΠΑ [€]** | | | **ΦΠΑ [€]** | | **ΣΥΝΟΛΙΚΗ ΑΞΙΑ**  **ΜΕ ΦΠΑ [€]** | |
| **ΤΙΜΗ ΜΟΝΑΔΑΣ** | **ΣΥΝΟΛΟ** | |
| 1. |  |  |  |  | |  | |  | |
| 2. |  |  |  |  | |  | |  | |
| 3. |  |  |  |  | |  | |  | |
| **ΣΥΝΟΛΟ** | | | | |  | |  | |  | |

### Συγκεντρωτικός Πίνακας Οικονομικής Προσφοράς Έργου (Πίνακας 5)

|  |  |  |  |  |
| --- | --- | --- | --- | --- |
| **Α/Α** | **ΠΕΡΙΓΡΑΦΗ** | **ΣΥΝΟΛΙΚΗ ΑΞΙΑ ΕΡΓΟΥ**  **ΧΩΡΙΣ ΦΠΑ [€]** | **ΦΠΑ [€]** | **ΣΥΝΟΛΙΚΗ ΑΞΙΑ ΕΡΓΟΥ**  **ΜΕ ΦΠΑ [€]** |
|
| 1. | Υπηρεσίες Υποστήριξης και Λειτουργίας (Πίνακας 1) |  |  |  |
| 2. | Υπηρεσίες Τροποποιήσεων / Προσθηκών Υποσυστημάτων και Εφαρμογών (Πίνακας 2) |  |  |  |
| 3. | Υπηρεσίες Εκπαίδευσης (Πίνακας 3) |  |  |  |
| 4. | Άλλες Δαπάνες (Πίνακας 4) |  |  |  |
|  |  |  |  |  |
| **ΣΥΝΟΛΟ** | |  |  |  |

## ΠΑΡΑΡΤΗΜΑ VII – Υποδείγματα Εγγυητικών Επιστολών

### Εγγυητική Επιστολή Συμμετοχής

ΕΚΔΟΤΗΣ (Πλήρης επωνυμία)........................................................................

Ημερομηνία έκδοσης...........................

Προς: Την Κοινωνία της Πληροφορίας Μ.Α.Ε.

Λεωφ. Συγγρού 194, ΤΚ 176 71, Καλλιθέα Αθήνα

Εγγύηση μας υπ’ αριθμ. ……………….. ποσού ………………….……. ευρώ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, μέχρι του ποσού των ευρώ ………υπέρ του

*{σε περίπτωση φυσικού προσώπου}:* (ονοματεπώνυμο, πατρώνυμο) .............................., ΑΦΜ: ................ οδός............................. αριθμός.................ΤΚ………………

{*Σε περίπτωση μεμονωμένης εταιρίας:* της Εταιρίας ………. ΑΦΜ: ...... οδός …………. αριθμός … ΤΚ ………..,}

{*ή σε περίπτωση Ένωσης ή Κοινοπραξίας:* των Εταιριών

α) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

β) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

γ) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

μελών της Ένωσης ή Κοινοπραξίας, ατομικά για κάθε μια από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας,}

για τη συμμετοχή του/της/τους σύμφωνα με την (αριθμό/ημερομηνία) ..................... Διακήρυξη ..................................................... της (Αναθέτουσας Αρχής) με καταληκτική ημερομηνία υποβολής των προσφορών ........................., για την ανάδειξη αναδόχου για την ανάθεση της σύμβασης: “(τίτλος σύμβασης)”/ για το/α τμήμα/τα ...............

Η παρούσα εγγύηση καλύπτει μόνο τις από τη συμμετοχή στην ανωτέρω απορρέουσες υποχρεώσεις του/της (υπέρ ου η εγγύηση) καθ’ όλο τον χρόνο ισχύος της.

Το παραπάνω ποσό τηρείται στη διάθεσή σας και θα καταβληθεί ολικά ή μερικά χωρίς καμία από μέρους μας αντίρρηση, αμφισβήτηση ή ένσταση και χωρίς να ερευνηθεί το βάσιμο ή μη της απαίτησης σας μέσα σε πέντε (5) ημέρες από την απλή έγγραφη ειδοποίησή σας.

Η παρούσα ισχύει μέχρι και την (*ο χρόνος ισχύος πρέπει να είναι μεγαλύτερος τουλάχιστον κατά τριάντα (30) ημέρες μετά τη λήξη χρόνου ισχύος της Προσφοράς* ) ……………………………………

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

Αποδεχόμαστε να παρατείνομε την ισχύ της εγγύησης ύστερα από έγγραφο της Υπηρεσίας σας, στο οποίο επισυνάπτεται η συναίνεση του υπέρ ου για την παράταση της προσφοράς, σύμφωνα με την παρ. 2.2.2 της παρούσας , με την προϋπόθεση ότι το σχετικό αίτημά σας θα μας υποβληθεί πριν από την ημερομηνία λήξης της.

(Εξουσιοδοτημένη υπογραφή)

### Εγγυητική Επιστολή Καλής Εκτέλεσης

ΕΚΔΟΤΗΣ (Πλήρης επωνυμία).......................................................................

Ημερομηνία έκδοσης...........................

Προς: Την Κοινωνία της Πληροφορίας Μ.Α.Ε.

Λεωφ. Συγγρού 194, ΤΚ 176 71, Καλλιθέα Αθήνα

Εγγύηση μας υπ’ αριθμ. ……………….. ποσού ………………….……. ευρώ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, μέχρι του ποσού των ευρώ ……………………………………………υπέρ του

*{σε περίπτωση φυσικού προσώπου}:* (ονοματεπώνυμο, πατρώνυμο) .............................., ΑΦΜ: ................ οδός............................. αριθμός.................ΤΚ………………

{*Σε περίπτωση μεμονωμένης εταιρίας:* της Εταιρίας ………. ΑΦΜ: ...... οδός …………. αριθμός … ΤΚ ………..,}

{*ή σε περίπτωση Ένωσης ή Κοινοπραξίας:* των Εταιριών

α) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

β) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

γ) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

ατομικά και για κάθε μία από αυτές και ως αλληλέγγυα και εις ολόκληρο υπόχρεων μεταξύ τους, εκ της ιδιότητάς τους ως μελών της ένωσης ή κοινοπραξίας,

για την καλή εκτέλεση της υπ αριθ ..... σύμβασης “(τίτλος σύμβασης)”, σύμφωνα με την (αριθμό/ημερομηνία) ........................ Διακήρυξης.

Το παραπάνω ποσό τηρείται στη διάθεσή σας και θα καταβληθεί ολικά ή μερικά χωρίς καμία από μέρους μας αντίρρηση, αμφισβήτηση ή ένσταση και χωρίς να ερευνηθεί το βάσιμο ή μη της απαίτησης σας μέσα σε πέντε (5) ημέρες από την απλή έγγραφη ειδοποίησή σας.

Η παρούσα ισχύει μέχρι και την ............... (**διάρκεια ισχύος σύμφωνα με την παρ.** **4.1 της παρούσας**)

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

(Εξουσιοδοτημένη υπογραφή)

### Εγγυητική Επιστολή Προκαταβολής

ΕΚΔΟΤΗΣ: .......................................................................

Ημερομηνία έκδοσης: ...........................

Προς: Την Κοινωνία της Πληροφορίας Μ.Α.Ε.

Λεωφ. Συγγρού 194, ΤΚ 176 71, Καλλιθέα Αθήνα

ΑΦΜ: 999983307

Εγγύηση μας υπ’ αριθμ. ……………….. ποσού ………………….……. ευρώ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, μέχρι του ποσού των ευρώ ……………………………………………υπέρ του

*{σε περίπτωση φυσικού προσώπου}:* (ονοματεπώνυμο, πατρώνυμο) .............................., ΑΦΜ: ................ οδός............................. αριθμός.................ΤΚ………………

{*Σε περίπτωση μεμονωμένης εταιρίας:* της Εταιρίας ………. ΑΦΜ: ...... οδός …………. αριθμός … ΤΚ ………..,}

{*ή σε περίπτωση Ένωσης ή Κοινοπραξίας:* των Εταιριών

α) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

β) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

γ) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

μελών της Ένωσης ή Κοινοπραξίας, ατομικά για κάθε μια από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας.}

για την λήψη προκαταβολής για τη χορήγηση του …% (συμπληρώνετε το συνολικό ποσοστό της λαμβανόμενης προκαταβολής) της συμβατικής αξίας μη περιλαμβανομένου του ΦΠΑ, ευρώ ………… (συμπληρώνετε το συνολικό ποσό της λαμβανόμενης προκαταβολής) σύμφωνα με τη σύμβαση με αριθμό...................και τη Διακήρυξή σας με αριθμό………., στο πλαίσιο του διαγωνισμού της (συμπληρώνετε την ημερομηνία διενέργειας του διαγωνισμού) …………. για εκτέλεση του έργου (συμπληρώνετε τον τίτλο του έργου) ……… ……… συνολικής αξίας (συμπληρώνετε το συνολικό συμβατικό τίμημα με διευκρίνιση εάν περιλαμβάνει ή όχι τον ΦΠΑ) ..................................., και μέχρι του ποσού των ευρώ (συμπληρώνετε το ποσό το οποίο καλύπτει η συγκεκριμένη εγγυητική επιστολή) ........................., , πλέον τόκων επί της προκαταβολής αυτής που θα καταλογισθούν σε βάρος της Εταιρείας …………… ή, σε περίπτωση Ένωσης ή Κοινοπραξίας, υπέρ των Εταιρειών της Ένωσης ……………… ή Κοινοπραξίας ……………, υπέρ της οποίας εγγυόμαστε σε εφαρμογή του άρθρου 72 του Ν. 4412/2016 (ΦΕΚ Α/147/8-08-2016) , στο οποίο και μόνο περιορίζεται η εγγύησή μας.

Το παραπάνω ποσό της εγγύησης τηρείται στη διάθεσή σας, το οποίο και υποχρεούμαστε να σας καταβάλουμε ολικά ή μερικά, μέσα σε πέντε (5) ημέρες από την έγγραφη ειδοποίησή σας.

Η παρούσα ισχύει μέχρι και την ……………… (Σημείωση προς την Τράπεζα**: διάρκεια ισχύος σύμφωνα με την παρ. 4.1 της παρούσας** ).

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

(Εξουσιοδοτημένη υπογραφή)

## ΠΑΡΑΡΤΗΜΑ VIII – ΑΝΑΛΥΣΗ ΠΡΟΥΠΟΛΟΓΙΣΜΟΣ ΕΡΓΟΥ

|  |  |  |  |  |  |  |  |
| --- | --- | --- | --- | --- | --- | --- | --- |
| **Α/Α** | **ΠΕΡΙΓΡΑΦΗ** | **Τύπος Μέτρησης** | **Ποσότητα** | **ΑΞΙΑ ΧΩΡΙΣ ΦΠΑ [€]** | | **ΦΠΑ [€]** | **ΣΥΝΟΛΙΚΗ ΑΞΙΑ**  **ΜΕ ΦΠΑ [€]** |
| **ΤΙΜΗ ΜΟΝΑΔΑΣ** | **ΣΥΝΟΛΟ** |
| 1. | Υπηρεσίες σύνταξης ΣΥΕ και εγκατάστασης αναδόχου | Κατ’ αποκοπή | 1 | 181.000,00 € | 181.000,00 € | 43.440,00 € | 224.440,00 € |
| 2. | Παρακολούθηση λειτουργίας και χειρισμός του συστήματος | Κατ’ αποκοπή | 1 | 1.152.000,00 € | 1.152.000,00 € | 276.480,00 € | 1.428.480,00 € |
| 3. | Αντιμετώπιση βλαβών | Κατ’ αποκοπή | 1 | 1.152.000,00 € | 1.152.000,00 € | 276.480,00 € | 1.428.480,00 € |
| 4. | Υποστήριξη χρηστών και διαχειριστών | Κατ’ αποκοπή | 1 | 600.000€ | 600.000,00 € | 144.000,00 € | 744.000,00 € |
| 5. | Υπηρεσίες Τροποποιήσεων / Προσθηκών Υποσυστημάτων και Εφαρμογών | Κατ’ αποκοπή | 1 | 2.442.500 € | 2.442.500 € | 586.200,00 € | 3.028.700,00 € |
| 6. | Υπηρεσίες Εκπαίδευσης | Κατ’ αποκοπή | 1 | 137.500,00 € | 137.500,00 € | 33.000,00 € | 170.500,00 € |

## ΠΑΡΑΡΤΗΜΑ IX – Ενημέρωση για την Επεξεργασία Προσωπικών Δεδομένων

Η Αναθέτουσα Αρχή ενημερώνει υπό την ιδιότητά της ως υπεύθυνης επεξεργασίας το φυσικό πρόσωπο που υπογράφει την προσφορά ως Προσφέρων ή ως Νόμιμος Εκπρόσωπος Προσφέροντος, ότι το ίδιο ή και τρίτοι, κατ’ εντολή και για λογαριασμό του, θα επεξεργάζονται τα ακόλουθα δεδομένα ως εξής:

Ι. Αντικείμενο επεξεργασίας είναι τα δεδομένα προσωπικού χαρακτήρα που περιέχονται στους φακέλους της προσφοράς και τα αποδεικτικά μέσα τα οποία υποβάλλονται στην Αναθέτουσα Αρχή, στο πλαίσιο του παρόντος Διαγωνισμού, από το φυσικό πρόσωπο το οποίο είναι το ίδιο Προσφέρων ή Νόμιμος Εκπρόσωπος Προσφέροντος.

ΙΙ. Σκοπός της επεξεργασίας είναι η αξιολόγηση του Φακέλου Προσφοράς, η ανάθεση της Σύμβασης, η προάσπιση των δικαιωμάτων της Αναθέτουσας Αρχής, η εκπλήρωση των εκ του νόμου υποχρεώσεων της Αναθέτουσας Αρχής και η εν γένει ασφάλεια και προστασία των συναλλαγών. Τα δεδομένα ταυτοπροσωπίας και επικοινωνίας θα χρησιμοποιηθούν από την Αναθέτουσα Αρχή και για την ενημέρωση των Προσφερόντων σχετικά με την αξιολόγηση των προσφορών.

ΙΙΙ. Αποδέκτες των ανωτέρω (υπό Α) δεδομένων στους οποίους κοινοποιούνται είναι:

(α) Φορείς στους οποίους η Αναθέτουσα Αρχή αναθέτει την εκτέλεση συγκεκριμένων ενεργειών για λογαριασμό της, δηλαδή οι Σύμβουλοι, τα υπηρεσιακά στελέχη, μέλη Επιτροπών Αξιολόγησης, Χειριστές του Ηλεκτρονικού Διαγωνισμού και λοιποί εν γένει προστηθέντες της, υπό τον όρο της τήρησης σε κάθε περίπτωση του απορρήτου.

(β) Το Δημόσιο, άλλοι δημόσιοι φορείς ή δικαστικές αρχές ή άλλες αρχές ή δικαιοδοτικά όργανα, στο πλαίσιο των αρμοδιοτήτων τους.

(γ) Έτεροι συμμετέχοντες στο Διαγωνισμό, στο πλαίσιο της αρχής της διαφάνειας και του δικαιώματος προδικαστικής και δικαστικής προστασίας των συμμετεχόντων στο Διαγωνισμό, σύμφωνα με το νόμο.

IV. Τα δεδομένα θα τηρούνται για χρονικό διάστημα για χρονικό διάστημα ίσο με τη διάρκεια της εκτέλεσης της σύμβασης, και μετά τη λήξη αυτής για χρονικό διάστημα πέντε ετών, για μελλοντικούς φορολογικούς-δημοσιονομικούς ή ελέγχους χρηματοδοτών ή άλλους προβλεπόμενους ελέγχους από την κείμενη νομοθεσία, εκτός εάν η νομοθεσία προβλέπει διαφορετική περίοδο διατήρησης. Σε περίπτωση εκκρεμοδικίας αναφορικά με δημόσια σύμβαση τα δεδομένα τηρούνται μέχρι το πέρας της εκκρεμοδικίας. Μετά τη λήξη των ανωτέρω περιόδων, τα προσωπικά δεδομένα θα καταστρέφονται.

V. Το φυσικό πρόσωπο που είναι είτε Προσφέρων είτε Νόμιμος Εκπρόσωπος του Προσφέροντος, μπορεί να ασκεί κάθε νόμιμο δικαίωμά του σχετικά με τα δεδομένα προσωπικού χαρακτήρα που το αφορούν, απευθυνόμενο στον υπεύθυνο προστασίας προσωπικών δεδομένων της Αναθέτουσας Αρχής.

VI. H Αναθέτουσα Αρχή έχει υποχρέωση να λαμβάνει κάθε εύλογο μέτρο για τη διασφάλιση του απόρρητου και της ασφάλειας της επεξεργασίας των δεδομένων και της προστασίας τους από τυχαία ή αθέμιτη καταστροφή, τυχαία απώλεια, αλλοίωση, απαγορευμένη διάδοση ή πρόσβαση από οποιονδήποτε και κάθε άλλης μορφή αθέμιτη επεξεργασία.

## ΠΑΡΑΡΤΗΜΑ X – Ρήτρα Ακεραιότητας

Ο Ανάδοχος με την παρούσα δηλώνει ότι δεσμεύεται ότι δεν ενήργησε αθέμιτα, παράνομα ή καταχρηστικά και ότι θα εξακολουθήσει να ενεργεί κατ’ αυτόν τον τρόπο κατά την εκτέλεσης της Σύμβασης αλλά και μετά τη λήξη αυτής.

Ειδικότερα, ο Ανάδοχος δηλώνει ότι:

1) δεν διαθέτει εσωτερική πληροφόρηση, πέραν των στοιχείων που περιήλθαν στη γνώση και στην αντίληψη του μέσω των εγγράφων της Σύμβασης και στο πλαίσιο της συμμετοχής του στη διαδικασία σύναψης της Σύμβασης και των προκαταρκτικών διαβουλεύσεων στις οποίες συμμετείχε και έχουν δημοσιοποιηθεί.

2) δεν πραγματοποίησε ενέργειες νόθευσης του ανταγωνισμού μέσω χειραγώγησης των προσφορών, είτε ατομικώς είτε σε συνεργασία με τρίτους, κατά τα οριζόμενα στο δίκαιο του ανταγωνισμού.

3) δεν διενήργησε ούτε θα διενεργήσει πριν, κατά τη διάρκεια ή και μετά τη λήξη της Σύμβασης παράνομες πληρωμές για διευκολύνσεις, εξυπηρετήσεις ή υπηρεσίες που αφορούν τη Σύμβαση και τη διαδικασία ανάθεσης.

4) δεν προσέφερε ούτε θα προσφέρει πριν, κατά τη διάρκεια ή και μετά τη λήξη της Σύμβασης, άμεσα ή έμμεσα, οποιαδήποτε υλική εύνοια, δώρο ή αντάλλαγμα σε υπαλλήλους ή μέλη συλλογικών οργάνων της Εταιρείας, καθώς και συζύγους και συγγενείς εξ αίματος ή εξ αγχιστείας, κατ’ ευθεία μεν γραμμή απεριορίστως, εκ πλαγίου δε έως και τέταρτου βαθμού ή συνεργάτες αυτών ούτε χρησιμοποίησε ή θα χρησιμοποιήσει τρίτα πρόσωπα, για να διοχετεύσει χρηματικά ποσά στα προαναφερόμενα πρόσωπα.

5) δεν θα επιχειρήσει να επηρεάσει με αθέμιτο τρόπο τη διαδικασία λήψης αποφάσεων της Εταιρείας, ούτε θα παράσχει με παραπλανητικές πληροφορίες οι οποίες ενδέχεται να επηρεάσουν ουσιωδώς τις αποφάσεις της Εταιρείας καθ’ όλη τη διάρκεια της εκτέλεσης της Σύμβασης αλλά και μετά τη λήξη της.

6) δεν έχει εμπλακεί και δεν θα εμπλακεί σε οποιαδήποτε παράτυπη, ανέντιμη ή απατηλή συμπεριφορά (πράξη ή παράλειψη)] που έχει ως στόχο την παραπλάνηση/εξαπάτηση οποιουδήποτε προσώπου ή οργάνου της Εταιρείας εμπλεκομένου σε οποιαδήποτε διαδικασία σχετική με την εκτέλεση της Σύμβασης (όπως ενδεικτικά στις διαδικασίες παρακολούθησης και παραλαβής), την απόκρυψη πληροφοριών από αυτό, τον εξαναγκασμό αυτού σε ή/και την αθέμιτη απόσπαση από αυτό ρητής ή σιωπηρής συγκατάθεσης στην παραβίαση ή παράκαμψη νομίμων ή συμβατικών υποχρεώσεων που σχετίζονται με την εκτέλεση της Σύμβασης, ή τυχόν έγκρισης, θετικής γνώμης ή απόφασης παραλαβής (μέρους ή όλου) του συμβατικού αντικείμενου ή/και καταβολής (μέρους ή όλου) του συμβατικού τιμήματος.

7) ότι θα απέχει από οποιαδήποτε εν γένει συμπεριφορά που συνιστά σοβαρό επαγγελματικό παράπτωμα και θα μπορούσε να θέσει εν αμφιβόλω την ακεραιότητά του.

8) ότι θα δηλώσει στην Εταιρεία, αμελλητί με την περιέλευση σε γνώση του, οποιαδήποτε κατάσταση (ακόμη και ενδεχόμενη) σύγκρουσης συμφερόντων (προσωπικών, οικογενειακών, οικονομικών, πολιτικών ή άλλων κοινών συμφερόντων, συμπεριλαμβανομένων και αντικρουόμενων επαγγελματικών συμφερόντων) μεταξύ των νομίμων ή εξουσιοδοτημένων εκπροσώπων του, υπαλλήλων ή συνεργατών του που χρησιμοποιούνται για την εκτέλεση της Σύμβασης (συμπεριλαμβανομένων και των υπεργολάβων του) με μέλη του προσωπικού της Εταιρείας που εμπλέκονται καθ’ οιονδήποτε τρόπο στη διαδικασία εκτέλεσης της Σύμβασης ή/και μπορούν να επηρεάσουν την έκβαση και τις αποφάσεις της Εταιρείας περί την εκτέλεσή της, συμπεριλαμβανομένων των μελών των αποφαινόμενων ή/και γνωμοδοτικών οργάνων αυτής, ή/και των μελών των οργάνων διοίκησής της ή/και των συζύγων και συγγενών εξ αίματος ή εξ αγχιστείας, κατ’ ευθεία μεν γραμμή απεριορίστως, εκ πλαγίου δε έως και τετάρτου βαθμού των παραπάνω προσώπων, οποτεδήποτε και εάν η κατάσταση αυτή σύγκρουσης συμφερόντων προκύψει κατά τη διάρκεια εκτέλεσης της Σύμβασης και μέχρι τη λήξη της.

Οι υποχρεώσεις και οι απαγορεύσεις της ρήτρας αυτής ισχύουν, αν ο Ανάδοχος είναι ένωση, για όλα τα μέλη της ένωσης, καθώς και για τους υπεργολάβους που χρησιμοποιεί.

## ΠΑΡΑΡΤΗΜΑ XI – Άλλες Δηλώσεις

**ΠΕΡΙΕΧΟΜΕΝΟ Υπεύθυνης Δήλωσης Οικονομικού Φορέα περί μη συνδρομής των περιορισμών της παρ. 1 του άρθρου 5ια του Κανονισμού Κυρώσεων κατά της Ρωσίας (Κανονισμός (ΕΕ) 833/2014, όπως τροποποιήθηκε με τον Κανονισμό 2022/576 του Συμβουλίου της 8ης Απριλίου 2022)**

«Δηλώνω υπεύθυνα ότι δεν υπάρχει ρωσική συμμετοχή στην εταιρεία που εκπροσωπώ, σύμφωνα με τους περιορισμούς που περιλαμβάνονται στο άρθρο 5ια του κανονισμού του Συμβουλίου (ΕΕ) αριθ. 833/2014 της 31ης Ιουλίου 2014 σχετικά με περιοριστικά μέτρα λόγω των ενεργειών της Ρωσίας που αποσταθεροποιούν την κατάσταση στην Ουκρανία, όπως τροποποιήθηκε από τον με αριθ. 2022/578 Κανονισμό του Συμβουλίου (ΕΕ) της 8ης Απριλίου 2022. Συγκεκριμένα δηλώνω ότι :

1. ο ανάδοχος που εκπροσωπώ (και καμία από τις εταιρείες που εκπροσωπούν μέλη της κοινοπραξίας μας) δεν είναι Ρώσος υπήκοος, ούτε φυσικό ή νομικό πρόσωπο, οντότητα ή φορέας εγκατεστημένος στη Ρωσία
2. ο ανάδοχος που εκπροσωπώ (και καμία από τις εταιρείες που εκπροσωπούν μέλη της κοινοπραξίας μας) δεν είναι νομικό πρόσωπο, οντότητα ή φορέας του οποίου τα δικαιώματα ιδιοκτησίας κατέχει άμεσα ή έμμεσα σε ποσοστό άνω του πενήντα τοις εκατό (50%) οντότητα αναφερόμενη στο στοιχείο α) της παρούσας παραγράφου
3. ούτε ο υπεύθυνα δηλώνων ούτε η εταιρεία που εκπροσωπώ δεν είμαστε φυσικό ή νομικό πρόσωπο, οντότητα ή όργανο που ενεργεί εξ ονόματος ή κατ’ εντολή οντότητας που αναφέρεται στο σημείο (α) ή (β) παραπάνω,
4. δεν υπάρχει συμμετοχή φορέων και οντοτήτων που απαριθμούνται στα ανωτέρω στοιχεία α) έως γ), άνω του 10 % της αξίας της σύμβασης των υπεργολάβων, προμηθευτών ή φορέων στις ικανότητες των οποίων να στηρίζεται ο ανάδοχος τον οποίον εκπροσωπώ.»

1. Μόνο για συμβάσεις άνω των ορίων [↑](#footnote-ref-2)
2. Μόνο για συμβάσεις άνω των ορίων [↑](#footnote-ref-3)
3. Πρβλ. άρθρο 80 παρ. 10 ν. 4412/2016 [↑](#footnote-ref-4)
4. Άρθρο 100, παρ. 6 του ν. 4412/2016 [↑](#footnote-ref-5)
5. Ως ΘΕΣΕΙΣ ενδεικτικά αναφέρονται : manager, senior consultant, consultant, business expert κλπ. [↑](#footnote-ref-6)